
Праштајше, свете сени, шійо вам кости 
попаресам !... Прашлаајте шіпо вам имена to- 
мињем, јер ћу ux camo по добру поменутим !... 
Јер најсветији пуйир шлио се изли на олтар 
Отаџбине Србинове, беху груди ваше; крв 
коју шада пролисше и данас Је благодет 
Србину... 

далисше, и костима пошругисте сваку 
стопу земље, а из крви и костију ваших ниче 
буйна која нам очи к небу подиже !... 

Хвала вам, и... праштајте !... 


| А ја ћу причайти о вама онако како ми 

другови и синови ваши притоведату; киићу 
дела ваша као што девојка кити венац 
ивањски; славићу вас као шло вас гусле славе; 
проносићу дела ваша и јунаштва ваша to 
свешу, као што ux и данас проносе немирни 
таласи валовийе Лрине!... Нека вам се свећа 
не угаси; нека вам се имена помињу до истраге 
српскога Konenal... 

I. 
ЦРНА БАРА. 


Нема веће равнице у Србији од Мачве. Она 
се протеже од Мишара до Дрине, и од највишег 
врха Цера планине, Видојевице, до Саве... То је 
простор од дванаест сахата хода. Можеш у дугу 
дану ходити по Мачви, а нећеш видети једног бре: 
жуљка : све је равно као тепсија. Замори ce поглед 
путников гледећи једно исто: њиву, пашњак, њиву, 
пашњак, и — ништа више. Или — уђе у село. Ту 
види кућицу до кућице; уз кућу стаје, иза стаја 
бунар, иза бунара воће..' Изнајпре га то овесели, 
али, мало по мало, та му једноликост додија, он 
сагиње главу и постаје зловољан... 


Таква је Мачва данас. Па, и поред свега тога, 
она је лепа, дивна!... Она је богата цура. Све што 
се у њену црну утробу баци, доноси: богата плода. 
Лепа су њена поља кад озелене, а још су лепша 
кад се позлате злаћеним влаћем.. Она вам је као 
туђинка : не да се сваком познати!.. Ко хоће да 
зна њене дражи и њене лепоте, тај мора живети 
у њој. Томе она отвара своја недра и даје своју 
милошту.. А ко проживи у њој, тај је лако не 
оставља, или, ако је баш мора оставити, он је никад 
не заборавља — 

У доба кад се догађај о коме приповедам 
десио, Мачва је друкчије изгледала. Место њива и 
пашњака беше ту густа шума. Храст до храста, 
грм до грма, а честе тако густе „да ниси могао 

4 | ХАЈДУК СТАНКО. 
гују за реп извући...“ А у тој стародревној шуми 
беше овде онде по мало крчевине пооране и за- 
сејане. Ту, на тој крчевини, видела се кућица са 
потребним стајама, за смештај кућевних потреба. 
Око сваке кућице био је засађен воћњак, било од 
шљива било од јабука. 


Те су кућице биле врло просте, тек колико за, 
то да човек има где заклонити главу од кише и 
зла времена. Грађене су овако: ударе се четири 
сојира (дирека) у четврт. Наоколо се оплете прућем, 
али се остави рупа за врата и бапа, која је служила 
место прозорића, па се сно пруће улепи блатом, 
да не би ветар продувао. Озго се покрије кровином 
или кором од дрвета. 


Таква кућица имала је само једно одељење, 
а то је: све што кров покрива. На средини је ве- 
лико огњиште, на коме вазда ватра гори. Око ватре 
укућани седе; крај огњишта вечерају и разгова- 
рају, па ту и уморне кости одмарају. То су оде- 
љење звали „кућа.“ Зато се у Мачви и данас 
оно одељење где ватра гори зове „кућа.“ 


Било је п бољих кућа. То беху куће задруж- 
нијих породица. Одликовале cy се својим -високим · 
крововима од шиндре, наткривеним димњаком, а 
ко је био мало бешњи,* и крстом накрај слемена. 
Још и данас имамо добро очуваних остатака од тих 
кућа. У унутрашњости њиховој било је још одељења 
сем „куће,“ као домаћинова соба, ћилер, итд, итд. 


Па и ако су те кућице изгледале сиромашне 
по спољашњости својој, опет је свака била пуна 
као кошница. Сваки, па и онај најмањи кућерак, 
имао је хране довољно за сву породицу и усев; 
сем тога имао је белог смока; о моткама, над огњи- 
штем, висиле су целе сланине .. Народ је био вредан 
и раден — није чудо ако је имао!.. 

Ето, таква је била Мачва. 

На северозападној страни Мачве, баш у самом 
кључу где се Дрина у Саву улева, лежи Црна 
Бара. То је старо село. Прича вели да се негда 
‘звало „Јордан.“ Ту се, у једној дринској отоци — 
Старачи — која изнад ee тече, удавила девојка, 
јединица у мајке, која беше с мајком дошла у Јордан, 
у госте. Кажу да је мајка тако тужно нарицала 
да нико ко ју је чуо не могаше заборавити њене 
запевке. У запевци назвала је отоку „Црном Баром,“ 
а окона села назваше и сам Јордан тим именом. 

Уосталом, то име, готово, и доликује. Село 
je са свију страна опкољено, а средипом промре: 
жано, самим барама; и ако се и за што може рећи: 

„Ово Бог чува“, може се рећи за Црну Бару. И 
поред толиких баруштина, Зар оом се не могу 
покудити Црнобарци. 

Неки историци тврде да је ту била еписко- 
пија, и то једна од оних осам што их је засновао 
И Милутин Немањић. 

· Данас је то село велико и ушорено. Има у 
њему преко три стотине пореских глава; алп у опо 
доба једва да беше педесет кућа. Ама п ако je біло 
мало, бар је ваљало! 

Црна Бара имала је свога кмета и свога попу. 

Кмет Јова Јуришић одавно је кмет Црној Бари. 
Стари се његови ту давно настанише. па су његову 
куһу сматрали као староседелачку. И деда и отац 
му помреше као кметови, па и он се тако исто 
надао. Тридесет година кметује он Црној Бари. Знао 
је сваку куһу као своју, знао је сваког домаћина 
као себе. Ou пије сматрао своју дужносг као бреме, 
пего као почаст. Дичио се што је глаза тим че- 
ститим људима, који пе учинише никад ништа што 
би био грех пред Богом, а стид пред светом. Про- 
стодушан, благ, тих, мирне савести као дете, он је 
лако бројао дане живота и ведро чекао час кад ће 
оставити своју кућу, пуну као кошницу, свој пород, 
очувап и недирнут болешћу ни смрћу, своје прија- 
теље и другове, и отићи у вечност, поштован и 
уважен... 

Поп Милоје беше поп на свом месту. Он je 
имао једну узречицу. којом ce дичио: 

— Ко је мом „Требнику“ дошао — морао се 
поклонити ! 

И... ејвала његовом „Требнику“!... 

Ако кога ухвати грозница, тролетна грозница, 
нека му попа Милоје очита „велику“ молитву — 
мора га пустити, па да кугу куми!.. Било је слу- 
"чајева кад су му доводили болеснике који болују 
од „оне“ (падавице). Тако једаред доведоше му 
једнога из Банова Поља. Везали га, јер се збесио. 

Попа рече да га одреше. 

— Не смемо, попо! рекоше људи. 

Он приђе болеснику, погледа му у очи, по- 
милова га по глави, па га одреши. 

Онда стаде читати „страшну молитву.“ 

Страхота је слушати „страшну Ма још 
страшнија је кад је поп Милоје чита... И сам се 
болесник узјазбио, па дршће као прут... 

А он му чита, чита... Кад сврши, он поднесе 
крст, рече му да се прекрети и целива. 

И болесник се прекрсти и целива, па онда рече: 

— Ал’ сам уморан! 

— Хоћеш прилећи мало? пита га попа. 

— Хоћу, вели он. 

Попа га поведе до своје постеље, па му рече 
да легне. Он је спавао прилично, а кад се пробуди, 
он сасвим мирно приђе попиној руци и рече: 

— Хвала нека је Богу па теби !... 

И оде с људима кући, миран као јагње. 

Него и књиге су му биле !... Није као ове јако, 
што ништа не помажу, него оне старе, „косовске“ 
књиге, што је у њима свако слово светом руком 
написано, а листови нису од хартије него од коже. 
А у тим књигама има молитава од сваког зла и 
напасти... Попа је из тих књига читао опело љу- 
дима „немиросаним“, и ниједан се није повуко- 
длачио !... И за време његовог поповања није било 
ни једног вукодлака у Црној Бари ! 

Али, брате, он се и умео молити Богу !... Јеси 

чуо, јуначки сине! Кад се тај Србин замоли, нај- 
пакоснија Циганка не би се могла оглушити о мо- 
литву његову, а то ли добри Бог, отац свију нас |... 
Лепо верујеш да му се молитва услишава. То није 


да само чита и баца речи, него чисто чујеш како 


му срце јекће — тако се он молитви преда... Можеш 
испред њега однети све кад се Богу моли, можеш 
му кућу запалити — он главе не окреће!... 


Него он није био само поп. Био је он човек 
од перчина до пете, и то паметан човек... Ове што 
ти он рекне — речено је. Он никад није луду реч 
изустио. Чак и шала му беше лепа; осећаш како ти 
блажи душу као благи поветарац. Савете је давао 03- 
биљно. укоре благо... А свакад је говорио истину... 


И сама његова старост чинила је те његови 
савети нађоше одзива у души његових парохијана. 
Био је то старац од својих осамдесет година, здрав 
и крепак. Лице румено као јабука, а власи седе 
као руно. У бистром оку огледао се разум, а у по- 
крету снажна и чврста воља. 

да њега су говорили: 

— Он зна шта ради! 

И заиста, тако је. Он није био човек од науке, 
али је био један од људи свога доба, пун природне 
свежине и правилних погледа на сваку ствар ; један 
од оних што нам створише народну мудрост, наше 
пословице... 

И, ето, та два човека били cy први људиу 
Црној Бари. Они су били свима углед. У сваком 
су послу предњачили. Не би кмет Јова ништа урадио 
без споразума с попом, а попа, опет, хтеде све с 
људима. Зато их је чешће и призивао и договарао се. 


А било је и људи паметних !... Ту је Алекса 
Алексић, па Иван Миражџић, па Cuma Шокчанић, па 
Јевта Поповић, и многи други, све честити домаћини, 


Требало је, рецимо, свршити какав посао сео- 


‚ски. Кмет Јова то одмах каже попи, а попа му 


рекне те позове по неког од ових домаћина, па 
се о свему разговоре. И кад се споразумеју, зађе 

чича Сима „кнез“ (биров) и сазове домаћине суд- 
ници, коју су насред села подигли. 

Не прође много, а тек видиш: с једне стране 
један, с друге други, долазе судници. Не видиш 
ту младића: све сами седи перчини. Сваки се 
обукао у чисто рубље, на плећима сукнено гуњче 
без рукава или велики гуњ „ресаник“. На главама 
се црвене алеви фесови, као да у цркву иду... 
Ретко у кога да видиш браду — сваки је обријан; 
ретко ћеш кога видети е лулом, јер ce тада слабо 
пушило. Браду је пуштао и дуван „палио“ само 
онај кога је снашла каква грдна несрећа, као кад 
му умре син, итд... 

Прилазе мирно и озбиљно један другом и здраве 
се. Онда поседају и разговарају. Разговор им па- 
метан, шала уљудна. Никад кавге ни ината, никад 
вике ни галаме; а већ о псовци и да не говорим. 
да њу се у то доба није ни знало. Или ако је ко 
баш био веома љут, он је псовао „душу,“ „па- 
прику,“ „врежу несрећну,“ „крв материну“, итд.; 
али то је било врло ретко. Године прођу док се 
псовка чује... 

Тек ето ти кмета где с попом излази из суд- 
нице. Сви се одмах дигну на ноге и прилазе ближе. 

— Звао сам вас, браћо, да се договоримо 0 
једном важном послу, почне кмет. 

Онда им каже шта је то „важно,“ па настави: 

-– Па сам разговарао о томе с попом и Иваном 
и мислимо да би овако најбоље било... Шта ве- 
лите ви, браћо 2... Г 

— Па добро, Јово! веле старци. 

— Куд ћеш му боље! веле сељаци. 

— Велите ли сви тако ? : 

— Велимо !... Велимо !... 

— Е добро, браћо! Сад знате шта смо доконали. 

Та одлука, од тога часа, постала је закон свему 
селу. Домаћини се враћају кућама и према томе 
наређују својим млађима. И кад погледаш: свиу 
селу, почев од кмета до чобанина, знају закон!... 

Живели су сложно. То не беше село ни 0п: 

штина, то је била једна кућа. Ако је весеље, ве- 
сеље је свију њих; ако је жалост, и она је општа. 
Били су сви узовници. Није се питало је ли бо- 
гат или сиромах, него је ли Црнобарац. Та слога 
њихна већ беше прешла и у пословицу. Друга им 
села завидеше, а они беху поносити. 


Него у том поносу било је и таштине. Били 
су веома поносити својом слогом, па су се не само 
дичили и поносили пред другим селима, него их 
чак задиркивали и пецкали; толико су далеко ишли 
да су им и имена издевали... А то издевање имена 
беше Tako духовито !... Ако је ко добио надимак 
од неког Црнобарца, то је тако пристајао уза њ 
као да се с њим родио. 

И сам бесни Марко Штитарац зазирао je од 
тога. Од Совљака до Црне Баре има пешачког 
хода пола сахата; а Марко Штитарац од Совљака 
до Црне Баре три пута одмотава и завија шал око 
главе, само да му се не би Црнобарци подемехнули!... 


Па какви родитељи, онака и деца. И данас ми 
срце заигра кад видим како се младеж баца ка- 
мена с рамена, рве и скаче... Некад је, заиста, то 
морало лепо бити, јер се омладина црнобарска само 
тим и таквим играма играла. А младе цуре над- 
меташе се која ће више свиле подгајити, лепше 
опрести и откати, и смишљеније чарапе оплести.., 


II. 
СУБАША. 


Али право вели пословица : „Никад два добра“! 
Живот је био одиста леп. Таквим би се животом 
дало живети и два века, али се вазда нађе пешто 
што га ремети, што ти загорчава његове сласти. 
И Црнобарци би заиста лепо проживели да им 
понеко не бахне с вечера на врата и не грмне 
храпавом гласином: 

сре 


__— Рајо, Ope! > 

— Чујем, драги ага! одговара сиромах, а сав 
стрепи да се не би што изродило. 

— Дај да ијем! 

— Сад, сад, ага! виче он и скаче, онако 
изувен, пред незвана госта, те му врата отвара. 

Турчин, натмурен, улази у кућу и гледа на- 

дувено и бесно око себе: 

— Пеци, баба, цицвару ! 

— Сад, ага, сад! 

VW одмах се распретава ватра, те му се спрема 
цицвара. Турчин седа крај огњишта и потеже чибук... 
Задими, па -— блене.. Наједанпут, као да се не- 
чему досети, смиче опанке с ногу: 

— На, вели, рајо, водај ми опанке! 
| А домаћин, гологлав, прилази смерно, узме у 
_ руке узице од опанака, па вуче опанке по авлији... 
То се зове „водање опанака“. И вуче их све дотле 
док се Турчин не смилује и не рекне: 

— Доста ! 

И толико понижавање, и опет се отрпи!... Како 
може да се трпи?... Мора се!.. 

А зашто? 

У селу је живео субаша. 

Па ко је тај субаша ? 

Да објасним. 

Неки Турци у Београду одметну се од свога 
цара, убију пашу београдског, заузму београдски 
град, и науме завладати Србијом, која се тада звала 
„Београдски пашалук“. 

Ти су Турци прозвани „дахије“. 

Радили су с планом. То се видело и по томе 
што наједанпут, по свима варошима у Србији, по- 
ставише своје људе, који у њихово име почеше 
управљати нахијама (окрузима). Те окружне ста- 
решине назваше „кабадахије“. 

А да би се наређења дахија и кабадахија што 
сигурније и брже извршивала, кабадахије у сваком · 
селу поставише „субашу“. 

И онда је ишло све као по лоју. Ти одмет- 
ници су имали само једно правило, а то је да 

угуше свакога ко је против њих. Најмање се успро- 
тиви — оде глава!.. Међутим, сви су сматрали за 
најсветију дужност да клањају и по вољи чине 
свакоме ко је ма бео убрус око главе омотао. Тако 
су текли себи пријатеље. И зато су јадни Срби 
морали клањати и метанисати. 

Власт субашина беше велика. Могао је узети 
живот човечји на душу, па — ником ништа! Коме 
да се жалиш? Што ти је субаша или његов пандур, 
то ти је и дахија. Све што си тада могао радити, 
то је да дигнеш очи к небу; али Бог не жури!... 

Од Раче к Шапцу водио је пут. Беше то обичан 
крчаник: оборени грмови, искрчена честа, колико 
да се има куда ићи. Тај пут водио је, северном 
страном, изнад самог села. Украј пута беше хан. 
Ту је становао субаша са својим пандурима. 

Звао ce Суља. Презиме нити му је ко тад знао, 
нити данас зна. Али је од Црнобараца добио на- 
димак којим је обележена једна његова страст. 
Страсно је волео крушке, као медвед; нека једна 
стоји на дрвету, ако је не може оборити, он ће је 
гледати и пљуцкати. Зато га Црнобарци прозваше 
„крушка“. Тим су га именом међу собом звали, 
под тим именом причају о њему, па ћемо га и ми 
тако звати. 

Да кажем још: и он је знао да га тако зову, 
и сам се каткад тако називао. 

Он беше мало необичан Турчин. Црнобарци 
су познавали Турке као бесне и надувене. Крушка 
не беше такав: 

Он беше, може ce’ рећи, више пријатан но 
непријатан, више благ но суров, више тих но 
напрасит. Није се туђио од људи, баш је ишао 
међу њих. О свему је водио рачуна. Ако је неко 
жалостиван, и Крушка је — само што му не кане 
суза из очију!... Умео се увући свуда; хтео је да 
зна све, волео је да му је свака стварца у Црној 
Бари позната... Знао је сваког Црнобарца по имену; 
знао је сваког младића: ишао је кућама сељачким, 
долазио у коло где младеж игра, па се ту разго- 

варао и шалио... Једном речи: хтео је пошто пото 
да се сажпви са Црнобарцима. 

Алп као да од свега тога не може бити ништа. 
"Буди осташе хладни према њему. Било је нешто 
у оном пријатном лицу што је непријатно дирнуло 
људе. То су очи његове, врло чудновате очи: час 
плаве, час зелене, час сјајне, час мутпе, а доста 
пута и крваве. Оне те гледе некако чудновато; па 
кад му речи слушаш, ти једно мислиш, а кад му 
у очи погледаш — прође те воља. 

Па нешто то, нешто баш и што је Турчин — 
одби људе од њега. Попа вели: 

— Ама ја бих волео да је он прави Турчин!.. 
Овако је он опаснији. То је као лепа гуја: шарена. 
а пуна отрова. Што ми се улагује?.. Он je Турчин 
а ја сам Орбин, и ми не можемо један другоме 
добра мислити!.. Где је његов живот, ту је моја 
смрт: где je мепи добро, ту је њему Hecpeha!... 

И те попине речи одбише људе од Крушке... 

Премишљао је Крушка и дан и ноћ шта то 


"може бити. Који је тај што његов план ремети?.. 


Али није могао ништа сазнати. . Сумњао је на поп 
Милоја, али није био сигуран... 
А он, заиста, беше рђав човек, човек који је 
у кавзи жив, у несрећи људској — срећан. 
Једног дана упути се у село, које му не беше 
далеко. Ишао је, замишљен, стагом ; суве гранчице 


пуцкаху му под ногама, а опало лишће шушташе. 


На стази се сусрете с Маринком Маринковићем. 
Како га смотри, Маринко сиђе са стазе и дочега 


"га дубоким поклоном. Крушка назва Бога. 


— Бог ти помогао, честити ефендија ! 
Маринков му глас зазвони пријатно. Он за: 
стаде и погледа га, а овај приђе те му целива скут 


и руку, па, држеђи руке на прсима, поже главу. 


Да кажем ко је Маринко. 

Он је — сељак. Орао је и копао те се хлебом 
хранио, а то су му и стари чинили Отац њего: 
доселио се из Обарске, из Босне, у Црну Бару, на 
је, наскоро затим, умро. Маринко, као мушка глава, 


| 


СУБАША | 13 


прихвати се домаћинства, али My je OHO ишло врло 
рђаво за руком, јер беше лен. Мрзело га потрчати 
и укаљати се. Да му је откуд да падне с неба у 
уста. Па је избегавао послове и мувао се око суд- 
нице и хана. Ни у чему није уживао колико у 
дочеку и испратњи Турака. То субили за њега људи 
којима је Бог рекао да живе. За све време њихног 
разговора чечао је као пас и слушао њихне „па- 
метне“ разговоре... А кад су полазили, био је срећан 
ако је неком бегу или аги придржао узенгију, да 
на коња узјаше... 

С пуним устима хвале, по одласку њихном, 
купио је кокице дувана што су они из својих лула 
истресали, па је то после пушио... 

Радио је само кад је морао, а премишљао је 
и кад треба да спава. Ковао је вазда планова. Жеље 
му беху веће од царских... Имао је оштро око да 
све запази, имао је јако памћење. Доста пута, као 
беспослен пас, тумарао је по селу и око села. Знао 
је шта ко данас ради; знао је који момак с којом 
девојком стоји; знао је колико ко кашика у кући 
има; знао је која је жена трудна; знао је.. све. 
Нико није познавао Црну Бару као он, и нико није 
познавао, чак и поименице, дечурлију сеоску као 
он. Стоку, колико ко чега има... све ! Он је све знао. 

Крушка га је познавао. Ама сродне душе, кад 
се надмећу, мрзе се. И Крушка њега није волео. 
Али, кад му зазвони глас Маринков онако пријатно, 


он застаде, али кад му Маринко целива скут и 


руку, он стаде. 

— Куд си пошао? упита га. 

— У шуму, честити ефендија. 

Крушка га гледаше онако понурена. 

— А је л’, Маринко? 

— Чујем, ефендија. 
2 — Шта је ово од овијех ђаура?... Зар, што ја 
с њима боље, они све гори 2... 

— Честити ефендија, рече Маринко, ту не 
треба много памети. 

— Да ко не подговара ови народ? 

— Па шта друго и може бити !... 

— А ко је Taj? 

— Онај према коме си ти најчовечнији. Ти 
гују на срцу гајиш! 
| — Поп? 

— Он. 

— И кмет? 

— И он!.. 

— Па шта веле 2 

— Много веле !... Види се да су размажени!... 
Веле: да им се умиљаваш зато да би им се лакше 
на душу попео... Веле: да је твоја човечност према 
овом народу само лаж!.. Веле: он је Турчин, а 
Турчин је Србину душманин!.. Веле... 

— И то све вели поп“... 

— И поп, и кмет, и... сви!... 

— Пођи са мном, рече Крушка. 

И врати се назад. Маринко је ишао за њим. 
"Турчин је био врло љут. Криво му што га тако 
брзо прозреше. Он je смишљао лепе планове; о 
њима је дан ноћ мислио; а сад виде како се ње- 
гови планови разлетеше као сапунски мехурићи.. 

Ћутећи дођоше до хана. Турчин повуче Ма- 
ринка у своју одају, која, сем једног миндерлука 
и нешто оружја на зиду, не имађаше никаква на- 
мештаја. Маринку се та одаја учинила сјајна као 
царска... Нека дубока унутарња радост прожма му 
цело тело кад Крушка рече: 

= Сједи овдје, крај мене, добри човјече!... 

— Могу ја и стајати, честити ефендија! 

— Сједи, Машо, сједи!... Ево ти духана. Ти 
пушиш, чини ми се? | 

Маринко диже главу и исправи се тек у пола; 
приђе миндерлуку и спусти на њ само један ма- 
лени делић свога тела. И загледа се Турчину у лице. 

А то лице беше тако благо, тако мило, да ти 
се чинило е је светитељско. Маринку се и нехо- 
тице отеше речи: 

— Мој добри ефендија!.. 

И он је искрено, у дубини душе, бацао ана- 

“тему и на попа, и на кмета, и на Црнобарце, што 
ЈЕ ређају оваког човека !... 

[~ "Турчин му пружи кесу с дуваном, а Маринко 
__ је прихвати с највећом поштом, готово онако како 
_у цркви прихвата свету навору. 


Е. — Е мој Машо, мој драги брате!... Нијесам ја 
__ за ова посла. Овдје треба Мујо из Богатића, а јок jal... 
— Ти си добар човек, ефендија! Ама ја бих 
_ рекао да треба бити мало оштрији. 

— Па како ћу! стаде се Турчин пренемагати. 
— Ја бих прво попу подвикнуо !... Он први 
треба да ме позна!... рече Маринко. 


— Не, не, Hel... Крви нећу!.. Ја хоћу чо- 

| вјешки!.. 

a = Ама, драги ефендија, узалуд ћеш ћоравој 

квочки дробити !... 

4 — Ја нећу крви!... Ја хоћу да ови народ 
види да му ја нијесам душманин!... Ја хоћу да се 

i _ братски разумијем са овијем људима!... 


___ Маринко је жалио Турчина. 

__ Обојица дуго ћутаху. Турчин је пуштао ди- 
„мове из свога дугог чибука, а поглед му је лено 
__ ишао за оним колутима... Наједаред запита : 


Е __— А како живе поп и кмет? 
Е — Као браћа. | 
0 — Би ли се они могли завадити ? 


Маринко поћута. 


5 — Н... не могу!... Не би их могао нико зава- 
 дити!... Ја знам Црну Бару боље него своју кућу, 

али у Црној Бари нема човека ко би њих завадио!... 

рече он одсудно. 

— Да ми је тако нешто! рече Крушка. Да 

ми је да се њетко завади, па да ја мирим!... Тако 

би видјели да сам ја човјек!... 


|: __Маринку ce насмеши брк. Он погледа Крушку 
право у очи... Овај спази. 

____. — Шта јез упита радосно. 

____ Честити ефендија, не питај! Пусти мене 
ода радим '... Ја сад добро видим шта ти желиш!.. 

И кад ствар буде свршена, ти һеш мирити не само 
два човека, него Црну Бару !... 

— Маринко! Брате! Човјече!... Ако то урадиш, 
бићеш ми брат!... Учинићу те најчеститијим чов- 


јеком !... Хоћеш духана ?... Ево! Дај дуванкесу !... 


Тако !... Треба ли ти пара ?... Чега хоћеш, има у 
Суље, и све је твоје !... Ево !... Haj!... 

Беше скочио. Очи му сјаје као жеравица, а 
лице се смеши озарено радошћу 

И Маринко се подиже. 

— Хвала ти, честити ефендија!... Кад урадим — 
видећеш !... Ја не радим за паре. Твоју љубав не 
може ми нико платити !... 


— Иди, Маринко, иди !... И нека је са срећом! 

Маринко опет удари „темена“ и изиде из одаје. 

Врљао je вас дуги дан. Рој мисли обујмио му 
памет... Он је желео да оно што уради уради нај- 
боље. Пред очима му стојаше сјајна будућност. 
Дружиће се с првим беговима... Неће бити Typ- 
чина који неће знати име његово. Ниједан проћи 
неће а да за њега не запита. Пролазиће бегови... 
паше... па, можда, и сам честити везир, и припи. 
таће за име његово. 

A Крушка 2... 

И он је сањао сјајне снове. Није се могао 
скрасити на једном месту. Груди му набрекле, а 
срце игра од радости. 

— Заваде се двојица, шапуће он, a ја тамо, 
те спотакнем угарке. Повучем страну једном, и он 
добива... Један пада, други скаче.. Уз једног 
пријатељи, уз другог пријатељи, па се и они 


завађају... 


И чисто гледа очима тај лом. И осећа ону 
велику радост коју осећа радник видећи како му 
посао напредује; радост од које букну образи, од 
које игра срце, и... која се не да ничим исплатити... 

Нити је што јео ни пио. У само вече затражи 
воде те испра уста, која му беху, од силног ду- 
вана, огорчала... 

Ш. 
ЈАРАНИ. 


Алекса Алексић и Иван Миражџић били су 
суседи. То су били прваци међу сељацима. Из 
младости добри другови, па су то остали и под 
старост као домаћини у домовима својим. Као што 
им куће гледаху једна у другу, тако се и ове ста- 
рине никад не раздвајаху. 

Обе куће пуне народа и берићета. Од вајкада 
били су у позајменици. Летину су сабирали један 
другом заједнички. Није хтео Иван гутљаја ракије 
без Алексе попити, нити Алекса без њега. Ако је 
весеље у кући Алексиној, Иван је домаћин, а ако 
у Ивановој, тамо је Алекса. Радост, жалост, зло, 
добро — делили су заједнички. 

Пазили се они, па им се и деца пазила. Иван 
је имао три сина и једну кћер, Алекса само четири 
сина. Подесило се некако те је Алексин Станко 
парњак Ивановом Лазару. | 

Расли су у љубави, па се запазили ; расли у 
добру, па одрасли ојачани, вити и стасити. Дика 
ти је било погледати !... 

Станко црномањаст, Лазар риђ; Станко благ 
као млеко материно, Лазар бујан као пролећна 
травка ; Станко умиљат као мало јагње, Лазар 
већ напраситији; Станко је овлаш примао и лако 
праштао увреде, а Лазар једва могаше отрпети и 
свога родитеља... | 

Али су се пазили Од милости зваху један 
другог „јараном“. 

Били су најбољи момци у Црној Бари. 

Ко обори Лазара, неће Станка; ко надскочи 
Станку, неће Лазару; ко одбаци камена Лазару, 
неће Станку, а већ сва је Црна Бара знала да је 
Станко најбољи нишанџија. 

Али... ђаво га знао!... Као да је нека према- 
главица, р: Оба се побратима загледаше у једну 
девојку !... 

ХАЈДУК СТАНКО 2 

Била је то Јелица Севића. Гром девојка ! Била 
је то лепота, али не господска него јуначка лепота. 
Што оно песма пева: „струк момачки, поглед де- 
војачки“. Око би јој гору запалило. Да упрти че- 
тири момка као четири снопа, па да их носи преко 
села !... А што се рада тиче, о њему се причало. Није 
она само радила, она је измишљала нове и нове ле- 
поте у шарама, па су се у Севића дом стицале жене 
и девојке, да узму препочетке од њених радова.. 
Два момка а једна девојка ! Бапеыније право!... 
Морао ce ту неки враг излећи !... 

Било у колу, било да из кола иду, Станко и 
Лазар су уз Јелицу. Она их гледа обојицу. Оба из 
добрих домова, оба добри момци... није знала на 
коју ће страну !... Па опет, Станкове црне очи осво- 
јише. Загледа се цура у њих, а њихов сјај помути 
јој памет... Стаде радије гледати Станка него Лазара. 

дно истина, она то не рече никоме, али Лазар 
опази. И не да се то сакрити од ока које мотри!... 
Човек и стеже срце, и крути се, али га само око 
одаје... Поглед му се нехотице зауставља на ономе 
кога воли; образи румене, а.он и не зна... та само 
срце лупа и гурка га напред... к њему !... 

И кад то смотри Лазар, а у њему се нешто 
поремети... Он је дотле волео Станка више него 
оба брата; а од тада, Станко му поче излазити из 
воље. И што се Станко више дружио с Јелицом, 
он га је више мрзео. А кад се овај поче и ша- 
лити — он га омрзну сасвим... Склањао се од њега; 
бежао је да на сенку његову не стане; а кад је 
баш морао проговорити с њим, говорио је преко 
срца и љутио се без узрока Више у њему није 
гледао јарана, него крвног душманина... 

Станко то не опази. Он, управо, и није могао 
ништа опазити. Његове су очи биле затворене за 


‚ све, само не за Јелицу Он je видео само њу, њену 


дугу, смеђу косу, њене грахорасте очи, њено ру- 
мено лице... Она му је била сан и јава, он је само 
о њој мислио .. 

Тако су пролазили дани... Као зликовац свој 

злочин, тако је Станко крио своју љубав. Није пу- 
штао ни зрачка светлости да падне на душу ње- 
гову, да је осветли... И мислио је: нико о томе не 
зна! А осећао је да се мора некоме поверити; 


морао је имати некога. с ким би могао о том го- 


ворити, да би му у души лакнуло. 

И науми да све каже Лазару. . 

И баш на Илијин-дан, око велике ручаниве, 
срете се с њим у шуми. 

— Јаране! рече. 

Лазару паде мраз на образ, али му не би на. · 
ино. Он се одазва. : 3 2 | 

— Ако Бог да? ~ | 

— У шуму. 4 

— Да ти кажем нешто ! ој 

Лазар стаде. „| | 

Он му приђе ближе и, после обичног по- 
здрава, рече: 

— Много сам премишљао да ли да ти кажем, 
па, најпосле, велим, ако њему нећу, ја коме hy. 

— А шта то? упита Лазар преко срца. ~~ 

И Станко му се исповеди. Изнесе му душу и 
срце као на длану. Још га замоли да он помене 
његовој снаси, Мари, не би ли она матери казала!... 

— Стид ме, јаране !... Стид, Бога ми! Не бих 
ја то смео казати па да ме кољеш!... А ти смеш!.. 
И онда, јаране, ако милостиви Бог што да, ти си 
побратим !... Тако смо рекли! 

Лазар се мењао у лицу. Горела му је црна земља 
под ногама... 

— Хоћеш ли, јаране 2... 

Он нешто промумла кроз зубе, па окрете леђа 
и пође. 

Па стани мало, да разговарамо! рече 
Станко. » 

— Морам однети марви помам ! 

— Е добро! Али у колу да се нађемо"! 

Лазар већ беше одмакао. Као да су га муње 
шибале... Дах му се заустављао. Он осети да га 
памет оставља ; некакав мрак паде му на очи. Сама 

га душа заболе, а срце да му искочи из груди... 
Кадар је био на чету ударити... 

Иза једног грма, према њему, појави се човек. 
Како га муке беху обузеле, он га није честито ни 
видео а то ли познао 

Човек тај беше Маринко. 

Он приђе ближе. 

— Лазо, роде. рече, смешкајући се, шта радиш“ 

— Ништа, чича Маринко, рече он, трудећи се 
да се покаже миран. 

— Што си тако помркао, као да су ти сви по 
кући побијени ? baie 

— Ко, зар ja? упита Лазар и насмеја се. 

Маринко упиљи у њега. 

— A... не варај, синак!.. Ти, јест... Да није 
која цурица замакла за око ?.. 

— Јок! рече Лазар и поче крити очи. 

— Ха!... ха!... ха! .. Знам!... Јелица Милошева!... 

Лазар сагао главу и ћути. 

— Него, ту и твој јаран облеће, a? 

У Лазару поче да ври... 

— Бога, ми, синко, не дај му да те избије из 
седла !... Упустити онаку прилику — грехота је!... 

Лазару већ набрекле жиле на слепим очима. 


— И, као бајаги, шта je он бољи од тебе: .. 
У газдалуку — није, лепши — није, стаситији — 
није !... Што баш он да је узме 2... | | 

Лазару се свртеше сузе у очима. Стари лисац 
смотри то, па као пас кад траг нањуши .. и он, по 
првим знацима, потера одмах даље. Видео је да је 
у жицу дарнуо 

— Бога ми јест !.. Шта ми је и то: једнако 
попуштати!... Лепо, Бога ми! Сваком ејвала — оста 
глава ћелава!. Ја, славе mu, не бих дао! Да је 
што друго, па хајд’... али таке се ствари човеку 
главе мећу !... Запамти, главе се мећу! 

— Па шта да pagum? упита Лазар, видећи да 
Маринко све зна, 

— Ја бих чинио све само да она не буде ње- 

ropa! Е, мој синко! Још си TH жут OKO кљуна па 
ништа не знаш !,.. А знаш ли ти шта бих ја, ова! о 
сед, урадио? 

— Шта? 

— Ја... ја бих га убио !... 

Лазару сенуше очи... Маринко је дарнуо где 
треба. 

И то смотри оштро око његово. 

— Убио? упита Лазар. 

— Убио! 

— А суд? 

— За све је друго лако, само кад он није 
ту! А сину Ивана Миражџића још је лакше !... Него 
примири ce!... Млад си ти још, мој синко!.. То 
бих урадио ја, овако матор; а ти си настао тек да 
живиш, ти немој!. Шта ми је то: девојка ?!.. Таки 
момак од онаког оца и из онаке куће .. може наћи 
на сваки нокат по цуру!.. Збогом, Лазо, синко, 
збогом !... рече Маринко 

Па га потапша по плећима, окрете се и оде 
пајлак. А душа му се смешкала. 

— Овај је печен! шапутао је он. Ја сам 
подстакао угарке... беће врућа меса!. Једва је- 
данпут!. Или ће он убити Станка, или — ако 
то не учини — Станко ће убити њега! То знам 
угврдо!,.. Ово je кавгаџија, а оно је делија: удариће 
сила на силу!... Мој Суља ми већ више не може 
рећи: „Ти пушиш џаба мој дуван !..“ Ево му и беза 
(платна) и маказа, па нека реже како му је драго!.. 

И пун задовољства оде низ дубраву... 

Варница је пала врло згодно: и где треба, и 
како треба. Све до тога тренутка Лазар се колебао; 
сад је био решен... Давно и давно, још у првим 
часовима љубоморе, јављала се у њему ова мисао, 

али је он сам одбијао и притушкивао. И што је. 


он њу више гушио, тим јаче је она избијала, ју- 
ришала је на његово срце и борила се с њим по 
читаве дане и ноћи. Ту беше детињство, и пажња, 
и љубав њихових родитеља, и оне слатке и миле 
успомене. И страшно се беше решити на тај корак, 
тим страшније што Лазар досад не чу слична 
примера... 


Али сад, кад му и један стар човек вели оно 
исто што му једнако његова црна мисао шапуће. 
сад му се учини да је у праву да тако уради !... И 
шта га се тиче Станко ?... И ко је тај Станко 2... — 
Он да је друг, пријатељ, да је прави јаран, он не 
би пркосио онако као он њему јутрос: „Јаране, ти 


"си девер; тако смо рекли!“.. И ускипе му бујна 


млађана крв... 

-— Није девер! рикну он. Није девер — него 
погани џелат !... То hy ја теби бити! Осецаћу ко- 
маде меса са тела твога, па их онако живе јести!... 
Да си највећа сила, мени ниси ништа !... Ја ћу те 
срушити... смождити !... 


И не знајући шта ради, он скиде капу, па 
опучи корачати. Топло илинско сунце пробијаше 


кроз густо лишће, а његови светли зраци падаху 


овде онде по земљи. Он је горео и без сунчеве то- 
плоте. Јед и мука подложаше ватру у грудма ње- 
говим, а та ватра сагоре све што је било лепо и 
племенито у тим грудма... 


Дуго је лутао. Нити је осећао глади ни жеђи. 
Сунце је било на великим заранцима кад је дошао 
у коло, где је мислио наћи Станка и завадити 
се с њим. 


Станко je већ био ту с Јелицом. Он се топио 
од милина... Рај прави човека анђелом. И Станко, 


"у рају душе своје, био је заиста анђео: Да си му 


ма шта заискао, дао би. Да си кога грдио, он 
би га бранио. Да си рекао да има рђавих људи, 
он би ти доказао да нема!. Да си му казао да 
неко мисли о убијству, он би те гледао зачуђено, 


ПИ о а ~ @ 


У КОЛУ 93 


и 


с неверицом ; питао би Te: зар има људи који хоће 
намерно да убију човека 2... 


Младеж заметнула игру, одскачу један другом. 

Лазар се упути Станку. 

— Стани-де, Лазо! рече Станко Јуришић. 
Одскочи Шокчанићу, тако ти KpcHor имена !.. По- 
бесне лепо од јордама што нема никог да му 
одескочи |... 

— Не могу, рече Лазар. Зар нема ко други ?... 

— Звао сам имењака, али он тамо с Јелицом.., 


Лазар се намршти. Поћута мало, двоумећи, 
па рече: | 

— Добро !... Да му одскочим |... 

И приђе мети, махну два-три пут рукама и пре- 
скочи белегу. 

— А!... Перо!... заграја момчадија. Дед јако!... ' 

Пера надскочи Лазару. 

Лазар скочи и доскочи му. Пера скочи опет 
на белегу. Огпоче надметање. 


Али на брзо убарабарише. Један другоме не 
могоше одскочити.. Сви стали и гледе. И девојке 
дођоше; чак и Станка пренуше из његовог раја. 
| — Не можеш, Перо, не можеш !... виче Jy- 
__ришић. у 
______- Не може ни он даље! вели Пера поно: 
сито. А ви не можете ни донде ! 

— Па и много је! рекоше неки. Из места 
онолико скочити, то је слота ! - 


— Даље не може нико! рече Лазар. 
—- Скачем стопу више! викну Станко Алексић. 
— Мањ ти? повика момчадија. 
Лазару писнуше оба ува. 
у — Да видимо! викнуше девојке. 

Станко приђе и стаде на мету. Махну двапут 
рукама, па, као на крилима, подиже се и OACKOUN 
стопу више. 
| — Аих !... зачу се узвик. 

Све живо погледа у Станка с неким пошто- 
вањем ; Јелица је гледала испод ока, али тако да 


ey о МА Ре" о 


or 


24 ХАЈДУК СТАНКО 


a a a, 


Лазару, који то смотри, набрекнуше жиле Ha челу 
и слепим очима. 

— Склони се! викну он. н 

— Аха!.. Чек’ сад Лазара! викну младеж, 
склањајући се. Лазар приђе мети. 

Све стало, He дише. 

„Лазар скочи на белегу. 

— То вреди!... Дед’ сад, Станко !... 

Станко беше ведар као пролећни данак. Он 
се насмеши, па рече: 

— Могу још стопу !... Лак сам као тица !... 

И без икаква напрезања, одскочи белегу за 
читаву стопу. 

Лазару смрче пред очима... 

Он напреже сву снагу, али не може доскочити. 
кочи двапут у место, али трећи пут удари назад. 

— Остав' се, Лазаре, не можеш! повика мом- 
чадија. 

— Ово није чисто скочено. Он је прекорачио 
мету ! рече злобно. 

— Нисам, јаране! рече Станко. 

— Јеси !... Јеси !... 
5 — Нисам!.. А да ce баш увериш: још ћу 
стопу скочити ! 

— Батали! рече Лазар. 

— Браћо !... Не дајте ми лагати !... Скачем још 
стопу ! викну Станко. 

— Ё, чекај! рече Лазар. 

Па приђе белези. Одмери једну стопу, извади 
нож из цагрија, положи му тилуће на земљу а 
оштрицу окрете горе. | | 

— Скачи |! рече, одеступајући од белеге, а очи 
му сипаху паклену мржњу... 

Момчадија се умеша: 

— Нећемо тако! повикаше са свију страна. 

— Хећу!.. рече Станко сигурним гласом и 
приђе мети. Пазите јесам ли на мети 2... 

Ове живо застаде. Јелица као да је прозрела 
Лазареву намеру, пребледе као смрт... 

Станко се хипну и — прескочи нож... 

Гракнуше са свију страна, као да добише нов 
живот... Све живо скочи око Станка. Он погледа 
Јелицу, којој се лагано враћаше руменило на лице... 
У њеним очима виде он велику радост, која је вре- 
дела више од свију похвала... 

— Одскочио си. Али да се порвемо! рече 
Лазар. 

-— Ја и ти?! пита Станко зачуђено, јер се 
њих двојица никад не рваше. А штог 

— Да видимо ко је бољи рвач? 

—- Остави се! рече Станко. 

— Да ти паднем „с колена“! јекну Лазар. И 
самим погледом изазивао је. 

+ Станко се љутну. 

— Шта је теби, јаране? упита он, а у том 
гласу звонио му прекор. 

— Шта ту ваздан !... СОмеш — не смеш 2 викну 
Лазар, а беоњаче му од зала закрвавиле. 

— Најпосле... кад хоћеш!.. рече Станко, чу- 
дећи се шта му је наспело .. 

И ухватише се... 

И понеше се по оној чистини... Два дива, два 
рвача, два најбоља момка у селу, кушају снагу... 
Све живо претворило се у око... 

А они се носе... Обе стране једнаке. Колико 
ко влада снагом, толико и вештином ; један другом 
пазе на сваки покрет... | 

— Не могу се оборити! вели Шокчанић. 

— Обориће Станко ! | 

— Неће ! 

— Хоће! 

— Неће !... Пашће „покошке“ (оба заједно) 
рече Поповић. 

Станко се смешка, а Лазара зној пробија. 

— Обориће Станко — Лазар малаксава !... рече 
Иванковић. i 

Кад то чу Лазар, он навали свом снагом на 
Станка... Али Станко се чувао тако вешто да ми- 
лина беше погледати !... Као да је знао сваку мисао 
Ләзареву... 

Виде Лазар да се ни снагом ни вештином 
не може ништа учинити, па прибеже лукавству, 
подби ногу Станку и овај посрте. 

— Јаране, рече Станко, ми се „чисто“ рвоме і. 
Да сам ја тако хтео, ја бих тебе давно оборио !... 

— Ја се овако рвем! рече он бесно. 

И десном ногом удари леву Станкову, па нави 
снагом на леву страну, да га обори... Али му не 
пође за руком. Станко се већ надао томе колачу. 
Лева нога, коју Лазар хтеде подбити, оста чврсто 
припијена за земљу... Он мирно сачека да се Jla- 
зар навије на његову леву руку, па да га онда на- 
једаред одбаци... Испаде Лазар из његових руку 
као неки трупац и бречи о ледину, а он оста дупке... 

Диже се дуга у небо. Што је Станко сад ура- 
дио, било је јуначки. Ове живо, и мушко и женско, 
потрча му и обасу га хвалом... 

Лазар се диже. Њега је било стид овог света. 
Он осети како, с правдом заједно, и овај народ беше 
уза Станка. Он виде како му сви весело трче и 
руку пружају... Он виде и онај радосни Јеличин 
поглед: и она се радовала што га је Станко 
оборио !... 

И набрекнуше му жиле... Нешто бесно, нешто 
силно, поче му дрсати срце, као да хоће да га 
ишчупа |... 

Он докопа капу, која му беше спала с главе, 
и побеже... 

За тренуће ока био је у лугу... 

Јурио је као махнит, бесан, отрован. Докопао 
зубма своју десну руку, па је гризе, а не осећа 
бола... Оне „зле“ сузе ударише му на очи... и тада 
је био кадар свашта учинити... 

Неко га, са страга, удари по плећима... Он се 
окрете. За њим је стојао Маринко. 

— Зар момци плачу? упита он заједљиво. 

Лазар одмахну главом. 

— Мој синко!... Право веле: прошло је време 
кад се људи рађаше |... OBO j је неки измет... плаче!... 

То беше што и надраженом псу палица кроз 

плот,... "Само што погледа Маринка страшним по- 
гледом, па јурну као звер:.. 

У тренутку се вратио. У руци је носио запет 
пиштољ... Јурио је правце колу... 

-— Лакше!... Прикрадај ce!... Они ће те други 
смотрити !... викао је Маринко, хватајући га за 
рукав од кошуље. Ено, види, како се ребри !... Гле- 
дај, гледај, како јој нешто шапуће!... Види, види, 
види, како се она смешка!.. Сигурно јој прича о 


своме јунаштву и твојој срамоти!... Нуто, како јој 


се прегиње !... Лакше... лакше!... За онај цер онде!.. 
Баш ће тиком мимо тебе проћи!.. | 

Лазар се као гуја вукао од дрвета до дрвета .. 
Он више не беше човек него — звер... 

Коло, весело коло, велико као градина, по- 
вија се као пламен на ветру: то овамо, то онамо... 
Свирач, задуван, ознојен, застао пред Иванкови- 
hem, па свира места, а овај греплеһе ногама као 
да коске у њима нема. 

Наједаред се проломи да гора јекну: 

— Јелице !... Сад играј !.. 

Последњи слог заглуши пуцањ из пиштоља, 
који се разлеже по лугу.. Станко посрте и паде на 
десно колено... | 

Јелица цикну и диже руке нада се, а све 


друго окамени се на месту... 


Наста тајац... Само се чуло како пуца суво 


грање у чести. . 


Неколико тренутака потраја мртва тишина... 
Станко Јуришић први дође к себи: Он притрча 
своме имењаку. 

— Имењаче !... Имењаче !... викну и ухвати га 
за руку. 

— Чујем ! одговори Станко. 

— Јеси жив? 

— жив сам, рече он и, ухвативши га за 
руку, диже се полако. 

Али се љуљао. 

Све дође к себи и опколи их. 

— Јеси рањен ? 

— Не знам. 

— Боли ли те где? | 

— Не боли.. Али ми неки пав и колутови _ 
на очима, па ништа не видим.. 


— Ама ко то пуца, ну упита Иванковић. 

— Лазар! викну неколико њих. 

Станко трљаше очи. 

Кад је себи дошао и поче мало назирати, 

он седе. 6 
-— Ама, кажите ми, људи, шта ово би ? рече on 
Јуришић му исприча. 


— Не могу да будем паметан зашто je то 
чинио !... Нисам ни мислио о томе !.. Наједаред 
само ми мрче свест !... Нисам чуо ни пуцња !... 

297 — Знате ли где је ударио куршум? викну 
aa Шокчанић. 

04 — Где? заграјаше са свију страна. 

79$ — У капу, esol... 

Ў И пружи им капу. 

A Станко He беше присебан, па није могао ни 
Ур назрети опасност која му је претила Сасвим рав- 
пи нодушно је завлачио прст у рупе које му је кур- 


М. шум на његовој капи начинио ... Једино што је 
ae осећао беше да ra глава заноси.. 

ta Момчад ce љутила. | 
a — Хоће да убије што му je одскочио и што 
4 га је оборио !... Срам га било!... виче Стапко Ју- 
К. ришић. Онда је требало и ја њега што ми је од- 
BS, скочио 1... 

as | = Није! виче Шокчанић. Требало би од Црне 
Баре направити гробље |... 

ee И док се још младеж љутила, сунце ce жу- 


рило своме смирају. Сенке дрвећа беху огромне; 
% чак и сенка човечја беше већ као грм... Од Дрине 
| је пиркао свеж поветарац. 

96 — Ево ноћи а Хоћемо ли кућама? викну 
a једна. | 
" — Можемо ! рече неколицина. 

a — Хајде ко xohe! 

И почеше ce разилазити у гомилицама. 

И Станко се диже, узе Јелицу за руку. па 
пође најлак.. Осећао је умор. и клонулост... И ни- 
како не може да се освести, да дође к себи и да 
разуме све што се десило .. Нешто, као нека грм- 
љавина из дубине, збуњиваше му мозак. 

— Е, брате! рече он тихо, као да је самом 
себи говорио. 

Јелица прошапута : 

— И баш хтеде да те убије? 

Он слеже раменима. 

— И то због мене! 

Као да му неко опали шамар, он се трже, раз- 
рогачи очи и погледа је страшним погледом: 

— Због тебе ?!... 

— Због MeHe!... Зар ти не знаш!... А он те 
одавно мрзи... | 

Станку наједанпут пуче пред очима... Он се 
сећао свега; сећао се како га је Лазар избегавао; 
сећао се како је узвикнуо: „Јелице !... Сад играј!..“ 

И у његовој се души нешто закува... Нешто 
чудно, али страшно... Нешто што оп, до данас, 
никад пе осети... 


М. 
3 ЈОЗТИЊА Ц. 


Чим je опалио пиштољ, чим је видео Станка 
да посрте и паде, Лазар се наједанпут окрете, 
баци пиштољ, па наже бежати... Трчао је што пгда 
може; јурио је као да га беси гоне. 

Чуо је да пуца грање за њим, па му се учини 
да га неко вија. Беше заборавио да је крај њега 
био Маринко... Мислио је да се све село дигло за 
њим у потеру... Није имао куражи да се осврне; 
бојао се стићи ће га, освртајем ће издангубити!... 
Напрегао сву снагу, па јури. Куда 2... Он није знао, 
није чак ни мислио куда ће. Хтео је да побегне, 

да се сакрије, па ма у пакао, ако само склоништа 
нађе... Прескакао је трн, пањ, све што му на путу 
беше, јер није гледао куд иде, ни где главом удара. 

Али снага га поче издавати. Дах му је бивао 


све краћи и краћи, а корак све мањи и мањи... Й 


најзад он паде ничице и покри лице рукама... 
Заптио Е притајао дах, решио се на све: што 
је — ту је!. 

Крв му јурну у главу, и, као нека мала не- 
свестица, помрче му свест за часак... 

Наскоро дође к себи. Овако понурен ослу- 
шкивао је, али не чу шума ни вреве, и он диже 
главу... Диже је мало више и звераше по оном ве- 


черњем сутону... Нигде никог... Он дахну душом, 


диже се и седе... 

Али је умор био веома велики... Руке, којима 
се опирао о земљу, дрхтале су; сваки рибић на 
телу играо је... Крв је нагло јурила по жилама, 
као планински поточић кад се вода у њега слије; 
лепо је осећао како се понегде згусне и застане 
од силне навале... Ноге му почеше трнути, а та- 
бани бујати; у глави је грмело, а оба ува пиште 
као две пиштаљке. 

Он опет клону на земљу и склопи очи... 

Али то не беше сан... Био је као у неком по- 
лусну у коме је чуо и оног малог цврчка што 
цврчи изнад његове главе, ми онај шушањ што га 
зеленбаћ, пред сами смирај сунчев, прави хва- 
тајући муве и бубице, и онај цвркут мале ти- 
чице што цвркуће у свако божје доба дана; али 
му памет не беше присебна... Он је чуо све то, знао. 
је све то, али није могао размишљати ни о чему... 

И, мало по мало, тај шушањ и та цврка на- 
вукоше му тврд сан на очи, као застор неки, те 
му усну и тело и душа... 

Дуго је тако лежао... Пробудио га је Bee 
совуљаге што беше на дрвету, више њега. | 

Он диже главу и стаде зверати око себе... Не 
беше то кућа његова. | 

Где је сад?... 

Поче трљати чело и чешати се по глави... На- 
преже мисао да га сети где је... Ово је шума, а 
откуд он у шуми?.. 

Полако, врло полако поче му долазити свест... 
Он се сећаше .. и сети се свега што је било, сети 
се и онога што је урадио... 

Мисли му се мало задржаше на самом делу... 
Пред очима му се јави слика Станкова: како без- 
брижно игра поред Јелице, како јој нешто шапуће 
на уво, и како се она смешка; затим како га је он 
привребао и опалио пиштољ. 

Савест га није гризла... Шта више, осећао је 
и нешто осветничког задовољства гледећи у па- 
мети како Станко пада... 

— Тако и треба!... мислио је... Хоће он 
мени да отме Јелицу... Нема, синко крвави, то се 
главом плаћа !... И како је безочан, па ме још зове 
да му будем девер !... Буди Бог с нама !... Овако ја 
тебе, па сад нека ти деверују хладне гује под зем- 
љом ; ја ћу узети Јелицу и без твога деверства !... 

И био је тако миран... било му је тако право, 
као да је учинио какво добро дело... 

Јелица !... Та лепа девојка !... И она ће бити 
његова !... Што је било на путу, он је склонио; а 
Црна Бара бољег од њега нема!... 

У памети је гледао Јелицу како се смешка 
на њега... Видео је како је његов бабо проси, како 
их попа Милоје венчава... Срце му се раздрагало 
па игра, игра у прсима... 

У том слатком заносу заборави и где је, и шта 
је учинио, и шта сад ради... 

Наједаред се нешто проломи над њим, нешто 
што му одјекну у души као гром небесни; нешто што 
га запрепасти и пренерази, што му прекиде тај лепи 
нит снова његових... Учини му се да се свет сруши. 

А: то беше совуљага на храсту више њега. 
Она залепрша крилима и пролете му тиком поред 
лица, тако да је осетио ветар крила њених... 

Беше скочио на ноге, али је стојао на Moa 
као закован... И уздрхта као прут... 

То га освести... Одоше му мили снови. Он 
виде само да је бегунац и ништа више... | 

Нека страшна мисао, страшна као авет, дође 
му на памет. | 

— А ако ти ниси убио Станка !... Ако он буде 
жив, куд мислиш онда ?... 

Он осети да му се земља под ногама гиба... 
Али се опре тој мисли: 

— Убио сам га!.. Убио !... Добро cam гађао !... 
Куршум је ударио у главу !.. Он je посрнуо и пао. 
То сам видео овим мојим рођеним очима ! 

Па опет, опет !,.. Чинило му се неверица ; он 
није био уверен да је Станко пао !... 3 
И опет напреже мисао да га сети целог до- 
гађаја... 

— Поесрнуо је !... Посрнуо je!... То сам видео! 
_А ја сам гађао у главу... у сред главе!... A кад 
је посрнуо, онда је и пао!... Није му глава од ка- 
мена — пао је !... Јесте, пао jel... 
И он увераваше себе да је пао... 
Али на уверавању и остаде... Нешто му из- 
нутра шапуташе : | 
— Жив је он, жив!.. Можда још лута ду- 
бравом ноћас, па те тражи... 
Коса му се диже у вис... Ужасан страх овлада 
њиме... 
Нешто зашушта иза њега... Тело му прожма 
језа... Заустави дах, напреже уво и — не чу ништа! 
Погледа нада се... Небо се осуло звездама; 
а оне звезде гледе га хладно и подругљиво као 
очи уходине који је пронашао кривца, па се прави 
да га не види, него дремљиво трепће... Али кри- 
вац као да чита из тога погледа, који му вели: 
„Знам те, видим те!... Ти си... не можеш побећи!“ 
И звезде му улише страх... | 
И опет нема тишина... И листак стоји, и тица 
ћути, и све је занемело; само из дубоке дубраве 
јекне понеки глас... Али то није глас ни човечји 
ни животињски... То је глас тамне ноћи: дубок и 
таман, и неодређен и силан, и тајанствен; глас 

који те раздрага, али ти од њега и памет стане, и 
крв се следи; глас који те убија, али и крепи — 
према расположењу душе твоје... 

И од ове горе ухвати га страх. Од гореу 
коју је побегао !.. Ухвати га страх усред луга где, 
можда, није никад крочила нога човечја... 
| Он се осети сам, остављен и од Бога и од 
људи. Сам усред природе пуне живота: код неба 
— без неба, код Бога — без Бога, код онолике 
родитељске и братске љубави — без љубави! Ни- 
кога код њега, никога око њега, никога над њим 
сем страха. Он му се једини натурио за прија- 
теља. . 

И он Haske да побегне од тога пријатеља... 

Јурио је и јурио. Наједанпут стаде. 

Учини му се да угледа ватру, али ватру ве- 
лику, као да кућа гори. Он застаде, дршћући, а 
хладан зној поцури низ слепе очи и лице... 

Ватра је била велика, сјајна; пробијала је 
кроз густу шуму... а пламен је лизао све више и 
више... И он осети топлоту Tora пламена... 

Мало по мало, ватра се поче тулити, а изнад 
дрвећа подиже се месец, истина мало окрњен — 
после уштапа — али опет велики и сјајан. 

Први пут те ноћи, дахну он душом... Месец 
му осветли шуму, а њему као да свану. Застајаше 
овде онде, не би ли нашао какву путањицу да се 
њоме упути. И после малог тумарања нађе је. 

И осети ластак души... Био је уверен да ће 
га та путања извести на пут. И то га је веселило. 
Та само да му се опростити ове пусте дубраве! 
Нису људи тако страшни! Страх је пустолина, јер 
у пустолини осећаш како су и твоје груди празне, 

· И он пусти кораке... 

Али... наједанпут застаде... 

На неколико корака пред њим поче пуцати 
грање, као да неко иде. Он диже главу и виде . 
пред собом човека... 

Да је смотрио вука или медведа, лакше би 
му било... 

Прва мисао беше му: Станко... Од те сенке 
што му се лагано приближавала учини му се Станко. 
Учини му се да види и гараву цев управљену 
правце на груди његове... 

Сву ноћ је обамирао, али сад умре!... Ноге му 
се подсекоше, и он се сурва на земљу као пањ 
кад му жиле подсечеш... Затвори очи, да ништа 
не би видео... 

И учини му се: као приђе неко и наднесе се 
нада њ; нека ледена рука ухвати га за врати 
стеже.. Он осети како га та рука све више и више 
стеже ; како хладни прсти утањају све више и више 
у облину његовога врата. Дах му се поче губити... 

И... он се обнезнани... 


VI. 
ПРЕОБРАЖАЈ. 


Водећи Јелицу и држећи је чврсто за руку, 
Станко изиде на пут. Онда стаде, загледа се у 
очи Јеличине, па рече: 

— Иди кући. | 

— Добро, рече она послушно и извуче своју 
руку из његове. 

— Него... стани !... 

Она стаде. 

— Је ли, Јелице ? Право ми кажи: или волиш 
мене или њега? 

Она се зарумене и обори главу. 

— Ти знаш... прошапута. | 

— А за њега не мариш > 

— Не марим. 

— Нимало ? 

— Нимало. 

— И... свеједно ти јер 

— Свеједно !.. 

— Добро, иди сад! 

Она се окрете и оде најлак. 

Он погледа жалостиво за њом... И што је она 
више одмицала, њему све жалије... А кад је неста 
с очију, он се покаја и хтеде је викнути. 

Али се уздржа... 

Још му је грмело у глави, још су му црвени 
колутови летели пред очима, а на души му не- 
какав тежак терет, тако тежак да му је тело при- 
тискивао, па не може да иде, 

И он се вукао и посртао као пребијен. Све 
беше неодређено и збуњено у мислима његовим. 
Он још није могао ни појмити, а то ли размишљати 
о догађају који се десио. Мисао се његова отимала 
од забуне, али она беше тако замршена и препле- 
тена, тако пригњечена оним леним немаром, да се 
не може ни маћи између зидова тесне лобање .. 

Сунце је било Beh на смирају. Око његове 
главе зузукаху комарци; са свију страна чуо се 
цвркут... И у тој лепоти сунце се лагано спушта, 
нестаје га на заходу, у оном лепом руменилу које 
је свакога дана друкчије... " 

А Станко, који би се вазда загледао у излазак 
и залазак сунчев, који се бацао у сањарије чим 
инсекти зазузучу око њега — први пут то не погледа. 

Он је ишао тромо и лено... И стиже кући. 

Радени људи рано вечерају, рано лежу, да би 
раније сутра на посао устали. 

Отац његов, који ништа не знађаше о дога: 
ђају, дочека га с прекором: 

— Тако свакад! Никад ниси дошао кући као 
друга, срећна браћа !... Свакад њега морам чекати:... 

Станко сагао главу и ћути. | 

— Момчадија!... Момчадија! .. Трице и кучине!.. 
Само пиљи девојкама у зубе !... Не знам каке cy и 
те девојке! Што им не кажу :“ „Идите, море, кући“... 
викао је старац. Све ce искварило !... Нема ту 
момка па да га свећом тражиш !... Mapol... Је ли 
готово ? | 

— Јесте, тајо, одговори снаха. 

Старац се придиже са свога места, узе вошта- 
ницу што беше прилепљена уза зид, и запали. Мара 

му принесе, у земљаној кадионици, жара. Он узе 
с полице зрно тамњана, прилепи свећицу уза зид, 
спири пухор са жара и спусти зрно. Подиже ce 
плавичаст, мирисан дим, а старац се прекрсти : 

— Ва um’ оца и сина и светога духа, амин |... 

И онда поче кадити прво свећу, онда себе, па 
кућане по реду и старешинству... Затим отпоче 
молитва, у којој је старац призивао, све; божје, угод- 
нике да помогну дому и народу његовом, здрављем 
и берићетом... Чак је призивао и „добре“ и „зле“ 
духове : добре да му помогну, а зле да се отклоне 
од дома његова .. Дуго је трајала та молитва ње- 
гова; много је прошло док старац-учини последњи 
поклон, метнувши крст на се. Онда се окрете. 

— На здравље вам молитва! рече благо и 
весело, као да није мало час викао. 

Млађи приђоше руци и оцу и матери, и онда 
заседоше за вечеру. 

За вечером се водио обичан, домаћи разговор. 
Говорило се о вршидби, коју је требало сутра почети. 

— Бога ми, децо, пожурите. Има се доста посла 
ове јесени .. Ето морамо п овога женити... 

И показа руком на Станка. 

— Бога ми, и реда je, вели Петра, мајка. 
Станкова. 

Станко обори главу. 

— Како да није реда ?... Ја и Иван чекамо да 
нам се синови једног дана заплачу !... Вере ми, да 
их не иженимо ове јесени — би руљали као волови! 

Ови се око совре засмејаше, само Станко не. 
Њему тек сад пуче пред очима, сад тек виде шта 
хтеде Лазар учинити с њим. Та он је пуцао на њега, 
он га хтеде убити |... 

— Hero не знам коју ли je луду овај лудак 
нашао... Иван ми рече да је онај његов бацио око 
на ону "Севића, 

Станку застаде залогај. Као да му неки докопа 
срце и трже га, такав бол осети. — 

Он скочи и побеже напоље. 

— Еј, море !... смејао се старац. Бајаги стиди 

се!... а овамо би полетео четвороношке да се 
жени !.. Добро, добро !.. Хе-хе-хе-хе!.. Је ли, бабо, 
да је луд ?... 

— Ха-ха-ха-ха !... смејала се мајка. Па млад 
је, стиди се!.. Ходи вечерај, рано! 

— Море, мани вечеру !... Не би ти он сад окусио, 
па да су царске ђаконије !... Ха ха-ха-ха !... смејао 
се старац. 

— Па и ти, брате, много га дираш! рече Пе- 
тра прекорно. Ето, дете и не довечера !... 

— Море, бабо, ћути !... Нека га! Зар си ми ти 
свакад довечерала ?... Остави тл младости њено, није 
он гладан ! 

; А док се они смејаше, Станко је муке мучио! 

Његово скоро детињско срце отрова наједан- 
пут љубомора, силна, бесна, страшна љубомора... 
Дакле, Лазар га хтеде убити зато да би га скло- 
нио с пута !... 

И створи му се страшна слика пред очима: 

Као, он мртав..: Из главе му лопи крв и мозак .. 
Отац, мајка, браћа, снахе, синовци, синовице — 
све јада и нариче. Њега спуштају у црпу земљу. 
Око његова лица вуку се хладне змијурине... A 
тамо ? Лазар се смешка на Јелицу; његов му је 
отац проси и она полази... Прилазе олтару... 

Он рикну као рањен звер... У његовој души 
букну нешто... То беше гнев... Он је растао нагло 
као квасац и... испуни га свега... И душа, и срце, 
и... сваки дамар његов постаде гневан на Лазара. 

Да је то њему Лазар казао, да је бар он ма 
шта опазио — он би и опростио. Али... Лазар хтеде 
њега убити само зато да не узме Јелицу. A y 
Отанковим очима тај грех беше већи од сваког 
другог греха... Да му је Лазар не знам какву па- 
кост учинио, да му је узео све до голе кости — 
и то би му опростио. Сетио би се детињства, мла- 
дости, друговања, братске пажње и... опростио 
би му... 

Али Лазар хоће Јелицу. И то мучки!... И још 
хтеде да га убије !... 

А... то му не може опростити ! 


И он осети мржњу, силну. страшну мржњу 


према Лазару... Она беше велика. Он није хтео 
само да убије Лазара, он је хтео да га уништи, да 
ни једна љуљка од њега не остане !.. 

И та га мржња поче преображавати. Он је 
осећао како постаје други, сасвим други човек.. 

Право веле, у човеку је све, и добро и зло; 
обе су клице у њему. Коју више дражиш, она јаче 
и осваја. 

Да Лазар није подстакао злу клицу у души 
Станковој, она би остала у њему мирна као јагње, 
успавана, па би ту закржљала и сасвим изумрла... 
Он би био добричина, миран, благ, скроман; пра- 


BHO би се мањи од макова зрна, поштовао старије, . 


волео млађе; живео би у миру са суседима; скла- 
њао би се да га не дирају; молио би и прекли- 
њао и горе од себе да га не вуку по судовима, да 
се парби е њима... Мира ради попуштао би, па ма 
штетовао... Једном речи, био би то миран сељанин: 
давао би Богу Божје, а цару царево, и бегу бе- 
гово, и никад се, ама једном речцом, не би про- 
тивио. | 

Али дарнута је клица зла. А она је буре ба- 
рута. У то буре Лазар је бацио варницу и — ба- 
рут је букнуо... 

Сад — не заустави! . Груди Станкове поста- 
доше вулкан који је бацао све, а није примао ни- 
шта. Никакви разлози више не могоше њиме овла- 
дати; ништа на свету не би га могло задржати да 
не убије "Лазара .. 

Он је био човек свога доба. Јуче млеко мај- 
чино, данас љути рис; јуче миран ратар, а данас 
велики војвода!.. У тренутку се решавао на све. 
И мећући све на коцку — он је морао победити... 


Није се освртао на прошлост, није мислио о бу- 


дућности — њему је само садашњост била пред 
очима... Она му је говорила : 
— Убиј Лазара !... 


— Јест, убићу ra!.,. као mysy!... Да пирнем 

— нестаће ra!... Сад ми је мањи од мрава, а лакши 
"од паперка! 
И погледа у небо, па се стаде заклињати Богу, 
звездама и плавом небу да ће убити Лазара.. 
Ходао је немирно по воћу; капу забацио на 
затиљак. те му ветрић хлади врело чело. 


— Јест!... Убићеш ra, али куда ћеш онда 2... 
Знаш ли: ко убије и њега убију?... шапуташе 
му један глас. 

Он се трже. Заиста, тако је. Ако он убије 
Лазара, убиће и њега. И онда, Јелица опет неће 
бити његова. 

То га запрепасти и готово поколеба... Зар да 
се одрекне Јелице? Па како he проживети оне 
дане до смрти 2... 

Е, али како да остави Лазара 2 Зар да не кавни 
греха његовог ?.. И зар неће Лазар, ако у животу 
остане, опет мучки покушати да му живот узме... 


Душа га заболе... Ништа црње, мислио је, 
нема од живота његовог. Та докле је год могао погле- 
дати у напред, видео је само патњу и неизвесност. 

Стојао је као на ивици неког понора, не мо- 
гавши се решити ни на шта. 

— Да ra убијем !.. 

— А куда ћеш онда 7... | 

— У гору!... сену му кроз главу. Јест, у 
гору !.. И кад тамо будем, онда се не сме нико 
такнути Јелице !... Она само може моја бити !... 


— А отац, а мајка 2... 

Он погледа. Врата на кући отворена. Јасни 
пламен осветлио им лица, смеју се и разговарају. 

— Ко да их остави 2... Зар да их под седу 
косу убија 2... Зар да им под старост загорча дане... 
Зар да им тако буде захвалан за њихова добро- 
чинства и негур.. 


Па онда, она добра браћа и снахе, па она мила 
дечица — синовци и синовице — што их је он 
на свом колену цуцао, па они ведри и весели дани, 
радни дани, што су шалом зачињени, па они лепи 

свечаници, па коло, па прело, па другови... Свега, 
зар свега да се одрече ?... 

Живи пламен горео је у души његовој... Срце 
га је болело за тим мирним и тихим животом... 
OHO} му облио чело... Он је стојао као окамењен 
пред том светом сликом домаћом... 

А та слика, жива слика, као да га је мамила 
к себи, као да му говори: „Ходи к нама! Сладак 
је живот у дому твоме !... Слатка је рука материна; 
благи су укори старога бабе !... Ходи к нама !... Све 
ће бити што ти душа зажели. Довешћемо ми теби 
и Јелицу! Тек тада ћеш осетити како је топла 
љубав њезина... Та TH нигде згоднијег кутка за 
себе наћи нећеш !..“ 

И ударише му сузе, он рашири руке и пође, 
да падне у наручја томе благу овога света... 

Док се, уједанпут, крај ове лепе слике појави 
и риђе лице Лазарево. 

Нешто врело, нешто страховито прожма му 
снагу... Он цикну, цикну као гуја под каменом... И 
све своје мило и драго, ову лепу слику сложи на 
пламен и сажеже... 

Оста нешто страшно у грудма његовим, нешто 
што зија као ала ненасита — оста освета... 

Лазар и он не могу живети под небом, један 
мора бити мртав ! 

Он се реши у гору, али најпре да убије Лазара .. 

И, чудновато! Од тога часа он беше други 
човек. Нико више није могао раскварити намеру 
његову. То оста као у камен урезано... Отац, мати, 
браћа, деца, Јелица... све је на своме месту, али 
нада свима је смрт Лазарева... Чинило му се да неће . 
моћи живети, да неће моћи дисати ако Лазар дише!... 

И, стегнувши песницу, баци страшан поглед 
на кућу оца Лазарева. 

— Тешко теби, стари Иване! рикну он.. Те- 
шко теби, крове, који си прво заклонио главу 
ономе зликовцу !... Од твоје куће, Иване, остаће ку- 
ћиште, а од народа из дома твога страшна припо- 
ветка !... Тако ми Господ гласа не uyo!... Тако ме 
не огрејало сунце сутрашњега дана !... 

Лазар се није преварио. Оно је заиста био 
човек. Али не беше Станко него Маринко. 

Субаша је био нешто замишљен кад му јавише 
да је ту Маринко. Он рече да га пусте. По лицу 
Маринковом познало се да нешто има. 

— Шта је, Машо? 

— Добро је, драги ага ! 

— A како је добро > 

Маринко му исприча цео догађај, само што 
је и сам мислио да је Станко мртав. Турчин је 
слушао задовољно. Пошто Маринко сврши причу, 
упита он: 

— Па шта мислиш сад? 

— Ја добро мислим, честити ефендија. Сад 
треба да се ти заузмеш за Лазара... И онда је Иван 
Миражџић твој !... А кад буде Иван уза те, онда је 
Црна Бара завађена. Желео си да мириш Црно- 
барце — жеља ти је испуњена. 

— А гдје је Лазо? 

—- Бога ми, драги ага, то ни ја не знам. По- 
бегао је у шуму. 

— ЕЁ, мој лијепи братац, ти ми га мораш наћи! 

— Хоћу. наћи ћу га! Како не бих! Кад ти 
хоћеш, наћи ћу га, па, аман, да се у земљу сакрио! 
— Ех, тако, тако !.. Иди, нађи га!.. Хоћеш 
мало духана 7... 

— Па... ако је Бог дао... 

— A дао је, ја !... За тебе свега у Суље има/!... 
Ево, нај !... 

И даде му пуну прегршт. 

Маринко напуни дуванкесу, затим запали лулу, 
па се диже у шуму... 

Тумарао је по дубрави; већ спаде с ногу и 
мишљаше да приседне да се одмори, кад смотри 


Лазара. Он пође, заусти да га викне, а Лазар паде... 


— Лазаре !... Лазо !... викну га. 

Али Лазар беше онесвеснуо од силна страха, 
па не чу вику његову. Маринко приклече на једно 
колено, па му придиже главу. 

— Лазо !... Лако !... Лазо !... 

Лазар поче долазити к себи. У страху, он не 
познаде гласа Маринкова, па не смеде ни ока 
отворити. Маринко је непрестано викао.. 

Једва се Лазар овавести и познаде глас. Тада 
отвори очи: 

— Шта је ?... Ко је то... 

— Ја сам, Лако брате, ја. 

— A, ти си, чича Маринко? 

— Ја, сине, ја. 

— Откуд TH ? 

— Тражим тебе. 

— Моји те послали 2... 

— Јок. Субаша ме послао, да те нађем пошто 
пото.. 
| Лазара прође језа.. Тек беше одахнуо од 
једне, ето ти му друге бриге !... Шта he субаша 
с њим #... Да није од све збиље убио Станка, па га 
субаша тражи да му „ВИ „лисице“ на руке И 
да га пошаље кадији ?. 

И... учини му се да је већ окован, и... засели 
па му суде... И као стоји сто, на њему чутура и 
две чаше, а као кадија прилази, налева чаше из 
чутуре и вели оцу Отанковом: „Пиј му самртну!...“ 

Отрашна ова слика укочи га. 

— Хајде! зове Маринко. 

— Чекни !... А што ли ме зове субаша? 

Чудан човек беше Маринко !... Ма да је већ у 
напред знао расположење субашино, опет не хте 
речце казати. Он је мислио да је само субаша у 
праву објавити ту радост Лазару. И рече: 

— Не знам. 

— Није ти ништа казао 2 

— Ништа. 

— Чујеш, чича Машо... 

~ Шта? 

Ку Ја не смем ићи! 

— Мораш !... Мени је субаша рекао да те до- 
ведем ! 

— Кажи да ме ниси нашао. 

— Шта ?!.. Да лажем !... Субашу да лажемг!... 
Јеси ти полудео... Полази !.. 

И погледом диже Лазара. Лазар иде, а ко- 
лена му клецају. Мислио је да бежи, али не може; 
сем тога, знао је да од Маринка не може побећи. 
Он би трчао за њим док би душе осећао. Био је 
то ужасан човек. Нека му Турчин каже да свога 
сина свеже, он ће га везати као душмана, па да 
му очи искачу... 

И Лазар је ишао као овца на клање. 

Опет се окрете Маринку : 

— Je ли, чича Машо # 

— Шта је, роде? 

— Што ме не пустиш ? 

— Јес’ полудео, Бога ми !... Нећу, полази! 

— Мој бабо има пара!... Ишти колико хоћеш, 
само ме не води тамо!.. A 

3 Маринко је гледао неким животињским погле- 
дом, па се насмеја. 

— Пара!.. Џара!. А што ће мени паре 2... 
Зар су паре за будале ?... Мени то не треба! Што 
ми треба, да ми мој Крушка, Бог му здрављица 
дао !... И он свакад лепо са мном... Али зато, опет 
ја њега послушам. Шта ћеш: покорну главу сабља. 
не сече !... Што ниси био миран ?.. Бар не би му- 
чио старог чича Маринка да тумара ноћас по 
шуми .. 

— А зар не знаш, несрећниче матори, да се 
ово тиче моје главе !... јекну Лазар. 

Маринко се стаде церити: | 

Богме, дијете, па и главе, ја!. Шта се 
мене тиче твоја глава, ја чувам cBojy!... Кад бих 
ја сад тебе пустио, куд бих онаа Мислиш, Кру- 
шка не би дознао ?... 

— Ишти шта хоћеш ! јекну Лазар опет и стаде 
кршити прсте. 

— Не тражим ништа! И шта ће ми? Ја сам 

човек стар. А ПР има више вере у мени него 

Ы. "фвима. његовим пандурима. Па кад ми човек ве- 
‘pyje, је ли право, питам те, је ли право да га 
слажем 27... 

У TOM изидоше на пут Лазар виде да cy 
близу хана... 

Напреже сву снагу и јурну да побегне... Али 
га Маринко стиже и ухвати за врат. 

— Пре би од. муње побегао него од мене! 
рече он и погледа „Лазара страшним погледом... 

Лазар се предаде судбини... 

Дођоше пред хан... Маринко пропусти Лазара 
напред. Дазара беше снага издала. Без Маринкове 
помоћи он не могаше прекорачити прага. 

Ватра са огњишта осветљавала је хан. Хан- 
џија и пандури субашини спаваху око ватре. Ма- 
ринко пробуди једног пандура, рече му да јави 
субаши да је нашао оног човека и довео га. 

Пандур приђе вратима и таман их отвори, а 
из собе се зачу субашин глас: 

— Дође ли Маринко ? 

— Дошао je.. И довео некога. 

— Нека дође овамо. | 

Маринко узе Лазара за руху и уведе га у одају. 

Лазар сасвим изгубио свест. Он већ није знао 
шта ради. Ишао је јер га је Маринко вукао. Да 
га он није повео, остао би на месту као окамењен. 

— Ех... бива, Маринко !.. Ти па — ти!... Без 
тебе ништа! рече Крушка. 

— Ја само слушам старијега! рече Маринко, 
целујући му скут. . 

— Ако... ако!... Изиди, одмори ce! 

Маринко удари „темена“ и изиде. 

Лазар је чуо овај разговор, али беше равно. 

душан. Душевни умор беше толико јак да он није 
могао више ни појмити свога положаја. 

Кад Маринко изиде, Крушка се, диже са ди: 
вана, приђе Лазару, па му погледа у очи и рече благо: 

— Немој се плашити... Не бој се!... 

Лазар заколута очима. Он није веровао да те 

речи субаша говори. Да не беше још кога у соби?... 
И он поче зверати око себе... А. 
— He бој се!.. Не бој се!.. рече Крушка 
и опет благо. Али преварио си се. К, 
Ове топле и благе речи, после оноликих мука 
и оноликог страха, падоше као на усијано гвожђе... 
Орце му залупа нагло, чисто хтеде да га угуши. . 
Полише га сузе, он зајеца... 
— Опрости !... Опрости |... 
Па клече преда њ. 
— Ја нисам хтео !... То је било наједанпут!... 
Ни сам не знам шта ми би!.. Дође ми да га морам 
убити! Или њега или себе !.. Нисам могао трпети 
да он боље скаче од мене! Па онда, и оборио ме!... 
Па онда, срце ми се цепало на парам-парче кад 
видим само како га Јелица гледа !... Ё дође, па ми 
се смрче пред очима !... Морао сам га убити |... 


— Али ти га ниси убио ! рече субаша. 

Лазару као да неко опали шамар. 

— Није могућно! рече он и погледа paspo- 
гачено. Крушку. 

-– Ниси га убио! 

— Али, он је... пао ! 

· Турчин удари у длане. Један се пандур по- 
јави на вратима. 

— Је ли ту Mexo? 

— Јесте. 

— Нек' дође. 

Мехо уђе у одају. 

— Кад си ти видјео оног Алексиног чапкуна? 

— Прије један сахат. Видјех га у воћу, код куће. 
Лазар обори главу, као да је Св. Аранђео но- 
жем дохвати. | 

— Иди, Мехо. 

Мехо изиде. 

Обојица заћуташе. Турчин стаде ходати преко 
собе. Подавио браду, па грицка; види се: нешто 
крупно мисли. Најзад рече: 

__ — Сад. нијеси га убио — нијеси !... Али како 
ћеш свијету рећи зашто си пуцао на w?... 

— Казаћу: зато што га мрзим! 
“ — Али то није паметно .. 

— Ја га од истине мрзим ! 

— То знам... Xa! А кажи ти мени има ли у 
твојега баба пара ? 

-— Има 

— Знаш ли гдје му стоје паре? 

— Знам. У старом вајату у једном сандуку. 

— Јесу ли; под кључем ? 

· — Јесу. 

— Је ли и Станко знао за те паре 2 

— Јесте. 

— Je ли твој бабо знао да Станко зна? 

— Јесте. Наше су куће као једна. Ништа од 
њихових укућана није кривено. 

— Ех, ето видиш! рече Крушка и упиљи у 
Лазара... 

Лазар се поче досећати. . 

— Сад иди крадом кући... Иди правце у Ba- 
јат, разбиј сандук, узми паре, па склони гдјегод!... 
А сјутра кажи да си пуцао на Станка зато што 
те је покрао !... Јеси разумио ?... 

Лазару се насмеши брк. Та Крушка не само 
да му прашта, него му даје савета како и пред 
светом да се правда !... Још ће, осем свега, начи- 
нити Станка и лоповом... Он поже главу и рече: 

— Јесам, разумео сам. 

— Ви'ш, рече Крушка, како ce бринем за те !... 

— Видим, и... хвала ти! 

— Али ти ме мораш слушати, или... 

— Слушаћу те као оца, боље него оца !... 

— Лијепо, лијепо!.. Тако ја и хоћу! рече 
Крушка и удари у длане. ; 

Пандур промоли главу на врата. 

— Кажи Маринку нека дође. 

Маринко уђе, говорећи још с врата: 

— Ја мало приседох да једну, у твоме здрав- 
љицу, попушим, честити ефендија.. А мало сам 
пијно и ракијице... 

— Ако, ако, Маринко !... Ти си мој, ако !... 

Маринко развукао лице, па се цери од ра- 
дости што га субаша тако мази. 

— Хвала ти! рече. 

— Него, знаш шта, Маринко? 

— Шта? 

— Ти ћеш сјутра код суднице причати како 
си јуче видјео Станка кад је изашао из старог 
вајата Миражџићевог, и како се крио да га ко 
He би видјео... Јеси утувио ? 

— Јесам, не бери бриге ! Кад ти хоћеш, ја ћу 
се и заклети, а то ли лагати! 

— Али кад лажеш — пази!... Немој да те ухвате! 

— Ама не учи ти мене! То је мој стари занат!... 
Ја, кад станем лагати, и сам мислим да је истина! 

— Е, тако, видиш! насмеја се Крушка. A сад 
иди с Лазаром до куће, нека дијете није само. 

— Хоћу, ефендија, како не Onx!... Хајде, 
Лазо! Хајде, роде !... 

Обојица ударише темена, па изидоше из одаје. 

— Лаку ноћ, ефендија ! 

— Лаку ноћ !... 

Турчин оста сам. Распали чибук, пређе преко 
одаје неколико пута, гладећи браду. 

— Ех, бива, ово ваља! Ово вриједи роба, из 
тамнице !... Сад сам лијепо, без по муке, турио 
угарак у обје куће... Док ce сад заваде, неће им. 
се ни чукун-унуци помирити !.. Ха- ха- ха- ха! 
И село ће се њих ради позавађати !... Право вели 
Маринко, ондәај ће ми Црнобарци доћи да их ми- 
рим !... Hehe им ништа помоћи они дрљави поп, 
него Суљо, или како ме они вабе Крушко... А ја 
ћу се ондај до миле ласти ребрити по Црној Бари! 
Видјећемо да ли више вриједим ја или Усо из 
Богатића, те га једнако хвале !... 

И пун задовољства извали се на диван, пу- 
штајући густе димове.. И у оним плаветникастим 
колутима он виде дивне и красне слике, виде 
своје лепе наде остварене .. | 

Чибук му испаде из руке, а у одаји се зачу 
гако хркање.,. | Ми 7 

ҮШ. . 
ГРОМ ИЗ ВЕДРА НЕБА. 


Освануо је 21 јули. По самом јутру видело 
се да ће дан бити веома топал. Први зраци сун- 
чеви чисто су пекли кроз онај чисти ваздух. 

Кмет Јова уранио, умио се, молио Богу, па, 
по свом давнашњем обичају, изишао до свога ко- 
ванлука. 

У кући живот. Ужурбали се млађи, спремају 
се на посао на који их је одредио седи домаћин. 
Ту је и чича Сима, кнез. Дошао да види хоће ли 
му кмет што наредити. Спокојно седи старина и 
још спокојније нагиње чутурицом коју му млађи 
изнеше !... Био је уверен да тога дана неће много 
касати. А и куда биг Свет је по радовима, сваки 
то гледа да за лепих дана оврше и однесе у амбар 
свој труд и зној... 

Док бахну у авлију Иван Миражџић. Био је 
блед као крпа. Како дође, он запита за домаћина. 
Кад му рекоше да је код кованлука, он се диже 
журно к њему. 

Сима се чудио шта је Ивану те се тако узне- 
верио, али се још више зачуди кад виде и кмета 
тако исто бледа, где се враћа из кованлука. 

· — Симо! рече он брзо. 

— Uyjem! 

И Сима скочи као опрљен. 

— Брзо, али што брже можеш, зовни ми попа! 

Виде Сима да је то нешто озбиљно, па, колико 
му старе ноге допуштаху, пожури да изврши кме- 
тов налог. 

Јова повуче Ивана у своју одају. 

— Ама... То ти озбиљно; велиш 2... 

— Озбиљно. 

— Је ли истина, по Богу *!... 

— Да је и мени ко причао, ја му не бих ве- 
ровао... али — обијен сандук и однето све !... 

— А колико, оно, рече да је било %,, 


и хе і % 

— Равних две стотине дуката !... 

— Две стотине дуката !... Их!... А сумњаш ли 
на кога ?... 

Иван умукну. Саже главу и пониче ником... 

Кмет је ходао преко одаје. Та то није било 
за њ само чудо, него страх божји... Тридесет го: 
дина кметује, а тога чуда запамтио, па ни чуо 
није. У мислима, сећао се он сваког домаћина и 
његове чељади, и не смеде, ама, ни једног часка, 
посумњати ни на кога... Све то беху људи часни 
и поштени, све то беху деца добра и ваљана... 

— А је ли?.. Да ниси имао каких гостију 
ово дана? 

— Нисам. 

—- Да ти нису Турци долазили 2 

— Нису. Нико живи није свратио у моју 
авлију има месец дана... 

Јова опет поче ходати... Он не знаде шта да 
мисли... Пљесну ce од муке рукама и очајнички 
стаде говорити: 

— Kpaha!... У Црној Бари крађа!... Похаран 
човек у Црној Бари!... И то онда кад кметује Јова 
Јуришић !... О, Господе !... је ли то могућно #... Па 
шта he нам сад рећи друга села 2... Знам !... Рећи 
he ми: „Не поноси cel... Спусти мало дурбиљ... 
Та у твојој Црној Бари обијен је човеку сандуки 
однето му две стотине дуката!..“ Ко да преживи 
ову бруку ?... И то још под седу косу!... 0, Го- 
споде !.. Што ми јуче живот не узе, да овога по- 
кора не доживим |... 

Па поче дрхтати од жестина... И сузе му у- 
дарише... | 

У тај пар уђе попа. 

— Добро јутро ! 

— Вло, мој попо! рече Јова. 

— Што, Јово 2 

--- Крађа ! 

— Крађа ? 1 упита, пренеражен, поп. А 
коме... где *... 

— Мени, рече Иван. 

Кмет једва дође до речи. Он исприча попу 


како је Ивану нестало новада. 


Кад кмет исприча, попа се окрете Ивану: 

— На кога cyMmall? запита га. 

Иван опет ником пониче. 

— Не знаш ко је? упита поп опет. 

— Та то и јесу јади, мој попо!... Ту и нема 
више сумње... 

— Па ко је “ рекоше у глас и поп и кмет. 

— Видео га мој Лазар... Јуче је и пуцао на 
њега... 

Обојица пренуше. Још синоћ за вечером чули 
су шта је јуче у колу било. Обојица наједанпут 
викнуше : 

— Станко ?! 

— Станко, рече Иван. 

— Ама зар Станко Алексин? упита кмет. 

— Он главом !.. рече Иван. Онај мој љу- 
тац — ка и сам што сам — смотри га јуче баш 
кад изиде из вајата. „Зачудим се, вели, шта he 
Станко у вајату. Одем да видим нема ли које 
од кућана. Кад тамо — разбијен сандук и однете 
паре... Ја ти се наљутим, докопам пиштољ, па за 
ЊИМ...“ 

— Иване! рече поп. Не греши душе!... 

— Ama, попо, Бога ми!... 

— Ama ја чујем, пресече га поп, да је Лазар 
пуцао на њега због Севића девојке... 

— Веруј, попо, није истина ! 

Поп ућута, пређе једанпут преко собе, па, 
више за себе, рече : 

— Да су ми рекли: „Станко убио човека“ — 
веровао бих, али Станко покрао — не верујем!... 

Онда се окрете кмету: 

— Јеси звао село ? 

— Нисам. 

— ЗОВИ |... 

Кмет изиде, те нареди Сими да сазове село, 
па се врати у собу. | 

— Шта мислимо сад? запита он попа. 

— Још не знам... Хајдмо судници, па ћемо 
се разговарати. | 

И сва тројица кренуше се, оборених глава, 
судници... | 


Није прошло ни пун сахат, а Сима већ сазвао 
домаћине. Дошли људи, ужурбали се, па питају 
један другог што ли их кмет на таком лепом рад- 
ном дану сазива. 

Скоро последњи дође Алекса Алексић. ‘Буди 
га погледаху ћутећи. Све је село знало за јуче- 
рашњи догађај. Међутим, он још ништа чуо није: 
нити му је казао Станко, нити се с ким састајао. 
Па, као човек чисте савести, још је ведар и разго- 
воран. Крстом се крсте људи; неки чак рекоше: 

— Ја тврда срца, по Богу брате !... 

Сиромах Алекса !... Ни сањао није шта му се 
спрема |... | 

Наједанпут наста тајац. Из суднице изидоше 
попа Милоје, кмет Јова и Иван. 

Кмет беше озбиљан. Данас први пут не ви- 
деше сељаци његовог ведрог чела и осмејка. И 
ведрину и осмејак замениле набрекле жиле на 
слепим очима и натмурене веђе. 

— Браћо, поче он. Сазвао сам вас да вам 
јавим да се нешто страшно у нашем селу дого- 
дило, нешто што нас је обрукало и осрамотило 
пред целим светом... 

Глас му је дрхтао... 

Све живо зинуло од чуда, па гледа у њега... 
Нису људи научили да га таквог виде. 

— Браћо! рече он опет. Тридесет година 
ја сам, по вашој вољи, глава Црне Баре. За 
тридесет година мога кметовања оваког непочин- 
ства није било !... Јуче је, браћо, у нашем селу учи- 
њена крађа !... 

Нешто проструја кроз оне старине. Наста жа- 
гор као у кошници... Из тога жагора једва се ра- 
забра један глас: 

— A коме је. учињена крађа ? 


— Ево! рече кмет. Иване, опричај сам љу-. 


дима шта ти се десило. 

И ухвати Ивана за руку, па га изведе напред. 

Иван стаде причати: како је у старом вајату, 
а у једном сандуку, имао две стотине дуката, како 
је неко дошао, обио сандук и новце однео... 

Људи се почеше гнушати лопова, питајући: 

— Ама, ко ли то уради 2 

Маринко Маринковић истаче се, па рече: 

— Кмете Јово, поло, и ви браћо !... Оно истина, 
Иван Миражџић ме свакад грди, назива ме турском 
улизицом и свакојаким именима, али кад је ствар 
така, онда ћу и ја рећи што знам, што сам својим 
очима видео, јер да то не кажем — Богу бих са- 
грешио |... 

Све живо погледа у Маринка. Он се искашља, 
па поче: 

— Што Иван рече — истина је.. Сад, да ли 
му је баш толико нестало не знам, али знам да 
је покраден, јер сам својим рођеним очима видео 
лопова... 

— Ко јер... Ко је?... загрмеше са свију страна. 

— Чекајте, казађу !... Ево како je то било! 
Јуче после подне, враћам се ја из шуме. Тамо сам 
носио марви помам... Кад сам био према Ивановој 
кући, смотрим Станка Алексиног где) изиде из 
старог Ивановог вајата. 

— Умукни, Турчине! цикну Алекса и полете 
на њ, али га људи задржаше. 


— Чекај, Алекса брате, да испричам шта сам 
видео! рече Маринко мирно и погледа га безо- 
бразним погледом. Ја од овог немам никакве хасне, 
али мрети ми ваља, брате... Нлем, видим ја то... 
ништа !... Као велим, он се са Лазаром пази, Иван 


се пази са Алексом... зар је ту што чудно, кад је 


то као једна кућа 7... Али не лези ђаволе!.. Свој 
ти се Станко нешто прикрада... нешто хвата дрва, 
на се и осврће се да га... 

— Лажеш!.. Лажеш, улизицо турска!... цичи 
Алекса, 

— ...Ко не би смотрио, настави Маринко спо- 
којно, и не осврћући се на вику Алексину. Кад 
то видим, ја ти лепо причучим иза једног грма 
и узмем га на OKO... Он се вуче јод дрвета до 
дрвета, док не дође до своје авлије; онда наједа- 
ред претрча преко ње, дође до ара и стаде нешто 
по ђубрету чепркати... па се диже колу... Мислим 
се: дај да видим шта ли је оно чепркао |... Док 
тек Лазар пројури поред мене с пиштољем у руци. 
Ја потрчим не бих ли га стигао, али где могу ја 
потрчати с онаким MOMKOM?... Тек само чујем пу- 
цањ... То сам, браћо, видео овим мојим старим 
очима, и заклећу се у ком хоћете манастиру да 
је тако. 

— Али ти лаж ш, скоте турски! рикну Алекса 
и отрже се од људи што га задржаваху. То си 
сам измислио |... 

— Лепо, Алекса, рече кмет. Он је то видео 
и прича. А ми хајдмо твојој кући. Тамо hemo видети 
да ли Маринко има право 

— Хајде, кмете!... Хајде, попо!... Хајдете, 
браћо !... Сви ме добро знате !... С вама сам растао 
и одрастао !... Сви ви добро знате и моју децу !... 
Знаш их најбоље ти, Иво, стари кардо мој!.. Ta 
у твојој су кући одрасла !... Све село зна да су TO 
добри радини!... Нису ленштине као онај што на 
мој дом пљује!... Хајдете, браћо !... 

И сви се кренуше кући његовој... 


ІХ. 
СТРАШНА ЗАКЛЕТВА. 


Људи гледаху Алексу, онако растужена, па 
им се сажали... И самом Ивану беше врло тешко. 
Он се кајао зашто прво није јавио Алекси ва тај 
случај .. 

Дођоше кући. Алекса је ишао напред. Ње: 
гова Петра изиде пред људе и смешкаше се, као 

добра домаћица кад види госте на своме прагу. 
Али набрзо изумре осмејак, кад виде она натму- 
рена лица. 

Алекса јој рече: 

— Иди у кућу! 

Она послуша и оде. 

Људи се упутише ару. Маринко се истаче на- 
пред, па рече: 

— Ево, кмете, ево, попо!... Овде је био он 
и копао нешто. А ја сам иза оног грма гледао... 

И он показа један грм на према се. 

На ђубрету се видеше трагови копања. Још 
беше влажно ђубре на оном месту где је копано. Бе- 
јаху ту дебели орахови хладови, те не може до- 


_ прети сунчева зрака да осуши. 


— Симо, рече кмет Јова озбиљно, види- 
де овде. 

И показа штапом на оно влажно место. 

Сима се саже и поче чепркати. 

Ледени зној проби чело Алексино. Орце му је 
стрепило од слутње, која му се баш тада јави .. 

И кажу људи да не може срце потеглити!.. 
Педесет домаћина стајаху бледи и неми пред овим 
призором... И свих педесет срца потеглише Алекси: 
жеља свију беше да се ништа не нађе !... 

Сима је чепркао. Његова рука напипа нешто 
у ђубрету; неки гајтан натаче му се на прет. Он 


повуче... 


Беше то црвена, свилена кесица на свиленом 
гајтану... 

Сима je диже изнад себе .. 

Ове се живо запрепастило.. Људи нису ве- 
ровали својим очима. Поп М“лоје. приђе да је 
руком опипа. 

— Је ли TO? упита кмет промукло. 

— Јесте, рече Иван. 

Кмет узе кесицу од Симе, преброја новце, 
па рече: 

— Две стотине. 

— Толико, тврди Иван. 

Сви погледи падоше на Алексу. 

А он је стајао блед, укочен као колац. 

Као да му стотину врелих куршума и хиљаду 
оштрих ножева прође кроз његово несрећно, роди- 
тељско срце... 

— Да си стену. извалио, више би се осевапио 
него што си њега родио! викну кмет строго.- 

Алексу освестише ове речи пуне прекора. 

— Јаој, старости моја! јекну сиромах. 

— А где ти је тај несрећник ? пита кмет мрко. 

Он пружи руку на гумно, које не беше далеко. 

— Симо, зовни га! 

Сима оде. Људи стојаху неми, оборених глава. 
Беше им тешко гледати човека где се пред њима 
као црв вије... 

Петра изиде из куће. Она није ништа знала 
о свему том. За њу беше само чудно TO што то. 
лики свет стоји. 

— Што не седнете, људи 2... Хајте овамо, ево 
совре !... Седите да бар по једну попијете... 

Али се ужасну од оних бледих лица. Нека зла 
слутња обузе је кад виде свога Станка како са 
Симом жури овамо... Она стаде, да види, да чује 
шта je то.. 

Станко стиже. Он виде толики свет, виде строго 
попино и кметово лице, виде пренеражене своје 
родитеље, па се и сам промени у лицу... 

Је ли, море? упита кмет. 

— Чујем, чича Јово. 

— Познајеш ли ти ову кесу? 

И поднесе му је. Станко је 5 загледа, па 
мирно рече: 

— Не познајем. 

— Лажеш! цикну кмет. 

Станко се трже и погледа око себе. Она “pre 
лица ћуте, оне укочене очи гледе га као какве авети.. 
Он погледа у кмета. 

— Не лажем, чича Јово, што би ми нужда 
била лагати? 

=- Зар ти ниси ово украо? 


~ 

— Yxpao?... A од кога, наопако ? | 

— Та шта ми ту извијаш?... Прави ce: не anal... 
Зар ниси овај новац украо из Ивановог вајата и за- 
копао овде, у ђубре 2... И зар није Лазар Иванов зато 
јуче на Te пуцао ?.. 

При помену Лазаревог имена Станку се диже 
коса у вис. Пред њим оживе јучерашњи дан с целим 
догађајем... Он не одговори ништа. 

— Je ли? пита кмет. 

Он је ћутао. 

— Одговарај, море ! 

Он је опет ћутао... 

— Симо! заповеди кмет. Вежи га!.. 

Станку писнуше оба yBa.. Око му се запали 
пламеном... Он погледа прво кмета па онда остале. 
И његов поглед све их прикова за место Ha коме 
стајаху. | 

— Чекни мало, чика Јово, чекни! рече он 
оштро. 

И хитро као јелен отрча у кућу... 

3a неколико тренутака врати се наоружан до 
зуба: пиштољи и јатаган за појасом, а у руци шара. 

— Коме је живот омрзнуо, нека ме свеже! 
рече строго. 

Нико се не маче с места. То више не беше 
Станко, то беше млади див, снажан као грома 
оштар као сабља. Из ока му севаху муње. 

— Чича Јово !... Ја тога новца нисам узео, 
нисам га ни видео, тако ми Бога ! 

Онда се окрете Ивану. Овај претрну и колена 
му клецнуше. 

— Иване Миражџићу! До јуче сам те звао 
чичом, али од јуче ниси ми род!.. Ко има онаког 
сина као ти, он мени не може бити род !... Поздрави 
твога, сина Лазара и кажи My: Станко Алексић зна 
да је ова крађа његово масло'!.. Јуче ме је хтео 
убити, али му Бог не даде !... Данас то већ неће 
учинити !.. Поздрави га и кажи му да је од данас 
за десет година мој !... Да бежи у свет, да бежи у 
земљу, на небо — наћи hy га |... Ја се смирити нећу 

док се трипут његовом главом He котурнем! Тако 
ми оног небесног свештила што нас греје, и тако 
ми овог часног знамења |... 

И прекрсти се. 

Његове речи ледише cpua... Он онда приђе 
оцу и гери и екиде капу: 

— Бабо! Нано!.. Хвала вам на нези и храни!... 

— A куда ћеш, сине ? 

Он се јетко насмеја : 

— Куда hy!... Тамо, мајко, тамо !... Идем тамо 
куд и сви несрећници којима обест или сила људ- 
ска не дају живети међу људима, — у гору, мајко!... 

— Немој, сине! рече очајно мајка и пружи. 
руке да га задржи. 

— Морам, нано! Овде није моје место !... Зар 
ниси видела како хтедоше да ме свежу!... A ја 
се жив не дам свезати !... Збогом ! 

Па пољуби оне дрхтаве руке, узе шару по 
средини, па оде најлак, не осврћући ce.. Сви гле- 
даше и видеше како замаче у луг, али нико не 
покуша да га заустави 

Кмет Јова се загледа у Алексу. Затим погледа 
по народу, па рече: 

— Хајдмо одавде !... Ова је кућа проклета!... 

Па без опроштаја окренуше сви леђа кући 
коју су до јуче поштовали. 


Х. 
РАСТАН АЖ. 


ДЈ 


Изнајпре је Станко ишао лагано, али га гнев 
поче подузимати. И што гнев бешњи, тим и ко- 
раци већи.. Најпре се ражали, и би заплакао, да 
не беше оног народа... Али у срџби изумреше сузе... 

— Зар ја лопов 7... викао је гласно. Зар ја 
лопов, што туђе сламчице нисам такнуо 2... Зар 
ја лопов, што туђе мрвице хлеба нисам узео... И 
ко ми то рече 2... Зар он!... Је ли могућно да сам 


| 

ја толике године гују на свом срцу хранио !... Ујела 
ме је |... И боли !.., ree 

Јуче... Та још јуче je веровао да je Лазар 
најпоштенији човек на свету, да од њега неће имати 
бољег друга. A од јуче?... Тај исти Лазар пуца на 
њ; па кад му то није за руком испало, он наноси 
срамоту дому његовом и пљује на седи перчин 
оца његова... 

Дакле ко је тај Лазар 2... 

То је човек који га је највише лагао, човек 
који је намеравао да му отме прву младићску ра- 
дост, па не само то, него најпре да му узме живот; 
који, да би постигао своје намере, хтеде осрамотити 


и њега и породицу његову .. 


То је Лазар. 

Па шта je oH? 

Душманин.. Душманин кога треба тући у 
главу као гују.. Не!.. Душманин кога треба најпре 
измучити најнечувенијим мукама, који треба да 
осети свој злочин... | 

Али каквим мукама ?.. Он није знао... Што год 
му падне на памет, све му се чини врло благо према 
злочину Лазаревом... 

— Да ми је да осети!.. Па да га више заболе 
његови греси него муке којима бих га мучио!... Ње- 
гова рођена крв треба да се узбуни против њега... 
Да ми je измислити казну која би му душу убила!.. 

И, јурећи шумом, уморио се. Живци, напре- 
гнути и раздражени, уморили се тако исто .. 

Мртав уморан и ознојен, спусти се под један 
храст... Није могао више мрднути... Једна сунчана 
зрака нала му наўруку и он је осећао како пече, 
али He маче руку, и ако му је било несносно.. ~ 

И мисли му летеше од стварчице до ствар- 
чице као лептири: лако дарну стварку, па иду 


даље... Био је према свему равнодушан. Чује цврчка, 


па помисли само: цврчак цврчи... Нешто куцка над 
њим. А... TO је детлић, помисли, и — даље ништа... 
Гледа у њега, а не мисли о њему... Гледа у све, 
а не мисли ни о чему .!.. 


Паје а oe cer te AT eR оу. 
ee 


РАСТАНАК 59 


a ae ei NS ee eee 


"Сунце је све више и више нагињало западу: 
Врућина је попуштала... Осећао је како га пирка 
хладан ветрић и како га крепи... Ca чела му не- 
стајаше бора... Гледао је кроз гору румени запад, 
а он, обасјан руменилом, као да се смешка нањ.. 

Диже се. Прва мисао беше му да се поздрави 
с Јелицом. Осећао је да се мора с њом састати. 
Он јој мора казати да је лаж све оно што се данас 
селом пронело о њему и кући његовој... И још 
много требало је да јој каже... 

Па се крену Севића кући. 

Ишао је лагано; само кад је ближе воћу 
дошао, он пожури. Смотрио је у воћу Јелицу где 
залучује телад. 

Приђе огради и зовну је. А кад му она приђе, 
њему. се свеза језик !.. Толике мисли, толики осе- 
ћаји... а он их не умеде казати |... 

Али је осећао да јој мора нешто рећи. И рече: 

— Залучујеш телад ? 

— Ја. | 

— Колико ћеш имати „зимкуља“ (крава што 
се музу преко зиме) ? 

— Пет. 

— Доста... 

И умукну. Више не знаде ништа рећи. А и њој 
није било боље: чула је све што је данас било... 

Прође неколико тренутака у ћутању... Обома 
беше врло тешко. Док ће рећи она, показавши на 
шару у руци његовој : 

— И... тор 

— Ја, ето. 

У — И то ти он учини? 

— Он. 

— Знала сам. Чим је таја казао да су нашли 
кесу, помислила сам да је само он могао закопати... 

— А шта вели таја? 

— Ништа. 

— Мисли ли и он да сам лопов 2 

— Мисли. 

— А ти? 

— Ја не мислим Ја верујем да сити најбољи 
и најпоштенији момак на свету... 

— А хоћеш ли ме чекати ? 

— Хоћу ! 

— A ако Te он запроси ? 

— Одбићу ra! 

— Ако те твоји буду терали? 

Она му погледа право у очи. Станко је видео 
њен одлучан поглед. 

— Казаћу им да га мрзим ! 

— A ако те буду натерали ?.. рече Станко 
и упиљи у њу. 

– Мене не може нико натерати! рече она и 
сену оком. AKO сам тешка роду, онда .. 

— Онда? 

— Онда ћу кидисати сама себи!.. И што ће 
ми живот |... 

Око joj се запалило пламеном... · 

— Хвала ти, Јелице!... Али ја ти велим : нити 
ђе те ко терати, нити сме терати!... Кажи твоме 
таји : да си ти девојка Станка хајдука, и да онај 
који те се такне — никог свога више загрлити 
неће !... А ти... бићеш моја !... Збогом !.. Збогом |... 
Ти си ми душу умирила, хвала ти!... Сад ми више 
ништа не смета... могу и запевати !... Збогом! Ве- 
скаћу се чешће око Црне Баре !... Дај ми твоју руку!... 

Она му је пружи. Он је стеже... 

Орце му је играло да излети из груди... 

— збогом, сане мој... снаго, поуздање моје!... 
девојко моја !... 

Па се окрете и јурну као вихор... Хтео је са- 
крити сузе, које га гушише... 

Она, и да је хтела сузу зауставити, није могла. 
Оне су лиле потоком. Од њих једва је назпрала 
његову белу кошуљу како замиче у луг... И ши: 
роким рукавом својим брисаше очи... 

Срце је повуче за њим. Хтеде да га викне, 
да се здружи с њим; с њим да броди мирне ду- 
браве, с њим да једе горки залогај, да му бди над 
сањивим и. уморним телом... 

Али стид. стид што га је с мајчиним млеком 
посисала. угуши жеље њене. Она само махну 
руком и уздахну: 

— Девојка сам... не ваља се !... 

Па поче брисати сузе.. 

— Не ваља се сузом испраћати ! Нека му Бог 
да живота и здравља. . Господе !... Ти му буди при- 
јатељ !... Ти му буди разговор !... 

И погледа на небо. 

Једна звезда прелете преко плавог неба, па 
се чак тамо негде угаси... Она прошапута : 

— За грм, друже !... 

Била је уверена да јето Станкова звезда... 

И још дуго, дуго је гледала на ону страну 
куда он оде... Па се онда с тешким уздахом врати 
натраг и пође у вајатић. Мајка јој стојаше на 
прагу кућњем. 

— Јело, рано, хајде вечерај ! 

— Не могу, нано, глава ме боли... 


XI. 
УВ ВИА 


Не беше лако Cranky растати ce од Јелице. 
Окретао се више пута и видео је.како стоји и 
гледа за њим. Кад се већ дохватио луга, он се 
окрете још једанпут, али ње не беше тамо... Само 
уздахну, па саже главу... 

Ноћ је била тиха. На небу ни једног облачка, 
само звезде трепере, а месец се лако подиже и 
плови по плаветнилу небесном, као лаки чамац по 
глаткој воденој површини... | 

А у ваздуху мир... Ниједан ce листак не за- 
лелуја на дрвету, ниједна тица не залепрша кри- 
лима ; чак се и ћук ућутао... Ни цврчак не цврчи, 
ни из земље не дӣја више топла пара... све се 
ућутало, све одмара сањиве очи, све спава. 

Само једно момче у селу не беше заспало.., 

Оно дуваше у двојнице: прича месецу и звездама 
осећаје млађане, занесене душе; а нежни звук 
двојница тепа и јеца тако бурно, тако топло, тако 
силно као што само љубав може, и. уме... 

Станко је слушао двојнице, па му се ражали... 
Та још јуче је и сам тако свирао; и сам се топио 
у сласти и милини... Ocehao је чисто као да га 
по коси мази топла и нежна рука Јеличина. 

Па се загледа у прошлост, скору прошлост, 
и уздахну... 

— Доћи ће дан кад ће се и мени вратити 
моје живовање |... Ox... ала ћу умети живети !... A 
то ће бити кад онога пса нестане. 

И сама помисао на Лазара опомену га на 
дужност и његову заклетву. Он се сети на шта 
се заклео пред Богом, људма, и пред собом... 

Ila притеже шару уза се и упути се лугом. 

Премишљао је: 

— Сад идем Деви... Он ће ме упутити... Он ће 
ме поучити.. Он ће сигурно знати где се они 
налазе... 

И место да се упути дубравом, он окрете Дрини. 
Пут му је познат, прошао је њим безброј пута... 

Већ је чуо жубор таласа и хуку. То Дрина 
прича чудновате приче. Прича чуда и покоре што 
их се нагледала и наслушала,.. Многога је невољ- 
ника у своја недра примила. Тај ужасни хук, то је 
јаук њихов... Они га дижу Богу правде и истине, 
те се смртном створу диже коса у BUC.. 

Станко је тражио воденицу. И нађе је. Онхе 
упути право к њој. 

Воденица је била припијена уз обалу, као ла- 
стино гнездо. Станко пређе моштаницу... Испод 
њега су јурили таласи. 

Craze на вратима и закуца, али не доби одго- 
вора. Он викну: 

— Еј, домаћине | 

Нико се не одзива .. Само таласи хуче... 

— Домаћине ! 

Опет ништа. 

Он стаде песницом ударати у врата. 

— Домаћине! _ 

— Па ти си луд! загрме глас изнутра. Дом 
је — дом. Он je на земљи, а није на води!.. На 
води стоји само лађа и воденица.. Ја нисам до- 
маћин, него воденичар... 

— Па што си ce закапијао 2... Отвори врата! 
рече Станко. 

Кључаница клоцну и врата се отворише. 

Станко корачи унутра. 

Насред воденице горела је ватра. Крај ватре 
једна поњавица и мало сена, то је била постеља 
воденичарева. Крај мучњака стајао је човек, сав 
бео од паспаља. Отанко га познаде и приђе му. 

-— Добар вече, чича Дево. 

— Бог те uyo! 

Име му Глигорије. Бог би их знао што га 
прозваше Девом, ако није зато што је вазда ишао 
погурен, те је изгледао мало грбав. 

Чудан беше то човек. Он је био воденичар. 
Живео је сам у својој воденици, и ако је имао 
кућу и имање у селу. Са људима се врло ретко 
виђао ; па и ако дође каткад на састанак, он ћути, 
или, ако збори, он као да са ветром збори... 

О њему су причали страшне приче Кажу да 
он има једну лађицу. На тој лађици он превози — 
махом Турке — преко Дрине... Возио је само ноћу. 
Је ли видео да је Турчин богат — онда тај није 
стигао на другу обалу. Насред Дрине он опипа 
колико је тврда Турчинова глава, па пре но што 
Турчин к себи дође, придигне му оно што код 
њега нађе, па га онда спусти у воду... Многи је 
Турчин тако заврљао, пошав из Шапца или из 
Босне, па никако не нашао пута да се кући врати. 

Обично је свршавао сам с појединцима. А ако 
ли пак путује какав бег са својом пратњом — 
њега опет морају срести хајдуци, па да би не знам 
шта било! 

А кад га преокупе за то, он се смеје, прича 
им о кесегама и штукама, о тицама и бубама... И то 

прича са таквом ватром, смеје се тако слатко — да 
га Турци пусте као будалу која ништа не зна... 

А он је знао све Знао је гору, знао је воду, 
знао бродове, знао хајдучке данике и зимовнике; 
једном речи, знао је све! 

— Молим те, чича Дево, где бих ја могао 
наћи хајдуке? запита га Станко после поздрава. 

— Хајдуке ? 

— Јест. 

— Хм!.. хм !... мрмљао је Дева. Па ти, синко, 
знаш да хајдуци нису у воденици... Звезде су на 
| небу, рибе у води, а хајдуци у гори... Ти знаш, 
Е сваки је на свом месту. Ако ти, дакле, хајдуци 
требају, потражи их у гори!.. 

— Али где ћу их наћи: 

— Откуд ја знам? 

— Људи кажу да знаш. 

— Људи кажу !... Људи кажу !.. Откуд ја све 
знам ?.. Бог само све зна !... Иди у гору !... 

Станко саже главу... Камен је млео зрна у 
паспаљ, а чекетало надало лупњаву... Дева по- 
гледа Станка испод ока. 

— Је ли, Станко? 

— Шта ? | 

— Баш си намерио у гору“: 

— Ја немам куд на другу страну! рече 
Станко и слеже раменима. 

— Не жалиш ништа? 

— Све сам прежалио. 

— А знаш ли ко то све учини? 

— Знам, Лазар. 

— И ко jom? 

— Више нико. 

— Ето, видиш да не знаш! Сем Лазара још 
је неко умешао своје нокте. 

Станко погледа пренеражен у њега. 

: — А ко још? упита. 

te — Е, мој синко!.. Ђаво je ту своје нокте 
10 умешао !... То је мајсторски смишљено, а још сми- 
a шљеније изведено ! .. 

— Ama ко je, тако ти bora? 

— Чекај, ја говорим реч по реч: не могу две 
наједанпут !... Видиш, ти си још жут око кљуна, 
па не можеш да ехватиш сву ту мајсторију !... А ја 
по нешто натуцам и у књизи, и ако нисам био у 
манастиру... Ево, шта је ту !... Турчин не може бес- 
послен седети, треба му нешто да ради !... И он вели: 
дај да завадим ову двојицу; због њих ће се зава- 
дити и њихови старији, а због њих, опет, у селу 
сељани... Разумеш ? 

Станко зинуо од чуда. 

_— Н-н-не разумем! 

— Знао сам да ме нећеш разумети !... Добро, 
знаћеш после. Засад знај ово. Колико си дужан 
Лазару што у гору идеш, толико дугујеш Крушки 
и Маринку Маринковићу !... Упамти !... 

— Ама откуд ти то знаш *! 

— Казала ми тица !... Донео ветар... Ти знаш 
да ја морам знати еве... Нису ти рђаво казали |... 
Тражиш хајдуке... Знаш ли где је Суви Грм? 

— Знам. 

— Тамо... Из ових стопа крени се тамо!... Наћи 
ћеш их на окупу. Јави им се. Узеће те на око, оку- 
шати колико вредиш, па ако ви за њих, примиће 
те, ако ли ниси — показаће ти пут!... Хајд сад!... 

— Али молим те, кажи ми... поче Станко. 

·_ — Казао сам! пресече га он. И много сам 
ти казао... Ја никад не пуштам језика иза зуба, јер 
он, ђаво један, доста пута однесе и саму главу... 
Бос човек може ићи. Ако се убоде, он извади трн 
из ноге, а ако га не могне извадити, он навуче 
чарапу па сакрије. А кад се убоде на језик... Али 
иди !... иди!... 

И ухвати Станка за рамена, па га поче гурати 
напоље... 

— Дакле велиш: Турчин и: Маринко ? 

— Њих два! 

— Криви колико и Лазар 2, 

— Још кривљи |... Управо, то је њихово масло... 
Је ли доста сад? 

— Доста, хвала ти!... Збогом! 

— Збогом !... 

И Станко изиде из воденице. 

Дева седе на трупац што му беше и столица 
и узглавник, зарони главу у руке, па поче преми- 


шљати... ватра се скоро поче тулити кад OH диже 


главу и рече више за себе: 

— Дарнуди су љуту гују испод камена !... И 
сами би им ђаво опростио, али он никада !... Тај ће 
се светити на седмом колену !.., 


| XII. 
ГОРСКИ ЦАРЕВИ. 


Станко се упути лугом. Под ногама његовим 
пуцаху суве гранчице и шушташе. опало лишће, a 
он се задубио у мисли... Није се могао начудити 
откуд ту Крушка и Маринко... Премишљао je и 
досећао се, али се не могаше сетити да их је ма 
кад увредио; шта више, није их ни попреко по- 
гледао... Није био толико срдит, колико зачуђен... 

— Најпосле, рече, ја и волим! Нека бар 
џаба нисам отишао у гору !... Место једном, ja hy 
трима главама окитити Црну Бару! Наплатићу се са 
свима о једном трошку !... Приче ће причати о моме 
хајдуковању и мојој освети! И зар није лепо бити 
хајдук? Господар си докле ти пушка носи !... Cam 
судиш и опрашташ!... 

Па се занесе. Мисли га носише по горама и 
планинама... И дружина му се диви и бира га за 
харамбашу ! 

— Станко харамбаша !... Ала је то некако сли- 
чито !... Баш би вредело да будем харамбаша !... Ox, 
ала бих се светио !... Прво бих убио Лазара, па 
Крушку, па Маринка !.. Све би дрхтало само кад 
моје име чује... Све... 

У тај мах као да се нешто проломи. Страшан 
неки глас загрме: | 


_ 

— (Ото) !... 

То беше изненада. Станко се трже и стаде као 
укопан. 

— Ко си ти? питао је глас громовито. 

Станко се збуни и промуца: 

— Ја сам... ја сам-м... 

— Ко си? 

— Србин, одговори он првом мишљу која му 
на памет паде. 

— Одакле cu? 

— Из Црне Баре. 

— Кога тражиш овде: 

— Хајдуке, рече Станко и већ се беше прибрао. 

— Што ће tu? 

— Рад сам им ступити у дружину. 

Иза грма појави се човек наоружан. 

-— Ходи овамо... Приђи! рече заповедајући. 

Станко приђе. 

Месечина обасја лице његово, а хајдук се за- 
гледа у њ. 

— Добро, рече. 

Па се окрете, намести руке на уста и залаја · 
као пас. 

Лавеж се одазва. (У, 

Није много прошло, а двојица оружаних људи 
појавише се иза грмова. 

— Водите овога харамбаши! рече стражар. 

Они приђоше и стадоше Станку један с десне, 
други с леве стране. | 

— Полази! рече стражар. 

Пођоше... 

Станко је био изненађен. Он није владао собом, 
него се кретао по заповести. Она двојица иђаху 
поред њега као сенке... 

Ишли су поприлично, све неким странпути- 
цама, некуд су заобилазили... Он се вољно покоравао. 

Најзад виде он у густој сенци шумској поту: 
љену ватру и помисли: ту смо... Још се више уве- 
рио кад је видео неке сенке што се мичу по ноћ- 

ној хладовини. Пратиоци стадоше, стаде и они 
назва Бога. 

— Бог ти помогао! рече један пискав глас. 
Кога тражиш ? 

— Срећка харамбашу, одговори Станко. 

— Ја сам. А што ћу ти? 

— Тражио сам тебе и твоју дружину. Рад сам 
с вама делити добро и зло, ако ме примите. 

— А каква те невоља гони у гору? 

— Освета. 

— Освета, а коме? 


— Има их који ме задужише. Реда је вратити... 
Само зла друга зајма не врати! 


И оприча му све. 

— A како ти је ume? 

— Станко Алексић. 

Харамбаша поћута мало. Затим промумла кроз 
зубе, више за себе: | 

— Старије је јутро од вечера. Кад сване, видећу. 

Па се окрете дружини: 

— Јоване! Јовица! Припазите на њега док 
не сване. 

Из присенка се дигоше две прилике и при- 


home Станку. 


— Разјаглите ватру и седите. А ти, ако хоћеш, 
можеш и спавати, рече он Станку. 

Онда наста тајац. Само се чуло пуцкарање 
ватре, коју Јовица спотаче. Плавичасто румен пла- 
мен обасја сву шуму, али Станко не може распо- 
знати лица спавача у сенци... Он седе и погледа 
ову двојицу, који такође седоше. 

Беху то људи млади и здрави. Видиш како 
им здравље диха из сваког покрета. - 

Он се онда загледа у ватру. Гледао је како 
се на једној церовој жишци хвата, пухор. 

Ето, желео је да дође међ хајдуке, да их види, 
да проговори реч с њима, а опет није био задово- 
љан! Осећао је неки терет на души и био тако 
осетљив да га је све вређало, па чак и хрка једног 
спавача иза леђа његових. | 

Хајдуци су ћутали. Ни с њим, нити један с 
другим, речи не прозборише. Гледали су га немо, 
али тако дрско, као што трговац гледа марвинче 
које је рад купити. · 

Њихни су га погледи вређали. Он леже, да 
би их избегао... 

У том мучном ћутању проведе два пуна сахата. 

Наједанпут отпоче живот око њега. Из оконих 
села допирао је глас петлова; тичија се расцвркута; 
свежа ваздушна струја покрену лишће на дрвећу 
и оно зашушта... а кроз то зелено лишће видео је 
како звезде бледе. Бела јасна пруга пробијала је 
кроз шуму, и она постајаше све руменија, док се 
не појави јарко сунашце.. Хиљадама његових зрака 
проби се кроз зелено лишће, па је треперило и пре- 
ламало се као шарени шљунак у бистром потоку... 

Станко диже главу и прекрсти се. 3 

Хајдуци Јован и Јовица дигоше ce на ноге, 
Јован узе чобању и рече Отанку: 

— Хајде! 

Послушно као дете, диже се Станко Ha ноге и 
пође за њима. Ишли су кроза шуму ћутећи... 

Најзад дођоше где су хтели. У једном шуш- 
њару, покривен растовим брвнима, био је бунар, 
који су по свој прилици сами хајдуци ископали. 

Њих двојица се распасаше, те повезаше поја- 
севе; једним појасом привезаше чобању, па је спу- 
стише и напунише водом... Онда Јовица поли Јовану 
и Станку, а Станко опет њему. Пошто се умише, 
убрисаше се својим дебелим рукавима, па се окре- 
тоше истоку, те се Богу помолише. 

Напунише опет чобању, па се вратише дру-- 
ЖИНИ... 

· Хајдуци cy били већ на ногама. 

Могло 'их је бити око тридесет. Сви бејаху 
млади, сем харамбаше, који је био просед. 

Станку се допадоше ова лица. Још више му 
се допаде харамбаша. a 

Стас, лице, понашање харамбашино улевало 
му је као неко поштовање. Беше то човек озбиљан, 

ћутљив и поносит.: Стас му прав као свећа, а корак 
сигуран. Сваки покрет. сваки корак његов сведочио 
је о снази и моћи мишића његових. А што му је 
највише доликовало, беше његова проседа коса и 
брци, и оне као трњине црне очи што севаху испод 
хлада дугих трепавица. 

Станку се чинило да би преко света отишао 
за овим човеком !... 

Уми се харамбаша, поумиваше се и хајдуци, 
па, као иу каком дому, окретоше се сунчевом ро- 
ђају, те се помодише Богу. 

По молитви један хајдук принесе чутуру xa- 
рамбаши. Он се прекрсти, напи се мало, па пружи 
чутуру даље. 

Станко је стао уз један храст и посматрао еве то. 

— Ходи-де овамо! зовну га харамбаша. 

Он приђе. 

— Ти рече да ти је име.. 

— Станко. 

— Ја, ја... Станко! Па, велиш, рад си да будеш 
хајдук? 

— То ми је жеља! рече Станко. 

— А знаш ли шта је хајдук 

— Од рана детињства слушао сам како о 
њима уз гусле певају, одговори Станко слободно и 
одрешито. 

— Јесте, певају... али то је мучан живот... 
Видиш, ти си научио да ручаш, да вечераш, да 
одспаваш, а хајдуку то није дато !... Много пута не 
доједе, а шта пута пробденише и не питај! 

— Све ја то могу! рече Станко озбиљно и 
поуздано. Оно, истина, ја нисам никад гладовао, 
али кад устреба, ја ћу гладовати боље него ико! 

Харамбаши се допаде ово самопоуздање. 

— Али хајдук хајдука мора чувати и бранити. 
Ако му друга ране, не сме га оставити да му не- 
пријатељ главу сече и тице месо једу : мора га на 
плећима својим из боја изнети! 

— Млад сам, снажан сам !... То ми неће бити 
тешко, 

— Али хајдук више нема породице. Његова 
су браћа овде. Он више не сме мислити о својим 
зеленим пољима ни о ашику са цурицама сељачким!... 

Станко одмахну главом. ; 

— Tora сам се морао одрећи. Све миле и 
драге оставио сам, па дођох амо да потражим 
братства и љубави! рече он. 

— Чекај, чекај !... А ухвате хајдука, па га на 
сваке муке мећу... 

— Ја һу трпети! 

— И траже да одаш дружину и јатаке... 

— Пре ћу умрети, но пустити аваза од себе!.., 

— Хајдук је као запета пушка !... 

— Што оно рекао Старина Новак, „кадар сам 
стићи и утећи, и на страшном месту постојати !“ 

Хајдуци су слушали овај разговор између 
Станка и харамбаше. И, истину да рекнем, она сло- 
бода и одрешитост, а после, Станко је био и личит 
— све се то допаде хајдуцима. 

— Мош ли скочити? упита га харамбаша. 

— Могу, рече он поуздано. 

Харамбаша показа једап висок пањ недалеко 
од себе. 

— Деде! рече. 

— „Из места“? пита Станко. 

— Јок, изатрке. 

Станко се закаса. Кад дође до пања, као да 
крила доби... 

— Жестоко! повикаше хајдуци, који то све 
гледаху нетренимице. | 

Станко се окуражи. Поносит као соко, погледа 
око себе, па рече: 

— Могу и „из места“ ! 

Хајдуци одмахнуше главама. 

Станко приђе пању. Махну двапут рукама и... 
већ беше на другој страни... 

Хајдуци зинуше од чуда. Да нису видели сво- 
јим очима, не би веровали. Пањ је био врло висок. 

— Заврзане'!... Заврзане !... заграјаше са свију 
страна. Овај и теби одскочи |... 

· Младић један оснизак, крутељаст, сјајних очију 
и веома живахан, кога сви зваху Заврзаном, одвоји 
се од дружине и приђе Станку. 

— Јеси рвач“ упита га, а из ока му се могло 
прочитати да му је понос увређен. 

— Јесам, одговори Станко. 

— Ходи.!... 

Ухватише се и понеше, али га Станко без по 
муке обори. 

Сви се чудом зачудише; чак и сами харамбаша. 

Али се Заврзан расрдио. Било му је криво 
што се нађе неко бољи од њега. 

— Оборио си ме, признајем !... Али ако те је 
нена родила, успужи се уз овај грм |... 

Стабло је било право као стрела и врло високо. 
Ове до саме круне нема ниједне гранчице 

Станко приђе дрвету, пљуну у длане и поче 
се пузати брзо и вешто као мачка. Кад се успуза 
до круне, он одломи једну гранчицу, метну је у 
зубе, па се спусти на земљу... 

Хајдуци се све више и више дивише окрет- 
ности и вештини Станковој. Они су волели Завр- 
зана са окретности његове, па заволеше и Станка. 
И сам му се Заврзан дивио .. 

— Добро, рече он кад му Станко пружи од- 
ломљену гранчицу, то је све добро... ама како ти 
пушком гађаш ? 

— Био сам најбољи нишанџија у Црној Бари! 
рече Станко поносито. | 

— Знам, у Црној Бари. Тамо је лако бити ни- 
шанџија ; али буди ти овде, у гори!... 

Станко узе своју шару, привуче je к себи и 
погледа у Заврзана. 

— Јастреба сам у лету гађао !... Где хоћеш да 
бијем 2... 

— Скини ми онај суварак! рече Заврзан и 
показа му, на врху дрвета на које се мало час пео, 
суварак. Али хоћу да га бијеш у саму петељку! 

Станко пружи пушку... 

Наста тајац... 


рат, Ж м eee pry hey 
| ГОРСКИ ЦАРЕВИ Мк 


Врисну шара и — суварак паде. Хајдуци ско- 
лише око њега. 

-— Ево, вала, скинуо га је баш у петељци !.. 

Заврзан загледа, па пружи Cranky руку: 

— Ё, ејвала ти! У свему си бољи од мене!... 

Харамбаша му приђе, па га потапша по пле- 
ћима. Очи су му сијале од задовољства. 

— Реда је, рече он, да дружину упитам 
прима ли те. Али, ево нећу питати! У име мојих 
тридесет другова велим ти: добро ми дошао !... Jo- 
вица !... Дај хлебац и со! 

Јовица Нинковић поскочи лако, дохвати једну 
торбу, извади из ње читав хлебац и дрвен заструг 
са сољу, па пружи харамбаши. Харамбаша извади 
нож из цагрија, њим прекрсти најпре хлебац, па 
онда одсече једну кришку. Десном руком одломи 
једно парченце, умочи у со, па пружи Станку. 

Станко скиде капу, прекрсти се и поједе оно 
парче хлеба. 

Харамбаша му пружи чутуру, и он се напи. 

— Сад да се пољубимо! рече харамбаша. 

И пољубише се. 


Затим почеше хајдуци прилазити и љубити се. 
Кад се сви ижљубише, харамбаша свечаним гласом 
узвикну : Е 

— Станко !... Наш си! 

Она мрка лица хајдучка наједанпут оживеше. 
Станко сад виде да су то људи као и он, људи 
који се шале, смеју и разговарају. 

И би му мило, па се рашћерета. Осећао је као 
да је међу својим друговима. А то су и били махом 
суседи његови : Ногић из Совљака, Чоњага из Али- 
агиног Салаша, Латковић Јован и Нинковић Јовица 
из Клења, Илија Заврзан и Станојло Суреп из Гло- 
говца, итд. итд. 

За разговором дође шала, за шалом игра... Ови 
горски вуци играху се као деца или као мали ма- 
чићи. Њихова мрка лица посташе ведра и весела 
као небо... Ко би их сад видео, заклео би се да ни- 

један од њих мрава није згазио, а овамо сваки је 
имао бар по једно убиство на својој души... 

— Заврзане, Заврзане ! виче Јован. 

— Шта је, Клемпог одазва се Заврзан Лат- 
ковићу. | 

У Латковића су биле велике и клопаве уши. 

— Дела, болан, причај што! 

-— Шта hy ? 

— Шта знаш! 

— Причај, Заврзане, причај! заграјаше са свију 
страна. 

— Не знам шта ћу! 

— Их!... Ти не знаш!... Причај, болан! 

— He може да ми падне ништа на, памет !.. 
Ево Сурепа, нека прича! рече“ он. 

А смех се захори да се шума проламала. Чак 
и Суреп развуче усне, јер он не проговори три речи 
у дугу: дану... 

И опет га окупише молити. 

— Добро, да причам! рече он. Били тако 
старац и баба, па имали једно мало, мајуцно де- 
тешце... 

— Па онда 2... запита Латковић. 

— Ништа. 

— Како ништа? 

— Да је било веће дете, била би и већа при- 
поветка !... рече он кратко. 

— Причај нам, болан! окупише га опет. 

— Не може да ми падне ништа лепо на памет, 
а овако... | 

— А ти отпевај једну ! 

И у часу гусле су биле пред њим. 

— Бога ми не могу! 

— Онда дајте мени гусле! рече Станко. 

-— Зар умеш? 

— По нешто. 

· Дадоше му гусле... Он махну гудалом, затеже 
струне, намести мало коњиц, па развуче... 

Лако су летели прсти његови по струнама... 
И изви се звук и затрепери над главама њиховим. 

Али и ако беше сетан, он није душе сламао... Чудни 
су звуци гусала! Они су као рањеник на самрти 
који те издишући преклиње да га осветиш... 

Станко запева. Он је певао Јанковића Стојана 
и Гојеног Алила. Стојан пише књигу Алилу: 


„Ој. Алиле, кладушко копиле! 
„Што се, курво, по Кладуши валиш 
„Да си мојој кули долазио, 

„На чардаку Анђу обљубио ?... 
„Чему лажеш, црн ти образ био, 
„Кад Котара ниси ни видио? — 
„Ја ти зато ситан мејдан пишем, 
„Да ми дођеш пољу Петровића, 
„Код бијеле Јабланаше цркве, 
„Код студене воде Мукијеле, 

„Да вранове месом напитамо, 

„А земљицу крвцом обојимо 

„И мејдане старе подновимо; 
„Рок неђеља, мејдан понеђељник, 
„А уторник да кукају мајке: 
„Али моја ал’ твоја, Алиле |...“ 


Таман он утаначио, таман се разиграше срца 
хајдучка, таман се све претворило у уво, а чу се 
лавеж... 

Хајдуци пренуше. Гусле умукнуше, и сваки 
прихвати своју пушку. 

Ваврзан се одазва лавежом. 

Лавеж се опет зачу... 

Харамбаша спусти оружје и насмеши се. 

— Сигурно какав глас, рече. | 

Не потраја дуго, а иза грма се указа човек. 

— Дева, рече Јован. Шта ли нам носи? 

— Нешто има!... Дева не долази џаба, рече 
Јовица. . 

Дева назва Бога и поздрави се. 

— Откуд Tu? пита харамбаша. 

Дева само махну прстом. Харамбаша се диже 
и приђе my... 

Почеше шаптати. Харамбаши сенуше очи, 

— Дакле, тако је. 

-— Тако, Срећко. 

— Добро. Збогом! 

Дева приђе те одсече једну дивљу лозу која се 
вила око једног дрвета, и оде најлак правећи гужву. 
Харамбаша погледа по дружини. Сви га по- 
гледаше радознало... 

— Зовни стражу! заповеди он. 

Заврзан загракта као гавран... 

Док длан о длан, и стража ту. 

— Сурепе, Станко, Илија, Јоване, Јовица !... 
ви ћете са мном... А ви... Ногићу!... води их на Дре- 
нову Греду и тамо нас чекај... Ако сутра до подне 
не будемо тамо, онда нам потражи стрв или јав! 
Збогом ! | 

— Збогом, харамбашо! 

— Збогом !... 

И хајдуци одоше. 

— А ми, харамбашо # запита Заврзан 

— Ми ћемо на ураву. Хајде ! 

И кренуше се. 


ҮШ. 

Харамбаша даде Станку своју торбу. Ишли су 
ћутећи. Сваки је своје мисли премишљао. 

— На Жураву, дакле, рече Јовица. 

— Да неће бити каког окршаја данас? 

— Па... може бити. 

-— Да нису трговци * 

— А... с њима бих лако!... Него бег. Путује 
Сали-бег с пратњом. 

— Има ли их колико? 

— Дева вели до двадесет. 

— Ту ће бити лепа hapa. Шта велиш ти, 
Сурепе ? ИС 

Суреп само слеже раменима. 

— Данас ћемо видети колико нам Станко вреди! 
рече харамбаша и погледа Отанка.. 

(танко се грозничаво насмеја. Хтеде нешто 


рећи, али на осмејку оста... И ако је дошао у хај- 
дуке, и ако је знао да као хајдук мора крв про- 
левати, опет му ово дође ненадно, наједанпут... 
Онај тихи, мирни, домаћи дух што се дојако беше 
ућуткао у њему, поче се борити... 

Али Станко стеже срце. Угуши те мисли и 
труђаше се да сасвим заборави шта је био. Стид 
га беше да, ма и збораним челом, своме новом 
друштву покаже како се плаши. Он се силом осмехну 
па рече: у 

— Баш да видимо! 

— Бога ми, ти си батли! рече Заврзан. Ја 
сам ти, брате, морао чекати неких месец дана док 
ми се даде прилика... 

— А ја петн’ест, рече Јовица. 

И почеше причати о својим првим мегданима. 
Разговарали су тако мирно и равнодушно као да 
су говорили о орби или копњи кукурузној. 

Станку се груди надимаху. Није се могао на: 
дисати, тако му прса посташе тесна. 

Али он хтеде да буде прибран и миран, и 
поче себе разговарати: 

— Шта ?... мислио је. Нећу ја њему прса у 
прса !... Ja hy њега иза rpma!... Нишанићу добро, 
и оборићу га!... Па човек ти је што и зец: нани- 
шани, опали, он готов !... Не знам шта ми је те 
сав стрепим. Проћи ће то. Док само прву ватру 
претурим, онда је лако... Острви се човек... 

Харамбаша га прену из мисли: 

— Ту смо! 

Он диже главу. Журава се пред њима вила 
као гуја, скоро да усахне од велике суше и вру- 
ћине. Преко саме ње прелазио је пут.. А шума 
као четка са обадве стране. 

— Сад да се расподелимо, рече харамбаша. 
Ово је место душу дало за бусију... И, овако ћемо!.. 
Ти, Илија, ти ћеш стати тамо. На тебе ће прво 
Турци ударити, али ти их пропусти... Ти, Јоване, 
до Илије... још овамо мало... Ти, Сурепе, ту, близу 
ћуприје... Јовица, ти ћеш овде, а ја ћу онде. Нас 


петорица смо с леве стране пута. Ти, Станко, ти 
ћеш сам бити’ с десне стране... онај грм... Takol... 
И ти ћеш први пуцати. Чим Турчин наиђе на ћу- 
прију, ти пали!... Ако би га он промашио, пали ти, 
Сурепе, ти га нећеш промашити!.. Турци ће онда 
јурнути напред. Ја и Јовица дочекаћемо их и збу- 
нити, а ви одостраг јуришите... Ако ли Турци нагну 
бежати натраг, збуните их ви, Јоване и Илија, а 
ми ћемо јуришати. Јесте разумели 2 | 

— Јесмо, харамбашо. 

— Још нешто. Станко, ти још не знаш реда 
хајдучкога. Дакле, кад већ видиш Турчина, узео 
си га чак и на око, опет не пали док му не вик- 
неш: „Стој !...“ Јеси упамтио 2 

— Јесам, харамбашо. 

— Сад... сваки на своје место и... тајац!... 

Хајдуци се понамешташе. 

— Пазите!... Кад викнем: „Јуриш!“, сви но- 
жеве иза паса, па јурните на друм!.. 

— Добро, харамбашо! 

Наста мртва тишина. Станко је слушао цврчка 
поред себе... Бели лептири пролетали су тамо амо, 
па падали по трави која се на йздани воденој 
зеленела... 

Ова тишина, ова тајанствена цврка баци гау 
сањарије. Изукршташе се слике пред&очима њего- 
вим... Видео је страшну слику својих запрепашће- 
них родитеља, па онај народ... попу... кмета где 
држи ону црвену кесицу... 

Па онда изби изнад тих слика красна слика 
лепоте девојке... Јелица стоји пред њим као жива, 
поносита... Гледа га отворено, слободно. Као да му 
веле ти погледи: „Ја ти верујем!.. Ти си поштен 
човек!... И бићу твоја, само твоја!... Само нас гроб 
може раставити, а више нико.“ 

Он се загледао, забленуо... душа My се ста- 
пала с њеном душом... 

Зачу се топот коњски... OH диже главу и по- 
гледа... Топот је долазио све ближе, чак чу и гла- 
сове, и ако није речи разабирао,.. . | 

Наједанпут се појави човек на коњу. Човек 
беше риђ, а коњ алатаст. 

Чим виде риђа човека, Станко плану. Да има 
сто живота, он би му их свих стотину узео. 


Он запе пушку. Ноктом протр кремен на орозу... | 


Турчин ступи на ћуприју. 

— Стој! грмну Станко. 

И јекну дубрава од његовог громког гласа. 

Турчин се трже и погледа на ону страну откуд 
глас дође... Станко даде ватру... Пушка пуче, a 
Турчин с коња као пун рак... 

Наста забуна. Турци јурнуше напред... Једна... 
друга... трећа... пукоше ; зачу се харамбашин глас: 

— Јуриш! 

Станко окорами шару, докопа оба пиштоља 
иза паса, па јурну на пут... 

Један Турчин мину мимо њега. Он опали и 
Турчин паде. Други један јурну на њ са голим 
ножем. Он опали и на њега, а онај суновратке 
с коња... Он се саже, узе његов нож, али му се 
одједаред навуче мрак на очи... Видео је само 
сенке пред собом и нападао их... Крв му је врила, 
месо горело, рибићи играли од силне ватре... а он 
је прелетао по друму као махнит... 


И ко зна где би се зауставио да га не прену 
познат глас: | 


— Не мене |... 


Он познаде Јовицу. И као свуче му се она. 


магла с очију. Он погледа око себе и виде своје 
другове. Харамбаша му приђе и ухвати га за руку. 

— Ејвала, јуначе! рече и продрма му руку. 

Пред њим и око њега лежаху Турци. Он смо- 
три Заврзана над Сали-агом. 

— Харамбашо !... Харамбашо!... Молим те, ходи 
овамо да видиш само !.. 0, људи Божји, ако ово 
није мушки, ја не знам шта је !... Молим те, харам- 
башо, дођи да видиш!.. Ако ниси знао да сеи 
пушком може заклати, а ти ходи... Дођите да 
видите !... 


И харамбаша и хајдуци приђоше. Турчин беше 

ударен баш у саму јабучицу, па како ју је зрно 


разнело, изгледаше као да је заклан. 

— Ваља! рече харамбаша. 

— Мушки! хвали Заврзан. 

— Рука ти ваља Цариграда! рече ћутљиви 
Суреп. 
— Море, главе турског цара !... викну Заврзан. 

— На посао! заповеди харамбаша. 

Хајдуци притрчаше мртвим Турцима и по- 
чеше их превртати, те узимати новац и оружје. За- 
врзан никако не ћути: 

— То се зове нишанити!... Него и ми смо TH 
добро... Чекај! Један, два... три... четири... пет... 
шест и два: осам, девет, десет!... Десет мртвих Ту- 
рака !... Да je и сутра десет и прекосутра десет, 
било би тридесет !... А за две годинице исекли би 
сву Босну !... Oxo!... овај ага парајли !... Гледај ору- 
жје... cama срма ! 

— То је Станково! рече харамбаша. Нека му 
то буде наш поклон за овај први мегдан!.. 

— Право је! рече Суреп. 

— Заслужио је! рекоше Јован и Јовица. 

— Ко овако пушком коље, заслужио је па- 
шалук! виче одушевљени Заврзан. 

— Јесте готови ? пита харамбаша. 

— Јесмо. 

— Онда полази ! 

— А зар ћемо Турке оставити овако, на путу?... 
Зар их нећемо мало склонити ? упита Јовица. 

— Таман! рече Заврзан. Још само треба звати 
попа да их опоји! 

Сви се насмејаше. К 

— Турци he њих склонити, реча харамбаша. 
А за нас ће боље бити да за раније шуму хватамо. 

И... док длан о длан, њих нестаде... 

А над разбојиштем почеше шестарити тице 
грабљивице... 

ХІУ. 
ПРОКЛЕТА КУЋА. 


Јури време, пролазе лепи дани, некоме као 
часак, а некоме као вечност. 

Највише осећа родитељ, јер је његово срце 
пуно осећаја. Па још кад је ту старост, кад је једна 
нога у гробу, кад се сваког тренутка очекује смртни 
час, а крв твоја и срце твоје блуди по дубравама, 
презајући од свакога шушња, а ти немаш ни наде 
да ћеш га видети, онда је страшно |... Ту стаје памет, 
ту усишу сузе... ту сеи сама срж у костима леди!... 

Јадни Алекса! .. Јадна Петра !... 

Ови робови незаробљени, ови кривци без кри- 
вице, ова старост којој се на седи перчин пљунуло, 
ови окаљени грешници без греха, свакога јутра и 
вечери подизаху своје смежуране, суве руке к небу 
молећи се. 

Али се небо затворило !... 

Молише се Богу. 

Али је Бог ћутао... Ни наде им не даде. 

Окреташе се људима. 

Али их људи презреше. Презре народ „лопов: 
ску кућу“. Он је на њу само бацао проклество... 

А живети се мора !... Грехота је кидисати своме 
животу, то Бог никад не опрашта. 

И они су живели... Како ?... 

Срце им зна, душа им зна!... То није био жи- 
вот, него вечне муке.... И само мучење у паклу не 
може бити горе: живот њихов био је пакао. 

Како да не буде пакао ?... Њихова кућа беше 
отворена и срамну и страшну; у њиховој кући беше 
живот, песма, весеље; људи и жене прилазише њи- 
ховом прагу с поштом; они су одлазили својим ком- 
шијама и били дочекивани срдачно: нико живи није 
мрзео на њих нити они на кога... Весеље, радост, 
жалост... једном речју све делише они са светоми 
свет с њима... | 

А сад? 

Од дана кад се она проклета кесица нађе за 
њиховим аром у ђубрету, од оног дана све им 
леђа окрете. ЈБуди су избегавали Алексу, а жене 
Петру; управо нису их само избегавали, него пре- 
зирали. Све се одби од прага њихова, чак и сами 
пси. Нико им више не хте Бога назвати. Онај до- 
бри старац, чика Сима, кнез, и он, кад поред Алексе 
прође, сагиње главу и чини се да га не види!... 

Једног дана Сима пролажаше поред њихове 
куће. Алекса је био у авлији. Како га смотри, он 
викну. 

Али се Сима учинио глув. 

— Симо !... Кнеже,!... 

Сима сагао главу, па одмиче. 

Алекса викну још јаче. 

Сима се, бајаги, закашља. Али га Алекса не 
хте пустити тако на лијо. Он је непрестанце викао: 

— Симо !... Cumol... 

Сима најзад стаде. | 

— Та, мајковићу, одрех гушу вичући те !... 

— A... нешто не чујем !... Остарело се !... вели 
Сима, а крије очи... 

— Ходи, сврати мало ! 

— Бога ми, немам кад... 

— Дуго је до смрти, покуша весели Алекса 
да се нашали. | 

— Ал’... ето... кмет ме послао до попе... 

— Па није тамо попина кућа, него овамо... 

Сиромах Сима се устумара. Видело се на њему 
да лаже... 

— Најпре... овај... хтедох до ЈЉубинка .. 

— Добро, добро! рече Алекса... Видим ја да 
све бежи од мога дома!.. Иди, Симо, иди... 

Сима не умеде чак ни сакрити радости што 
се отресе тако лако Алексе, него просто побеже. 

Алекса саже главу и оста на месту као укопан! .. 

Затим приђе к соври, па се сурва на њу и 
зарони главу у руке. Црне мисли раздираше му 
душу. Куд год погледа, на њега зија мржња и пре- 
зирање... Није ту било човека који би се сажалио, 

нико га ни чути није хтео!... Он би се правдао. Он 
би доказао да његов Станко није крив, бар није 
крив до онога часа док у гору не оде... 

Сунце се лагано спуштало.., Он се диже и уђе 
у кућу... Петра и снахе стојаху код огњишта. Си- 
нови, Станоје и Петар, нешто баратаху у авлији. 
Дечица, која не могаху појмити ове тешке муке, 
играху се у соби... 

Он приђе огњишту, узе трупац и седе на своје 
место. У глави му је врело као у лонцу... 

Тишина наста, разговор пресече, само се још 
деца чула... 

Ћутао је, премишљајући црне мисли... Већ се 
и ноћ спусти... 

Он диже главу и рече: 

— Вечерајте, децо. 

— А зар ти нећеш, бабо ? упита га снаха Mapa. 

— A? Хоћу, xohy!... Да се помолимо Богу, 
па постављајте синију. 

И диже се старац, упали свећицу и поче ce 
молити : 

— Господе !... Да ли видиш моју бедуг... Сми- 
луј се, Господе, овом робљу што ће остати после 
мене, ако сам TH ја што незнано згрешио !... 

Сузе су га полевале, а он је шапутао... 

Седоше за синију. Али су сви седали више 
обичаја ради. Нико од дана одласка Станкова није 
слатка залогаја појео. Алекса и Петра јели су ради 
њих. Туга је омотала ову кућу као магла јесења... 

По вечери све оде на легало, само ова два 
стара гроба осташе на огњишту. Њима се није 
ишло. Сан више не беше пријатељ старим трепа- 
вицама њиховим... 

Дуго су ћутали... Напољу је ветрић пиркао и 
гонио опало лишће по авлији, а ватра се тулила 
на огњишту. 

— Благо moje!... Где ли си сад?.. процвиле 
Петра. Напољу ветар дува, а ти ни честитог по- 
кривача немаш !... і 

— Ћути, Петро! рече Алекса. 

— А ћутим доста!.. И само ми .се срце ска- 
менило !... Зар ја да не мислим о своме детету, о 
своме срцу? Јеси ли ти тај што ми браниш? 

— Не, нисам ja.. 

— И не шали се!.. Педесет година ja сам 
твој друг. Ја сам те слушала, ја сам била твоја 
сенка !.. Али сад, ако ми будеш бранио да чедо 
своје поменем — ја ћу ти се противити... нећу те 
послушати !... Он ми је све !... Још ми је Бог деце 
дао, нека су живи и здрави! али он ми је одвојио!... 
И он, онако благ, онако добар, он сад лута шумом... 
бије се од грма до грма!... И ја да не плачем!... 
Та искапаћу оба ока моја !... 

Алекса је ћутао. У дубини своје душе os 
je и сам Te боле... 

— А ја знам да није лопов!.. Није! Ако он 
буде узео једну туђу сламчицу, ја ћу дати да ми 
главу одсеку !... 

— Али како онда7... поче Алекса. 

— Како? како ? Зар нема неваљалих људи;... 
Зар нису могли подметнути онде паре? 

— Тек, тек, тешко нама!... Наша је кућа нро- 


клета!... На њу пљују и бољи и гори... Чак Cuma... 


Сима бежи од моје куће !... Тешко ми је... Отегло 
ме нешто у гуши, па ни мрети ни живети !... 

И опет обоје сагоше главу... 

Сузе су капале, па и престале. Суво укочено 
око гледало је у хладан пухор на огњишту... А 
напољу је свитао дан... 

Прођоше три месеца у тузи и жалости. Алекси 
је освитао један дан као и други... Готово извећао 
од туге, више се није ни обраћао људма. Није 
ишао на састанке ни цркви; склањао се и од 
малог детета. | 

Већ се зајесенило. Ситна јесења киша сипила 
је... А у његове снахе Маре разболе се дете. To 
му је било најмлађе унуче, кућни разговор. 

Лебдели су над постељом детињом. А оно у 
ватри, бунца и не разбира се. Три дана и три ноћи 
нису ни Алекса ни Петра одмакли од постеље. Че- ` 
твртог јутра дете Богу душу. Једва дишуће као 
мишић. 

— Да зовнемо попу да му чита молитву, 
рече Петра. 

— Да зовнемо, да зовнемо!... Стој !... Ја ћу ићи! 

И огрте гуњ, па се диже попиној куби... 

Нађе га пред кућом и назва Бога. 

— Благослови, оче! рече он и, по обичају, 
пође му руци. 

Попа трже руку. 

— Бог те благословио !.. Шта hem ? 

Алекси се стеже грло. Он поче грцати: 

— Оче.. једно ми унуче болесно... Па.. па 
сам дошао да те зовем да читаш молитву... 

Једва изговори ове речи... Загрцну се. 

— Добро, доћи ћу! рече попа суво. 

И он се окрете од попе, који га и не задржа, 
убијен, сломљен, уништен. 

— Ама зар попа?... Зар онај добри попа Ми- 
лоје, зар ме и он омрзнуо?... Зар се и њему мршти 
чело кад ме види ?... Зар је и њему тежак мој bor’... 
О, Творче милостиви! Ти знаш душу моју, ти знаш 
да ја ништа нисам крив!.:. Па што ме овако му- 
чиш, Господе ?... Што ме не раставиш са овим цр: 
НИМ животом 2... 

Није много прошло, а попа дође. Прекорачи 
праг и назва Бога. 

— Коме треба молитва? упита он. 

— Ево у соби... дете... 

Попа уђе у собу и скиде капу, натаче епитра- 
хиљ и поче читати молитву. . 

За време молитве и Алекси и Петри учини се 
да се Господ на њих смилостивио. Њихове топле 
сузе слеваху се под самим грлом, па одатле, као 
крупне кишне капи, росише им одело. Учини им се 
да видеше лице Господње, и као, то се лице смеш- 
каше на детенце... И само лице детиње се преобрази; 

на њему старине видеше знаке живота, Видеше како 
Господ одгони болештину од њега. 

| Попа ућута, пружи крет детету, па кад га оно 
целива, он скиде епитрахиљ и метну капу на главу. 

Алекса се маши кесе и извади златан дукат: 

— Оче, да ти платим. 

И пружи дукат попу. 

Поп погледа новац. 

— To је дукат? рече 

— Ако. 

— Молитва је цванцик. 

— Али ја ти дајем дукат... Твоја ће му мо- 
литва помоћи! 

— Бог ће њему помоћи! рече озбиљно попа, 

— Узми, попо, нек ти је алал! 

Поп одмахну главом. 

-– Ја немам ситно, рече тужно Алекса. 

Попа му врати кусур. 

— Нећу да ти дугујем, рече. 

Алексу је ледио овај суви говор и онај хладни 
поглед... Али он напреже сву снагу... 

— Седи, оче!... Дај снахо, мало ра... 

Реч му изумре на уснама од погледа поповог. 

— Нећу! рече поп. 

И изиде, па оде, а и не окрену се... 

Алекса оста као станац камен. Он не умеде 
више ни говорити, ни мислити. То је био гром што 
му поруши и размрви снагу, што утуче сваки живац... 

Оставише болесника... Њему почеше падати 
на памет некакве луде мисли... 

Он изиде на поље и поче лутати по воћу... 
Његову црну душу сад већ више нико и не може 
разведрити. 

Мимо воће прође Иван .. Па као мимо турско 
гробље! Да га је видео, то се видело: још га је 
два пут и добро погледао... али кад би наспрам 
њега, он окрете главу... 

Алекса му ништа не рече. Гледао је за њим 
укоченим погледом. И кад је Иван замакао, он је 
још гледао на ону страну куда је он отишао, 

Дуго је гледао, дуго... Већ му се магла на- 
вуче на очи, док га прену Сима кнез. 

— Алекса, рече он. Казао је кмет да дођеш 
судници. 

— А што ли ме зове? 

— Не знам. Знаћеш кад дођеш. 

И њему се учини као да га Сима гледа неким 
чудним погледом, који речито говори: „Јадниче, 
ала те жалим !...“ 

Алекса се спреми и оде судници. Кад је тамо 
дошао, он затече људе на окупу. Назва им Бога. 

— Шта радите 2 

Јуди ћуте. 

Он се окрете, виде мрке погледе, па се склони 
у крај... 

Дан је био облачан. Облаци се почели тало- 
жити, па никако да се дигну већ неколико дана 

Јуди ce наједанпут дигоше. Жубор прође 
кроз њих. Попа и кмет јавише се на доксату. 

— Браћо! поче кмет. Је ли нама опет суђено 
да се брукамо ?... Опет се десила крађа... 

Кубор прође људма. Cpe се очи окретоше на 
Алексу, а OH сагао главу и ћути. 

— Јесте, Opaho!... Опет Ивану учињена по- 
крађа. Однето му једно прасе ноћас... Шта је овог... 
Зар ви хоћете да се ја одречем Црне Баре?... Доста 
сам старешовао, више не морам !... На!... Ево вам 
вашега штапа, па га подајте коме хоћете! 

И кмет баци штаг 

Све се сколи око њега... Стадоше га молити 
и преклињати. 

— Нећу !... Нећу! Узмите кога хоћете ! 

— Ми тебе хоћемо ! 

— Али ја нећу! Зар да ми ви под седу косу 
пљујете у oun? 

— Ми ћемо ухватити лопова! 

— Ми смо га ухватили, рече Маринко Маринко: 
вић. Ваљда хоћете да вам га прстом показујем 2... Ја... 
И Маринко се сруши као подсечн пањ. 

Алекси само јурну крву главу. Он не знаде 

шта учини. Али кад смотри Маринка на земљи, он 
му клече на прса, па исука нож... да га закоље... 

Људи притрчаше те отеше нож... 

— Зликовче!.. Хајдуче !... 

Алекса није могао речи проговорити... Стегло 
га нешто у грлу... | 

— Ето, браћо !... запева Маринко. За пра Бога 


хтедох погинути... Sap што истину говорим да 
погинем 2... 
— Зликовче !... Зликовче !... загрме са свију 


страна на Алексу. 

То га освести... Па како беху полетели на њ, 
он јурну слободно као лав, прогура се кроз њих, 
па стаде пред сами доксат. 

— Распните ме! рече и рашири руке. Рас- 
пните Me}... 

И пресече оком... Страшан поглед сену испод 
седих веђа... 

Народ застаде .. 

— Распните ме! грмео је он. Срам вас било 
седе косе! Осуђујете човека, а нећете да га чујете!... 
Cpam те био, седи свештениче ! .. Зар се тако од 
рамена одсеца казна ?... Хоћете да, ме убијете ?.. 
Ево!... Hal... Две стотине година је прошло како 
су моји стари ударили темељ оној кући коју сте 
ви проклели!.. И за две стотине година сенка 
срама не паде на онај кров.. а данас 2... Шта хо- 
ћете 2... Убијте ме!.. 

Али се нико не маче. 

А он, и не знајући шта чини, окрете се од њих. 

Они осташе. Нико речи не рече. Помркоше 
старине и удубише се у мисли. Заиста, кућа Алек- 
сића је била најстарија у Црној Бари. 

А он дође кући као ветар. Како дође, он се 
скљока крај огњишта. И ту је седео до мрклога 
мрака нем и непомичан. 

Онда се наједанпут окрете и ОЦИ снаху Мару. 

— Што ме зовеш, бабо? 

— Расплети ми перчин ! | 

· Све се скамени. Петра му приђе. 

Напољу тужно јауче ветар кроз оголеле гране 
и киша сипи... А помрчина као у паклу. По такој 
ноћи ни хајдук не ходи; нико кога невоља не гони 
неће маћи испод свога крова; и сами пас тражи 
какво било склониште, па ту ћути и не пушта гласа... 

Само један човек тумара по помрчини. Нога 
му клиза по каљавој земљи, он посрће и спотиче 
се, али жури да изврши заповест свога господара. 

То је био Маринко. Журио је по жељи Кру- 
шкиној, који га баш тад жељно очекиваше у сво- 
јој одаји. 

— Гдје си, човјече !... викну он како Маринко 
прекорачи праг, гдје си?... Чекам те, ево, Beh два 
сахата... 

— Ево ме, драги ага... Мало сам се задржао... 
одговори Маринко, смешећи се и скидајући штапом 
блато с опанака. 

— Јеси озебао 2 

— Нисам. Како сам журио, и ознојио сам се. 

— Сједи. | 

Маринко се, по обичају, веома пажљиво спу- 
сти на једну столичицу. 

— Ружно вријеме ? питаше Турчин. 

— Ружно. Киша из дрвета, из камена, што 
оно онај казао. А помрчина као тесто. Да ми је 
ко опалио шамар, не бих му се могао одужити!.,, 
Не види се прст пред оком |... 

— Хоћеш духана ? 

Турчин је питао више обичаја ради, јер је 
знао. да Маринко свакад хоће дувана. 

Маринко развуче лице и маши се паса тра- 
жећи лулу. 

Пошто задимише, Турчин му се приже: 

— Па, Машо, тебе, канда, они пас хтједе' 
данас заклати ? 

Маринко махну руком. 

— Махни! Кад ме стеже за гушу, ја рекох 
испадоше оба ока. Јаки је као црна земља !... Него · 
данас нам не пође за руком. Окрете се, ојађеник, 
народу, па стаде беседити... Е, што јест, јест, драги 
ага, да то не беше твоја воља, и ја бих се заплакао! 

— А народ: 

— Море, растужи се !... Беше им жао једног 
од првих људи. Баш сам видео како и поп и кмет 
окретоше главе, да сакрију сузе. А Шокчанић онде, 
уза ме, рече Поповићу: „Вала, грех нам на душу 
што обедисмо права здрава човека !“ 

— Ха-ха-ха-ха! смејао се Турчин. A Иван? 

— Као запета пушка... Слуша што му се за- 
поведи,.. р | 

Турчин се мало замисли. 

— Мислим њешто, рече после кратког ћутања. 
Како би било да се ми сад окренемо Алекси? Он 
је сјетан, невесео. Да му одем кући, да га тјешим 
и разговарам 2... 

— Немој, ara! Ти га не познајеш. Пасја je то 
сорта! Пре би од камена реч измамио него од њега!... 
Боље је да се ми држимо Ивана. Он је човек по- 
штован и виђен. Лазар је твоја сенка. Он ће за то- . 
бом и у ватру и у воду. А Иван му је отац, а отац 
воли своје дете, он ће за њега све учинити... 

Турчин се диже и ходаше замишљено преко 
одаје. Наједанпут стаде и окрете се Маринку. 

— Ти знаш шта ја хоћу? рече. 

— Знам, драги ага. 

— Па де! Реци ми твој план !... 

— Е, ево ти Црне Баре! Знам је као своју 

кућу! Почев од кмета и попа, била је то једна душа. 
Само сам ја одвајао свуда. Моја је душа волела 
camo вас, Турке, па су ме због тога сви мрзели. 
Ако двојица разговарају, па ме смотре да им се 
прикучујем, они ућуте. Звали су ме улизицом, из- 
родом, изметом, Турчином и.. Бог би их знао 
каквим ме именима не називаше! И... ja сам ти 
муке мучио! Ако сам хтео што савнати, хватао сам 
жене и децу да ми кажу... 

Турчин поста нестрпљив. Он махну руком и 
пресече га: 

— Добро, добро ! Немој ми причати! Ја хоћу 
да знам како сад ствар стоји. Твој план! Твој план 
ми кажи! 

— Сад ?... добро! Од онога дана кад сам ја 
Станка оцрнио, и како се нашла она кесица што 
смо је ја и Лазар закопали, од онога је дана све 
како се само пожелети може: све пљује на кућу 
Алексину. 

— Па зар онда не би било добро да ја око 
Алексе... 

— Не би. 

— Што 2 

— Прво, као што рекох, неће ништа вајдити 
а друго, свет се већ одбио од њега. Ако га ти бу- 
деш призивао, одбиће се сасвим. 

— Па то ја и хоћу! рече Турчин. 

— То не ваља ! 

— He ваља?! 

— Не ваља! He ваља! Држи се ти Ивана. 
Њему ти иди и дозивај га. Први који ће на њега 
посумњати биће поп. Он ће повући кмета и још 
неке. и почеће ревати против њега. Ама није ти 
ни Иван тиква без корена, има и он својих људи... 
И тек једног дана видиш, а Црна Бара се поце- 
пала: једну страну води поп, а другу Иван. Поп ће 
Ивану рећи да је турска улизица, а Иван попу да 
је лоповеки јатак. 

Турчину заигра срце од радости. Он виде већ 
живу, остварену слику пред очима. И загрли Ма- 
ринка, | | у 

— Алал ти вјера, соколе! Ти говориш тако 
мудро да би могао пашовати с таквом памећу |... 

Маринко му пољуби скут и руку. 

— Хвала, драги ага! То што ми рече волим 
него небројено благо. Него... 

— Шта ? Шта желиш 2... Ишти !... 

— Не желим ништа, али још ти нисам све казао. 

— Говори! рече Турчин. 

— Лазар хоће да се жени. 

— Знам. 

— Севића девојком. 

— И то знам. 

-— Та девојка мора за њега поћи! 

— Ама, ти ми рече да су се Лазар и Станко баш 
због ње завадили, ито стога што она воли Станка. 
— Па? | 
— Хоће ли она хтјети поћи за Лазара ? 

— A ко њу пита ? Питају ли мртваца хоће ли 
у гробље? Ми морамо настати да се они узму!... 
рече Маринко. 

— А што се они морају узети? 

— Морају ! Иван је већ твој, а тада ћеи Се- 
вић бити твој. То су већ два јака човека у Црној 
Бари. Више ће вредети двојица него један. А после, 
Лазар ти је на синџиру. Шта хоћеш, учиниће; а 
Лазар је добро псето, вреди му бити госа !... 

Турчин раширио зенице, па нетренимице гледа 
у Маринка. 7 

А Маринко. наставља : 

— Ето, то је план.. Иван ће повући за собом 
Поповиће, Севић Бељиће, Бељићи; Шокчаниће... По- 
гледаш: преко половину Црне Баре биће твоје... 
Онда суди како знаш! Ти ћеш бити и Бог и побожје!... 

-— Маринко! Брате !.. Човјече! Реци шта 
хоћеш !... · 

— Не тражим ништа, само твоје братство! И 
хоћу да Me: Typuu знају. и призивају |... 

— Све што хоћеш, учиниће Суља за те ! 

— Хвала ти! Него... још мој план није готов! 

— Шта још мислиш 2... 

— Шта мислим! Шта ја још не мислим од 
онога дана кад сам те онако окуњена видео !... Да 
ми је... да ми je... 

Нешто шушну под прозором... Као да се неко 
накашља... 

Маринко пребледе, и реч му заста у грлу. И 
Крушка стајаше пренеражен, али брзо дође к себи, 
те полете вратима. 

— Мехо! Асо! Ибро!... Брзо напоље! Видите 
тко је тамо !... 

Момци истрчаше у помрчину. 

Али помрчина као тесто. Обилазише око хана: 
нигде никог. 

— Даље! Даље! викао је Турчин. Њетко јест! 
Потражи ! Потражи !... 

Момци су тумарали по помрчини, али се ништа 
не чу сем ветра. 

— Нема никога? 

— Никога, рекоше. 

Крушка се врати у одају, вукући и Маринка 
за собом. Он хтеде наставити започети разговор, 
хтеде се још наслађавати оном милином која га 
беше обујмила при причи Маринковој, али — залуд! 
Све прође, све се разби као сапунски мехур... Чинило 
му се да му неко иза леђа стоји... види му сенку... 

Тек опет се настави разговор. Али се гово- 
рило хладно. Маринко беше блед као смрт, говорио 
је преплашено и зверао у прозор... 

— Не плаши се, човјече ! 

— Не плашим се. 

— Видјео си, нејма никог. Него, шта си оно 
још xtjeo?... Шта си оно узвикнуо: „Да ми је!“ 

Маринко га погледа дугим, значајним погледом. 

— Други пут, драги ага, други пут! 

— Ама сад хоћу! 

— Немој! Боље други пут! 

— Ама реци ми: кога си још мислио зава- 
дити 2... Шта си се уплашио? Мехо! Дај донеси 
Маринку мало ракије, нека човјек душу прихвати! 
На, пуши! | 

Маринко запали лулу и сркну мало ракије. 

— Пиј! 

— Нека, доста је. 

— Та није! Пиј, човјече ! 

-— Не могу више. А кад ме питаш, казаћу ти! 
Мени се чини да ћемо моћи попа и кмета завадити! 

— Како : ! 

— Не питај ме даље! Ево ти велим: пошао 
сам твојим трагом! И нећу се пред тобом обрукати, 
ма ме главе стало !... Мени је стало за тим да ми ти 
верујеш! Волим твоју љубав него љубав сина свога!... 

— Ама како ћеш то учинити? 

— Кад ти кажем да ћу учинити, учинићу! Не 
брини! Завадићу их онако исто као што ти завади... 

Опет нешто шушну. Чу се чак и топот хода 
човечјег... 

Турчин излете напоље Истрчаше и пандури. 
Трчаше, тумараше, завириваше у сваки тукар — 
нигде никога ! 

Турчин је псовао, викао, претио свима чудима. 
Маринко је ћутао оборене главе. 

Онда се диже. 

— Куда bem? упита Турчин. 

— Кући. 

— Зар по овој помрчини ? 

— Морам. Ако ме виде с тобом, све ће про- 
пасти. Ми се не смемо више овако лепо разговарати. 
Још ме и изгрди пред сељацима, нека чују!... A 
сад, лаку ноћ! 

— Лаку ноћ! рече Турчин и врати се у одају... _ 

Маринко је журним корацима хитао кући. 

Таман је замицао у шуму, а иза једног llama, 
недалеко од хана, диже се човек. Попрети за њим 
руком, па рече: 

— Од твоје мреже, пауче, начинићемо ти ли- 
чину! Иди, иди... 

Тај човек био је Дева. 

Ми се дивимо људима из тога доба. Нама се 
чини да је немогућно учинити оно што су они 
учинили. Почетак овога века истурио је дивове 
какви живе само у причама... Ти су људи чуда 
чинили. Снага, дух, окретност, и то беше све снажно 
и бујно. Преврните листове светске историје, па 
им нећете наћи равних, мањ ако узмете митологију. 
Чак су и некаквим друкчијим језиком говорили. 
Свака је њихова реч пословица. Онако данас не го- 
вори један научар како је тада говорио ратар. По- 
луписмени попа постаде дипломата, обичан ратар 
војвода, а један марвени трговчић, геније! А ма 
који од њих једва да је видео два три села више 
од свог рођеног места !... 

Па и сама жена тога доба била је нешто друго. 
Она није наличила на мајке и сеје ранијих времена. 
Цело поколење као да је с неба спуштено. Ако 
би хтео потражити ко подгаји то колено, мучио 
би се узалудно !... Ни пре ни после тога доба нећеш 
наћи сличних примера .. 

Чуда су те жене чиниле! Поред својих до- 
маћих послова радиле су и све мушке послове. 
Није 640 никакво чудо видети жену на разбојишту 
где преврће мртве и рањене, запаја их и залаже... 
Зар је једна прича из тога доба како чак и саме 
бабе бију Турке! Од многих ево вам једне: 

Бахне Турчин у кућу попа Теше из Бадови- 
наца. Код куће не беше никог сем његове попа- 
дије. Турчин беше и сувише осион да би га човек 
могао гледати равнодушно. Како дође, он седе крај 
огњишта и поче трти руке: 

— Деде, бабо, пеци цицвару ! рече. 

Она беше нешто љута, па га само погледа 
попреко. 

— Пеци цицвару, бре! дрекну он и замахну 
бињеџијском, троструком канџијом, те је ошину. 

Плану баба као ватра, сену оком, прилете 
Турчину, па оним дрвеним тучком што је бели 
лук мало час њиме туцала, распали Турчина по 
сред темена... Турчин се изврте. Из проваљене 
главе куљала је крв и мозак. Она погледа крвав 
тучак, па га баци напоље. 

— Опогани ми тучак псето турско! рече хла- 
дно па оде гледати друге послове... 

Толико рекох да бих потврдио ово што го- 
ворим, а сад да наставим моју приповетку. 


* 

И Јелица je била чедо свога доба. Простодуш- 
на, искрена, верна и одана. Она је волела Станка 
оном великом и светом љубављу која, чак и после 
гроба, цвета у цветку и запаја васиону својим ми- 
омиром... 

Што више грдише Станка у кући њеној, она 
га је све више волела. Он беше свака њена мисао. 
Повучена у самоћу, она је разговарала с њими 
дневе и ноћи. Она је зпала да Станко није крив. 
Она је једина веровала да он није кадар учинити 
тако гадно дело којим га обедише. 

Чак је једном покушала да га одбрани од 
мајке своје. Мати се запрепасти, чувши њене речи. 

— Шта рече, несрећнице ?! 

— Рекох: он није крив! 

— Откуд ти знаш? 

— Знам! 

—- ар си ти паметнија од оца свога и толи- 
ких људи? 

— Нисам паметнија. Али, нано, грех је бацити 


кривицу на човека који није крив! 


— Како није крив? Зар нису нашли кесу 
с новцима у његовом ђубрету ? 

— А зар ту кесу није могао тамо и ко други 
закопати ? 

— Али ко би могао такав грех учинити ? 

— Ја знам, нано. 

j Ona ce заплами у лицу. Волела је умрети 
пего изговорити пме Лазарево. Од онога дана кад 
се са Станком опростила, мрзела је Лазара оно- 
лико колико је Станка волела. 

— Онај ко је пројавио. 

— Зар Лазар?! 

Опа потврди главом. 

— Дијете !,.. Бог с тобом !... Прекрсти cel... 

Она обори главу. Чудила се својој куражи. 
Мислила је: то пеће смети никад изустити, па 
ето изусти .. 

Мати скочи. Докопа је за руку п упршти по: 
гледом у њу. 

— Огкуд знаш ? 

Она је ћутала. 

— Откуд знаш, питам те ! 

— Не питај ме, нано! Ја нисам видела, али 
знам да је само тако могло бити! 

— Говори! Говори, проклећу те! цикпу мати 
и тури руку у педра. : 

Јелица @клопи руке: 

— Не куни ме, мајко! Ја знам да је он њега 


мрзео! 

— Ко ?.. Лазар Отанка? 

— Јесте. 

— А зашто ? 

— Мајко! мољаше Јелица. Не терај ме да ти 
то кажем! 


— Морам знати! 

Јелица је била црвена као рак. Онај вајатић 
јој се окретао око главе. Једва превали преко језика: 

— обог мене !... 

Мати се трже. У тренутку је појмила све. Је- 
лица је дрхгала. Као у грозници пробунца : 

— Сад ме више ништа не питај !... Ваљда сад 
све зцаш!.. · 

Па побеже кревету и зарони главу у јастуке. 

4 Крунија се забезекнула. Надала се свему пре 

него ли томе. Али је срце мајчино меко. И кад 

кара, оно благосиља. Приђе кревету и ухвати Je- 
лицу за руку. 

— Устани, рано! рече. | 

Да је осула грдњу на Јелицу, да је и клела, 
да је и руку дигла, она би TO отрпела: суза се не 
би завртела у њеним очима, нити слила низ њено 
лице. Али овај меки матерински глас и ово те- 
пање готово потресоше Јелицу скроз, њена срдња 
попусти, срце одвугну... Очи јој посташе живи из- 
вори. Она зајеца... дође јој да из гласа запева... И 
да би то угушила, она стаде све дубље ронити 
главом у јастуке. 

— Рано моја !... Благо моје !... Немој плакати!... 
Ти мислиш да ћу те ја клети 2... Где би мајка могла 
своје чедо проклети? Где је таква мајка која би 
то могла учинити !... Јело !... Рано !... 

И стаде се старица превијати над њом. 

Јелица, и да је хтела, није могла ништа рећи 
од силног јецања. 

Али кад сузе однеше бол, пошто одумину 
онај силни наступ, она се подиже, па, држећи главу 
на грудима а руку у недрима мајчиним, поче тихо 
шапутати : ‘ 

— Дӧјо! Цијо моја! Немој ме клети !... Ја cam 
твоје дете... 

— Нећу, очи моје ! 

— Ја нисам крива, нано !... Бог је то оставио... 
Они су обојица лепо са мном. Били су јарани, и ја 
сам стајала с обојицом. Онај је био завидан. Све 
ми се чинило да га мрзи... Кад тако разговарам 
с њим, онај стреља очима, чини ми се да би га попио 
као кап воде... И кад се оно на Илијин Дан порваше, 
ја сам видела да би га онај пре убио него оборио. 

— И он је пуцао на њега због тебе ? 

— Јесте, нано. | 

— А откуд ти знаш да је кеса подметнута? 

— Ја нисам видела, нано; али бих се заклела 
у сто манастира да је то његово масло !... Jaoj, 
мајко моја! Ти ни замислити не умеш колико онај 
њега мрзи!.., 

— Знам, ћери, али која вајда, кад је Станко 
отишао у хајдуке ? 

Јелица на то ништа не одговори. 

даћуташе. И дуго су ћутале. Јелица је осећала 
колико толико ластака на души: бар је мајци казала. 

Па опет јој није све казала. Није јој: казала 
да се заверила Станку, па је премишљала да ли 
да јој и то каже .. 

„Да јој кажем!.. мислила је. Да јој кажем! 
Она је добра као добар дан. Што јој не бих казала, 
мајка ми je!... Казаћу јој да сам била са Станком 
и да сам му обрекла... 

„Не, He!... Не смем! И што ће тог... Што да 
причам кад ме нико за језик не вуче ;... 

„А могу доћи просиоци.. Могу ме просити, 
па и испросити... шта онда да рекнем ?...“ 

У њеној души наста лом. Дали да каже, или 
не ?... Стотину разлога нагонили cy је да и то изу- 
сти, али ту беше и онај стид што га је с мајчиним 
млеком посисала, и он јој запуши уста... 

„Па и нана сад ћути!.. Што ме бар не запита 
штогод? Што јој то мало пре не рекох? Сад би ми 
бар било лакше. Она би отклањала. Казала би: 
није спремна... Баш да јој кажем !...“ 

И заусти да каже, па се опет уздржа. 

— Рано моја, шта ћеш! Таква ти је ваљда 
судбина)... рече Крунија после подужег ћутања. 

— Каква, мајко ? 

— Није ти Бог дао да одеш тамо куд те 
срце вуче. 

— Што, нано?... рече она и погледа матери 
право у очи. 

— Како, што? Зар он није хајдук? упита 
Крунија. 

— Ако је! 

— Шта велиш 2 | 

И поглед мајчин зарони јој у душу. 

Она задрхта. 

-- Н...н...ништа... 

— А ти рече: ако је хајдук... 

— Па јест. Он је поштен човек... Њега су у 
силу Бога отерали у гору, јер.. 

Али јој поглед Крунијин следи реч на уснама. 
У њему виде она што се најцрње могло видети, и 
сорив. 

Шта мислиш ти? цикну Крунија. Говори! 
Да не мислиш чекати хајдука док ти се из горе 
врати ?... Да му се ниси заверила, несрећницег... 

Јелици јурну крв у главу. Мајчина глава сто- 
јала је пред њом у неком црвеном колуту, као што 
свецима око главе молују. 

— Говори !... Говори!... Да се ниси заверила, 
а?... 0... проклета детета! Зар си ти девојка? Зар 
ми смеш у очи погледати *.. Говори!... Говори!.. 

Па јој приђе, докопа је за рамена и стаде је 
дрсати и трести Једна црна мисао прожеже јој 
мозак. Као махнита спопаде Јелицу за гушу. 

— Реци! Смеш ли ми у очи погледати 2... Јеси 
ли девојка 7... 

Јелица се исправи, погледа матер тако оштро 
да ова сама открљепи руке од њена врата. 

— Смем погледати у очи теби и коме хоћеш, 
јер сам девојка! Али сам верена! Заверила сам се 
Станку хајдуку ! 

Крунија посрте. 

Јелица беше напрегла сву снагу да то искаже. 
И сад је више ништа не задржа. 

— Богу и њему заверила сам се да ћу бити 
његова, и бићу, нано! Пре hy скончати у Старачи 
као она несрећница, него што ће се моја рука друге 
мушке руке дотаћи! Сад знаш све!... Куни ме, 
убиј ме: друкчије бити не може |... | 

Ове речи, ови погледи, тврдили су да ће само 
тако бити како она каже. 

То више није била Јелица, оно смерно девојче, 
него олуј који ништа више не може задржати. 

Крувији се одсекоше ноге. Она седе на кре: 
ветац, осећајући како је памет оставља. 

Северозападни део Мачве покривен je самим 
барама. Од Дрине, баш код саме Црне Баре, од- 
ваја се једна растока, која се зове Студена Бара. 
Та се растока одмах изнад Црне Баре зове Риб- 
њача. Ту се разлева и прави мале острвчиће, који 
су врло плодни. Од састанка изнад тих острвчића 
зове се Јовача, а мало даље Засавица. Студена 
Бара каткад и пресуши, али у Засавици свакад 
има воде, много воде. Њене су дубине ужасне. 
Превари се човек гледећи шаш и локвањ на по- 
вршини њеној; али кад су једном хтели извући 
један струк локвања из корена, запрепастили су се: 
јер је струк био дугачак осамнаест мушких педаља, 
и опет није с кореном извучен, него прекинут. 

Сељаци из Равња, Засавице, Раденковића и 
других околних села не зову Засавицу реком него 
језером. И имају право. Јер доста пута пресуши и 
извор и ушће њено, а она пуна воде, као и обично. 

Чудновато је њено становништво. Има ту во- 
дених тица сваке сорте, а рибе као и у Сави. 

Ту, поред Саве и Засавице, најрадије се ба- 
више хајдуци. Близу им је обала, да би могли, у 
случају потере, сачувати своје главе и бегством се 
спасти. Даници њихпи зваху се разно На самом. 
ушћу Дрине у Саву даник се звао Парашница. 
Изнад села Банова Поља други је даник Вишку- 
пија, а изнад села Раденковића бпо је трећи даник, 
Дренова Греда. 

Сва та места беху обрасла густом шумом, сем 
тога сва беху поред воде, те су од воденичара до: 
бивали храну и другу потребу. 

Кад се Срећко харамбаша вратио с дружином 
на Дренову Главу, дочека га Ногић врло весело: 

— Добро дошао, харамбашо ! 

— Боље нашао ! 

Богу хвала, сви сте живи и здрави! 

— Хвала је Богу ! а 
— Да те обрадујем, харамбашо ! 
— Чиме ? 
— Приновком. 


И како се све беше дигло на ноге да дочека 


свога старешину, Ногић му показа једног човека. 


што стојаше одвојено, уз један пањ. 


Могло му је бити нешто преко тридесет година, 
крупан, крупнији од свију у дружини, смеђ, лепих 
брка, леп као уписан. Оно велико господско око 
гледаше слободно и отворено право у зеницу. 

Харамбаша му приђе. 

— Одакле cu? запита га. 

— Из Херцеговине, рече, а глас му је грмео 
као грмљавина. 

— Кад си прешао овамо ? 

— Данас Препливао сам Дрину. 

— Ко те упути к мени? 

— Неки воденичар. 

— Знаш ли му име? 

— Не знам. Само ми рече: „Иди те нађи 
Срећка харамбашу. Пођи овијем путем, па ћеш право 
у његову дружину, и кажи му: Дева ме послао.“ 

Говорио је слободно, отворено. На први по- 
глед допао се харамбаши. 

— Добро, добро... А како, оно, ти би име? 

— Зеко. 

Хајдуци се згледаше. 

— Како му је то име! рече готово гласно 
Заврзан. 

— Tako су ме звали откад знам за се, рече 
он и погледа Заврзана. 

— Па шта си рад? упита харамбаша. 

— Дођох к теби, па шта ми наредиш! Видиш, 
Богу хвала, да се на данашње вријеме не оре и 
не копа. Данас ко срца има мора у гору!... 

—- А што остави огњиште ? 

— Од добрина! јекну из његових груди као 
ветар. Побјегао сам да главу склоним... Турци ми 
побише све; оста ми само мајка и њешто нејачи. 
Остасмо, они да јадују, а ја да крвим !.. 

 — А знаш бар по имену свога душманина? 
упита харамбаша. 

— Турчин !... Другог имена не знам, а и што 
ће ми !... Звао се он Мујо или Мехо, Асан или Алија 
— мени је душманин, јер је Турчин !... Зато дођох 
овамо, мислећи да вам нећу бити на одмет... Ја се 
надам да се нећу постидјети |... 

Видело се да се допао хајдуцима. Привикаше 
са свију страна: 

— Да га примимо, харамбашо ! 

— Нек бар Станко има пара, да нас не буде 
„лијо“, рече Заврзан. 

— Бога Ма је потешко Станку пара наћи, он 
пушком „коље ! рече Суреп. 

Та Сурепова реч вредела је Станку толико 
колико кад би га и гусле певале. 

— Лијепо, рече Зеко, Бог ће дати даи мене 
видите у окршају !... 

— Добро, соколе, примам те ! рече харамбаша. 

Ila пошто и он окуви хлеба и соли, почеше 
му прилазити хајдуци и љубити се. 

Окретоше шале и приче. Заврзан се журио да 
задовољи радозналост својих другова. Причао je o 
Станковом мегдану, и ма да је TO заиста јуначко 
дело, опет га је Заврзан толико окитио да се чак 
и самом Станку учинило да прегони. 

— Браћо! Људи! викао je Заврзан одушев- 
љено. И ја умем гађати !... И сви ми умемо гађати, 
али онако... Говори, Сурепе ! ! Та проговори, онемео!... 

— Ти говориш за десет жена! рече Суреп, а 
сви пренуше у смеј. 

Заврзан ухвати Станка за раме: 

— Слушај!... Слушај само како брбља! Та 
твоје ће јунаштво учинити да се чак и Суреп рас- 
прича !... 

Зека је погледао сад једнога сад другога. 
Станко му је од првог погледа пао на срце. Дивио 
се поузданој руци и сигурном оку... Разгледао. је, 
заједно с хајдуцима, сребрњаке и јатаган што их 
је Станко добио, и дивио се изради... 

 Заврзап исука јатаган, па ce загледа у оне 
шаре исписане по њему. 

— деко! рече. 

— Чујем. 

— Јеси писмен ? 

— Јесам, у длане!... А што питаш? 

— Мишљах писмен си, те да прочиташ ова 
турска слова. Ја мислим да овде пише име бегово. 

Зека се Hake над јатаган, па, показујући прстом 
срмали шаре, рече: 

— Ово не умијем читати; али погледај ове 
пјеге, њих знам. То је хришћанска крв. Дошло доба 
да их спира погана турска KpB!... 

— Дошло, Бога ми! рече Заврзан и махну 
јатаганом око себе. Ала је згодан !... Види, Сурепе!... 

Суреп се одвојио од дружине, сео на једну 
кладу, поронуо у мисли, па и не слушаше разго- 
вора. Кад му Заврзан поднесе јатаган, он диже 
главу и погледа га. 

— Шта? упита. 

— Види како је овај јатаган згодан, 1 ево мани!... 

— Ја никад џаба He машем! рече Суреп, па 
опет саже главу. 

Хајдуци се засмејаше, а Заврзан рече: 

— Море, па ти и људе засмејаваш |... Је ли, 
Станко!... Ma чиме Hac, тако омађија?... Откад TH 
дође међу нас, и Суреп се прођаволи !... 

Суреп само одмахну главом, као да би хтео 
рећи: „Хајд', хајд !... Брбљај, нек није речи у теби!...“ 

И опет наста шала. Отпочеше јуначке игре... 
Наста права граја : надскачу се Станко и Зека. Али 
им се срца разиграла, па не дају један другом 
преда се. Скокови су били ужасни, али скачу један 
пругом у стопу.. 

— Људи !... ово је слота! рече Латковић. 

— Слота, Бога ми! 

— И ја хтедох скакати, али... боље да се не 
брукам ! рече Латковић, па седе. 

— Зеко! викну Заврзан. 

— Чујем. 

— Хајде прескачите Клемпу ! 

— Kor Клемпу 2... упита Зека наивно, а сви 
се засмејаше. 

— Онога што је обесио уши па седи. 

— Па зар је њему име Клемпо ? 

— Тако га мати од милоште прозвала, рече 
Заврзан. | 

Смех се разлегао по дубрави. 

— Ама према човеку и уво! рече Латковић. 
Али ти, завешче један, куд си ти пристао ?... 

— Пристао у дружину, да би се мало насме- 
јали... Зар нисам 2... 

-— Јеси, јеси! привикаше са свију страна. 

— А да би моја шала што слађа била, за то 
си ти, Клемпо, у дружини. 

— Боље би било да нам што год причаш, 
него што којешта дробиш! рече Латковић. 

— Па не браним. Баш сам оран за причу. 

Сколише га са свију страна. Он седе на земљу 
и плоче причати причу о једној паметној девојци 
што је имала крив нос.. 

Док је он причао, Зека је једнако посматрао 
Станка. Нешто га је вукло к њему, као да му је 
брат рођени. Гледао га је дуго, па га онда повуче 
за рукав. 

— Не замери што ћу те питати! 

— Шта ? | 

— Јеси ли ти јуче ступио у дружину ? 

— Јесам. 

— Је ли то тебе оцрнио побратим ? 

Станку сену око и букнуше образи чим се 
сети Лазара. 

— Откуд ти то знаш? 

— Казао ми воденичар. Све ми је причао: и 
како ти нијеси крив, и како су подметнули и за- 
копали ону кесу у твоје ђубре... А то су све, по 
жељи субашиној, учинили твој побратим и неки 
Маринко... 

— Јест. Тако је и мени казао. Ама ја не знам 
откуд он то све зна!... Да не греши он душу #... 

Ја бих рекао да је свему крив онај несрећник... 
Али, ako Бога има, платиће ми !... 

— И, воденичар вели: да ће ти се отац и ку- 
ћани много намучити. Све устало на њих као на 
бијелу врану. Све се склања од дома твојега, као 
да у њему чума мори... 

На Станкову душу као да планина паде... Ја- 
дни његови родитељи! Поштено име, добар глас 
што га је имала кућа Алексића, све оде!.. Као да | 
је град потро... И сад јадају и кукају. Нико живи | 
не чује тугу њихову; нико не верује да они нису 
ништа криви. | 

— Ox, Лазаре !... Лазаре !... Ваљда има жива 
Бога |... | 

Зеку то гану до дңа душе; он приђе, ухвати 
Станка за руку. па рече: 

— Брате! И мени је неправда учињена!.. Мени 
су Турци кућу затрли, и тешко ми је!.. Али ми 
бар оставише поштено име... Твој је јад гори: трби 
хтједоше узети и име и главу... 

Па видећи да Станко ћути као заливен, настави: 

— Бог ми је евједок!... Твоји јади и моји су, 
јуначе ! Изгубио си побратима — ево га !... Ја ћу ти 
бити и друг, и брат, и... све |... Ко је теби натрунио, 
и мени је !... Хоћеш да се збратимимо 2. 

Па га гледаше оком пуним сузе и сјаја. 

— Братство примам, али освета је моја! рече 
Станко пошто га је неко време нетренимице гледао. 
Ја мислим да нема веће сласти ни среће од освете! 

— И примаш братство 2... 

— Примам, побратиме ! 

Стискоше руке један пругоме и пољубише се, 
па онда дигоше очи к небу... Ни чули нису шале 
Заврзанове, који је гору засмејавао... 

Ноћ се спуштала лагано као смрт... Харам- 
баша викну дружину да се Богу помоли. — 

Преста шала и смеј. Све се диже на ноге и 
стаде по реду и старешинству. Станко принесе ха- 
рамбаши жара на једном иверу, а овај из свог јан: 

џика извади зрно тамњана, спусти на жеравицу, па 
поче кадити себе и дружину. 

Молитва је била топла и срдачна. Нико не би 
рекао да су ови побожни људи горски хајдуци; 
нико не би рекао да је сваки своје хајдуковање 
запечатио бар по једним убијством... 


iV. 
ОТЕ РА. 


| Кад свршише молитву, заседоше за вечеру. 
Вечера не беше богзна каква : сира, хлеба, и понеко 
парче сланине. Али су је они вечерали тако слатко 
као да су у дугу дану црну земљу превртали. 

Заврзан не може бити миран, стаде задирки- 
ваги Зеку: 

— Ама, славе ти, како ти je то име? 

— Као и твоје, одговори Зека. 

— A како се презиваш ? 

— Селаковић. 

— По презимену бих рекао да ниси растао 
на једном месту... 

— А ко је од нас и одрастао на једном месту? 
питаше Зека. Нама не бјеше суђено мир да миру- 
јемо, него да се сељакамо и пребијамо од дрвета 
до камена !... Сви смо ми једна својта, сви смо Се- 
лаковићи !... Коме je од вас дјед теменом у ову 
земљу ударио ?... Дед’ реците |... Никоме!... Стари 
ваши, као и ја, побјегоше да им бар цријева не 
крче, ако зулум морају подносити !... 

Зека је говорио лепо, речито... Чисто се отимао 
погләд човеку да га гледа. 

— Тако је, Зеко, рече харамбаша. 

— Тако je, jal... И кад би ми ко друкчије 
тврдио, ja бих му рекао да не говори истину! Мој 
лијепи брате и друже, Заврзане, утуви то, па се 
не подемјевај нити моме имену ни презимену. 

— Oxo! рече Заврзан.., па ти се канда љутиш?.., 

— Не, живога ми Бога! Ја волим шалу исто 
као ти и ова друга браћа. Видјећеш како се и ја · 

умијем шалити усред најљућег oxpmaja!... "Ma ово 
ти рекох, да знаш да се овијем стварима не шали!... 
— Тако је! повикаше хајдуци са свију страна, | 
гледећи с неким поштовањем свога новога друга. 
заврзан се мало љутну. | 
— Бог je шалу оставио! рече он. И ја, који | 
се шалим са животом, што је најпрече, што да се | 
не прошалим и с надимком!.. И, најпосле, реци | 
ми право, Зеко, шта сам ти ружно рекао 2... | 
— Ништа. Ништа, тако ми Бога !... Али ја ми- | 
слим : сваки човјек има своју светињу; и као што, 
није лијепо смијати се човјеку кад се Богу моли, 
тако исто није лијепо смијати се светињи. Ја нема 
ништа сјем овога српскога имена: немој ми с 
њему смијати!... | 
— Нећу, брате! Ја сам те само питао како 
ти је крштено име, јер мислим да Зеко није крштело. 
А ако Te то љути, нећу те више никад запитаги! 
Вечера прође у тишини. Нико више речи не 
рече. Сваки је премишљао о Зекиним речима и 
давао му за право; чак и сами Заврзан увид? да 
је претерао шалом, и да је Зеко био у праву да 
му онако каже. | 
Месец одскочио с копља, а хајдуци су седели 
и ћутали. | 
Док рече харамбаша : 
— Ногићу! Смени стражу, па да се леже !... 
У млађега поговора нема. Ногић скочи хитро, 
махну прстом на неколико њих, па тихо и нечујно 
оде с њима у шуму. 
_ Кад се вратио, харамбаша погледа по дружини. 
— Станко! рече, метни које крупније дрво, да 
ватру држи. Сад, јунаци, лаку Hoh!... 
1 спусти се на земљу. 
заповест би извршена. Хајдуци полегаше је- 
дан до другога. Зеко се спусти поред Станка и 
пребаци руку преко њега. 
__ Наста тајац. Чуло се како шушти лишће на 

дрвећу и песма цврчкова ; мало после чуло се како 
понеко лако xpue... 

Станко се загледао у небо. Месец, прилично 
окрњен, уздизао се лагано све више и више. Станко 
га је гледао, па му дођоше неке чудне мисли. 

„Благо: теби, месече! мислио је он. Ти сад 
све видиш и све знаш... Што ли нисам нешто зрака 
твоја, па да се винем у висине и да се спустим 
у низине, да видим моје...“ 

Па као настаде нека збрка. Он промени телом 
и створи се зрака месечева, па се диже право над 
дом у коме је света угледао. 

И срце га болом заболе. Виде, понурене крај 
огњишта, две седе главе како сузом из очију гасе 
жеравицу... Чује уздахе њихове, за које је свако 
живо уво оглувело. Нико их не гледа, нико им чак 
Бога не назива... 

И гле! Више није зрака него опет човек. На 
очи му се стаде навлачити магла. И он као хтеде 
оком продрети кроз ту маглу, али она постајаше 
све гушћа и гушћа... И замота старине и заклони 
их од погледа његова. Хтеде се дићи, али га нешто 
привезало за земљу и нека грдна, хладна ручурда 
обви му се око врата као змија и стаде га стезати.. 
Свест га поче остављати; чуо је само како нешто 
лупа у коталцу ; осећао је како му хладне руке и 
ноге... и зиму око срца... и.. Beh више не може 
ни данути... 

Наједанпут спаде сав терет. Spaka месечева 
проби кроз маглу и стаде му враћати живот и свест... 
И као нека топла и нежна рука паде на чело ње- 
гово, па поче загревати и срце и снагу... Он отвори 
очи, а над њим Јелица, лепа као сунчев зрак, ру- 
мена као осмејак зорин... Па га гледе оне лепе очи, 
па ce смешкају она румена уста... „Јело !... Зар си 
TH?“ рече он. А она климну главом. Руку метну 
на његове очи, као да би рада била трепавице 
му склопити. И прошапута (то је баш лепо чуо): 
„Спавај !...“ 

Неко га удари у слабину. Он се трже и погледа. 

— Устај! виче Суреп, јер то он беше. Зар не 
чујеш колико гавран гракће 27... 

Он чу збиља грактање из дубине дубраве. [10- 
гледа око себе: све беше на ногама. 

Скочи. У тренутку је упртио торбу харамба- 
шину, па приђе Сурепу. 

— Je ли оно прави гавран ? упита стрепећи, 
јер грактање гавранова не слути ништа добро. 

— Није. 

— Ја ко гракће ? 

— Пријатељ... Јавља да се спрема потера и 
да нам знају даник, рече Јовица Нинковић. 

Харамбаша је седео и премишљао. Наједанпут 
се диже. | 

— Ону кладу оданде наваљајте на ватру! 
заповеди он. 

Грдна једна клада беше недалеко од њих. 
Хајдуци јој притрчаше, и док длан о длан, она 
већ беше на ватри. 

— Сурепе ! 

— Чујем, харамбашо. 

— Зађи овуд по селима, па причај како је 
на Дреновој Греди даник хајдучки. 

— Добро. 

— Јоване !... Јовица |... 

— Ево нас, харамбашо ! 

— Идите у Баново Поље. Нађите Бановца и 
кажите му: у недељу која прва дође, доћи ће му 
човек и донети од мене поздравље. Што будем по- 
ручио, нека уради. 

— Добро, харамбашо ! 

— Ногићу !... Ти ћеш остати овде и вескаћеш 
"се око своје куће. С тобом ће остати Станко. Ти 
_ ћеш му у свему бити на руци, у свему, разумеш? 
— Разумем, харамбашо. 

Зека корачи. 

— Харамбашо ! 

— Шта hem? 

— Остави и мене овдје !,., 


— Штог 

— Ja cam ce ca Станком збратимио: рекосмо 
погинути један за другога. Хоћу и ja да му будем 
на руци !... 

Харамбаша поћута мало, па рече: 

— Добро, остани.. 

датим се окрете Станку': 

— А теби наређујем да Лазара жива ухватиш, 
па да му ја судим!.. Убити га не смете пошто је 
главе на вама!... Ја морам видети тога угурсуза 
што тако вешто уме подметнути крађу човеку ни 
криву ни дужну!... Ама да му влас с главе не 
полети !... Ногићу! Ти ми одговараш ! 

— Не брини, харамбашо !... 

— Ако вам до зорова дође, хајте к Церу. Ако 
вам штогод устреба, јавите се коме од ових људи: 
Бановцу у Бановом Пољу, Катићу у Глоговцу, Чо- 
њаги у Салашу, Иванку у Клењу, поп Теши у Ба- 
довинцима, Илији Срдану у Прњавору. Свуда he 
вам се дати јела и пића, а сваки од њих известиће 
вас о мени и дружини. Ако ли вам помоћи затреба, 
јавите се Деви... 

Онда се окрете дружини: 

— Спремајте се! рече. 

— (Спремни смо! 

__— Полази! Збогом, Сурепе, Ногићу, Станко, 
деко... Збогом ! 

— Збогом пошли ! м 

И за неколико тренутака неста хајдука у гори. 

Јован и Јовица се стадоше праштати. 

— Сад ћете! рече Зеко. 

— Ваља нам стићи дружину... Збогом !... Дај, 
Боже, да се видимо... 

— Дај, Боже |... 

Они се ижљубише с њима, докопаше ay 
шаре, па замакоше у луг. 

Станко се замислио. Некако му је чудно из- 
гледало да су у оној подметнутој крађи помешани 
Крушка и Маринко. Обујми га жива жеља да сазна 
како је то било, те стога се реши да с места иде 
Деви, да га пита. 

Ногић као да је назрео шта мисли Станко. 

— Одавде ћемо мојој кући, рече он. Тамо 
ћемо се склонити... 

— А зар не би боље било да одемо до Деве? 
прекиде га Станко. 

-— Не, соколе! Не смемо тамо. Па и шта би 2... 
Дева је зверка. Он никад не истрчава. Он, колико 
чува нас, чува себе двапут више. Никад харамбаша 
није отишао њему, него он сам дође те јави, ако 
је што вредно јавӣти!.. Ево Сурепа, па нека каже 
је ли тако... 

~ — Тако је! рече Суреп. 

— А после, настави Ногић, воденица је воде- 
ница. Ту бахне и незван. Него, хајдемо мојој кући, 
па ћемо поручити Деви да тамо дође. 


Па устаде. Станку се немаде куд, него се диже 
и он, а већ Зеко беше готов и у ватру и у воду 
са Станком. Поздравише се са Сурепом, док тек 
Зеко рече: 

— А ватру * 

— Шта? упита Ногић. 

— Зар һемо је оставити? 

— Зар ниси чуо да је харамбаша рекао да се 
она клада наваља. Он никад не крије свога даника, 
а сад је баш рекао да се клада наваља зато што 
нас потера гони. Хајд’! 

И разиђоше се... 

Док су они разговарали, шумом се кретала 
потера, која беше пошла да их тражи. На челу јој 
беше Крушка на коњу и Маринко, који поскакиваше 
поред њега. 

— Јесу ли далеко? пита Турчин. 

— Нису, ту им је легало, рече Маринко. Моје 
ме око никад не вара!... Ти си ми рекао да их 
морам пронаћи, и ја сам их нашао !... 

Па показав руком на дим што се лагано ди- 
заше, додаде : 

— Ту су! 

— Опколите ! заповедаше Крушка. 

· Чета опколи. Полако, чисто не дишући, при: 
мицаху се они ватри, која поче пробијати кроз 

грање... Кад угледаше јасан пламен, Крушка се 


продера : 
— Нико да се није макао! Предајте ce! 
Гора одјекну и врати му речи његове. 
Притрчаше ватри... нигде никог |... | 
— Их! цикну Турчин и ухвати се за главу. 
— Оба ми ока, ту су били! куне се Маринко. 
— Ама гдје су сад 7... 
— Да нису у заседи 2... рече Маринко и чисто 
зину од страха. 
То их све опамети, те се почеше повлачити 
натраг откуд су и дошли. 


У. 
СИМА КАТИЋ. 


Хајдуци се смејаху потери... Прикривени иза 
једног жбуна, гледали су како потера измиче и 
ако појединци страхују од сваког шушња. Да су 
могли, они би се на сав глас смејали... Смејали би 
се највише Маринку, који као пас облеташе око 
Турчина, преклињући се да их је ту смотрио... 

_ Кад се та жалосна чета изгуби у шуми, кре- 
нуше се и хајдуци. 

Станко се задубио у мисли. Њему као да поче 
мало по мало свитати. Он се поче досећати и веро- 
вати да у његовој ствари има много масла Крушки- 
ног и Маринковог. Само није могао паметовати за- 
што су они на њега тако мрзели, кад им није на- 
трунио ни колико црно испод нокта. 

Ноћ је била тиха. Бахат њихових ногу одје- 
кивао је. 

— Боже, ја лијепе ноћи! рече Зека. 

— Лена! рече Ногић. 

— Шта ли сам овакијех ноћи провео сједећи!.., 

— Сад ћеш и више, Него, вала, имаће ce кад 
и спавати, дуга је зима... 

Заһуташе и сваки се предаде својим мислима. 

Суво грање пуцало је под ногама њихним. Овде . 
онде зашушти нешто тихо, тајанствено, као да нека 
невидљива рука барата по палом лишћу. 

Стигоше пред кућу Ногићеву. Беличаст дим 
вио се на баџу и ишао право к небу, као чиста 
душа праведникова. 

Ногић закуца на вратима. 

Укућани се избудише чим разабраше његов 
глас. Дочекаше их да веселије бити не може. 
Жене спремише вечеру, и хајдуци вечераше као 
цареви, и ако вечераше на Дреновој Греди. 

— Марице, рече Ногић жени, узми поњаву, 
па нам простри у качари. 

„Жена оде да простре. 

— А ти, Јово, иди још ноћас Сими и јави му 
да га чекамо овде. 

— Хоћеш се колико бавити, бато? упита га Јова. 

— Бавићемо се неколико дана. Треба да свр- 
шимо неки посао. 

— Јуче су се спремали у потеру за вама, 
рече му брат. 

— Знамо ми то... али су отишли покуњене 
главе.. 

-- – Кажу, због неких Турака што сте их по- 
били на Журави... 

— А... јест |... Па ако, нека нас терају !.. Hero 
ја мислим да би боље урадили да мало одспавамо. 

Кене их изуше и опраше им ноге, онда хај- 
дуци одоше на легало. 

Наста тајац и тишина. А, за мало, све усну 
дубоким сном... 

Sopa тек почела рудети, први петли запеваше, 
а Катић с Јовом бахну пред кућу. 

— Где cy? упита Катић. 

— У качари, одговорише жене. 

Они приседоше мало крај огњишта. 

Сима Катић био је марвени трговац. Родио се 
у селу Дворовима у Босни. Неправде и неприлике 
крену га с његовог огњишта, и он пређе Дрину, 
те се настани у селу Глоговцу... Али никад није 

могао опростити Турцима, нити се ма једног тре- 
нутка помирити с њима. Зато је напустио мирни 
ратарски посао, па се машио трговине. Ишао је од 
села до села, бајари трговачким пословима, a у 
самој ствари он је текао пријатеља и зажизао им 
пламен мржње према Турцима. . Сваку мртву турску 
главу поздрављао је необично весело. Радовао се 
њихној несрећи, јер само тада он је био срећан, 

Волео је хајдуке, те синове горске, те одмет- 
нике који дугом шаром исправљаше криву Дрину 
и оштрим јатаганом делише правду земаљску... да 
њих је он давао све, чак и само спокојство своје. 
Не знам како да је уморан, требало му је само на 
уво шанути: „Зове те тај и тај хајдук“, — он је 
с места скакао на ноге и трчао да се с њим, као 
са рођеним братом, ижљуби. . 

— Је ли, снахо, а како би било да пробудимо 
бату ? рече Јова. 

Марица слеже раменима. 

— Нека их, нек' спавају мало, рече Катић, 
уморни су. 

— Одох да му јавим, рече Јова, може ce 
љутити. 

да мало, па се врати и позва Симу у качару. 

Ижљубише се братски, па поседаше. 

— Надао сам се да ћеш ме звати. 

— А зар си знао» упита Ногић. 

— Јавио ми је Срећко. Него, алал вам вера! 
Оно што сте на Журави урадили — вреди царевине. 

— То је овај! рече Ногић и показа на Станка. 

— Дакле то је Станко!... Ти си син Алекеин!... 
Алал ти, соколе, српско млеко које те отхранило!... 
Само да сте видели онај лом, оно тумарање. Што 
је год чалму носило, дигло се на ноге... Ја сам 
с места разаслао људе, те јавио Стојану у Ноћај, 
проти у Белотић, поп Теши у Бадовинце, Иванку, 
Авраму, поп Раћи... свима... Ја сам и вама јавио да 
вас потера гони. 
— По Деви 2 
— Јест, по њему. А он ти је и онако понај- 

згоднији за те ствари!... Њему je то док другом 
длан о длан. 

Онда се опет окрете Станку : 

— Дакле, ти си Станко ?.... О, брате, лома си 
начинио! С колена на колено причаће се о твоме 
јунаштву, и кад помену твоје име, они ће казати: 
то је онај што пушком коље... А још да знаш ка 
квог си зулумћара скинуо са света !... Ја њега нај. 
боље знам!.. Ако друмом путујеш па те он сретне, 
тешко теби!... До његовог ћефа стоји ти живот !... 
Тај исти Сали-ага се понекад веселио убијајући 
људе. Јединца у оца убије само зато да би се на- 
смејао !... Али дође и њему!... Нађе се чова, па 
закла из пушке !... Причам ја Отојану, а њему мило. 
А тек проти Николи !... Он није знао шта ради од 
радости !... Знаш шта је казао? „Тај Станко, вели, 
није лопужа!“ Ја сам чуо од Деве зашто си ти 
отишао у хајдуке !... Како Дева прича, тебе су обе- 
дили ни крива ни дужна!... 
| Станко не рече ништа. Катић настави: 

— Ту је сплетка коју су сплели Крушка, Ма- 
ринко и Лазар. Дева каже: Крушка је плео да би 
завадио Црнобарце; Маринко да би се додворио 
Крушки; а Лазар због Севића девојке, која је 
с тобом стојала... И, како Дева каже, Турчину је 
пошло за руком. Сва Црна Бара пљује на дом Алек: 
син !.. Ја сам говорио проти Николи из Белотића 
да оде до попа Милоја, да ту ствар изравна. 

— Па шта је рекао? упита Станко. 

— Рекао је да ће ићи. | 

— Хвала и теби и њему !... Али није потребно... 

— Како, није потребно 2... упита Катић. 

— Поп Милоје и кмет Јова боље познају Алексу 
Алексића од проте Смиљанића. Што да њима прота 
говори ? Алекса Алексић растао је с њима у Црној 
Бари. Па кад они могу поверовати да је његова 
кућа лоповска кућа — онда нека тако буде !... 

И Станко сену оком. И Катић, и Ногић, и Зека 
видеше нешто ледено у томе погледу. 

— Али... поче Катић. 

— Немој, газда Симо, о томе причати !... пре- 
сече га он. Приче ће причати шта сам ја од њих 
порадио |... 

То рече мирно, али те речи зазвонише страшно. 

Он саже главу и ућута. 

Наста тајац. Нико не умеде ништа рећи... Но- 
гић, као домаћин, скрете разговор на друге ствари. 
| Он је питао то за овог то за оног. Катић је одго- 
| варао кратко. 

— А, вере ти, Симо, шта се оно зуцка као да 
су Турци поубијали неке људе тамо, око Београда? 

— Истина је. 

— Па кога то? 

— Палалију и Станоја из Зеока. 

— А што? 

— Ђаво их знао. Зовну лепо људе Ha веру, 
па кад им ови дођу, они их посеку. 

— Па што им иду? 

— Кнежеви су, брате. Зове га, мисли човек, 
каквим послом и оде. А кад тамо... 

— Чувајте своје главе! рече Ногић. 

— А која ми је вајда и да је чувам, ако ми 
је суђено !... Од судбине се не побеже !.. 

— А побеже, брате, ја !... Не иди му на веру, 
веру му његову !... Дођи, брате, к нама !... Гора нам · 
је и отац и мајка !... 

— Та већ тога ће бити !... Стојан вели: ја мо- 
рам најпре моју главу заменити. А прота каже: 
ја им жив у руке не идем. Ако ме позову, ја би- 
рам гору !... 

— То је паметно... И тако говори виђенијим 
људма. Боље је скинути сто турских глава, него 
да падне једна хришћанска !... Њих је и онако 
много, много, — нека се прореде мало !... 

–- Ta, Beh, људма не треба ни говорити више, 
они то знају и сами. 

— А, после, немојте им све ни кабулити. By- 
дите мало оштрији према њима |... 

— Не брини !... Има их и таких. Илија Срдан 
из Прњавора први ће почети !... Ако ико, он he 

први од нас у гору. Кућа му крај друма, па као 
оно дрво украј пута: која год кола прођу, она се 
о њега очешу. Ономадне одем у Прњавор, те се 
нађем с њим, па ми рече: „Е довде дође! Ја их, 
вала, више не могу трпети, па да бих знао круну 
понети !... Док само чујеш: ја отишао у гору!...“ 

— Додијало човеку ! | 

— Додијало нам свима! Не можеш сербез ве- 
черати од њих! Овде смо ти на ударцу као на гу- 
јиној рупи. А удари какав гољо из Босне, тражи 
вечеру, тражи постељу, па, Бога ми, још и нешто 
друго!... Не смеш чељадета у кући задржати. Pas- 
ломи ми се она стара мати дворећи их. Па још 
пас пита где ми је жена... Пре десет дана један 
гоља уби дете у Клењу — па ником ништа !... Вла- 
шко пашче убијено, ко ти о томе води рачуна? Он 
тражи да преноћи с твојом женом, а ти ако по- 
гледаш његову булу, поздрави се са својима !... Па 
онда, мало им је све то, него кад га нахраниш и 
напојиш, још те бије. Вели: „Удри га што те је 
нахранио, па ће те други пут и боље нахранити !“ 

— И то се све трпи? рече Зека, а образи му 
пламте. 

— Трпи се. Тешко се ратару од плуга растати! 


Тешко му оставити нејач; лакше му је на својим 


леђима понети, него слушати како се они злопате!... 

— Па зар једнако тако? упита Зека, а крв му 
јури у главу. 

— Док не догори! рече Катић. Али кад се 
дигне... онда ће земља прокукати од крви, али се 
ратар неће смирити !... Неће дати ни зеленој травци 
да се јави — згазиће је ! 

— Кад ће то бити? 

— Кад 2... To не зна нико!... Mu трчимо те 
припремимо, али то се не да припремити !... То бива 
наједаред као гром... И кад загрми и кад удари, 
он руши све у корен !... Али иако је то тако страшно, 
опет ће скоро бити!... Мени се бар тако чини... И 
кад се врисак дуге шаре помеша са писком нејачи, 
онда тешко не само Турчину што овуда гази, него 

_ + тешко и самом султану у Отамболу!... Ја вам то 
____ рекох !... А, гле!... већ зора !... Ја идем, доћи ћу 
довече... Збогом... Ако што устребам, пошљи... 

И брзо се поздрави са свима, па оде. 
Зора је свитала, а хајдуци се удубише у ду: 
боке мисли. 


VI. 
КРУШКА РАДИ. 


Прођоше три месеца. Насташе дани позне је- 
сени. Сури облаци више се и не дизаху с неба; 
дрва оголела, једва овде онде видиш по који жут 
листак како лелуја, тужан и усамљен... 

Крушка је седео у хану крај огњишта. Он се 

_ грдно замислио. Кроз главу му пролетаху разне 
мисли... Отпочео је посао по савету Маринковом. 
Данас је позвао Ивана Миражџића на разговор. И 
премишљао је шта да му каже и како да га саве- 
тује... Какве ли се жеље не pahaxy у његовој души!... | 
Једва је опазио Ивана, кад је овај у хан ушао. 

По поздраву заседоше око ватре. Крушка рече 
те донеше ракије. А он поста домаћински сладак: 
сваки покрет пратио је осмејком пуним милоште. 

— Па, шта ми радиш, Иво? 

— Хвала Богу, ага. 

— Како су на дому“: у 

— Богу хвала. 

— Шта ми Лазо ради? 

— Добро је. Оста тамо код куће, теше неке 
паоце и лотре... А шта би и могао радити на оваком 
времену, кад никуд маћи не можеш ? 
| Чим је изустио име Лазарево, Турчин се пре- 
творио у саму сласт. Поглед му је сијао неком 
нежношћу пуном љубави према самом имену Ла- 
заревом. | 

— Добар ти је Лазо, Бог му здравља дао !... 
Откад памтим, онаког дјечка нијесам видио !... Оно 

се види да ће бити кућаник и домаћин. Миран, по- 
слушан, поштује старијега... Дина ми, велим ти, 
врло сам завољео тога дјечка !... 

Турчин је знао како треба говорити с роди- 
тељем. Није се ни најмање преварио кад се надао 
да ће тим лепим речма задобити Ивана. 

— Вала, ага, није што је Moj!.. Ја још имам 
деце, али ми он баш на срцу лежи!.. Некако ми је 
одвојио... уме заповедити... све !... 

— Па види ce, Иво, брате, види се |... Тл знаш, 
ја, кад сам дошао, не имађах познаника, тако врљах 
по њивама, по селу; ишао сам ти, бива, чаки у 
коло, па баш га тад видјех. Е, брате, одвојио је од 
друге младежи !.. Не знаш како сам га завољео! 

Иван је био блажен. 

— Гледам ове друге... Буди Бог е нама !... Ето, 
онај кметов... па онај Шокчанићев... па ево ти и 
оног Алексиног несрећника !... Сам лопов, хајдук!... 
Све је то једна сорта, као да је од једног оца. 
Нема ти у њима искре оне душе домаћинске, него. 
како да речем.. све је; брате, пекако хајдучко .. 

— Хвала ти. драги ага, што тако лепо мислиш 
о мом Лазару... Он је погрешио што је пуцао па 
оног несрећника... 

— Je ли, човјече!... А ко не би пуцао кад му 
однесу оно што је крваво текао“... Ја не знам како 
ти судиш, али ја — а ја сам и паметан човјек — 
ја бих онако исто учинио као и Лазар !... 

Иван само слеже раменима, али му је душа 
била захвална Турчину .. И оштро око .Крушкипо 
смотри то.. | 

— То баш сведочи да ће он бити прави до- 
маћин, настави Крушка ; прави правцати домаћин... 


Маринко ми онда исприча све што је било, a ја му - 


рекох: „Па иди, болан, потражи га и доведи к мени.“ 
Можда ти је и причао... 

— Јест, причао ми је. Вели, био сам се сав 
охладио, ал' он, брате, некако човечно, лепо, па 
сам плакао као мало дете... 


— Xa, ха, ха, ха! смејао се Крушьа, јест 

плакао је. Ал ја сам то разумио!... Не треба то 
притужити човјеку, него лијепо с њим. Треба га 
најприје раскравити... 

Иван зинуо у Турчина, па се чуди толикој 
човечности. 

А Крушка, видећи да је дотерао докле је хтео, 
само се осмехну па рече: 

— А шта му оно изнијеше у селу? 

— Махни, молим те! рече Иван. Рекоше да 
је пуцао на Станка због девојке... 

— Којешта !.. 

И Турчин слеже раменима... 

— Био сам се поплашио. Ја знам — чуо сам од 
жена — да је он бацио око на ону Севића цуру... па.. 
Бога ми, свашта сам помислио !... Али хвала Богу!... 

Турчин је то и чекао. 

— Шта рече, шта ?... Зар он воли ону дјевојку? 

— Ја га нисам питао, тако ми рекоше. 

— Па оно је добра цура. 

— Добра. 

— Севап би их било саставити! рече Турчин, 
а очи му заспјаше неком нежношћу. 

Ивану оде памет. Он виде да Турчин баш 
воли његовог Лазара. 

— Па гледаћемо... 

— А то мораш учинити |... Кад се дјеца воле, 
нека се и узму. Нема већег гријеха него раставити 
мило и драго !.. То мораш учинити... И кад нијеси 
учинио ове јесени... 

— Та ја ћу ових месојеђа, све једно!... рече Иван. 

— А баш бих жељео знати да ли је Лазар 
милује!... рече Крушка. Знаш шта ћу радити! Ка- 
3ahy. Маринку да га он испита... Нико то не умије 
као Маринко !... Ви вичете на тог човјека, а, Бога 
ми, то је један добар човјек. Ја ћу лијепо казати 
њему; па кад га Маринко узме на око, неће га 
моћи слагати !... 

— Не зна, не зна! Питао сам га ja, па не зна... 
— Онда нека га припита. 
— И, онда... али ћемо се провеселити !... рече 

Крушка, а очи му заводнише. Не знаш ти, Иване, 
брате, како је живјети међу људма који те He Bowel... 
Еј, како бих ја вољео да имам кога женити ја уда- 
вати !... Самац сам ти у свијету. Никог свога до 
Бога, који једини види моје жеље и моје срце !... 
Све бих дао да ме само хоће ови свијет разумјети!... 
Ја, болан, ни маленом мравку не могу зло поже- 
љети, а то ли човјеку, створу Божјем !... 

Па саже главу и уздахну.. — 

Ивану се готово сажали... Помисли: заиста му 
је тешко... И рече : 

— Немој се карити, драги ага, немој! Људи 
смо, па погрешимо. Ми смо се склањали од тебе, 
као велимо: шта ћеш, странски је човек... Можда 
он мрзи кад се разговара с њим... Али сад, не 
брини! Ја, jal... (и Ty удари гласом) ја ћу се раз- 
говарати с људма, казаћу им како си ти добар 
човек... како си... 

— Немој !... Немој, Миражџићу! Ја хоћу да 
они сами увиде моје човјештво ! 

— Море, остави! Много ће воде Дрином про- 
тећи док они увиде!... Остави ти то мени ! Јер, ево, 
да ти баш кажем праву истину! Ја ти први нисам 
веровао !... Ми нисмо научили да се ви, Турци, на 
нас смешкате; па кад сам те првом видео како си 
сладак, а ја помислим : овај добра не мисли !... Бога 
ми |... А сад... сад ћу ја друкчије и другом казати. 

Крушки је играло срце од радости, али се он 
· савлада. 

— Нећемо о том говорити |... Него... Лазар је 
мени на срцу !... Хоћу да га видим срећна и весела, 
па ћу онда и ја бити весео !... Хоћу да му ја про- 
сим цуру !... 

— Не браним. Колико данас јавићу Севићу, 
рече Иван. 

— Најприје пошљи мени Лазара, да га питам. 
Хоћу да знам хоће ли то њему бити по вољи. 

— Ја шта ће, море ! 

— Е, онда хоћу да га ја обрадујем !... Молим 
те, учини У то добро! | 

— Хоћу, што не бих! Послаћу га чим кући 
одем... рече Иван и диже се. . 

— Оједи, сједи. Куд журиш 2 

— Никуд. Ја мислим, ти имаш каквог посла. 
— Немам никаквог. Оједи. Жељан сам, болан, 
лијепе рјечи с људма... Сједи!... 

Иван седе. 

— Вјере ти, Иво, реци ми ко је онако, међу . 
вама, био највише мени противан * поче Турчин 
и упиљи у Ивана. 

— Па, вала, готово сви! Ето, и ја сам ти се 
противио. 3 

— Знам, знам... Али, онако, ко je то као први 
почео #... Хај 

— Оно... како да ти кажем... не знам... Чини 
ми се попа... Њему се ниси допао. Сећам се, баш 
једанпут рече: „Он је Турчин, а Турчин не може 
нама добро мислити ! Ја бих волео да ме он турски 
поздравља.“ 

Крушка се уједе за усне... али се насмеја: 

— Ха, ха, ха, ха!... Добри човјек, добри попа! .. 
Није право мислио |... 

— То се види, рече Иван. 

— Ал’ ја ce не љутим на њега. Поздрави га 
и реци му: да сам ја знао да је то његово масло, 
ал’ ја се He срдим. Он је добар човјек и ваљан попа. 
И ја баш волим што је он таки. Јер кад ме позна, 
он ће друкчије о мени зборити.. А реци ми, како 
кмет Јова? 

— Ко ?... Он зар ?... Он ти мисли онако као и 
поп... Њих два као да су ти на једном ерцу ле- 
жали... Неће ти они један без другог ништа ура- 
дити |... Али, не брини!... Док им ја само кажем!... 

— Да ти знаш само колико то мене радује 
што се тако пазите! То је баш лијепо. Једини онај 
пас, Алекса, што вас је лагао... 

— Жао ми је Алексе! рече Иван. Знаш, кад 
га видим онако расплетена, с чибуком у рукама, 
да бих се заплакао !... Красан је то човек био!.., 

Боље би му било да је онога удавио док је још 
жгепче био, него што га онако обрука и оцрни!... 

— Вјере ти, како он јако ? 

— Не питај |... Нико да га види! Ни му ко 
Бога назива, ни прима !... И, чини ми се да је мало 
шенуо... 

— А, брате, био пазити на свој народ !... 

— Шта ћеш ?... Ваљда му је тако суђено !... А 
Бога ми, жао ми га је као рођеног брата !... Шта сам 
ја соли и хлеба с њим појео !... И то више у његовој 
кући него у својој... 

И тако је ишла реч час о једном час о дру- 
гом. Крушка је распитивао, а Иван у простодуш- 
ности својој причао је и оно што је за казивање и 
оно што није. 

Кад се Крушка уверио да је оно истина што 
му је Маринко причао ; кад је видео да су то све 
људи простосрдачни, али и поносити, он беше на- 
чисто са својим планом. 

— Па дела, Иво, брате, разговори се с људма. 
Кажи им да ја нисам тако рђав човјек као што 
су мислили. 

— Не брини !... Сад ја идем попу. Све ћу му 
ја лепо испричати, рече Иван и устаде. 

— Слободно му реци да се ја на њега не 
љутим !... 

— Ама остави ти то, драги ага !... Није мени 
мајка језик испредала: умем и ја казати шта ми- 
слим !... Видећеш како ћемо се ми здружити и бити 
добри пријатељи !... Ја ти велим: док ти само видиш 
какви су људи ти Црнобарци, неће ти пасти на ум 
да нас оставиш. 

— Ја бих се волио разумријети овдје с вама!... 

— Збогом, драги ага ! 

· Крушка му пружи руку: 

— Збогом, Иво, брате !... Али не заборави да 
се са Севићем разговориш ! 

— Како да заборавим !... Још данас идем !... 

— Знаш, ти си га родио, али ми је на срцу! 

_ Хвала ти!... Збогом. 

— Збогом пошао !... 

Иван оде раздраган. Путем је премишљао о 
речима Крушкиним. Њему се чинило да је малом 
- Хришћана тако душевних као што је Крушка. 

ў, „А... измирићу га ја !... Док само пспричам попу 
и Јови како је то сладак човек!... Бога ми смо се 
А огрешили о њега !... Па још како се брине о моме 
' Лазару !.. А вала и јесте Лазар момак на своме 


я месту !... Па још какав је то кућанин!... Ето ја! Ја 
не бих пуцао на Алексу ни за како благо овога 
1 света, али он, чово, хоће да убије за своје !... Право 


има, алал му вера !...“ 

Турчин је стајао на прагу и гледао за Иваном 
све дотле док не замаче у луг. Онда се врати у 
одају, наручи да му донесу каву, па, пуштајући 
густе димове, ствараше у оним колутима лепу слику... 

— Хајде, хајде, Црна Баро!... смешкао се он. 
Иде време и носи вас мени на пешкеш!... Очи he 
вам искакати од мојега благослова !... Ја вам доносим 
такога мира да вас после ни Бог неће моћи из- 
мирити... Дошао је курјак до оваца.. 


~ Ри 


ҮП. 
Po Ave НУДЕ 


Иван стиже дома. Био je весео и расположен. 

Радујући се што му посао иде тако за руком, он 
се стаде шалити с децом, што му на сусрет изи- 
у доше, а шалио се обично издевајући им имена. 

— Еј, ти шврћо!.,. А што си босоног, море?... 
Што те није мати обула, а?... Видиш како је Чупа 
обувена, а Чупа, док се само убрише, биће девојка 
од тог света |... 

И, минувши мимо децу, уђе у кућу. 

— А где је Лазар? упита своју жену Креманију. 

— Не знам, тамо je у авлији, 

— Зовни га. 

Замало дође Лазар. Он га погледа лепим уми: 
љатим погледом, па рече: 

— Лазо, синко. Отиди један час до субаше, 
звао те нешто. | 

— Добро, бабо. 

И Лазар се окрете да пође, али га он задржа. 

— Стани-де ! рече. 

Лазар стаде и погледа га. 

— Je л, море? 

— Шта, бабо 2 

— A, лој ли ти детињи, ти тако зар *... А 2... 

Лазар не рече ништа, само обори главу, јер 
разумеде поглед очев. 

— Ха, ха, ха, ха !... Гледај ти, молим те! Хоће 
човек да се жени, а овамо крије од оца !... А знаш 
ли ти да сам ја то давно чуо, а?... Не знаш... 
Чуо cam ја, али нећу казати од кога... Hero, хајд, 
хајд !... Видећемо и то !... 

Лазар изиде. Орце му је играло од радости... 
Да је могао, он би летео кроз голе лужњаке. Па му 
се чинило да се и она оголела дрва смешкају 
на њега. 

У радости мало те не заборави увратити се 
попи. Био већ и прошао његову кућу. Онда се врати, 
уђе у авлију, па затим у кућу. Попа је седео с кмет 
Јовом крај ватре. 

Лазар скиде капу и приђе им руци. 

— Жив био, Лазо! рече попа. А које добро? 

— Молио те бабо, ако ниси у послу каквом, 
да одеш један час до њега: нешто важно хоће да 
ти каже. 

— Добро, Лазо, добро. 

Лазар их опет пољуби у руку, па, скоро касом, 
оде Крушки... 

— И тако, сад видиш, настави попа разговор 
који им Лазар беше пресекао, да ће бити оно 
што сам ти онда још казао... Ја се и сад сећам 
Станка, као да ми је пред очима |... Не може човек 
онако планути за бан бадава. Јеси ти видео како 
се он у часу преобрази: од детета поста човек!... 
Кмет је ћутао. 

— Још оног вечера мислио сам свашта, на- 

| у } 
—_ стави попа. Ову ноћ нисам могао тренути. „Море, 


| 


да ми не огрешисмо душу ?“ мислио сам. Онда ми 
опет дође друго у главу.. оно како се Алекса пре- 
неразио... све... И, онда опет помислим: ко зна!... 
Да си само видео Алексу онога дана кад сам де- 
тету молитву читао !... Знаш ли да се чак ја хтедох 
заплакати, ја, који сам тврд на сузи!.. Није то 
лако гледати матора човека како плаче. 

—- Јесте !... Јесте |. Знаш ли каки је био пред 
судницом кад оно хтеде заклати Маринка ?... 

— Додијало, брате, човеку !... Није то лакој!,.. 
Он није ништа крив. Та ми смо с њиме младовали, 
били чобани... па никад, никад „зурке“ туђе тај 
човек не узе... 

— Тако је... рече кмет. Ё, али шта hem? Нашло 
се, брате, код њега... Баш да смо га и хтели бра- 
нити, не бисмо га одбранили. 

Попа се замисли... Ватра је пуцкарала на 
огњишту... 

— Хоћеш ићи Ивану ? упита га кмет после 
дужег ћутања. 

— Можемо. Хајдемо заједно. 

— Хајдемо... 

Попа се диже, огрте свој „ресаник“ и узе 
дреновачу. 

— Стојо! рече попадији. Ако ме ко устражи, 
кажи нека очека; ако буде што нужно, пошљи 
Ивановој кући, тамо ћу бити. 

И упутише се кући Ивановој. Обојица су ћу- 
тали као неми... 

Пролазећи поред куће Алексине, видеше га пред 
кућом гологлава где стоји: дигао главу, па се загле- 
дао у небо, а ветар се игра његовим седим власима. 

Кмет Јова затресе тужно главом. 

— Боље би било да је умро! 

— Боље! рече поп. Тешко њему !... Чини ми 
се да је и памећу померио. | 

— Сиромах ! рече поп. 

И минуше мимо кућу. А на срце као да им 
се навали нека стена... 


9* 


132 ХАЈДУН СТАНКО | | 


Иван их дочека смешкајући се. 

— Ama као да сам поручио за обојицу !... 

— Ево нас, вала! рече попа здравећи се. 

Чељад што беше ту приђе им руци. 

— Деде, седите |! рече Иван. Децо! донесите 
мало ракије. 

И заседоше. Принеше им тиквицу тесна грла. 

Него, да рекнем коју и о томе како су пили 
наши дедови. 

Мачва није богата виноградима. Вина си могао 
наћи врло ретко, а ретко се и тражило: само у 
причест, и кад ко умре што га прелију. Међутим, 
Мачва је обиловала у јабуковим и шљивовим BO- 
ћима. И ракија и јабуковача мачванска беху тада 
на гласу. Ниједна кућа без тих пића није била. 
Нико из куће није отишао а да га не услуже 
једним или другим пићем. 


Јабуковача се пила вргом, чутуром — ко је шта 
имао — а ракија тиквицом којој је грло тако тесно 
да једва кап прође. Требало је човеку добрих два 
три минута натегнути док прогута један гутљај. 

Попа наже, па, кад одујми, пружи кмету. 

— Ово ти ваља !... Добра ракију, не да се доста 
пити, али је и суд према њој !. 

— Хе, хе, xel... смејао ce Иван. 

— Право велиш, попо, рече кмет пошто одујми. 
не би ваљало да је тиква ширега грла. 

— Не знам, то мој Лазар ујдурисао. Он ти је 
мајстор око тога. 

— Па шта ми радиш? упита поп пошто мало 
" поћуташе. 

— А шта ћу радити? рече Иван. Ова киша 
не да напоље. Него ти овде седим с децом и раз- 
паара Јуче комисмо мало кукуруза, па данас — 

. Ишао сам мало до субаше. 

— До субаше ? пресече га поп, 

— Ја, звао ме. 

— А што те звао ? 

— Ништа, разговарали се... Море, па оно је 
неки добар човек, Бога ми... Нисам знао, али баш 
добар човек ! 


БА ДИ ТА ТРО ee hoa 


ў Е? рече поп и покупи обрве. 

a — Кажем ти! Разговара ти, брате, о свему и 
___ свачему, као да није Турчин. Ето, са мном је гово- 
рио ио теби и о Јови... 

— А шта је говорио? запита поп, али преко срца... 
| — Вели, добар вам је онај поп. Красан човек! 
_ Ja онаког попа нисам видео, не памтим!... А и кмет!... 
. Не знаш ти, вели, Иване, како се мени допала та 
два човека. Ово што је све овако добро у Црној 
Ј Бари, то су они учинили. · Паметни људи, па то ти је! 
Док је Иван говорио, кмет погледа попа и виде 
| да му не годи Иванов говор. Заусти нешто да рекне, 
| али га поглед попов задржа... 

Иван је у својој наивности причао све што је 
| с Турчином разговарао, па је — као кад некога хвали- 
__. мо—мало и претерао. Дизао је Турчина у девето небо. 
| –- Красан човек! Сладак човек! Ето, Маринко! 
| Ти знаш колико смо ми на Маринка викали. А он 
за Маринка вели да је то баш добар човек. „Мало 
: је, вели, прилен, али добар, поштен...“ И онако... 
њему су сви Црнобарци красни људи... Једино врчи 
на Алексу, њега не мари Hehe да чује речи о њему!.. 

Попу прекипе. 

— Славе ти, Иване, зар си ти мене зато звао? 

— Па ја... Што се, брате, џаба туђимо од чо- 
века !.. Да је он онако каки... што прави смутњу, 
ја бих први окренуо главу од њега !... Али добар 
човек!... Чак, ето, и мени говори како би волео да 
оженим Лазара !... Ја само стао, па ce каменим!... 
Вели: „Оно је прави кућаник!... Ти би то пропустио, 
али он гине за своје !...“ Бога ми, тако воли Лазара 
као да му је на срцу лежао. 

Ни поп ни кмет ништа не рекоше. 

— Него, знате ли шта? 

— Шта ? упита кмет. 

— Да се вас двојица измирите с њим. 

— Нисмо се ни евађали, рече поп суво: 

— Знам. Али је он чуо... 

— Шта је чуо? 

— Као да вас двојица врчите на њега. 

— A ко му je то казао? 

— Не знам, али, вели, врло му жао. Он Bac 
воли и волео би да је с вама у лепој љубави... 

Поп се загледа у Ивана. 

— Да му ти ниси казао да ми мрзимо на њега? 

Иван погледа попа, па се чисто трже. 

— Бог с тобом, попо !... Прекрсти се ти!... Како 
бих ja то њему могао казати!... слага Иван, јер ce 
запрепасти од погледа поповог. 

— Па ко би му други и могао казати ? рече 
поп озбиљно. 

— Па зар баш ja? рече Иван, а подузе га као 
неки стид, јер је он, као што знамо, и казао Тур- 
чину. Него... манимо то, он је — добар човек... 


— Добар човек, добар човек !... Јест, добар, 
али својим Турцима !.. А тешко теби куда те он 
воли |... Него, упамти ово, Иване !... Сва Црна Бара, 
сви ви, моји пријатељи, љубите се колико хоћете 
с њим, ја нећу !... Ја никад не верујем у добро од 
Турчина !... И кад бих видео овим својим старим 
очима, ја опет не бих веровао! Рекао бих: старе очи, 
па ме варају !... А сад, кад си се примио да донесеш 
поруку Крушкину мени, однеси имоју њему!... Збогом! 

Поп је дрхтао од једа. Он би волео да је не знам 
шта изгубио, него што је ово чуо... 

— Али, седи, mono! Седи, Јово !... викао је 
Иван, јер се и поп и кмет беху дигли да иду. 

== Шта ћемо ти #... Ми смо свршили разговор 
за који си нас позвао! рече кмет. 

— Нисам ja за то звао !... То je било онако уз 
реч. Ја сам вас звао да разговарамо о прошевини. 
Рад сам запросити Севића. девојку за Лазара... Се- 
дите, људи !.. Баш cre на крај срца !... Ја нисам 
ништа ружно мислио. : 

У тај пар бахну кнез Сима. 

— Попо, зову те кући да читаш једну молитву. 

— Добро, ето Me, Збогом, Иване. | 

— Али седи мало, човече. · 

А поп изиде из куће... | 

Иван окупи кмета да остане, али овај не хтеде за 
живу главу после попа остати, него се и он поздрави.., 

Иван оста сам. Неки га стид обујмио. Сад му 
се учинило да је одиста непоштено што је онако 
Турчину о попу и кмету казао. Све док поп не 
поче говорити, он је мислио да чини велико дело... 
А сад, сад је и њему то све изгледало ружно. И 
ухвативши се за перчин, цикну: 

— Будало матора! Огедео си, а ништа не знаш!.. 

Расположење, добра воља.. све то прође... и 
оста нешто тешко као стена на грудма... 

Поп и кмет иђаху ћутећи. Опет видеше Алексу 
пред кућом, видеше како се низ расплетене косе 
његове вода слева. 

Поп више за себе, али опет толико гласно да 
је и кмет могао чути, рече: 

— Овај то не би никад учинио. Преко његових 
усана никад не би прешла тајна !... А ми тако учи- 
нисмо с њим !... 


МІШ. 
ТВРДОГЛАВСТВО. 


Чудне мисли обујмиле Ивана. С једне стране 
стид што је тако поступио, с друге стране опет 
прво обећање што га је дао Турчину, да тако на 
јалово прође... 

А није му се хтело да вара Турчина, не с тога 
што га се бојао, него с тога што му се учинило 
да много важи у очима његовим, па је хтео и да 
на даље у важности остане. 

A они, ето ти сад!... Једна попова реч рас- 


квари све !... 


— Што је таки ? мислио је Иван. Ја сам мислио 
да је он паметан човек, а оно, ето ти сад!... Да бар 
хоће да разговара! Па кад бих му ја казао како 
је то човек коме од истине лежи на срцу наше 
добро и наша љубав, он би видео да је тако. Али 
шта ћеш му кад неће ни да те чује чим Турчина 
споменеш |... 

И баш му беше жао на попа. Онаки човек као 
Крушка што је, баш би се сложио с попом. И њих 
два могли би много добра учинити Црној Бари... 
Овако, ако њих два ударе један на другог, онда, 
Бога ми, неће ништа ваљати.. 

— Ама што је таки ! рече он скоро гласно. Па 
и онај кмет! Оно се успролетало уз попа, па сад — 
теже ти је с њим разговарати него с попом !... Како 
ме само погледа кад га хтедох задржати !... Из очију 
сам му читао као да хоће да ми рекне: а и ти си 
ми отишао Турцима ! 


И опет га обузе као неки стид. Он је осећао 


да има греха на души, али је хтео да то сам пред 


· собом оправда. 


— Ја јесам разговарао с Турчином, па и казао 
му да поп и кмет врче назњега, али то је био само 
разговор... А, после, и Крушка је добар човек. 

Па се ухватио за ту мисао да је Турчин добар 
човек... Мислио је, веровао да им он ништа за то 
неће... Па опет, опет нешто га је пекло на души; 
неко чудновато, непријатно осећање обујмило га... 
Да му је да побегне од самог себе; да му је бар 
с ким да рекне коју искрену... 

И, као наручен, дође му Маринко... Пошао од 
куће, па се увратио. Лице му се смешкало, јер је 
видео Ивана кад се од Крушке враћао. 

— Помоз' Бог, Иво ! 

У овом тренутку Иван се зарадова. Он скочи 
са столице: 

-— Бог ти помогао ! 

— Ја се мало свратих, да видим шта радиш’... 

— Баш си добро учинио, седи... рече он... Баш 
сам се осамио. 

У свакој другој прилици он би био хладан 
према Маринку, али данас он је морао ма с ким 
разговарати. А с ким се и могао разговарати лепо 
о Турчину ако не с Маринком 2 

Маринко седе. 

— А где је Лазар? упита он. 

— Отишао је до субаше, звао га. 


_" Е ~ 


Чг тА ИО 13 


— Ако, ако. . Добар je то човек. Бар Црна Бара 
није за бољег сазнала! 

— Добар јест, ама није свима ! избрбља ни 

Маринко упиљи у њ. 

— А коме то није ? 

Иван махну руком. 

— Мани се, славе ти |... 

Али се варао Иван у рачуну ако је мислио 
од Маринка нешто затајати. Тај брат не одступа 
лако, само ако је нањушио какву тајну. Он ће ју- 
ришати док је не прокљуви, па да би га ти јуриши 
и главе стали... 

— Тако ти часног крста, Иване, коме то су- 
баша није добар ?... стаде преклињати Ивана, a 
упиљио тако у њ да му ниједан мишић на лицу 
није могао мрднути, да он не опази. 

— Море, мани! рече опет Иван. 

— Што мани ?... Што ми, болан, не кажеш? 

Иван је ћутао. Њега опет стаде гристи савест. 

Кад виде Маринко да Иван неће да каже, онда 
се реши да напомене: 

— Баш нећеш да кажеш ? 

— Али... поче Иван. 

— Не мораш... Ја знам и сам. Хоћеш да ти 
кажем 2... Је ли, то су поп и кмет, а 2... 

А Иван се устумарао с погледом. 

— Је л? 

—- Та... јесте, они Cy... 

— А шта им је криво? 

— Тхе... 

— Јеси чуо, Иване! Што јест, јест! Али кад 
дође коса до бруса, морам рећи, па да бих цркао! 
Шта мисле ти људи?... Нека се они, брате, играју 
својим главама, а не нашим !... Мрзе Турке!... Па 
лепо, нико их и не воли!... Ко их волео, у кући 
му били... Зар ти мислиш да ја облећем око Ту- 
рака што су ми мили?... Да Бог да они били мили 
Богу колико мени, али мора се, брате ! Ја се не могу 
с њима борити! Па кад то не могу, могу му се мало 
умилити, а умиљато јагње и две мајке сиса !... A 

Крушка 2... Крушка, брате, као да није Турчин ! Ето, 
реци и сам ! | 

— Готово, вала... потврди Иван. 

— Зар није он најчовечније радио с намаг 

— Јесте, није вајде, јесте! : 

— Ето, разговарао си с њим. Је ли да је то 
сладак човек? 

— Јесте. 

— Je ли да нам свима добра жели ? 

— Свима. 

— Као да је одрастао с нама. 

— Вала баш! | 

— А поп и кмет дигли се против њега? 

— Јест. 

— Само њима није право !... А зашто ? 

— Не знам. 

— Тешко нама кад имамо таке старешине !... 
завапи Маринко. Тешко нама !.. Зар им је, болан 
брајко, мало оне човечности! Кога нападе? Где то 
Турчин насрну на кућу или чељаде чије у Црној 
Бари? Где? Откад је он у Црној Бари, ми агујемо. 
Даш Богу божје, цару царево, аги десетак, па на- 
кривиш капу !... Зар није? 

— Јесте. 

— Јесте, јесте! А то је све Крушка!... Онај 
Крушка што га грде наш поп и кмет — људи што 
су оматорили па излапели !... Него, Иво, брате, њих 
не смемо слушати. Они ће нас одвући у пропаст!... 


И Маринко окрете причати о другим субашама, 
о пакостима што их починише које они које други 
Турци по њихним селима. Оравни све то с Црном 
Баром, па диже Крушку у небо. Онда поче гово- 
рити о Лазаревој кривици: 

— Да је то био други који Турчин — тешко 
твоме Лазару !... Мислиш, марио би он!... Он би 
пустио Станка да чини што му душа жели. Још би 
рекао: „Марим ja! Нека се убијају пси ђаурски!...“ 
Али овај не даде... Знаш ли шта вели: „Ја ћу да 
сатрем они лоповеки измет, да ми не погани овако 
добро село !...“ Не може он да гледа неваљала чо- 
века. Па, ето, колико само пази твога Лазу! Лаза 

је дете, а он га призива к себи, па га учи и са- 
ветује да се добро и поштено влада !... Па ти још 
не знаш све |... Онога дана кад је Лаза пуцао на 
онога лопова, па побегао у шуму, он дозва мене, 
па ми рече: „Иди, вели, нађи ми тога дечка. Он 
ће страдати од оног зликовца ако га где у шуми 
нађе...“ И ја сам сву ноћ драгу тумарао по шуми 
док сам га нашао. Тако је то, мој Иване!... Он je 
пријатељ и теби и твојој кући: ти не смеш пљу- 
нути на љубав његову !... 

Иван сагао главу, па се замислио... Маринкове 
речи урезиваше му се у срце. Он је осећао да су 
оне истините. Веровао је да му је Турчин пријатељ 
који је много за његову кућу учинио... 

Па, опет, опет!... Ови људи е којима је он 
одрастао, онај добри поп с места је постајао страшан 
чим му споменеш Турчина. Он се није могао с њиме 
помирити !... 

Али опет... Крушка... Зар Маринко нема правог... 
дар Крушка није њему учинио више добра него сви 
Црнобарци скупа?... И сад, он да окрене главу од 
њега, да одбије његову љубав, коју му онако све- 
срдно нуди ?... Не, не, ни то не може !... 

_ Па се избезумио и распаметио !... He зна куда 
би пре!... На једној страни детињство, младост, век... 
а на другој пријатељство, пријатељство искрено, 
срдачно... Што би год хтео одгурнути, не може. 
Боли... И једно и друго улегало се дубоко у срце, 
па и кад би хтео које ишчупати, би ли могао, а да 
срце не повреди 2... 5 

Маринко га је гледао. Његово око као да му 
је у срце продирало. Он је видео борбу, ужасну 
борбу... Стојао је ту, као ђаво, да му не да поћи 
добрим путем. Као мачка миша, тако је он њега 
гледао, мислећи: ломи се ти, ломи, али мој cul... 

Иван се диже. 

— Куда hem? упита Маринко. | 

Он не рече ништа, него стаде ходати по кући. 
Маринко се реши да му још коју добаци. 

— А, Бога ми! рече он. Ја не знам каки су то 
пријатељи. Шта би хтели они? Зар човеку који ти 

је толико добро учинио да не смеш рећи ни хвала?... 
О, ва um’ оца!... Ја, брате, не бих тако радио! Ja 
бих им рекао: браћа смо, живели смо лепо и жи- 
већемо. Али овај је човек мени учинио толику љубав 
да се ја не смем њега одрећи !... 

Иван наједанпут стаде, окрете се Маринку и 
погледа му право у очи. 

— Али, ја сам субаши обећао да ћу га изми- 
рити с њима |... Ја од срамоте не смем човека у очи 
погледати |... | 

— Ти cmem!... Ти си баш свесрдно радио на 
томе; али, кад они неће, шта ћеш 2... | | 

— Али ко му сме на очи! Ја му баш рекох: 
„Остави ти, то је моја брига!.. А оно ето сад! 
јекну очајно Иван. 

У Маринку се јави звер. Срце му залупа од 
радости што му дође тако на згоду. 

— Ето, ити се још заносиш! Ти њих мораш 
слушати, па да би ти рекли и у ватру и у воду, 
а они тебе неће ни онде где се тиче твога образа 
и твога седог перчина!... Еј, мој Иване, тешко теби!... 
Докле ћеш, болан, бити луд 2... Зар ти мислиш да 
ћеш кадгод бити прав њима двојици ?... Тешко 
теби!... Од данас они те више неће призвати у своје 
друштво!... Не смеш ти волети оно што они не Bowel... 

Ивана као да неко опрљи кључалом водом. Он 
осети колико су истините Маринкове речи. Знао је 


попа колико уме да мрзи. Он виде очима прова- 


лију која их дели... Али се стаде противити : 

— Шта? рече он. Зар би они могли тако учи- 
нити са мном?.., 

— Xa, ха, ха!.. насмеја се Маринко... Боже, 
ал си дете !... Пре ће они, болан, позвати оног ло- 
пова, Алексу, у своје друштво, него тебе. Пре ће 
се с њим сашаптавати, него што би на те и поми- 
слили |... Зар их не знаш 2... 

Истина, сама истина, Маринко је говорио 
истину !... 

И њему посташе наједанпут и поп и кмет као 
неки туђи људи, људи грабљиви, лакоми, који грабе 

само за себе, који не воде бриге ни о чему до ли 
само о себи и својим ћефовима... 

И изидоше му оба из воље. Чудио се само 
како је могао волети таке себичњаке !... Осећао је 
како је у праву даи он на своју руку ради. И ве- 
ровао је да ће он својим радом више учинити за 
годину, него они од свога постанка... 

Већ се решио. 

— И зар не знаш... поче Маринко. 

Он махну руком и пресече га: 

— Знам!... Имаш право... Ја сам био будала!... 
A они... право су имали !... 

— А!.. рече Маринко подемевајући ce. 

— Не смеј се! Људи смо, па грешимо. Од 
данас ме неће нико вући за нос !... Неда се Иван! 
— Право имаш. Сад ми говориш паметно. 
Иван дође до ћошка, узе штап што ту беше 
прислоњен, па рече: і 
— Хајдемо Крушки. 


IX. 
ПРОШЕВИНА. 


Маринку је играло срце од радости. Он је 
чисто видео ону одлучност на лицу Иванову. Пре- 
мишљао је само о томе како и шта да ради те да 
се Иван више не врати својим старим друговима... 
Састављао је много планова, али му ниједан није 
био баш сасвим подесан. 

Међутим Иван се беше већ решио. У души 
својој он је наскоро био раскрстио. Он не могаше 
бољег пријатеља себи наћи од човека који је то- 
лико пријатељ сину његовом... 

Crurome пред хан. Крушка беше у одаји с Ла- 
заром. Чим чу да су Иван и Маринко ту, он чисто 
радостан потрча пред њих. 

— A... дошли сте!.. Ја мало сједох овдје 
с Лазом. 

Маринко намигну на њ.. Турчин разумеде и 
насмеја се. 

— A... с Лазом, са ђувегијом.. ако, ако... це- 
рекао се Маринко. 

— Јест, богме, с ђувегијом! рече Крушка. 
Зар то није момак као гром ? Ја чикам цуру да каже: 
нећу! рече Крушка и потапша Лазара по плећима. 

Иван се хтеде заплакати од радости видећи 
како Крушка мази његовог Лазара. 

— Деде, сједите, људи! рече Крушка, пока- 
зујући на диван. Ево и духана.. 

— То ти мени дај, драги ага, Ива ти слабо 
мари за то, рече Маринко, топећи се сав од смеха. 

— Зар не пушиш ? 

— Не палим. 

Лазар хтеде отићи. 


— Нека, Лазо, немој ићи. Ту ти је сад и отац, 


па да разговарамо. 

Лазар обори бајаги главу. 

— Ево шта, Иво! Баш сад разговарам с њиме 
и питам га би ли се женио. 

— Па шта вели? пита Иван. 

— Шта ће рећи? смешкао се Турчин. Шта би 
ти рекао да си у његовијем годинама #... Хоће да 
се жени, ето шта ! 


Маринко ce зацени од смеја, а Лазар се окренуо, . 


па гледа кроз прозорчић напоље. 

— А је ли бегенисао цуру? 

— Сигуран сам да јесте! Ха, ха, ха! зацени 
се Маринко. 

— А коју? упита Иван, градећи се да не зна. 

— Ех, да ли знаш коју? рече Крушка. Нај- 
љепшу цуру у Црној Бари. Зар може овако добар 
момак вољети рђаву дјевојку ?... Јелицу Милошеву 
хоће он. 

Иван се осмехну. Он је давно знао да Лазар 
воли Јелицу. | 

— Па добро, добро, рече он. 

— Знам: добро, добро. Ма хоће ли што бити 
од прошевине ? пита Крушка. 

— Да видимо. Ваљда ће бити ! 

— Немој тако говорити! уозбиљи се Крушка. 
Реци на један пут: хоћеш ли, или нећеш 2... Ево, 
ја ћу питати Севића за дјевојку. 

4 — Што ? уозбиљи ce Иван. Зар га ja не смем 
| питати #... Чега бих се ја стидео 2... И чим би он 
мене застидео 2... 

— Ничим, вала, рече Маринко: ако је на по- 
родицу — имаш више задруге од њега; ако је на 
богатство — бољи си од њега !... 

— Тако је, рече Крушка. 

— Ти си још и новчан, додаде Маринко. 

— Онда, ја ћу сам ићи њему. 

— Тако и треба. Ја се само мало нашалих, као 
велим: да кренем ствар... Знаш, младежи није до 
чекања !... Да је то за ме и за те — онда би се могло 
и очекати, али... 

— Па опет пре месојеђа не може бити ништа, 
сад је пост, рече Иван. 

— Само нека ce сврши прошевина, колико да 
се зна! рече Крушка. 


— Добро. Ја ћу још данас ићи Милошу... 

— Тако ваља, тако ваља!... Па онда ћеш ваљда 
и мене позвати на прошевину ? 

— А... хоћу, хоћу! 

-— А ту ће сигурно бити и поп и кмет. 

Турчин застаде. Погледа у Ивана, па кад виде 
како му се чело набра, упита: 

— Шта ти je? 

Иван не рече нлшта. 

— Збиља, шта ти jer 

= Ништа, драги ага, ништа! рече Мец 
Мало се споречкао с попом и кметом... али ништа.. 

И Маринко опет намигну на Турчина. 

— А што? 

— Па... ништа... он им говорио тамо 0 теби, па.. 

Па? 

— Па... не знам. Ето нека ти он каже... 

— Шта је то било, Иване ? 

| — Било 1... Не можеш им ништа доказати кад 
9 неће да те чују. 

— Ама то је због мене било? 

Иван потврди главом. | 

— Па ништа !... Немој се ти толико карати! 
рече Турчин, бајаги храбрећи га. Знао сам ја то!... 
Него хвала теби на лијепој љубави, хвала ти као 
брату рођеном... А они... тхе !... Шта ту ја могу 2... 
Доћи ће, ваљда, кадгод и мој дан !.. Што рекло 
оно сироче: умријеће и моја наја, најешћу се и ја 
погаче !... Тако и ja!... Доћи ће њима црни дани, 
па ће онда Крушка добар бити !.. Него, шта веле, 
вјере ти?... Ради чега то они неће? 

-— Неће, брате, што ви Турчин! 

— Ха, ха, ха, ха!... стаде се смејати Крушка. 
Лијепо, лијепо !... Зар је само њима дато да буду 
добри људи ?... Видјећемо !... 

— Баш сам им свесрдно говорио... 

= Вјерујем ја теби. 

— Али не помаже... | 

— И не треба... рече Крушка, градећи се 
хладан, и ако му образе обузимаше црвен... Него 
оставимо се тога... Ја знам, они ме мрзе. Je J’? 

— Јест, рече Иван. | 

— Много ме мрзе? 

— Много. 

— А и Бог и људи виде да ме само џаба 
мрзе... То види сваки коме је Бог дао два ока да 
може видјети... 

— Тако је. 

Турчин се насмеши, па рече: 

— Оставимо се сад тога разговора... 

— Али ти треба да знаш све! рече Иван. 

— Знам доста. Знам да су ми они душмани 
и да раде против мене; знам да си ми ти пријатељ. 
И вјеру), више волим твоју љубав, него што се 
плашим њихова непријатељства. Него, ја... Па кад 
ћеш разговарати са Севићем ? 

— Колико данас. 

— Али иди одмах. Немој оклијевати... 

— Добро. Идем из ових стопа, рече Иван. 

Па се диже и оде Севића кући... 

Тамо га дочекаше лепо. Милош Севић био је 
човек добар, благ, миран. У свима сеоским посло- 
вима био је вазда тамо где су били паметнији људи, 
као поп, кмет и други. У својој кући био је у пуном 
смислу речи домаћин. Ту је он дизао и обарао по 
своме нахођењу. У кући му је био ред као у кош- 
ници. Свако чељаде знало је и радило свој посао, 
а он је био господар. Мислио је да је у његовој 
кући свака његова реч светиња, па је тако и било. 
Једном речи, прави домаћин свога времена. Кад 
је Иван стигао, Милош не беше код куће. Отишао 
неким послом до Шокчанића. Међутим кућани по- 
трчаше сви да услуже госта онако како се само 
пожелети може. 

Иван седе да га причека. И није га дуго чекао. 
Милош дође готово одмах по доласку његовом. 

После поздрава седоше и поведоше разговор 
о рђавом времену, о јабуковачи и казану. Разговор 
је текао прилично. Затим Иван окрете на општин- 
ске ствари. Спомену кмета и попа, онда субашу и 
како је он човечан. 

— Не знаш ти, Милошу, како је то добар човек, 
ама као да се родио у Црној Бари. 

Милош је, као што рекох, у тим стварима пуштао 
сваког преда се. Он је веровао да је сваки од њега 
паметнији, па и Иван. И одобравао му је све што 
рекне. 

Иван се готово раздрага : 

„Ето што је човек, мислио је он, прави човек! 
Зна, брате, прљило га, па зна! Где ли си сад, попе, 
да чујеш како паметан човек разговара !... А није 
као ти |... „Он је Турчин, а Турчин је наш душма- 
нин...“ Ето, видиш, ово је прост човек, али зна!.. 
А морам се с њим опријатељити, па да би не знам 
шта било !.,.“ 

-— Чујеш, Милошу! рече гласно. 


— Шта ? 

— Нешто бих те, као човек, упитао. 

— Шта ? 

— Ја, брате мој, имам сина за женидбу, со- 

кола !... А твоја је кћи стигла, за удају. Шта велиш, 
да ми ту децу саставимо ? | 

— Па... ето... слеже Милош раменима. 

— Севап би било. А, после, и они се радо 
гледе. 

_— Не браним... рече Милош. 

— Па кад, велиш, да дођем? 

— Кад је теби драго. 

— Онда ето ме сутра с просцима. 

— Добро ми дошао свакад. 

— Е, баш се радујем !... Знаш, Богу хвала, ми 
се пазимо од детињства. Одавно сам на то мислио, 
гледећи како деца расту !... 

— Ваљда је и Бог тако рекао... 

— Рекао је, рекао... 

Још су мало поседели, па се Иван диже кући 
да се спреми и сазове просиоце.. 


БА 

Милош дозва жену у собу, па јој рече да је 
обећао Јелицу за Лазара. | 

Крунију нешто текну, она побледе. 

— Па кад ће то ?... 

— Сутра навече долазе просиоци. Гледај те 
спреми све што треба. А и њој кажи... 

Крунија изиде из собе бледа као мртвац. Она 
се сети како јој је Јелица говорила о Станку. 

Боже, што ти је срце материно ! Ма да је знала 
да треба чинити само оно што домаћин жели, да 
треба волети оно што он воли, опет јој се у души 
нешто закува. Она одједанпут омрзе и Ивана и Ла- 
зара, и сву кућу... Они јој се учинише као људи 
осим света... Готово и она, заједно с Јелицом, да 
поверује да ону крађу није учинио Станко, него да 
је Лазар тамо собом новце закопао... 

Јелица је била у авлији. Она изиде у авлију, 
виде је тамо на дрвљанику где слаже нарамак да 
у куһу носи. 

— Јело! викну она. 


ПРОШЕВИНА 147 


— Чујем, нано. 

— Дела, однеси та дрва, па дођи у вајат, рано. 
— Ето ме, нано, ето. 

Крунија уђе у вајат и стаде се освртати. За- 
мало дође и Јелица. Видећи мајку бледу, њу нешто 
проледи. 

— Што си ме звала, нано 2... 

Крунија ушепртљи : 

— Овај... а где ти је она пређа што ти дадох 
неки дан да оставиш ? 

— Ево је у сандуку, нано, рече Јелица чудећи се. 

И пође сандуку да извади пређу. 

— А... јест, јест!... Знам !,.. Нека, нека, немој 
вадити ! 

Јелица, видећи како се ушепртљила, приђе 
ближе и загледа јој се у очи... 

— Мајко !... рече она и сва задрхта. Ти нешто 
страшно кријеш од мене !... Шта је 2... 

— Јесте, рано Moja, страшно! 

— А шта je? 

· Крунији беше тешко да јој каже. 

-— Казуј, мајко! Казуј, не мучи mel... 

И она склопи руке. 

— Тебе просе !... рече Крунија. 

Њој ce окрете вајат око главе... Али се брзо 
прибра, па рече: 

— Просе ?... А ко то? 

— Иван Миражџић, за Лазара... И отац те 
даје... Мени рече да ce спремамо и да теби јавим !... 
И сад знаш шта је... ето ти!... 

У Јелицу као да уђе неки бес... Она стеже обе 
шаке у песнице, диже руке нада се и рече оштро: 

— Ja нећу !.. 

Крунија није веровала својим ушима. Није мо- 
гућно да јој је кћи казала нећу. Тога чуда још није 
било у свету. 

— Шта рече, несрећнице ?! 

— Нећу! рече Јелица упорно. 

А у очима се огледала сталност која је гово: 
рила више од сваке речи. 

Крунија седе на креветац. Она још није ни 
појмила, није могла појмити све то што је дошло 
ненадно као гром из ведра неба. 

Обе hytaxy. Крунија ce загледала у усне Је- 
личине, које су играле од љутине... Она као да дође 
к себи, јер устаде, узе Јелицу за руку, па, грца- 
јући, рече: 

— Иди!... Бежи!... 

— Щто? 

— Убиће те! 

— Бабо? 

— Јест, он!... Бежи, несрећнице ! 

Јелица јој опет погледа у очи и рече отворено: 

— Нећу ! 

— Али... убиће те! 

— Нек’ убије!... Ти мислиш, бојим се ја смрти?... 
Јок !... Зашто да се бојим 2... Ваљда ће ми бити жао 
онога живота што га нећу провести с Лазаром? 
(Она рече отворено: „с Лазаром“.) Не, мајко !... Ја 
се волим и у паклу пећи, него бити жена ономе 
одљуду ! 

Крунија занеме. 

— Кажи ти баби нека ме слободно убије ! Ја 
ћу на небу искајати грех његов.. И пре ће my опро- 
стити Бог да ме убије наједаред, него кад би ме 
убијао дајући ме у онај мрски народ !... Говори му, 
мајко!... Немој да прокунем утробу која ме је носила!... 

Говорила је слободно, стално; ни сузе јој не 
ударише, ни глас јој не задрхта. Из очију јој се 
могло видети да је тврдо решена поднети и највеће 
муке, само да не пође за Лазара. 

Крунија се диже са кревеца, приђе јој и ухвати 
је за руку, па, и не гледајући је у очи, поче гово- 
рити очајно: 

— Али, мора то бити !... Знаш ли ти ко је твој 
отац 2... Зар ти мислиш да he он слагати ?... Он кад 
једаред рекне — речено је !... Ову ће те исећи ако 
му се успротивиш!... А он је рекао Ивану да дође 
сутра навече !... Зар ћеш ти срамотити нашу кућу 
и његову реч 2... Немој, ћери, тако ти моје хране 

којом сам те отхранила !... Па, дете моје, така je 
твоја судбина !... А од судбине се не може побећи!... 
Што ти је суђено — суђено :... Слушај! Чуј мајку 
кад моли !.. А грехота је мајку не послушати |... 
Јело !... Рано !... 

И она диже главу... Али је следи поглед Је- 
личин. Она заћута. 

Наједаред је обузе љутина. Дође јој, па би да 
сможди Јелицу. Упршти погледом у њу: 

— А што нећеш ? упита. 

— Нећу зато што сам дала реч другоме! 
одговори Јелица мирно. 

— А комер 

— Станку. 

— Дала реч (танку! очајно узвикну Кру- 
нија. И она даје реч !... А ко CH TH кад тако дајеш 
реч #... И зар је преча твоја реч од очеве, а?... И 
коме си дала реч 2... Лопову !... И To... 

Јелица сену оком. Од погледа њеног задрхта 
срце мајчино. 

— Он није лопов! 

— Али је хајдук! 

— Морао је!... Није се дао везати за пра Бога!... 
Он није лопов!.. И ја ти кажем: не зови га лоповом! 

— Ти претиш? 

— Не претим. Али он није лопов!... Ја то не дам 
никоме рећи ! 

Крунија диже руку на њу, али је она стојала 
мирно као колац. Ни мрднула није... Крунија трже 
руку па, ван себе, рече: 

— Одох да ти кажем оцу. 

И као вихор изиде из вајата... 

Јелица оста непомично. 

Замало врата се отворише. Крунија промоли 
главу и рече некаквим тупим гласом: 

— Зове те отац... 

Њу прође нека језа. Али се крете за матером... 

Што се ближе примицала кућњем прагу, све 
јој кораци биваху мањи. Осећала је, управо слутила 

је да јој је ту крај... И она се предала као јагње 
кад га на клање воде... 

Уђе у очеву собу. Осети мирис босиока за гре- 
дама. Отац је стајао крај кревета и гледао у авлију. 
Кад она уђе, он се осврте. 

— А.. дошла си? рече готово мирно. 

Она не одговори ништа. 

— Ама, чујеш ли, теби се јављају просци. 

Она опет ћути. 

— Иван те проси за Лазара, и ја им рекох 


да дођу. 

Тајац... 

— Али ми твоја мати рече да ти нећеш за 
Лазара. 

— Нећу! рече она и погледа му отворе- 
но у очи. | 


— Шта рече, шта? Зар има неко у мојој кући 
ко сме рећи нећу кад ја то хоћу ?... Јеси ли ти тог .. 
Не бих ти то саветовао !... Hero, ти ћеш поћи за 
Лазара ! = 

— Али, бабо... 

— Ни речи више! Одлази! 

— Убиј ме!... 

— Ти ћеш поћи за Лазара... 

— Нећу, па да си ми отац по сто пута! рече 
она пркосно. : 

Милош ce забезекну. Хтеде јој притрчати и 
удавити је, али се прибра и притајеним гласом рече: 

— Купи твоје прње, па напоље !... Под мојим 
кровом нема више места за тебе |... 

— Хвала, бабо! рече она и пође му руци. 

— Натраг, не погани ми руке !.. Напоље!... 

Она се окрете и изиде из собе... Стриц Младен 
сеђаше крај ватре. Она га пољуби у руку и изиде 
у авлију. На самом прагу чу речи очеве: 

— Младене! Иди Ивану Миражџићу, па му 
поручи да не долази. Прошевине неће бити, јер ја 
немам више ћери... 

Посрћући дође до капије, отвори је и изиде 
из авлије. Нико за њом да би речи... 

Њој се сви туга на срце. Она ледена стена 

што јој на срцу беше као да поче копнети... 
Ударише јој сузе и полише оне лепе, једре 

образе... 

— Куд hy сад? пролети јој мисао кроз главу. 


Х, 

Станко је спавао и сањао леп сан. Као за руку 
држи Јелицу, а она оплела венац од ружа, метнула 
себи на главу, па се смешка на њ... Никад му лепша 
није била. Као да је свему на белом свету позајмила 
своје лепоте, тако све беше лепо око њих... Наједа- 
ред пуче пиштољ. Он се трже. 

— Устај! викао је Ногић. 

Он скочи и погледа нада се. 

— Шта је, што ме будиш? 

— Дева те тражи. 

— Шта he? 

— Да ти нешто каже. 

__— Јесте, ja те тражим. Курјаци су солујили 
јагње са свију страна. 

— Каки курјаци, како јагње ? 

-— Јелицу ти просе за Лазара. Ако се у се 
можеш поуздати, иди, стани на пут! 

— Кад? 

— Сутра навече. 

— То неће бити! рече Станко, а месо му заигра. 

— Зато ти и јавих. Ако тамо не будеш сутра 
навече, онда ње ради не иди више. Лазар хоће, 
Иван хоће, Турчин хоће !... И она мора бити Лаза- 
рева, мањ да умре !.. 

— Док Станко живи, она неће бити Лазарева! 
рече он и устаде. До данас сам слушао харамбашу, 
али га сутра послушати нећу, тако ми живога Boral... 

Сав је цептео као у грозници. 

— Побратиме! Неће она бити Лазарева док 
ми живимо! рече Зека, ухвативши га за руку. 

— A како си ти то сазнао? упита Ногић Деву. 

— Ех, како !... Ја морам знати!.. Чуо cam}... 
Све на белом свету, све што ова моја уста кажу, 


ја или чујем, или видим !... Ја не лажем без велике. 


нужде, а кад ме нужда снађе, ја слажем, па онда 
спавам мирно, не гризе ме ништа... 

— Па причај нам како ? 

— Лепо. Или станем за грм па видим, или 
прислоним уво па чујем. Лепих сам се ствари на- 
слушао !... Црну Бару ће Турчин закрвити. А кад 
легне крв, Турчин ће по њој табати и мирити !... 
Тешко теби, Црна Баро, кад имаш и онаких као 
што је Маринко Маринковић !... Он Турчину седи 
уз колено и саветује га како ће браћу завадити... 
Алексу Алексића одгурнуо од свију, Ивана Мираж- 
џића оцепио од браће и пријатеља. Сад хоће и Ми- 
лоша Севића... Ја мислим да би један метак шарин 
учинио добро оном јадном народу... 

— Ја ћу га убити! рече Станко. 

— Лакше, лакше, Станко! Знаш ли шта рече 
харамбаша 2... 

— Знам. Али харамбаша није знао за ове јаде 
и чемере .. А ја... 

— Ти много имаш посла у Црној Бари, рече 


му Дева. Док ти пречистиш рачуне са свима који. 


ти дугују, много he воде Дрином протећи !... Знаш 
ли шта ти код куће раде 2... Па и не питаш ?... 

Станко обори главу. 

— Не смем! прошапута он. 

— Јеси ли гледао кошницу кад замре 2... Е. 
тако је твоја кућа замрла!... Оној седој коси треба 
вратити образ, то ja не треба ни да ти казујем |... 
Ено га, расплео косе, запалио чибук, па ћути. Једино 
је небо куда погледа... Он од Бога само смрти тражи. 

Станка облише сузе: | 

— Јадни мој бабо !... Јадна моја мајко !... 

— Жене јаучу, људи се стиде суза!,.. Него, 
чујеш, Ногићу ? 

— Шта? 
— Још данас иди у Црну Бару. Иди правце 
кући попа Милоја и кажи му ово што си од мене 
чуо. Кажи му да чува људе од Турчина, Ивана и 
Маринка. А Ивана слободно нека не враћа себи — 
| он је пропао за Црну Бару!... Ако те поп запита 
откуд ти то знаш, ти реци да си све чуо под Кру- 
шкиним прозорима... Сад збогом, Станко! Не пушта) 
јагње међ курјаке !... 
Дева оде. Хајдуци осташе оборених глава... 

Станку је врело у грудима. Таон ће опет ви- 
дети Јелицу !... Да ли ће она пристати да пође за 
Лазара 2... Мора, натераће је... Не, неће! Видео је 
он онај оштри поглед њезин, који је речитије го- 
ворио од сваке беседе... Неће, неће!.. Али, опет, 
где је то било да се девојка противи оцу ?... 
| Он скочи и стаде ходати по качари. Био је 
врло узрујан и немиран; није се могао станити на 
једном месту.. | 

Ногић наже чутуром, устаде и скиде шару. 

— Ја идем. 

— И ја ћу с тобом !... рече Станко. 
— Немој ти! 
| — Али ja не могу данас преседети овде !... 
Лакше би ми било да ме метнеш на жеравицу да 
преседим, него да сваки час ослушкујем да ли ти 
3 идеш !... Молим те да пођем и ја с тобом !... Ја нећу 
4 ићи кућама. Лугове црнобарске знам као својих пет 

прста... Молим те |... 
— Добро, најпосле. 
- — А зар ja да сједим као бабетина овдје? 
упита Зека. 

— Нећеш, нећеш. И ти ћеш с нама... рече 
Ногић. Опремај се ! | 

И, док длан о длан, све је било под оружјем. 
 Напише се још по једном ракије, па се кренуше... 
| — Вала, људи, слути ми се да не идемо џаба! 
| рече Зека. 
— И мени! рече Ногић. 
І. Отанко је сагао главу и ћутао. Био је веома 

узбуђен. Срце му je нагло лупало, као да би и оно 
хтело напоље из груди. Мисао за мишљу пролетала 
му је кроз главу... 

— Побратиме! викну га Зека. 

— Шта je? 

— Шта би било кад бисмо ми сад срели твог 
Лазара 2... 

— Откуд је Moj?... Колико мој, толико Божји!... 
А већ шта би било, то само сами Бог зна !... Не бих 
ја пружао пушке на њега! Ја бих га лепо зубима 
заклао !... 

Очи су му севале. 

— Право веле! рече Ногић. Кад неког волиш, 
па кад те уједе за срце, горе га мрзиш од најљућег 
душмана |... 

И Станко опет обори главу и опет се подаде 
својим мислима. 

Јелица му није силазила с очију. Откад је није 
видео, па, опет, она стојаше у машти његовој права 
правцата,.. Он је видео како се она брани, опире, 
не стрепећи ни од гнева очева, ни од клетве ма- 
терине... 

„О, девојко! мислио је он, да ми је да ти 
могу сваку твоју речцу позлатити !... Па, опет, моје 
би злато било ђубре !...“ 

— Вас двојица идите „Бездану“ и тамо ме 
чекајте ! рече Ногић. А ја одох попу... 

И оде. Станко и Зека осташе сами. 

— Је ли, побратиме, а гдје је „Бездан“? 

— Тамо! рече Станко расејано и пружи руку 
те показа. 

— Па хоћемо ли ићи? 

— Можемо. 

— Ја знам шта би ти хтјео... 

Станко је ћутао. 

— Ти би хтјео њу видјети, је ли 2... Па, добро, 
добро! Не мораш се ти трзати, ја сам твој побро... 
Видјећемо je! 

— Хајде! рече Станко журно. 

— Добро, хајд мо. Али пази! 

— Не брини! рече Станко. 

И упутише се Севића кући. 

Станко је летео, а не ишао. Зека, и ако је био 
онако кракат и лак, једва га је могао сустизати: 
— Ама, лакше, човјече !... Што журиш 2 

— Само пожури !.. Све ми се нешто слути... 
Све ми се чини да ћу данас нешто доживети, нешто 
од чега сам срећан и при самој помисли... Пожури, 
побратиме !... 

И ако беху прокисли до кости, и ако им ноге 
клизаху по раскаљаној земљи, они су опет журили... 

И стигоше на домак кући баш у онај час кад 
Јелица изиде из авлије.. 

— Је л она? упита Зека. 

Али није требало ни питати. То је на први 
поглед по Станку могао видети. 

У први мах кад је виде, Станко пребледе... 
Затим му румен обли образе, снага задрхта... Он не 
одговори деки ништа, јер му ce реч узе... 

— Куда ли he? пита Зека. 

Станко стојаше као колац. Поглед му се стопио 
у Јелицу. 

Наједанпут јурну као кобац. Зека га не може 
ни сустићи... И у тренутку стајао је пред Јелицом... 
=== Она је била толико изненађена да посрте кад 
га смотри. 

— Јелице! Јело !... 

Па је дохвати за обе руке и стаде их стезати 
и трести. 

— Откуд Tu?! запита она, долазећи себи од 
изненађења. 

— Не могох срцу одолети, дођох да те видим!... 

Јелица пребледе. Она виде човека да прилази 
к њима. | | 

— Шта ти je? упита Станко. 

Она показа руком Зеку, који им се приближавао. 

— Не бој ce! То је мој друг, побратим!... 

— Бежи!... шану Зека. Неки људи иду овамо!... 

И док се Јелица осврте, њих двојица већ беху 
засела иза два грма, 

Неки сељаци прођоше, назваше bora Јелици, 
па одоше даље. 

Станко позва Јелицу себи. 

— Па шта радиш ?... Што си плачна ? 

« -- Не знам куда ћу! 

— Како, не знаш? 

— Отац ме је истерао из куће. 

— Истерао ?! Баш зато што ниси хтела за 
Лазара, a? 

— Зато! 

Станко скочи од радости: 

— Знао сам то !... Ко ?... Ама зар она поћи за 
Лазара ?... Да јој дају меда и шећера, она би опет 
окренула главу !... Знао сам!... Јеси чула, Јело!... 
Ти си баш права правцата девојка !... И што је мени 
Ha Бога тешко? Та он је мени дао што никоме није!.. 
Хвала ти, Господе !... 

И он скиде капу и прекрсти се. 

— Је ли? окрете се Јелици. Па баш те отера 
чича Милош, а?... 

— Отера ме !... Био заказао Ивану да дође, a 
кад ја рекох нећу, он ме отера. 

— А није те мучио? 

— Није. 

— Ни грдио? 

— Ни грдио. | 

— Хвала му!.. Да то није учинио, Бог зна 
да ли бих те ја видео. 

— Знам, рече Зека, али куда he ona? 

— Мојој кући. | 

— Шта велиш? упита Јелица. 

— Ти ћеш мојој кући, и то сад одмах !... 

Јелица се покори и пођоше. 

_— А хоће ли ме примити ? упита она. 

— Само кажи да сам те ја послао... 

Јелица пређе праг њихов и рече: 

— Помаже Бог ! 

Пренеражени, изненађени, обоје се окретоше. 

Јелица им приђе руци. 

— Жи-жи-жива била! грцао је старац.. От- 
куд TH? 

— Дошла, рече Јелица и обори главу. 

— Па три месеца псето неће да прекорачи 
овога прага... 

— Ја сам дошла... 

— Је ли те Бог послао да ми будеш разговор? 

И кад то рече, старац заплака. А Петру су по- 
левале сузе још кад је видела жива створа да 
пређе праг. 

— Ја сам дошла... Ја немам куд !... Xohete ли 
ме примити 2... 

— Још питаш ?.. Ходи!.. Па ти си ми први 
створ који ми праг прекорачи !... Ти си ми благо- 
слов Божји!... Тебе je сами Бог послао !... Ходи!... 
Ходи, прво моје добројутро ! 

И старац, тетурајући, приђе јој, узе је за главу, 
па је стаде љубити, а Петра јој узела обе руке па 
стискава.. 

_ Бабо !... Hauo !... викну Станко, обливен су- 
зама, и улете у кућу, па им стаде љубити дрхтаве 
смежуране руке... 

__ Старац посрте, а Петра се сроза низа зид... 
Радости беше и сувише за њих. 


ХІ. 
СКИДА СЕ ВЕО. 


Кад се одвојио од Станка и Зеке, Ногић окрете 
кући поп Милојевој. Ишао је полако, премишљајући 
шта све да му каже. 

Угледа попову кућу, виде како се мирно вије 
дим из баџе. Он се осврну опрезно на све стране 
да га ко не гледа, па заобиђе иза куће. 

Дође до врата, ослушну да ли има кога, па 
кад не чу никаква разговора, он отвори врата. 

У кући не беше никога. Он се упути у собу. 

Попа је седео на столичици, поднимио се, па 
се замислио. | 

— Помози bor! рече хајдук отварајући врата. 

Поп се трже, румен му обли лице од изне- 
нађења... 

__-- Бог ти помогао! 

— Ја дођох до тебе, попо, рече хајдук благим 
гласом. 

— А ко си TH? рече поп и загледа се у њ. 

— Зар ме He познајеш ? 

Скоро у исти мах и поп рече: 

— Ногић! Шта ћеш ти овде? 

Свештеничка су врата сваком отворена! 
рече хајдук, па стаде мирно мерити попа од главе 
до пете. 

— Јесу... јесте... поче поп збуњено. Сваком су 
отворена... ко тражи савета... ко... 

— Ја не дођох да ти тражим ни молитве ни 
савета, него дођох да саветујем... 

И Ногић гледаше сталним и мирним погледом. 

— Да саветујеш, а Kora? 

— Тебе, седа главо, седи свештениче ! 

— Али ја не тражим савета од... | 

— Хајдука, је л’... Није то ништа. И ти дајеш 
савете опоме ко те не пита! рече Ногић па се 
насмеја. 

Попу је збуњивао овај стални и мирни поглед... 

— Добро, па шта хоћеш? 

— Не може се то казати у две три речи!... Треба 
мало да седнем... да разговарамо. 

— Ila, добро, седи ! 

Ногић прислони шару у запећак, узе столи- 
чицу, па се посади према домаћину... 

— Је ли, nono? Ти познајеш попу из Белотића? 

— Познајем. 

— А Стојана Чупића 2 

— И њега познајем. 

— Катића Симу ? 

— И њега. 

— Какви су то људи? 

— Добри, поштени. 

— Видиш, и ја тако мислим. И ја се с њима 
добро познајем. 

— А што питаш ? 

— Ништа. Колико тек да видим да ли их по- 
знајеш... Онда, кад ти познајеш те људе, да ти 
кажем да се сви љуте на те. 

— Зашто ? упита поп и устаде. 

— Зато што си пустио Турчина да барата по 
твојој Црној Бари. 

— Ко пустио? 

— Ти. 

— Па шта барата ? 

-— Ето видиш !... Па ти, болан, и не знаш шта 
се, тако рећи, на твоје очи догађа !... Каки си ти поп? 

Поп се љутну: 

— Немој ти грдити ! . 

— Не грдим, и ако би требало да те грдим. 
Зар онај ваш медоња, онај Крушка, хоће да вас 
закрви, а ти то и не знаш *... 

— Како да нас закрви ? 

— Па, ето !... Није ли оцепио од вас два прва 
човека ?... Па, ево, теби на очи, хоће и трећег!... 

— Ama кога TO? 

— dap вас није навратио да пљунете у лице je- 
дном од најчеститијих људи, Алекси Алексићу?... A?... 

—- Али, Алексин... 

— Срамота, попе! Хоћеш да рекнеш да је 
Алексин Станко лопов !... А то је дете, болан, расло 
на ваше очи!... Знате га од повоја!... И он лопов! 
Кад је шта дотле украо? 

— Није ништа. 

— Па како то, наједаред лопов? 

— Али нашла се кеса... 

— То вам је рекао онај измет српски, онај 
Маринко... А зар он, турски измећар, није могао 

7 сам онде, по заповести Турчиновој, паре закопати?... 
· Поп зину од чуда... 

— Знам, али разбијен сандук, па онда... 
поче поџ. a 

— Зар Лазар није могао разбити сам свој сан- 
дук?.. Зар си заборавио да је он тога дана пуцао 
на Станка... И пуцао на човека, и могао га је убити, 
па му опет не би нико ништа... 

Попу се окретала соба око главе... И што je 
више мислио, све му се чинило вероватније ово 
причање Ногићево... 

— Ама откуд ти то знаш? упита поп, при- 
шавши му сасвим близу. Да то није причао сам 
Станко, који је. како чујем, с тобом у дружини? 

— Није. Није ни сам знао. А да је знао, он 
би се друкчије с вама разговарао. 

— Па ко ти је казао? | 

— Онај који је оне ноћи кад је Лазар на 
Станка пуцао, видео Маринка и Лазара код Тур- 
чина, који је слушао њихов разговор и знао све 
што ће сутра бити, све... 

— Па што онај није казао 2 

— Онај не казује. Али буди уверен да он зна 
сваку речцу која се проговори у Црној Бари. 

— Дева! викну поп. | 

— Јест, он! Он је све чуо !... 

— Чекај, молим те! рече поп, па изиде из собе. 

Не прође много, а он се врати и седе на своје 
место. 

— 0, брате! рече радосно. А хоћеш веровати: 
ја сам веровао да ће Станко свашта пре учинити 
него што ће украсти. 

— Видим како си веровао! рече Ногић пре- 
бацујући. | 

— Онда кад се она кеса нашла, није се могло 
ништа рећи. Ево, сад ће доћи кмет Јово. Ја баш 
волим да и он чује све, зато сам га и позвао... 

— Добро !... Много ћете данас чути !... И ја 
баш волим што ће кмет доћи!... | 

Чуше се врата на кући, онда неки разговор; 
и онда се отворише собна врата. Кмет се појави 
Ha прагу. | 

Он назва Бога, приђе попу и по обичају за- 
тражи благослова, па ве онда поздрави с Ногићем. 
— А откуд ти овде; рече мало изненађено 
кад познаде Ногића. 
· — Море, Јово, он мени чудних ствари на- 
казива. 

И поп Милоје стаде причати кмету све што му 
Ногић мало час рече. 

— Ama, дал је истина» упита кмет чудећи се. 

— Истина је, мој кмете! А што је још горе, то 
је што онако обрукасте и одгурнусте онога поштеног 
човека. Куд ће вам душа, болан ? Зар не видите да 
вам је Турчин ухватио у своје канџе већ и самога 
Ивана ? 

— То имаш право! рекоше у глас и поп и кмет. 

— Па ено вам хвата и Милоша Севића. Он собом 
проси Милошеву кћер за Лазара. И онда не може 
боље бити! Алексу осрамотио, Ивана дограбио, па 
сад жари и пали по Црној Бари, а вас двојица 
седите скрштених руку... 

— Не седимо, Ногићу !... Али, брате, нисмо 
знали. Ко може знати шта је у оној ђаволској души? 
Ја сам, истина, с Јовом заједно, одбијао људе од њега... 

— Сад, шта сте ви радили, ја не знам, али тек 
то знам да ћете се ви овде покрвити !... Него, не 
дајте !.. Одреците се Ивана, он je Beh ђавољи. Он 
се сад, и да хоће, не може отрести Турчина!... Зато 
се сад склањајте од њега. А Алексу призовите. Он 
је, сиромах, жељан људи и њихова разговора... 

— Хоћемо, Ногићу, хоћемо ! 

–- Мислио сам да је требало да вам ово кажем. 
А сад, збогом! Ако вам устребам, потражите ме код 
моје куће, а ако ме тамо не нађете, ви призовите 
Деву и припитајте. Он свакад зна где смо ми. 
Збогом !... 

Рукова се с њима, па, полако и опрезно као 


_ мачка, дохвати се луга. 


Поп Милоје и нт Јова седеше оборених глава. 
— Е, ово је чудо! рече поп после дужег ћутања. 


Р — Чудо! ! рече кмет. 

— Ја се не бих никад сетио да је то тако, а 
сад, што више мислим, све ми се чини истинитије, 
и само се чудим како ми то још онда није на памет 
пало |... О, брате, где се огрешисмо о човека! 

— Па шта hemo сад? 

—- Ништа... Сад нам ce ваља мирити с њим. 

— Знам, али како ћемо ? 

— Јест, како hemo 2 

Обојица сагоше главе. Поћуташе, поћуташе, 
док тек рече поп: 

— Хајдемо њему ! 

— Коме ? 

— Алекси. 

— Алекси? рече кмет и погледа зачуђено у 
попа. Зар се ми не одрекосмо оне куће? 

— Нисмо имали право. Ми убисмо човека ни 
крива ни дужна. Хајдемо !... 

— Кад ти велиш... 

И дигоше се старине. 


of 


Тек Станко беше прекорачио праг очев, баш 
у оном тренутку кад се Алекса сроза од радости 
низа зид, бахнуше поп Милоје и кмет Јова преко 
прага : 

— Добро јутро ! 

Кућани, кад их видеше, занемеше од чуда. И 
они се узјазбише кад видеше Станка, који је пла- 
чући љубио руке старих родитеља, 

Станко се осврте, скочи, узе пушку, коју уза 
зид беше при НИ и стаде, готов да пуца на њих. 

— Стој! рече му Зека. Не пуцај на свештеника! 

Станко их пресече оком. 

— Шта ћете ви? упита их он. 

Питање беше оштро, поглед још оштрији... Они 
ушепртљише : 

— Па, ето... дођосмо... 

— Видим, али зашто ? Јесте ли дошли мене 
да хватате ? 

— Нисмо! рече поп озбиљно. Нисмо дошли 
тебе ради, него ради ових старих гробова... 

Попине речи разбудише Алексу. Оне падоше 
на његову душу као блага дажда на суву земљу... 
И проплака старина росним сузама, зајеца као 
мало дете. 

— Шта, да нећете да;их;мучите мене ради“... 
викну Станко. Попо !... (и глас му поче претити). 
Попо!... Ту сам руку пољубио небројено пута; али ако 
се само такнеш ма једног од њих, одсећи ћу ти је!... 

— Не, синко, рече попа мирно и благо, моја 
се рука маша само благосиљајући... Љуби !... 

И поднесе му руку. 

КД Станко се загледа у оне бистре очи, у тај извор 
љубави и милоште; рука му сама пође и смаче капу... 
И он;прихвати руку старчеву, па је ороси сузама... 

Попа га пољуби у оба образа. 

— Људи смо, па грешимо. Од праоца нашег 
грех нам је остао. И ми се огрешисмо о тебе. Али 
нам је Господ дао савест, па кад увидимо грех 
свој, ми се покајемо... Огрешисмо душу о тебе, 
сине мој, о тебе ни крива ни лужна, и о ове пео- 
појаве гробове!... 

Онда приђе Алекси, такну се његова рамена, 
па тихо рече: 

— Устани. 

Алекса се диже, докопа руку свештеникову, 
па је стаде љубити... 

— Еј... сузе !... јецао je он... Та престаните!... 
Доста. сте капале!.. Станите, да видим људе!... 
Жељан сам их као травка poce!... Станите !... 

Стари попа се заплака, кмет Јова тако исто... 
Зека стискао песнице, па гледа по ћошковима, а 
сузе га облевају... 

Алекса обриса очи, па приђе Јелици и загрли је: 

— Радости моја! Добројутро моје!.. Ти ми 
врати сина, ти ми доведе људе под кров за који 
сам мислио да је проклет !.. Срећо моја!.. 

И наједанпут старац занеме. Поглед му се 
укочи и заста на самим вратима... 

Сви ce окретоше и погледаше. Једна прилика 
замаче и изгуби се међ дебелим храстовима... 
| — Шта je?... Ко то би? упиташе сви... 
Старац само прошапута : 
— Маринко ! 


ХІ. 
ЛОМ. 


Младен оде Ивановој. куһи да однесе поруку 
Милошеву. Дочекаше га тамо не може боље бити. 
Одмах га посадише да седне и донеше ракије да 
га услуже. Жене припитују за здравље жена, а 
Иван устурио тунос, па тек ће рећи: 

— Па, пријатељу, шта ми ради пријатељ 
Милош ? | 

Тешко, Боже, Младену, казати се не може! 
Дао би да му одсеку десницу до рамена, само да 
не мора казати оно ради чега је дошао !... Али му 
не бива друго. \ 

Он затресе главом и процеди кроз зубе: 

— Та... добро je... 

— Нада ли се гостима ?... Спрема ли вечеру?... 

Младен махну руком. 

— Шта је *... 

— Не питај! 

Све се очи окренуше на њ. 

— Збиља, шта је 7... 

— Немој долазити... | 

— Да не долазим... а што #... 

— Он нема више ћери. 

— Да није умрла 2... привикаше сви прене- 
ражени. 

— Горе:!... 

— А шта? 

— Она неће за Лазара. А Милош ти је лепо 
за рамена, па напоље |... | 

— А што неће? упита Иван, а осети како је 
осрамоћен. 


— Рече да неће, а Бог би је знао зашто... 

Лазару се окретала кућа око главе. Он осети 
као да му нека ледена рука ухвати срце... Језа га 
прожма свега од главе до пете. 

— Лепо, Бога ми! Каки ми је то отац што му 
ћерка у очи каже да неће да га слуша !... Срамота!... 

Младен сагао главу, па ни беле. У дубини 
душе осећао је да Иван има право. 

— Па где му је девојка ? 

— Не знам. Како је истера, она изиде из ав- 
лије, па као да у земљу пропаде. Јадна снаша Круна 
уби се... 

Лазару дође па не може да дахне. Он је осећао 
како му се живот узима... Он виде да, ако му Је- 
лица сад измакне, више никад неће бити његова... 
А то не сме бити !... Њему ће живот бити црна раз- | 
валина ако му она измакне... 

Грозница га чисто поче трести... Он не може 
више у кући остати, него Јурну као ees 
напоље. 

Осећао је cane да ce коме повери, да се 
пред ким исплаче.. Кућани му нису оно што би 
он желео... Бабо ce сад и сам наљутио... Јако и да 
му Милош понуди девојку, он би му пљунуо у очи... 

___И он јурну Турчину. Посртао је и клизао по 
оној раскаљаној земљи. Није знао где главом удара... 

И стиже тамо баш тад кад Крушка издаваше 
неке наредбе својим пандурима. 

— А гле Лазе !.. Откуд ти? упита га он за- 
чуђено. 

— Дођох до тебе... 

— Добро, добро, хајде тамо у одају, сад ћу ја. 

Лазар уђе у одају... Не потраја дуго, а ето ти 
и Крушке. 

— Па шта ми радиш, Лако? 

Зло, мој ефендија ! 

А што ?... 

Од нашега посла ништа ! 
Како ништа? 

Ништа, Девојка неће... 

— Ха,. ха, xa! Па-ако неће, нека је силом 
нагпају. 
— Њу je отац отерао. 

— Па гдје je? 

— Не зна нико... Нестаде је као да је у црну 
земљу пропала !... 

Крушка се беше узјазбио .. Он виде како нека 
невидљива рука брља и квари му његовегпланове. 

— Ама, како то Hehe ? 

— Hehe! 

— Па шта вели Иван ? 

— Он ce сад разгоропадио. Само што.не пљује 
на Мплоша. И све ми се чини да, ако би сад Милош 
и пристао, он је Hehe просити |... 

— fla... готово, вала... 

— Шта готовог 

— И не треба my! 

— Њему не треба, али треба мени !... Ја нећу 
више живети.ако она буде ма чија !... Ја бих Bo- 
лео да си на мене опалио пиштољ, него што си 
то рекао .. 

И полише га сузе Турчин га поче миловати 
по глави. 

— Немој плакати !... Срамота је !... А она мора 
бити твоја, већ ако јој Бог узме живот |... 

— Али 6a60?... | 

— То je моја брига. А ја ти велим: не брини 
ти моју бригу !.. Хајдмо из овијех стопа Ивану. 
Ти знаш да он мене слуша. 

Лазару се разгали лице. Он се није толико 
плашио непристанка Јеличина колико срдње и по- 
носа очевог. Њему се чинило да ће се ствар добро 
свршити. И он пољуби Турчина у руку. 

Турчин направи нежно лице. Загледа ce у 
Лазара па рече: | 

— Лазо, Лазо!... Ти ћеш ме начинити дјете- 
том. У теби гледам своју младост !.. И све ћу за 
те учинити !... Хајдмо твојој кући... 

И кренуше се Кишне капи са оголелих грана 
падаху на њихово руво. Крушка је тешио Лазара: 

— Не брини! Кад се ја чега прихватим, оно 
мора ићи. Мени је неки мерак да та цура буде 
твоја... и биће !... 

Кад стигоше кући, они затекоше лом. Иван 
је праскао и викао. Зар он, Иван Миражџић, па 
да буде одбијен 2... Да му је то: ко јуче казао, он 
би му, као највећој луди, у очи пљунуо!... А данас, 
ето, дочека човека на своме огњишту, и он му у 
очи рече: „Неће девојка у твој дом и за твога сина!“ 

Жене по ћошковима накиселиле лица, отпу- 
стиле усне, па скоро да плачу.. Младен је био 
отишао. 

Крушка назва Бога. 

Младеж му, по обичају, поче прилазити руци, 
а Иван се диже на ноге и отпоздрави стојећи... 

— Што си се ти развикао ? упита га Крушка. 

— Море, мани ме! Ја бих волео да сам умро, 
него што сам дочекао овај покор!... И још се, јадно, 
спремам! Велим: Бог зна хоћу ли дочекати још 
које весеље: дај да се бар сад провеселим е до- 
брим људима. А кад оно — ето !... 

— А шта je? 

— Девојка неће. 

— Нека је нагнају. 

— ho? 

— Отац. 

— Каки отац ?... Зар је оно отац? Да је мени 
које од моје чељади онако рекло, ја бих га убио! 

— Немој се жестити. Остави ти то мени... рече 
Турчин благо. 

— Не треба mul... Зар ти мислиш да бих ја, 
после ове бруке, прекорачио праг Милошев 2... 0, 
не дао ми мој Бог !... 

— А.. то мора бити. 

Иван сену оком. 

— Никад ! рече он. 

— Али, ја велим: то ће бити! 

— Не могу! 

— Моћи ћеш, моћи! За љубав свога дјетета, 
отац може !... Видиш, Лазо је добро дијете. Он њу 

воли. Грјехота је раставити оне што ce воле |... А... 
најпослије, зар си ти једном учинио њешто преко 
своје воље 2... 

Иван обори главу. Видело се на њему како 
се бори сам са собом. Овамо понос, онамо човек 
који му је само добра чинио моли га, ито га моли 
за његова сина. 

Сви су погледали и очекивали реч Иванову, 
али нико тако жељно као Лазар. Његове се очи 
стопиле у лице очево. 

Иван диже главу. Лазарево се лице разведри... 

— Добро! рече Иван. Ово чиним за твоју 
љубав, драги ага !... 

Лазар осети ластак на души; њему се учини 
да је Јелица већ његова... | 
— И онда идемо вечерас! рече Турчин. 

— Знам, али нема девојке ! рече Иван. 

— Како нејма ! 

— Младен ми рече да је он њу напоље исте- 
рао, и да је после тога нису видели... 

— То је шала! рече Турчин. Наћи ће се она. 

— Неће се наћи! рече Маринко и као бесо- 
мучан улете у кућу. 

Сви се убезекнуше. Лазар полете к њему, а 
Иван се диже на ноге. 

— А што? 

— Више је нећете наћи. Она је у Алекси- 
ној кући. 

Као да је гром међу њих ударио. Занемеше, 
па нико да би речи... Турчин први дође к себи. 

— Шта говориш ти? рече он и погледа оштро 
Маринка. 

— Истину, ефендија. Ти знаш да сам ја до- 
бро видео. 

— Па 2... 

— Сад, ништа. 

— Како ништа! цикну Лазар. Отећемо је ! 

~- То нећемо моћи. 

— Што? упиташе сви. 

= Зато што је тамо Станко. 

Настаде тајац;.. Све обамре. Крушка осети као 
да га неко ухвати за врат. 

— Станко *!... 

— Јесте, Станко са дружином. Пуна кућа хај- 
дука !... Тамо je и поп, и кмет... Поп благосиља и 
хајдуке и гнездо хајдучко !... | 

Крушка ухвати Маринка за прси и протресе га. | 

— Ама шта говориш ти? 

— Истину. 

— Идем да je отмем! рече Лазар и полете 
напоље. 

— Да се нијеси макнуо! цикну Турчин као 
гуја и погледом укочи Лазара на месту. 

Све ухвати страх од оног грозног погледа 
Крушкиног. Очи му у часу закрвавише, па сипају 
ватру по оном народу. 

— Нико да ми се није макнуо!... Маринко!... 
Иди лагано, прикрадај се те види да те старе очи 
нијесу превариле... 

— Ама.. поче Маринко. 

— Иди!.. Знаш ли шта говориш ти #... Усред 
бјела дана пуна кућа хајдука !... Ти си луд!... 

— Али, драги... 

— Иди... 

И Маринко изиде на врата. 

— Ако то буде истина — тешко теби, Црна 
Баро !... јекну Турчин. Тешко теби, попе Милоје! 
Твоја ће се брада мрсити на голијем гранама првог 
дрвета !... Објесићу те, нека се приповједа !... 

Страшан је био Турчин. 

Маринко се вукао од дрвета до дрвета опрезно 

као мачка. Кад је већ могао погледати кроз отво- 
рена врата иза једног дрвета, он се запрепасти. У 
кући није било никога... Алекса је седео расплетен 
на своме обичном месту, гологлав и са чибуком у 
руци. Петра је стојала уз огњиште и загледала се 
у баџу... | 

Маринко стаде трљати очи. Та је ли могућно 
да га очи варају ? 

И опет стаде гледати, Прикрадао се све ближе 

и ближе... Да су они коју реч проговорили, он би 
чуо, тако је близу био!.. Али не виде никога !... 

—- Ама, то је лаж!... шаптао је он. Ја сам их све 
ту видед: и попа, и кмета, и Станка, и још једног 
хајдука !... То je лаж!... Они су у кући прикривени!... 

Али како не може видети ништа, он се реши 
да наговори Турчина да претресе кућу Алексину. 

Турчин је већ излазио из стрпљења, кад се 
Маринко врати. 

~— Шта је? упита он. 

Маринко слегаше раменима: 

— Драги ага, ја те нисам слагао ! 

— Па јесу ли тамо? 

— .Сад их нема ни једног... али тамо су!... Они 
су прикривени. Ја дам главу ако нису прикривени! 

— А гдје? 

— У Алексиној кући, згради, авлији, ма где, 
само су Ty!... | 

— Ти си будала... Још сам ти отоич рекао 
да си се преварио .. Не будали више, доста је било. 

Турчин мишљаше да тим пресече сваки даљи 
разговор о тој ствари; али се грдно преварио. Јер 
Маринко је као’ тврдоуст коњ: кад узме на зуб, не 
задржа га. 

— Али ти ми мораш учинити ово: ти мораш 
i кућу Алексину ! 

Турчин се насмеја. 

— Али, молим те! 

— Батали ћорава посла ! 

-— Али... кад те молим !... 

— Нећу ! рече он. | 

Маринко се реши да га натера. Он прибеже 
лукавству : | 

— Па немој !... Ја те то молим тебе ради. Хај- 
дуци у селу, хајдуци у пољу, хајдуци свуда!... Под 
носом, а ти нећеш само да пружиш руку... Ја те 
молим !... 

Турчин ћуташе. 

— Жива згода да их похватамо, драги ага, 
Само да пружиш руку, па си их већ спопао за врат, 

Помисли, болан, ко год наиђе и чује, дивиће ce 
твојој куражи и твојој памети !... 

Реч је учинила своје. Маринко је знао где 
треба дарнути. 

-- Добро, хоћу! 

— Али сад! После може бити доцкан ! 

— Сад!.. Хајдмо из овијех стопа!. Хоћеш 
и ти, Лазо? 

— Хоћу! 

— А ти, Иво? 

Турчин је тако мило погледао Ивана да се 
овоме не може на ино, него рече: 

— Хоћу |... 

И кренуше се сви хану. Брзо су се опремили. 
Крушка опаса оружје, пандури, наоружани до грла, 
очекиваху заповести. 

— Полази! заповеди Турчин 

И кад бише близу куће Алексине, онда Кру- 
шка нареди те опколише кућу, а он са Иваном, 
Лазаром и Маринком право на праг. 

— Ниједно да се није макло! продера се он. 

Које од чељади беше почело какав посао, оно 
се закаменило на њему... 

Алекса је седео оборене главе, гологлав и 
расплетен. Само диже главу, па, кад виде ко му 
је гост, он је опет саже. 

— Mexo!... Ибро !... Асо!.. викну Крушка. 

Пандури притрчаше. ; 

— Све претурите !... 

Турци се разиђоше по одајама и зградама... 

— А је ли ти, матори? рече Крушка Алекси. 

Алекса диже главу. 

— Ко ти је био овдје? 

— Није нико. 

— Лажеш! рече Турчин. 

Алекса не одговори ни речи. 

-- Je ли, бре? 

Алекса ћути. 

— Умијеш ли ти говорити? 

Никаква одговора... 

Турчин га стаде дрмусати. 

— Одговарај ! 

— Ја сам ти казао! рече Алекса и погледа га 
неким леденим погледом. 

— Али ја знам да су овдје били хајдуци... 

— Ето, па тражи! рече Алекса и махну ру- 
ком око себе. 

Пандур се врати из собе, пошто је све пре- 
турио а ништа није нашао. 

— Шта je, Yco? 

— Нејма никог. 

— Потражи, потражи !... 

— Овдје нејма !... Ако нијесу на тавану... 

— Потражи на тавану. 

Донеше стубе и Турчин ce препе на таван. 
Пошто је у сваки ћошак eee) он се врати. 

— Никог # 

— Никог. 

У том се вратише и они што су по зградама, 
тражили, те јавише да никог нема. 

— A је ли овдје био non? упита Крушка 
Алексу. 

— Није. 

— А гдје ти је Јелица Милошева ? 

— Која Јелица ? 

— Та немој ми ту твоје лудорије причати! 
Јелица Милоша Севића. Она је ту. Добјегла је у 
твоју кућу. 

— Ја је нисам видео. 

Турчин му погледа у очи. Али очи старчеве 
ништа нису казивале. 

— Лажеш ! 

— Јок!. Ти ме питаш, ja ти одговарам!... Од 
онога дана кад ме онај твој измећар и онај бала- 
вац онде (и он показа на Маринка и Лазара) осра- 
мотише и обрукаше, моја кућа поста страшило 
и псима црнобарским!... Нико од онда није преко- 
рачио овога прага, до ви данас !... Па што онда да 
Te лажем 2... 

Турчин погледаше час у њега, час у Маринка. 

— И баш нико није био? 

— Нико. 

Крушка приђе Маринку, погледа му оштро у 
очи, па рече: | 

— Ти си будала ! 

Онда се окрете осталима: 

— Хајдмо дома! 

Па окрете леђа и изиде.. 

Маринко је био као убијен. Та није могућно 
да се он преварио, кад је лепо својим рођеним очима 
видео кмета, и попа, и Станка, и оног другог хај- 
дука коме имена није знао. Он покуша да још једном 
увери Турчина да је истина видео те људе у кући 
Алексиној. 

— Молим те... 

— Одступи! рече Крушка мрко... 

— Не гурај ме од себе, драги ага |... Ти знаш 
да ћу се ја убити кад твоју милост изгубим !... Ја 
тебе никад нисам слагао !... Ти то и сад добро знаш! 

— Па, лијепо, а гдје cy? 

— Били су у кући! 

— Па гдје cy? 

— То не знам... Можда cy се склонили !.,. Али, 
тако ми свега на свету, ja hy их наћи!... 
— Па је ли све испретурано 2... 

— Опет они нису далеко. 

Турчин само слеже раменима... 

Све заћута. Сваки је премишљао своје мисли... 
Никоме не беше баш ласно на души. Крушка ce 
озбиљно замислио. Све ово, ово зближавање попово 
и кметово са Алексом, упорност Јеличина, ова при- 
виђења Маринкова, све то некако чудно, тешко паде 
му на душу. Он је видео како се руше његови пла- 
нови које је годинама зидао, као да их руши нека 
невидљива, рука. 

И глава му поче падати на прса... 

Иван, опет, пошто је видео Алексу, никако да 
се смири. Он је видео тек сад колико је тај човек 
пропатио и колико још пати... И нешто хладно 
прожма му сву снагу... 

А Лазар... Није се баш ни он тако лепо 

осећао. Нестанак Јеличин, Станков долазак (јер се 
њему све слутило да ће Станко доћи, и он је једини 
веровао да је Станко дошао)... Он се сети оне страшне 
ноћи кад је гором бежао... Сети се оних страхота, 
оног обамирања... па му пође капа у вис... 

— Он је ту!... Он је ту!... шапутао је Лазар 
и нехотице... Шта ли ћу, Боже, радити ако се су- 
кобим с њим #... Ја знам, OH ме мрзи... Оно и ја 
њега мрзим, и да Бог да му Бог био онолико при- 
јатељ колико jal... Али ако се сукобимо... 

И њему сину једна мисао кроз главу. Он приђе 
Турчину. 

— Молим те! рече он. 

Турчин превали очима на њ. Лазара подиђе 
нека језа од тог погледа. | 


— Шта ћеш 2 

— Ја-ја хтедох... ушепртљи Лазар. 
— Шта? 

— Да те нешто замолим. 

— Говори ! 


— Да ми одобриш да носим оружје. 

— Што ће ти? 

= Знаш... нека ce нађе... 

Турчин се јетко насмеја. 

" — Бојиш се Станка • рече заједљиво. 

— Па, драги ага, ко носи, не проси... 

— Бојиш ли се Станка? рече Турчин и по- 
гледа га оштро. 

— Због њега то и тражим. 

— Онда носи. И гдје га видиш, гдје га срет- 
неш — убиј!.. Јеси разумио: убиј пса! 

— Добро, рече Лазар. 

У том стигоше кући Ивановој. Иван позва Тур- 
чина и његову пратњу да се презалогаје, али Кру- 
шка одмахну главом и оде замишљен. Маринко 
пође с њим, али га он врати: 

— Иди и пази! 

— Добро, ага. 

— Хајде, Маринко, попиј штогод! рече Иван. 
Ниси ништа ни пио ни јео од јутра. 

— Хоћу, Иво, хоћу !... Баш сам гладан. 

И уђе у кућу. 

Пошто је мало пио ракије и доручковао, он 
се поздрави са кућанима.. Лазар изиде за њим. 

— Чика Машо! 

— Qj, роде. 

— Право ми кажи: јеси ли видео Станка ? 

— Као ово тебе сад! 

— А је ли и она била у кући: 

— Јадни мој Лазо !... Волео бих ти казати да 
није, али шта ћу кад је била !... 

Лазару се напрегоше прса. Он рече, више 
за себе: 

— Ја њега морам убити ! 

— Мораш. 

— Или он мене !... 

— Како буде !... Јер, упамти! Ако не убијеш. 
ти њега, он ће тебе насигурно!... А што се Јелице 
тиче... није ништа ни било !,.. Она је за те прошла... 
Збогом |... 

И оде... 

Као да су главе погубили у кући Ивановој... 
Нека слутња о некој великој несрећи обујми све оно 
што је умело размишљати... 

Озебао, окисао до коже, сав мокар, врати се 
Крушка у хан. Али ни сав сумор дана не беше на- 
лик на сумор душе његове. Тамо тек беше пакао... 

Па и није било лако!.. Ма да никог није за- 
текао у кући Алексиној, опет му се чинило да је 
све оно истина што је Маринко видео... Не вара 
се Маринко! Његово око видиу најгушћој тами... 

И сад, хајдуци у селу. Поп, кмет и сви ви- 
ђенији људи су c њима. Он је већ гледао како 
се Црнобарци купе око куће Алексине и мире 
се с њим... 

И онда... све му се чинило да је то због њега, 
да је неко завирио у његове тајне и да је све конце 
похватао... 

Уђе у одају да се свуче. Нареди да му се донесе 
_ кава. Па, пошто се преобуче, узе чибук и задими.., 

Кроз ове колуте провириваху главе његових 
душмана. Он је видео лица како се смешкају, као 
да би хтели рећи: „Узалуд мука, Турчине!...“ 

И то га толико наљути да скочи као опарен 
са дивана и стаде тумарати по одаји... 

Гнев прекипео. Он је'смишљао муке којима 
би мучио те гнусне људе. Хиљадама мисли укр- 
стило се у оној јадној глави... И то само сене као 
муња, па је за час нестане... 

Он се удари руком по челу: 

— Али ја морам њих надвладати |... То мора 
преда мном пасти на кољена и молити ме !... Мора 
то бити! Али како 2... 

Јест, баш у томе је била сва несрећа !... Он 
хоће, и душа му хоће — ама како да уради тог... 
Сваки план што іму кроз главу прође учини му 
се бедан... 

— Полудјећу, тако ми дина! рече, па се опет 
спусти на диван... 

„Не... He може !... Никако не може !... Тај поп!... 
Као какав чобанин што чува своје стадо, тако онзчува, 
своје Црнобарце... Још ће ми и Ивана вратити!...“ 

— Нећеш, попе! дрекну наједанпут. Нє дам!... 

Па му дође у главу да призове Милоша Севића. 

И учини му се да ће то моћи... Удари длан о длан. 

Пандур промоли главу. | 

— Ибро, иди Севића кући, па ми зовни Милоша. 

Врата се затворише. 


ХШ. 
СТРАШНИ СНОВИ. 


Њему нешто лакну на души. Учини му се то 
срећна мисао. Оцепио је Ивана, сад још и Милоша. 
То су два виђена човека, могу и кметовати. 

— Ха... кметовати! То, Tol... Ја ћу натјерати 
онога маторог да баци штап. То ће ићи врло лако. 
Онда һу гледати да им натурим Ивана. А Иван је 
мој !... Како му ја рекнем, онако he кметовати |... 

Лице му се разгали... Нешто мило и топло разли 
му се по грудима; срце му залупа брже... 

— Баш сам побудалио! мислио је. Чега сам 
се плашио 2... Стотину начина имам ja да завадим 
Црнобарце... Па ако ми баш не пође за руком, смета 
ми кмет или поп — мој Асо има сигурно око и добру 
руку да га склони с пута !... Баш сам будала !... 

Потражи још једну каву; истресе лулу, па је 
онда напуни... Дим се изви изнад његове главе... 
И он поче сркати каву... 

Није дуго чекао Милоша. Ибро га је одмах 
нашао, јер је био код куће. 

Јавише му да је већ ту. 

— Нека дође амо... рече он пријатним гласом... 

Милош уђе, сав блед као крпа. Колена му кле- 
цаху, а онај се хан окретао око њега... Као што 
рекох, био је то миран домаћин; никад се он ни 
с ким није парбио, нити пред суд излазио. 

Крушка се подиже с дивана, па приђе Милошу 
и осмехиваше се Ha њ. 

— Добро ми дошао! рече. 

— Боље тебе нашао! рече Милош, више из 
навике да тако отпоздрави, него.што би му то Ha 
памет пало. 

— Сједи, добри човјече, сједи! 

— Нека, могу и постојати... рече Милош, а зуби 
му готово зацвокотали. 

— Ама, сједи, човјече ! я 

___— Па да седнем, рече Милош и спусти се ла- 
гано на диван. 

~- Како је здравље 2 упита Крушка. 

— Хвала Богу... 

— Како на дому? 

— Хвала Богу !... 

— Ако, ако !... Здравље, најприје здравље, па 
онда друго... 

Милош не одговори ништа. Срце му је бурно 
лупало. Да је Крушка хтео ослушнути, он би чуо 
како лупа. 

— А је л? упита Турчин. 

ХАЈДУК СТАНКО 12 

Милош прену: 

— Шта? 

— Надаш ли се ти гостима ?... Опремаш ли 
вечеру 2... Ми ти се, богме, спремамо... 

Милош да пропадне у земљу. Волео би него 
Бог зна шта да га Крушка само то није запитао!.. 
Ушепртљи, па поче лупати којешта : 
| — Та... надам се... добрим прошевинама... Хоћу 
рећи девојкама... онај... кад се жене девојке... 

Више није видео никога пред собом. На очи 
му се навуче некакав мрак; учини му се да му 
неста земље под ногама и као да пада у неки бездан... 
Онда изгуби свест и сурва се с дивана... 


Крушка му притрча. Прихвати га да га дигне. 
Чуо је како му нагло срце бије... Сваки рибић где 
га је прихватио, играо је под прстима његовим... 

— Милошу !... Еј, Милошу !... Освијести се, 
човјече |... 

Али Милош ни маћи... 

Крушка викну пандуре... Ови утрчаше и ста- 
доше га поливати хладном водом. | 

Он поче долазити себи. Диже се полако и поче 
трљати чело и зверати око себе... 

— Устани! рече му Крушка. 

Он се диже лагано, али га опет обујми страх... 

— Сједи, Милошу! рече му Крушка благо. 
Шта ти је, човјече 2... Гледај како је блијед. 

— Није ми добро... Ишао бих кући. 

— Сједи, одмори се... 

И Крушка заиска мало ракије, те му даде... 
Ракија га поткрепи. 

— Ама, вјере ти, шта ти би? 

— Не знам. 

— Je л ти то још који пут долазило? 

— Никад. | | : 

— 0, брате! рече Крушка и узе га за руку... 
Да се нијеси што уплашио ?... Не бој се! Та и ја 
сам човјек !... Звао сам те да ти кажем да ћу ти 
и ја, са пријатељима, вечерас у госте... Ја сам слушао 
од људи да си ти добар, ваљан човјек; а ја ти тако 
волим добре и поштене људе |.., 

Нешто срамота, а нешто и сами страх поче 
збуњивати Милоша... Како да му каже да од про- 
шевине нема ништа ?... Ниједна паметна мисао да 
му дође у главу... 

Крушка, као вешт човек, поче лепо око њега, 
док му језик не одреши. 

И он исказа Турчину све, ама све: и како му 
Јелица одрекла да пође за Лазара, и како ју он 
отерао. 

— Па гдје је она сад? упита Крушка. 

Милош слеже раменима. 

— Ја чујем да је код Алексе... рече Крушка 
и упиљи у њ. | 

Милош сасвим наивно одговори: 

-— Може бити. 

— И, после, чуо сам да се она тамо састала 


са оним лоповом, Станком. 


Милош опет поче губити свест, пребледе као 
крпа. 

— Ја не знам, једва изговори. 

— Чујеш, Милошу! Ти си поштен човјек. Ја 
те волим, не мрзим те. Али ти велим: ако ти сад 
из овијех стопа не одеш Алексиној кући и не узмеш 
дјевојку, онда гледај куда ћеш |... 

Очи су му севале. 

— Добро, рече Милош и не знајући шта го- 
вори. Идем сад. 

— Иди... иди !... Збогом! 

Милош изиде из одаје... 

Крушка је дуго ходао премишљајући: 

— Овај ме се боји. Он ће је силом отети од 
Алексе... Он ће је натјерати да пође за Лазара... 

Али је видео, јасно видео да му је план по- 
кварен. Осећао је да већ више он неће мирити, 
нити ће ce ко њему обраћати... Али ако не може 
мирити, он може завађати, а то као да му, за овај 
мах, беше доста,.. У 

Он седе да прибере своје раштркане мисли... 

— Збацићу кмета!... Натјераћу га да баци 
штап... И то сад, одмах !... Знам и како ћу !... Овоме 

сам заповједио да отме дјевојку... И он ће je отети... 
Ондај ћу му заповједити да је да за Лазара, и то 
ће бити тако... Иван ће бити кмет, а то ће опет 
привући нам још којег сељанина.. Добро jel... 
Добро jel... 

И удари дланом о длан. 

Пандур промоли главу. 

— Иди кметовој кући, па му кажи да ми 
одмах дође ! 

Врата клепнуше. 

После пола сахата, кмет Јова беше пред Тур- 
чином. Озбиљан, миран, стајао је он као какав све- 
титељ. | 

Крушка је секао оком: 

— А је ли ти? 

— Чујем, ефендија. 

— Шта ce то ради по Црној Бари 2... 

— Шта, ефендија ? 

— Лијепо, Бога ми! И још он мене пита!... А 
зар ти не знаш ? 

— Не знам. 

— Па каки си ти кмет? 

Јова не одговори ништа. 

— Каки си ти кмет кад не знаш ко ти дањује 
и ноћива у Црној Бари? 

И Турчин се диже, па му се унесе у лице. 

Јова мирно сачека његов. поглед, а још мир- 
није одговори: 

— Мени се нико није потужио, а само Бог може 
све знати!... 

Крушки се учини да то говори поп Милоје. 
Он суну као олуј: 

— Ти си јатак хајдучки |... 

Јова као да се томе надао. Ништа га не из- 
ненади тај напад. Он опет мирно одговори: 

— Нисам. 

— Јеси! 

— Нисам. 

— Јеси, кад ја велим | 

— Мањ да ти учиним љубав, па да пођем по 

твојим речима. Али ја нисам јатак, и Црна Бара 
нема хајдучких јатака !... 

Да је он говорио напрасито, бујно, одбијајући 
и џапајући се, Крушка би волео; али је он одго- 
варао тихо, мирно, све реч по реч. А то наљути 
Турчина до беснила. | 

— Ти лажеш! цикну он. А шта је било данае? 
Ко оно бјеше у оној лоповској кући заједно са онијем 
лоповом 2... 

Кмет Јова помисли: нужда закон мења !... И 
он слага: | 

— Ја не знам. 

— Лажеш ! 

— Не лажем ! 

— Лажеш!... цичи Турчин као гуја. Био си 
ти, био је поп... Ја то знам! Од мене не можеш 
сакрити !... Али, ево ти заповједам : да одмах сјутра 
сазовеш село и да му предаш тај штап, јер није за 
тебе !... To да учиниш, јер немој, знаш, да ти се 
ја на грбачу попнем ! 

— Не браним... рече Јова и слеже раменима... 

Турчин га више не може гледати. Оне мирне 
речи, оно ведро чело љутило га је; чак га је и 
поглед Јовин љутио !... Он му окрете леђа: 

— Можеш ићи. 

— Добро! рече Јова и пође вратима. 

— Али сјутра, не играј се главом... 

— Добро... 

И кад се врата за њим затворише, Турчин се 
спусти на диван, управо сурва се... Свака му се 
длачица на телу најежила од љутине. 

„Више се не може лијепим ништа, мислио 
је он. Сад ћу и ја памет у главу, па ћу оштрије 
с њима... Док два три пута подвикнем, док укинем 
једну непослушну главу — видјећемо онда !... Олу- 
шаће они мене као снаше!...“ 

И предаде се тим мислима. Глава му се занесе... 
он потону сав, гледећи како руши и пали... 

Чибук му давно испао из руке... Њему се учи- 
нило да већ дела. И руши, и обара, и све му се живо 

клања, као што се Богу клања... Душа му се топила 
од миља... | 

Наједанпут изби један прамичак магле, и из 
тога прамичка изиде човек, па се упути њему... И 
он се, као, загледа у тог човека... Лице му познато, 
а не сећа се где га је видео. „Познајеш ли ме?...“ 
„Јок, бива !“ 

„Ја тебе познајем, Крушко !“ рече му тај човек, 
па му приђе, ухвати га за врат и диже као перце 
какво... 

Он се копрцао, отимао: не помаже. Она стра- 
шна рука стегла врат, као што менђели стежу оно што 
међу њих падне... Изгуби и глас, руке My се узеше... 
Гледао је само укочено, аничим није могао мрднути... 

Наједаред тај човек загрме страшним гласом: 
„Ја сам Станко !... Зар ме не познајеш, зликовче 2...“ 
Он се престрави од тог имена.., 

Станко га, као, спусти на земљу и узе се рас- 
пасивати. Он погледа иза себе, јер нешто зашушта, 
и виде Маринка, увезана, као кад дете повију... 

И, као, Станко приђе, узе Маринка, диже га 
и обеси о једну грану... „Сад види, рече му, шта 
ћу од твога Крушке урадити !... Баш cam те и по- 
дигао мало више, да боље видиш !...“ 


И онда приђе њему, изврте га на леђа и клече 
му на прса, па исука јатаган и стаде га преко длана 
превлачити... Он, као, не може већ више ничим 
маћи, загледа се у Станка, и сузе му ударише. „Шта 
је, Крушко? Шта ти је, срам те било! Зар у сузе, 
као жена 2... Не помаже ти, вала, па баш да пливаш 
по њима !...“ И превуче ножем преко длана... „Оштар 
је као мазија, а ти си заслужио да те тупим кољем!...“ 

Онда га узе за главу, па је закоцаћи натраг... 
Нож сину над његовом главом, а одмах затим он 
осети како му се то оштро гвожђе зари у гркљан... 

Дрекну што га глава доноси, па се сруши 
с дивана. ! 

Његова дрека узбуни све у кући. Дотрчаше 
као без душе, а он је лежао као узет, ниједним YOM 

није могао маћи.. Camo је осећао грдан бол под · 
гркљаном.. 

Једва га повратише и дигоше, али је тај сан 
тако јако утицао на њега да је непрестано зверао 
неким узневереним погледом и од најмањег шушња 
сав би се најежио... 

Ноћ се полако спуштала на земљу, дубока, 
тамна, влажна ноћ позне јесени... Он је осећао 
пустош њену у својој души. Рече да упале жижак 
и да седе с њиме у соби... 

Али никако не могаше заспати Јер чим би 
очи склопио, она се страшна слика обнављала још 
страшније. Онај крвожедни поглед Станков заронио 
му се у душу, припио се, па му сише снагу као 
што пијавица крв сише.. 

Наста глуво доба... Све ce ућутало, само попак 
певуши своју веселу песмицу... Пандури пообарали 
главе, па дремају.. 

Напољу се чуше кораци... Он прену пренера: 
жен. Учини му се да га она иста ледена рука ухвати 
за главу... Хтеде викнути, али не може. Умре сваки 
дамар у њему... Глава му се занесе. 

Врата се отворише лагано. Неко врло опрезно 
уђе у собу, тако опрезно да ниједан пандур не 
осети... 

— Ко је то? напрегну сву снагу Крушка. 

— Ја, драги ага. 

Оветлост од жишка паде му на лице.. 

— A... ти си, Машо.... рече Крушка одахнув- 
ши, као да му се скиде неки терет с душе. 

— Ја. Дођох да ти јавим. 

— Шта * 

— Ту су. 

— Ко ?... 

— Хајдуци. 

— Где ?... рече Крушка преплащено, 

— Код Алексе... 

Он не рече ништа... 

Кмет Јова одмах из оних стопа диже се поповој 
кући, јер је још у поласку рекао попу да га код 
куће чека. 

Поп је био толико нестрпљив да није могао 
у кући седети, него изиде на ону кишу, па изгледа 
кад ли ће кмет. 

И кад га угледа, он му пође у сусрет. 

— Шта je? упита га. 

— Мани! рече кмет и махну рукама. 

— Збиља, шта је ? 3 

— Ништа. Хтеде ме сатрти. Ја сам се владао 
онако као што си ми ти рекао, и чини ми се да 
га је то још више ражестило... 

— Па... 

— Ништа. Рече ми само да се колико сутра 
одречем кметовања... 

— Да се одречеш ?! · 

— Јест, да народу вратим штап, јер „није, 
вели, за тебе“. 

— Па онда“ 

— Онда ништа више. Ја рекох да се смуши, 
тако ме нападе... 

Поп се замисли. Њему то никако није ишло 
у главу... И досад је било Турака у Црној Бари, 
али се нису мешали у сеоска посла... 

— Па нека буде, најпосле. Ти нам врати штап, 
а ми ћемо га опет дати теби. 

— Немој, море! Прођи га се! dap не видиш 
да је пуст 2... Он нема воље да ja кметујем... Па 
лепо, и не морам! На послетку, доста сам и кме- 
TOBAO... 

— Онда знај, Јово, шта нам се спрема! Знаш 
"ли ко ће нам бити кмет? 

— Ко? 

— Иван... To ти је тако истина као што је Бог 
на небу !... Ја бих главу смео заложити |... 

Кмет само слеже раменима: 

— Па шта би my сад? 

— Сад ништа, али морамо бити на опрези. Иван 
ће повући људе за Турчином. | 

— Ми ћемо гледати да не дамо. 

— Тако ћемо нешто и радити. 

Кмет Јова се диже кући да нареди Сими да 
село сазове. . 

И сутра дан окупише се старине до суднице. 

— Браћо! викну Јова са докската. Ја сам вас 
позвао да вам кажем: хвала на почести. Ја више 
не могу бити кмет. Кућа, па старост и слабост, па, 
најпосле, доста се и кметовало... Ево вам, браћо, 
штапа, подајте га коме између вас... 

И пружи штап. 

— А ко би могао бити бољи од тебе? рече 
неколицина. 

— А што то чиниш, Јово ? 

— Не могу, браћо, више !... Ја мислим да је 
право да се смирим мало... 

— Ta оно... рекоше неки... право је; али није 
то баш тако ни теретно кад си већ научио... 

— Чујте, браћо! рече поп. У праву сте и ви 
и он. Он je у већем што то мора учинити !... He 
питајте зашто, доста је кад вам кажем да мора! 
Него узмите овај штап и подајте га коме другом. 

— Коме hemo? стаде се питати народ. 

И наста жагор. Док наједаред из тога жагора 
изби глас Маринков: 

— Знате ли, браћо, кога hemo ? 

Све се очи окретоше на њ. 

— Ја велим да узмемо Ивана Миражџића. 
Човек је поштен, добар, имућан... све! Ја мислим 
да ће нам он добро послужити... 

Кмет и поп само се згледаше, 

— Па не бранимо |... — 

— Добар је Иван |... 

— Како да није добар !... Добри смо ми људи 
сви... Али он је онако окумешан око свега... виче 
Маринко. Па шта велите, браћо ? 

— Хоћемо! Хоћемо !... 

— Ама ја бих волео кад би опет остао Јова! 
рече Петар Шокчанић. Није то што Иван не би ваљао, 
него што се Јова боље разуме. Али кад OH Hehe, 
онда нека буде Иван... Велимо ли? 

— Велимо ! 

— Онда, Иване, ево! 

И он узе штап који му Јова пружи, па га 
даде Ивану... 

Иван се препе на доксат, па се пољуби с Јовом. 

Пога рече: 

— Иване, да нам се закунеш да ћеш чесно 
и поштено вршити кметовску дужност. 

Па смаче с рамена зобницу, у којој му беху 
књиге и крст, скиде капу, метну епитрахиљ на врат. 

Ови поскидаше капе. Иван се прекрсти и це- 
лива крст. Затим поче за попом говорити. ове речи: 

— Ја, Иван Миражџић, заклињем се живим 
Богом и свим што ми је најмилије и најсветије, да 
ћу моју дужност чесно и поштено вршити; и како 
радио, онако ми и Бог помогао! Амин. 

Онда опет целива крст. 

— Иване ! рече поп. Ти си сад кмет. Као слуга 
Божјег олтара, хоћу да те опоменем да је страшна 
заклетва којом си се данас заклео пред Богом и 
пред нама. Ти знаш шта је твоја дужност, па је 
поштуј, а поштујући њу, поштоваћеш самога Го- 
спода. Ниједног тренутка не смеш заборавити на 
овај народ и добро његово, јер кад се заклетва пре- 
крши, онда се и душа изгуби. А ко једанпут душу 
изгуби, тај је више не поврати. Нема тога блага 
које би могло купити мира души. 

Ивана cy жмарци пролазили од ових страшних 
речи попиних: он осети сву тежину нове дужности 
на својој души... . | 

— Попо! рече он. Ја ћу учинити све што могу 
и што умем. 

— Е, нека ти je са срећом... 

Сад наста љубљење.. Онда се људи почеше 
разилазити кућама. 

Попа и Јова пођоше такође кућама. Иван их 
викну: 

— Чекајте, и ја ћу с вама. 

И пођоше. 

— Ама баш да вас запитам: што ви од мене 
окрећете главу ? 

— Ког 

— Вас двојица. 

— Јок. 

— Ама видим ja, попо! . Не да се то сакрити!... 
Ја не знам шта вам је... Па, чујем да сте чак и 
Алекси у кућу ишли. 

— Јесмо. 

— И тамо седели с оним лоповом његовим!... 

— Он није лопов! рече поп озбиљно. 

Иван га Погледа: 

— Шта велиш, попе, шта ? 

— Велим да он није лопов ! 

— Па ко је онда покрао моје паре 2 

— Знаћеш. 

— Али ја хоћу сад да знам ! рече Иван и стаде 
пред попа. 

— Сад се то теби не може ни доказати. 

— Што г 

— Што си полудео ! 

— Шта говориш ти, попо ? 

— Јесте, полудео си! Ти не видиш ништа 
више него оно што онај Крушка хоће да видиш !... 
Ти ћеш још мало, па као и Маринко, отпаркивати 
сваку речцу што ти ко каже Турчину!... Како ти 
тако занесе памет, ја не знам !... 

— Али, Mono... 

— Шта, али ?.. Па ти си данас по његовој вољи 
изабран за кмета. Он је јуче претио Јови чак и 
смрћу ако се данас кметовања не одрече... И Јова 
се одрекао, а тебе кмети Маринко Маранковић!... 

И поп му се загледа у очи, загледа се тако 
да је Иван осетио колико је мален у поповим очима. 

— Зато сам ти и рекао оно неколико речи по 
ваклетви. Ти си Србин. Ако будеш служио Турчину, 


188 | ХАЈДУК СТАНКО. 


ти си погазио твоју заклетву. Сад пази !... Јер кад 
те стане савест гристи, онда ти не помаже не само 
Крушка, него ни буљуци Турака !... Сад знаш све. 
Воља ти је коме причати — причај ! Ја ти се нећу ни 
у што плести, већ ако ми хтеднеш одвући кога Црно- 
барца под Крушкине скуте. То ти не дам!.. А сад... 
збогом ! 

Па му окретоше обојица леђа и одоше. 

Иван зинуо од чуда... 

Кад их нестаде с очију његових, он се крете 
најлак кући, дубоко замишљен. Нека га језа хва- 
тала од попиних речи... 


XV. 
ДВА ОЦА. 


Милош се био страшно поплашио. Онако стра- 
шна заповест Крушкина није му дала ниједног 
тренутка мира. Ишао је као луд. У дубини своје 
душе осећао је да је Јелица у праву. Он је њу испод 
рођеног крова отерао. Она, дакле, има право пре- 
корачити сваки праг, ако је само примају... 

И, сад, како да иде у кућу Алексину ?... Он је 
једаред пљунуо на њу и окренуо јој леђа. Шта ће 
да му кажу комшије, па Иван ?... 

А овамо... мора ићи !... У Турчина шале нема. 
Што заповеди, мора се извршити, мањ ако ти сам 
тражиш ђавола. 

Дође кући, уђе у собу, па се стаде освртати 
тамо и амо као луд. Онда викну брата и жену. 

Кад му ови дођоше, он, онако преплашен, 
стаде им причати шта, је и како је... Сликао им је 
ствар много грђе, јер му се и самом тако чинило. 
Младен и Круна оборише главе. 

— Шта ћемо јако? упита их он. 

Ни једно да би беле. 

— Ко ће ићи ономе у кућу? 

— Па ти, бато, рече Младен. 

— Их !... како ћу? 

Круну полише сузе. Она, као и свака мајка, 
повуче своме детету. | 

— Па шта ћеш кад одеш тамо? упита она. 

— Да је доведем. | 

— А ако је не дадну? 

— Ја ћу је отети ! 

— A ако не могнеш 2 Ако они буду јачи? 

Милош се опет устумара... Наједаред поче 
викати : 

— Ја ћу је отети !... Ако ли она не хтедне ићи, 
ја ћу је убити! Ја сам је родио, у праву сам... 

· — Па што си је онда гонио из куће? запита 
кроз плач Круна. Што је овде ниси натерао? 

Милош виде да је дотеран до дувара. То што 
му жена пребациваше, пребацио је, као што знамо, 
и сам себи. | 

— Па. . нешто се мора учинити !... Ко сме жив 
Турчину на очи ?... Нема ти оно, брате, ни срца ни 
душе !... Ја не знам куда hy !... 

— Како би било да припитамо попу 2 

— А, то је баш како ваља !... Иди, иди одмах, 
Младене. Кажи попи да сам га молио да ми дође. 

Младен одјури као ветар. 

Њих двоје осташе сами. Круни се сузе сле- 
ваху, па се састајаху под грлом... 

— Што си то урадио ? Ти знаш да ти ја никад 
речи нисам рекла, али. сад морам: срце ме боли! 
јецала је она. | 

— Био сам љут!... A она, јогунаста, као што 
знаш, оде !... А сад... ето !... 

И заћуташе... 

Врати се Младен с попом. Поп погледа обоје, 
па рече: 

— Шта ћете са мном ? 

— Попо !... брате !... Да си ми по сто пута отац, 
реци ми: шта hy сад? | 

И поче му причати. 

Поп махну руком, те га пресече. 

— Знам све! рече он. Она ми је сама све при- 

чала... Ја сам био код Алексе онога јутра кад је њу 
Станко довео... Па, реци ми сад, шта мислиш 2 

Он му исприча како га је Турчин звао и шта 
му је заповедио. 

— Јест, јест !... Хоће Турчин!.. Хоће да нам 
ћери удаје и синове жени |... Још ће се нешто њему 
прохтети !... Зажелеће да нема наших глава !... И 
оне ће падати као гњиле крушке !,.. Па шта си 
наумио ? 

— Ја не знам. Звао сам тебе да те припитам!... 
Научи ме, као Бога те молим |... 

— Да те научим ?... Али како #... Да је то моја 
ћерка, ја бих Крушки казао : ја 18) не дам онде где 
ти хоћеш! То бих рекао ја, а ти.. 

— Молим те, попо!... 

— Не пресецај ми реч !.. Тито не смеш рећи!... 
Ти мислиш да је лакше куд и камо отићи Алексиној 
кући, узети Јелицу за руку, па је довести и дати 
Лазару. Је л”? 

— Ја сам доиста тако мислио. 

— Ето да сам знао! Е, па сад ме лепо чуј! 
То нећеш моћи учинити. 

=_. Што 2 у 

— Што не можеш !# Знаш ли ти да је Станко 
хајдук? 

— Знам. Aw ја ћу њега шамаром ! 

— Охо!... Видиш ти јунака !... Не смеш једном 
кркљавом Крушки ништа, а хоћеш шамаром гор- 
ског цара !... 

-— Па ја знам њега од оволицног. Шта ме је 
пута пољубио у руку ! 

— Јесте. Алп то више није онај Станко. То 
је хајдук, горско зверче, које ће ти пушком гркљан 
извадити, као што је Сали-аги! Него, драги мој, иди 
ти кући Алексиној, па се сњим лепо намири... 

— Бог с тобом, попо ! 

— Чуј ме! Нећеш ce кајати!... Иди се намири 
с Алексом! Намири се и помири с њим !... И држи 
се њега: он је поштен човек ! 

— Зар Алекса; 

— Алекса. Кога год Турци мрзе, он је поштен 
човек, јер је Србин. Турци не воле Србе !... Онај 
лоповлук је турско дело, дело субашино и његовог 
улизице Маринка... 

— Јесте, momo! рече Круна. Јесте, истина jel... 
И Јела ми је то рекла. Видела сам по њеним очима 
да је говорила истину !... „Мајко, каже она, он није 
лопов!“ 

— И није! И ја кажем: да смо онда сви огре- 
шили душе и о онако красног младића и о ону кућу. 

Милош се заћутао. 

— Што ћутиш 2 

Милоша је било лако поколебати. Он никад 
није имао своје мисли о селу и сељанима. Као што 
знамо, он је свакога слушао и примао савете. Зато 
се сад и забринуо. 

— Али, попо, рече, како hy сад? Ja сам се 
осрамотио пред Алексом... Једаред ми је назвао Бога, 
а ја сам окренуо главу. 

— Па зар си ти cam?... Има нас доста што 
смо се пред њим обрукали ! рече попа. 

— 0, брате !... Ама не знаш ти како је мени TO.. 

Али реч попина је на њега утицала. У часу 
somo pais што je Турчину обећао. 

— Добро, да идем! Хајде и ти са мном, попо! 

— А што сам не идеш? 

— Велим, боље да си ти самном! Ја не бих 
знао шта да му кажем... 

И кренуше се. Уз пут је Милош причао све 
до ситница шта је код субаше било. 

Кад стигоше на капију, попа викну Једна 
снаха изиде те им отвори капију и позва их у кућу. 

Ведро је сјало чело Алексино. Бацио чибук, 
оплео перчин, па се смешка неким небесним осмехом. 

И Петра, и кућани, све беше живље и весе- 
лије... Та ево опет настадоше стари дани, дани среће 
и разговора !... Ето, људи прелазе праг за који се 
мислило да га неће прекорачити нога човечја. 

— Уђите, уђите! вели Алекса. 

— Пала. Бог ! 


: 

— Бог вас чуо! 

И младеж пође руци гостима. 

Пошто поседаше и принеше им чутуру с ра- 
кијом, рече Алекса: | 

— Па како си, Мило ?... Дао те Бог видети! 

— Богу хвала ! 

— Како на дому? 
| — Оно што је тамо, добро је Ама ми није 
све тамо... 

Алекса се смешка. 

— Једно ми јагње залута у твоје стадо... рече 
Милош, па дођох да га потражим... 

— Ту је! рече поп. 

— Па... где је 2. 

— Алекса! рече попа. Кажи нека доведу 
Јелицу. 

Алекса погледа у снаху Мару, а она, као хитро- 
нога срна, одскакута... 

— Право ми реци, рече Алекса Милошу, шта 
си ти науман с девојком ? 

— Да је водим кући. 

Алекса скочи. 

— То нећеш! рече он, а око му сену. 

— Ко је властан мојим дететом ?: рече Милош. 

—- Ти... Али само док je била у твојој кући!... 
Сад сам властан само jal... И ако само хтеднеш 
силом је одвући, онда нећеш ни твоје главе изнети!... 

— Али ја сам отац! 

— И ја сам отац! 

— Знам, .знам.. Али ja сам јој родитељ!... 

— Што си истерао своје дете напоље 2... пре- 
сече га Алекса... А ја сам јој хранитељ и брани- 
тељ!... Она је под мојим кровом Станка потражила 
и нашла га. 

— Па шта хоћеш ти? | 

— Ја је провим за мога сина. 

= Kor? 

— Станка... 

— Али он је хајдук! 

-— Зар је један хајдук ожењен ? 

— Знам, али... 

— Упамти, Мило, ово! Хајдуци нису баш 
најгори људи. Оно што је у гору отишло, оно је 
челик, оно су срца што не могоше отрпети не- 
правду... 

Попа је рер тај разговор међу њима. Онда 
ИМ е: 

Чујеш, Милошу ! Ти, брате, имаш ћерку на 
удају. . Просе ти је двоји просиоци. Једнога ти је 
дете одбило, а други је за руку довео у своју кућу. 
То јој је, зар, и Бог одредио судбину... 

— Знам, попо, али како да остане она у ње- 
говој кући... 

Алекса јекну : 

-— Ама ја не дам њу, упамти ти !... Она је мени 
све! Од њеног Бога и ја имам Бога !... Откад ми 
она праг прекорачи, одонда ми и људи почеше у 
кућу долазити !... Ја је не дам! 


Очи су му севале као муње... 

— Чујеш, Милошу, подај девојку !... 

— Па... добро! рече Милош. 

— Дајеш 2 викну Алекса. 

— Дајем. 

“ Алекса му притрча, па га загрли. Заплака се 

старац од радости... 

Наста љубљење... Све живо оплака од ра- 
дости. 
. — На кога се наљутио Бог? Кога заборавиог... 
То није истина. Ја га видим!... Он благосиља моју 
кућу !... И живеће колено Алексића дуго, дуго !... 
Много ће живети !... Ту ће бити људи, каких људи!... 
Као да их гледам мојим старим очима !... 


| И старина дигао главу, а глас му јечи некако 
_ свечано. | 

ў Отворише се задња врата кућна; у кућу ступи 
Ногић, водећи Јелицу за руку. Приђе Милошу, 
· пљесну га по рамену и рече Јелици: 

| — Снахо, ево ти сад два оца! Љуби обојицу 
У. руку... 

XVI. 
ПРВИ CY CPET 


Шта ти се није радило у Црној Бари и око- 
лини да се похватају хајдуци, па ништа !... Обили 
cy ноге и Лазар и Маринко, па узалуд. Они их про- 
нађу, чују да су на неком месту, јаве Крушки и 
дигну потеру. Па кад тамо, нигде никог.. 

Цела зима прође у томе витлању. Боже !... Како 
ли се изменила Црна Бара ! | 

Нема оног веселог збора ни разговора. Где дво- 
јица говоре па трећи дође, они ућуте... 

Иван кмет, а људи га гледе горе него оног 
пандура субашиног. Његов Лазар се сасвим одбио 
од куће. Сваки у Бога дан је поред Турчина, па 
ту с Маринком и Крушком очајава. 

А Крушка 2.. 

Крушка сања страшне снове. Од онога дана 
таку је страву ухватио од Станка да само треба 
да чује име његово, па да пребледи као смрт... Сваку 
ноћ по неко мора седети код њега да му држи страх... 

Него, ејвала Црнобарцима ! 

То се све одржа. Попа и Јова одржаше мегдан. 
Нико се више не даде оцепити од своје браће. Чак 
је и Милош Севић постао друкчији... 

То загорча живот Крушки. 

Беше већ ославило пролеће. Пријатно беше 
седети увече пред ханом. Небо се осуло звездама .: 
Из околних бара разлегао се крекет жаба. А Крушка 
би се, ништа не мислећи, удубио у ту музику, па 
ко зна докле би остао да га не зовну да спава. 

Једне вечери седео је са Иваном и разговарао. 
Разговор им беше страшно суморан. 

— Еј, мој Иване, мој кмете, што ћемо, болан? 
рече Крушка. 

Иван слеже раменима. 

— Не знам ни ја, 

— Тебе баш сви оставише? 

— Сви. 

— Због мене 2 
Иван је ћутао. 


— Је un? 

— Ниси ти томе крив. 

— Вјеруј, добри човјече, да сам ја благе на-. 
рави |... Ја не знам шта ми је те не убијем онога 
пса, попа !... Он је то све учинио !... Али нека ral... 
Доћи ће ми на руку !... Одераћу га жива као јарца!... 

— Готово, вала! рече Иван. Али ја ти велим 
да од њега црњег душманина немаш !... Па, после, 
онај Алекса !... Бога ми, ако му ти не судиш, ја ћу 
му судити !... Да ти знаш како ми пркоси само!... 
Онај мој из коже да изађе, ал’ ја га тишкам... 

— Чујем да му је онај пас опет скоро долазио... 
рече Крушка и најежи се. 

— Био је, али као сен. За час га нестане, 
Вребао сам сву ноћ око куће, па ништа... А дошао 
је кући, видео га Лазар. | 

— Ja не знам шта ћу !... рече Крушка. 

Па се замислише... После подужег ћутања 
Турчин опет рече: 

— Ја сам наумио нешто учинити. Послаћу Лазу 
сутра у Шабац, нека однесе моју поруку да ми 
пошљу којег јаничара, да потерам за хајдуцима!... 

— Бог те живео ! 

— Ако их тако похватамо. 

— Сигурно. 

— Онда, пошљи ми Лазу. 

— Хоћу, хоћу, како не бих! 

И сутра дан Иван опреми Лазара у рану зору... 
Појахао зеленка, за појасом му пиштољи и јатаган, 
а око рамена шара. | 

Дође пред хан, одјаха коња, привеза га за 
једно дрво, па уђе унутра. | 

Таман он укорачи, а иза хана се појави Дева, 
осмехну се, попрети прстом, па замаче у луг... 

Дан је освитао леп. Исток се руменео кад 
ce Лазар опрости с Крушком, који изиде да га 
испрати. 

— Ila, дела, да ми с добријем гласовима дођеш, 

— Ја бих то највише желео | рече Лазар. 

— Ё, срећан пут! 

— Хвала !. Дај, Боже !... 

Коњ заигра под њим. Он га пусти, па га онда 
„стаде шишкати док му не пусти раван. 

Јутро беше лепо. Кроз свеже зелено лишће 
пробијаху сунчани зраци; славуј се натпевао са 
другим тичицама, које песмом својом поздрављаше 
сунце. . Ваздух благ, а свеж, надимао му је груди.. 

Он се баци у мисли. 

Тако леп дан... Тако све мило око њега a у 
његовој души пакао... Он је, несрећник, и преко свега, 
још волео Јелицу, волео је оним страшним љубав- 
ним жаром што би био кадар сагорети све као 
пламен... 

И све је ту, и она опет није његова. А није 
његова само зато што Станко још живи.., 

Зажуде му душа да га нађе. 

„Само да га видим!... миелио je... Camo да 
га видим, па он више неби видео белога дана!... 
Убио бих га као ништа !... Онда сам га промашио, 
али сад ra не бих. промашио!“ 

И одоше му мисли далеко, далеко, за оним 
облацима што се жбунају по плавоме небу као мали 
јагањци по зеленој пољани... 

О чему ти није мислио |... О себи, о убијству 
Станковом, о Јелици, о Крушки... о свему... · Па то 
оде у бесконачност... Мисао беше моћнија, и она 
побеже... Он је тежио за њом, али је заостајао... 

И овлада, њиме неко чудно нерасположење. Он 
осети равнодушност према свему... Није га се ништа 
тицало... И пече га сунчана зрака, и њему све једно... 

Онда дође малодушност. Пут му се учини врло 
дугачак. Осећао je да га крста боле од дугог седења © 
на седлу... Он стаде да коња одмори и да мало 
ноге попружи... 

Пође пешке. Наједанпут зец му пређе пут... 
Њега нешто текну. Кроз главу му прође мисао, и 
он је гласно изговори: 

— Не ваља. 

И осети најпре неку хладноћу од оног густог 
луга... Затим га спопаде страх. 

— Зар онај пас не може бити овде гдегоду 
заседи 7 помисли. 

И нешто га ледено прожма целим телом... 

— Њему је лако !... Он је иза грма. Нанишани, 
и онда готова посла .. Само да повуче !... 

Он поче дрхтати. Плашио се готово од сва- 
кога пања. 

И стаде гонити коња да одмиче... 

Одједаред иза једног храста помоли се једна 
рука, и то баш у часу кад он беше тиком поред 
храста. Та рука ухвати коња за узду. 

— Стој! зачу се глас. 

И појави се човек иза грма. 

Њему сенуше светњаци пред очима. Тај је 
човек био Станко. 

— Доле! 

-— Доле !... загрме опет. 

_ Лазар, не знајући шта чини, маши се руком 
паса, трже пиштољ и скреса... | . 

Станко посрте и пусти узду. 

Коњ појури трком, али не Шапцу, него натраг. 
Лазар га није задржавао. Он га, управо, није ни 
могао задржавати, јер је био изгубио свест. Он није 
ништа знао ни о себи, ни о ономе што је учинио. 

Кад га је зеленко донео пред хан, кад га ски- 
доше са седла и запојише мало ракијом, тада рече: 

— Чини ми се, сад се нисам преварио. Сад 
је убијен. 

— Ko? упита Крушка. 

— Станко. 

— Ти га убио 2! 

— Ја. 

— Гдје? 

— Пред самим Белотићем... 

Тога вечера паде у постељу, с које се није 


дигао шест недеља. 


a 

ХҮП. 
ПЕТА ТЬЕ 


Већ и Ивану прекипе. Од тога вечера он се 
реши да гони Алексу. Нареди те га дотераше 
судници. 

— Је ли ти? 

— Шта je? пита га Алекса, а гледа га као. 
да га жали. | 

— Они лопови и данас долазе у твоју кућу. 

— Који лопови? пита Алекса, а упро поглед 
у њега, па му не да тренути. 

— Па твој син. 

— Мој син није лопов. „Сва Црна Бара зна 
да је твој син оне паре покрао и онде закопао. 

-– Хајдучка сорто! 

— Боље бити и хајдук него турска улизица! 

— Ко је улизица? 

— Ти!.. И кажем ти, оступи од мене! рече 
Алекса, па изиде из суднице и не осврћући се на 
вику његову. 

То је био први напад Иванов на Алексу. Од 
тога доба понављао се скоро сваког дана... 

Међутим, Алекса се нимало није бојао Ивана. 
Он је био толико куражан пред њим као да говори 
са кнезом Симом. 

Ивана је то једило. Једило га је тим више 
што Лазар није убио Станка. Јер њему се чинило 
да, би ствар сасвим друкчије пошла да Станко није 
у животу... 

Сем тога, он је страховао. Дању, ноћу, вечито 
му се слутио неки несрећни случај, несрећан по 
њега и кућу његову... 

„Хајдук је, брате, премишљао је он. Може 
те напасти где хоће и кад хоће. Он нема Бога ни 
душе. Да се сав сломиш, ти му ништа не можеш . 
учинити...“ 

И једно време одујми од Алексе. 

Пита га Крушка: 

— Море, па тај твој Алекса још ће и свадбо- | 
вати Станкову свадбу на наше очи! Шта радиш ти? 
| - И њему ће одзвонити |! 

— Кад? 

— Биће... 

И он је отезао с дана на дан предомишљајући 
се. Али један догађај истаче се и поведе ствар 
сасвим другим путем. 

Било је то некако око Тројица. Алекса се 
враћао с рада кући, па дошавши близу својој 
авлији, смотри Лазара где нешто око куће врља. 

Алекси се већ набра чело чим га виде, али 
он се притиша и пође ближе да види шта баш 
тражи тај момак. 

Кућа је била отворена. Крај огњишта послује 
нешто Јелица, а он се забленуо ‘у њу толико да 
вије ни чуо кораке Алексине. 

Алекса га гледаше неким чудним погледом, 
који би га и смождио и помиловао. 

— Шта радиш ти ty? 

Лазару је само грмело у ушима. 

— Је ли, море? 

Лазар не одговара. 

_ — Хоћеш ли да видиш ко је у кући Алексића, 
је л 2... Па што ћутиш 2... Што не кажеш ?.. Је ли?.. 

Лазар заусти да нешто рекне, али му реч 
умре на уснама. 

— Кад си баш зато дошао, онда ходи овамо! 

И узе га за руку, па га поведе у авлију. 

Лазар је ишао као дете. Кад бише на прагу, 
он стаде. 

— Уђи, уђи! Ово је чича Алексина кућа. дар 
си се мало пута овде играо 2... Уђи, yhu!... Ево ти 
и стрина Петре, твоје „цине“. Зар си заборавио 
како си је звао 2... 

Лазару се ноге подсекле. Ове благе речи, онај 
чудни поглед... Је ли могућно да је то отац Стан- 
ков ?... Па онда, како га све опомену на онај лепи 
живот којим те две куће живеше! Та то је још јуче 
било... Још јуче је та кућа била као и његова... 

— Уђи, уђи! говорио је старац. 

Он се нехотице маши капе и пође руци, али 
Алекса плану и трже руку. 

— Натраг, теби да дам ову руку да је пољу- 
биш !... Натраг! Одлази!... Или, ходи овамо. 

И докопа га за руку да га увуче у кућу. 
Лазар се стаде бранити и отимати. 

— Пусти ме! Нећу !... 

— Хоћеш, ja!... 

И таман га до прага довуче, а из собе изиде 
Станко. 

Лазар обамре... Обневиде, посрте и наслони 
се на довратак. Станко напери пиштољ на њ, али 
га Алекса ухвати за руку. 

— Зар на своме прагу ? упита оштро. 

Станко спусти пиштољ, јер га очев поглед 
чудновато гледаше. 

— A он мене? 

— Лако ћеш му зајам вратити, али сад не, 
јер сам га ја овамо позвао... А моја реч нека је 
и теби светиња !... 

Лазар једва дође себи. Он сад виде да је на 
гујиној рупи... Али се пусте ноге подсекле, па не 
могу да макну... 

Станко га је гледао страшним погледом. При- 
чају да има гуја које те својим погледом прикују 
за место на коме стојиш. Такав је био поглед Станков. 

Лазару изиде све на очи, па чак и она страшна 
ноћ кад је бежао пошто је пуцао на Станка. Он 
је дрхтао као прут. 

Станко му приђе. 

— Иди! рече он. Иди, наћи ћемо cel... Кад 
те је мој бабо _ на врат узео, онда ти данас нећу 
ништа. 

Лазар се окрете и оде из авлије... 

Он није видео куд је ишао. Очи су му играле 
у глави, а онај јадни мозак, као да га је неко стињио, 
тако га је болео. 

Ни сам није знао како је до куће дошао. Тек 
само виде пренеражено лице очево, 

— Шта је? пита га Иван. Што си таки? 

Он одмахну главом, па се сруши на праг. 

Кад је себи дошао, била је ноћ. Њему је све 
живо било пред очима. Затварао је очи да не би 
више гледао оног погледа Станковог, али му се 
тек тада јави још страшнији. 

— Бабо... Спасавај ме! 

— Шта je? Шта ти je? 


— Где 2. : 
Лазар показа руком кућу Алексину. 
— Е сад је мој! рече Иван страшним гласом. 
Сад ми неће побећи. 
И пође. Али „Лазар скочи из постеље, па га 
ухвати за рамена. 
— Не иди |... Н...не иди!.. Убиће те! 
— Мене Р. Јок ! 
— Не иди !... Мал’ мене не уби !... Да није било 
чича Алексе, ти не би имао сина!!... 
Страшна мисао обузе Ивана. Заиста, шта би 
он радио да му убију Лазара #... | 
— A... вечерас је он мој! 
· Али га Лазар докопа свом снагом. Руке његове 
утањаху у старе, али још снажне мишице очеве. 
— Ти нећеш ићи!.. Ja те молим, не иди!... 
Сутра, прекосутра... Кад хоћеш иди, само данас Hel... 
И он се обеси оцу о врат... 
Иван одуста од намере, само да би га умирио. 
— Добро! рече он. Али сутра ћу се рачунати 
с оним маторим !... Хајде лези... 
Лазар се спусти на постељу, али није хтео 
пустити руке очеве. 

Освану дан. Иван се још зором диже Крушки. 
Код њега затече Маринка где му нешто прича. 
Иван назва Бога. 
— Бог ти помогао! рече субаша... Него, да 
_ чујеш што ти Машо прича. Сједи. 

— Да седнем: рече Иван. A шта прича, ?... 

Крушка га погледа прекорно: 

— Еј, мој Иване !... Ја мишљах, ти ћеш ми 
нешто ваљати, па те још и за кмета узех. А оно 
сад ?.. Сад се у Црну Бару доселили хајдуци, па 
господују ... Знаш ли ти, болан не био, да је Станко 
и ноћас био код Kyhe ? 

— Знам! рече Иван 

— Знаш?! 

— Знам. Лазар ми рече ! 

И он исприча све шта је са Лазаром било. 

— Па шта сад мислиш ? 

— Дођох да тебе питам. 

Турчин се замисли. Он паметоваше од сваке 
руке, али што год намисли, види да је детињасто. 
С једним je био на чисто: хајдука не могу похва- 
тати. Јер Црнобарци сад више њих и не сматрају 
друкчије него као људе који срећу носе... Најзад 
се окрете Маринку : | 

— Шта ти велиш, Машо 2 

— Ја велим да оног маторог треба притег- 
нути !... Треба га натерати да каже где им je даник. 

— Па? 

— Онда јавити у град да се спреми војска, 
да их помлатимо. 

— А хоће ли казати? 

— Само ти њега притвори у ово твоје подрумче 
под ханом, па га онда предај мени... 

Турчин се замисли. Учини му се паметан савет 
Маринков. | 

— Лијепо! рече он. Да га позовем. 

— Зови га, зови! рече Иван. Казаће кад je 
мајку за сису ујео !... Ја ти јамчим ! 

Крушка удари длан о длан, и пандур се јави 
на вратима. 

— Иди, Мехо, па ми зовни Алексу Алексића. 

Пошто Мехо оде, он се окрете Ивану и Маринку: 

— Јесте ли сигурни? 

— Сигуран сам! рече Маринко, а сатански 
осмех запгра му на уснама. 

— Е, ето вам !... Ja хтједох човјешки, па ми 
се не даде. Сад га предајем вама двојици. Како 
ви рекнете, шта ви урадите — оно је речено и 
урађено. Ја ћу се лијепо ставити у страну, па ћу 
гледати... 

— Тако, Tako! рекоше обојица. 

А Маринко додаде: 

— Видећеш да ли ти још вредим ! 

Нису дуго чекали. Мехо се врати и доведе 
Алексу. | 

Он уђе у одају, истина нешто блед, али миран 
и одлучан. 

— Је ли ти, море, поче Турчин. Ти баш на 
очиглед цијелом свијету јатакујеш хајдуцима? 

Он му гледаше отворено у очи, па рече: 

— Ја не јатакујем. 

— Шта не јатакујеш, поче Иван и задрхта, 
кад нема ноћи а да ти син у кућу не дође ! 
| — Мој син долази у своју кућу. 

— А... твоји су задругари лопови, дакле, je л? 

— Моји су задругари моји синови, а они нису 
лопови! рече Алекса и погледа таквим погледом 
Ивана да овоме пође коса у вис. 

Маринко се насмеја. 

__ — То је отац! рече он. Та оно... кад неко 
изгуби образ — њему је све једно!.. 

— То се види по теби, добаци му Алекса као 
из рукава. 

Турчин је слушао тај разговор и чудио се 
куражи Алексиној. 

— А што се то види по мєни? упита Маринко, 
па му се безобразно унесе у лице. 

— Јер да имаш образа, ти би се данас звао 
Муја или Алија, а не би поганио српско име. 

Маринко се окрете субаши: 

— Ето га, ефендија!.,. Чуј шта ти у очи 
говори |... | | 

— Немој ти ту њега плести! рече Алекса. Ја 
ово теби говорим. Он је Турчин, па је опет човеҷ- 
нији од тебе |... 


ИРЧЦНЧУ ђе“ Ue 


~ 7а 


204 CAD Uy КУСТАН КО 


Крушка помисли: 

— Добро се брани... Штета! 

— А... улагујеш се !... рече Иван пакосно. 

— Коме 2... Ето га нека каже кад му се ко 
до данас улагивао... То је посао твој и Маринков!... 
Ја од Турчина ништа не тражим ! 

— Ни милости? рече Крушка и устаде. 

— Милост је у bora!... Ти ми не можеш ни 
једне ове беле власи оцрнити, а камо ли да ми што 
помогнеш. Помози ти овој двојици !... 

Крушку наљути овај оштри одговор. 

— А знаш ли ти, бре, шта могу ja? цикну он. 

— Ако Бог хоће, — ништа !... 

— Мехо!.. Асо!... Ибро!... 

Пандури се појавише на вратима. 

— Одвуците овог маторог пса у подрум. 

Алекса беше миран кад му они приђоше, и 
само рече: 

— Немојте ме вући. Сам ја идем. 

И баци један оштар поглед на све,.. Тај поглед 
је много говорио. Говорио је више од наперене 
пушке. 

И он изиде мирно из одаје као из своје собе. 

Отворише влажно подрумче. Изнутра удари 
задах мема и влаге. Њега гурнуше, и он се спо- 
таче преко степеница... Корачи два три корака, и 
место тврда пода стадоше му ноге утањати у блато... 
Врата се затворише за њим, и он остаде у густој 
помрчини... 

Врати се на степенице, па се прекрсти и диже 
очи горе: | 

— Господе! рече он. Ти ми буди пријатељ. 
Дај ми снаге и дај ми памети да се одржим до 
смрти |... | 

Онда седе и зарони главу у руке... 

Црне мисли овладаше њиме. Њега су изне- 
надно позвали од куће, па није ништа ни на- 
редио ; није им казао ни шта да раде ако Станко 
кући дође... 

— Сад ће наместити заседе и ухватити га... 
Јест, јест... То ће учинити... А кад га ухвате, онда 
је све прошло... Метнуће га на муке. Бездушни су 
Турци... На грозне ће га муке метнути... 

И створи му се пред очима грозна, страшна 
слика : како Станку очи ваде, па у очне дупље си- 
пају зејтин, мећу фитиље и пале, да им светли кад 
вечерају... 

Снага му охладни. Он осети како му се срж 
леди... Скочи, стресе се и пође да корачи.. Глава 
му удари у греду, раме у зид, а ноге опет почеше 
утањати у блато... 

Он ce трже... 

— Где су ме ово затворили? питаше се гласно... 

И стаде пипати око себе. То беше тесно под- 
румче, да се не можеш ни исправити ни окренути... 
Са влажних зидова капала је вода... Светлости ни 
зрачка. Растово платно што је затварало тај ћумез 
беше једноставно, а с поља га је затварао мандал... 

Страшно !... Он се опет спусти на степенице... 

 Осећао је зиму и жеђ. Грло му се осушило, 
а он не имаде ни воде. Стаде лупати у врата. 

— Шта hem? запита га глас с поља. 

— Дајте ми воде! 

Не доби никаква одговора... Мислио је да је 
онај отишао да јави субаши за то... Али ништа... 
Прође много времена, прође... вечност... а њему 
нико. да би речи, а џаба ти воде... 

Чудно ли човек жуди за оним чега нема!.. 
Али он стеже срце. | 

— Hehem, Турчине !... Нећеш ми речце изма- 
мити f.,. Та квасићу грло својом рођеном пљувачком, 
а нећу ти речи казати !... 

И он седе, наоружан новом снагом... 

Међутим време је пролазило. Њему се учи- 

нило да је прошло доста дана и ноћи, али се ње- 
гова врата не отворише... 

| Осећао је глад и жеђ... Грло му се сушило... 
Али он беше још свестан, још силан и бесан... Не 
хте викати, ни молити за милост... 

Једаред му се учини да чује како се реза 
отвара... Он прену, скочи... Та да му је само да 
дахне свежа ваздуха, да дахне слободно, па би 
опет био снажан, опет би се окрепио... 

Али то беше варка. 

Други пут му се учини да нешто гребе у зиду 
према њему... Гребе као миш. Он прегази ону каљу 
и стаде ослушкивати... Јесте, rpede!... Али то тако 
опрезно, полако... 

Он је слушао тај глас, то гребање, као да то 
Бог шаље разговора усамљеној души његовој... И 
док би год то слушао, он не осећаше ни глади 
ни жеђи... 

Док се једном и његова врата не отворише. 
Јурну свеж ваздух и запану га здрављем својим. 
Сиромах Алекса поче свест губити. Очи my засе- 
нуше од сјаја белога дана... Он се изгуби. 

— Алекса !... Алекса! викао га је неко. 

Он отвори очи и виде Маринка над собом где 
се смеши. 

— Vx, Алекса брате! Субаша те сасвим 3a60- 
равио. Кад ја дођох данас па запитах, рекоше ми 
да те се нису ни сећали !... Јеси ли гладан? 

— Јесам !... прошапта сиромах. 

— Сад ћу ти донети ручка мало... 

— И воде... воде... шаптао је Алекса,., 

— Добро, добро... | 

И врата се затворише. Алекса је очекивао. 
Сваки тренутак беше му вечност... 

Врата се опет отворише. На прагу се појави 
Маринко носећи један лонац, једну дрвену кашику 
и комад хлеба. 

— Ево ти ручка! рече он. Скувао сам ти мало 
гра с рибом. Ја знам да ти то волиш. 

Па метну јело преда њ, 

Алекса халапљиво докопа лонац. Пријатан 
мирис рибљи заголица му нос. 

Маринко га пусти мирно, само му је онај исти 
сатански осмех играо око усана. 

— Је л’ добро? питао га је. 

— Добро... Само много слано. 

— Сува риба.. али ништа... 

Алекса је јео... 

— Је ли, Алекса? 

— Шта je? 

— Што ти мени, болан, не кажеш за твога 
Станка. Кад сам ја то кога упропастио 2... 

Алекса је ћутао. | 

— Ја њега волим као да је на мом срцу од- 
растао. Он је добро дете !... Нека ми говори ко шта 
хоће, али од њега нема бољег момка у Црној Бари... 
Сад, што је мало згрешио .. шта ћеш 2... И свети су 
грешили... 

Алекса сену оком. 

— Он није грешио! рече оштро. 

— Јесте! рече Маринко. 

— Лажеш !... Ама криво седи, а право говори!... 

Маринко развуче усне. Њему сену нешто кроз 
главу. 


Станко није крив. Ако сити украо, то је и он! рече 
и озбиљно погледа Алексу. 
— Па ти рече... 
— Ја јесам рекао, али није!... Ја сам морао рећи! 
— Морао 2... А ко те Tepao? 
— Онај коме се може. 
— Турчин * 
— Он... 
— А што?! 
— Не знам... Ни данас не знам... 
— Дај ми мало воде!.. рече Алекса. 
— Даћу, али да ми кажеш нешто. 
— Шта 2: 
— Где је Станко и дружина ? 
Алекса пусти кашику у лонац, и погледа га 


— Хоћеш баш да ти кажем праву истину? Твој | 

страшним погледом. Али му је Маринко гледао 
правце у зеницу. 

— Кажи... кажи! 

— То нећеш никад дознати ! 


— Хоћу! 
— Нећеш, велом ! 
— Xa, ха, ха!.. насмеја се Маринко. Па 


лепо !... Ако нећу дознати, и не морам !... Дај то 
овамо ! | 

Па му оте лонац из руку и пође. 

— А воде? 

— Кад кажеш где је Станко !... рече и затвори 
врата... 

Горело је грло Алексино од оне слане рибе и 
пасуља. Као да је неко жара насуо. 

Наједанпут га обузе јака ватра, обујми му 
главу, жиле набрекоше, а крв поче струјати нагло, 
бесно... ( 

Он осети жеђ, ужасну жеђ... Памет га поче 
остављати, и он се сруши са степеница: у ону 
каљугу... ‘ 

— Воде !... Воде !... рикао je. 

— Хоћеш казати? пита с поља Маринко. 

— Нећу ! 

Наједаред све заћута... 

Он скочи као помаман и стаде викати: 

— Мучите ме!... Убијте ме !... Сеците ми парче 
по парче меса са тела Mora — нећу казати !... Га- 
дови !... Гадови!... 

И онда стаде газити и табати по оном блату... 
Удари руком по влажном зиду... Кад осети влажну 
руку, он је принесе својим сувим уснама и окваси их... 

И он стаде купити влагу са зида .. Кап по кап 
узимао је на руку, па је с руке уснама узимао... 

Али му то још више раздражи жеђ... Осећао 
је у себи читаво огњиште које треба загасити... Он 
стаде чупати косе и дерати одело на себи... Затим 
леже у блато и стаде се ваљати... 

Осећао је како блато хлади његово врело 
тело... Онда осети како му нешто хладно мили по 

кожи... датим му се учини да се руши и ломи та- 
ваница над њим... 

И он угледа небо облачно, тамно... И као паде 
плаха киша, и она му ороси лице.. И капи се сле- 
ваху у грло његово... И те капи појише ra, хладише, 
и као би му доста, али он не може више маћи... А 
оне се улеваху најпре полако, кап по кап, а после . 
бујицом... И он осети како га вода гуши. Хтео би 
да се отме, али не може... И он поче да се напреже, 
али му се ни један мишић не помаче... 

Он изгуби свест... 


XIX. 
ПОЧИЊЕ ОСВЕТА. 


Онога часа кад су Алексу бацили у подрумче 
и кад се Крушка са Иваном и Маринком врати у 
своју одају, промоли се иза шумице што је близу 
хена Девина глава.. 

Он попрети руком, па се онда, прикрадајући, 
докопа шуме. 

Кипео је гневом. 

— QO, где хоће да сатру човека ни крива ни 
дужна !... Ал’ неће... Ту је Бог, стари пријатељ |... 

Па окрете журно дну села. Упутио се по- 
повој кући. 

— Прво да њему јавим, па ћу онда потражити 
Станка... 

Али срете попу. 

— Ако Бог да ти? 

— Теби. 

— Шта је» рече попа, пренеражен, видећи 
како изгледа. 

— Није добро... Алексу бацише у тамницу, у 
подрум под ханом... 

— Кад’?! | 

— Cag... Ја идем отуд. Страшне му муке спре- 
мају... Чуо сам шта су говорили .. Маринко ће га 
мучити .. 

— Па 2... 

— Јављам ти да знаш, па се разговори с љу- 
дима шта нам треба радити... Јер што је данас било 
с њим, биће сутра с тобом... с Јовом... и другим 
људима... А ја идем Станку. 

— А где je он? 

— Они су сви на Подинама... Ту је и харам- 
баша. Дошли су пре неколико дана... Идем да кажем: 
више се не може трпети... Па кад њима то кажем, 
онда идем Катићу, Стојану, проти Николи... Овима 
ћу им рећи да нама није вајда од њиховог сашап- 
тавања, него, ако ће што чинити, нека почињу!... 
Збогом, попо ! 

И окрете се назад, па се упути Подинама... 

Ишао је нагло. Зној му се слеваше низ лице... 
Из далека је чуо потмули жубор Дрине и ишао му 
ближе. Одједном стаде и загракта. 

Из луга му се одазваше. Он пође неколико 
корака, кад искрену човек преда њ. 

— Ти си, Дево? | 

— Ја, Јоване. Је ли ту харамбаша? 

— Ту је... 

Дева се упути к њему. 

Харамбаша и дружина засели по зеленој трави. 
Дева виде да им је, својим грактањем, прекинуо 
какву лепу шалу Заврзанову. Кад га видеше, сви 
се дигоше на ноге. 

— Помаже вам Бог! рече Дева. 

— Бог ти помогао! загрме са свију страна. 

— Шта ти је? упита харамбаша, видећи његово 
снуждено лице. 

— ЗЛО. 

— Зло ? повикаше сви. 

— Зло! Станко! Оца ти отоич бацише у тамницу. 

То дође ненадно. Станко му пође, али посрте, 
јер му се смрче пред очима... Хтеде нешто рећи, 
али му се свеза језик... 

— Како ? Зашто? заграјаше са свију страна. 

Дева исприча све од самога почетка. 

— Па каква му је то тамница» пита харамбаша. 

— Ја сам једаред само завирио! рече Дева. 
То је таки јад да и саме гује беже одатле... 
| — Харамбашо, рече Суреп, да избављамо човека! 

— Јест, јест, да га избавимо! повикаше ca 
свију страна. Да идемо сви... 

— Сви нећете !... Нису вредни да на њих крећем 
сву моју чету !... Је ли, Дево, колико Турчин има 
пандура? 

— Десет. 

— Десет и два дванаест... четрнаест... добро!... 
рачунао је харамбаша. Онда нека пође Cypell... 
Илија... Станко... Зека... Јован и Јовица... То ће бити 
доста... | 

— Доста! јекну Станко. Ја ћу им сам дати 
посла ! Поклаћу их као јагањце !... 

— Лакше, Станко, лакше! рече харамбаша. 
Ти заборављаш да са угурсузима посла имаш !... Да 
су то јунаци, ја бих послао тебе и још двојицу, али 
то су угурсузи... Сурепе! Ходи овамо! 

" Суреп му приђе, и он му стаде лагано наре- 
ђивати шта све да ради: 
— Прво иди попу, па се с њим споразуми... 
Дева и Заврзан нека све добро разгледају, јер од 
њих не треба гласник да изиде... Нико од њихових 
не сме причати шта је било !... Можеш их помлатити, 
можеш их и мени довести — то ми је све једно |... 
То што учиниш, учињено је... 

— Добро, харамбашо ! 

— На Станка ми пази! Он је жесток. Не дај 
му да налети !... 

— Добро. 

— Спремај се! викну харамбаша. 

И док длан о длан, све је било готово. 

— Дево! 

— Чујем, Срећко. 

— Попа ми поздрави... и... пазите... 

— Не брини... Збогом ! 

— Збогом! рече харамбаша. Овде ћемо се видети. 

Окорамише дуге шаре, па се кренуше. Заврзан 
је поигравао,.. | 

— Станко! рече он. Баш ми је срце на мери 
што и мене харамбаша одреди !.. Не знаш како 
волим што ћу једаред изблиза видети твога Крушку!... 

Станко је ћутао. У њега беше ушло сто бесова. 
Чинило му се да миле, а не ходе, па је одмицао 
испред свију. 

— Станко! викну га Суреп. 

— Шта je? 

— Лакше. 

— Jal... Лако је вама !.. Можете, ако хоћете, 
и одспавати мало; али мени није лако! Да Бог дао 
крила имам, ја бих одлетео тамо !... Јер тамо је мој 
отац, и лежи ни крив ни дужан !.... Можда га муче 
свакојаким мукама ти бездушници !... Ја морам 


|" журити !... 


— Па немој ти тако. 
| — Не пристајте ми на муку. У мени крв кључа 
од беснила. Ја на очи не видим од муке... Ако 
хоћете, пожурите; ako ли нећете, ја идем сам !... 

— Па ми смо и пошли тамо! Не брини!... Твога 
ћемо оца ишчупати! рече Суреп. | 

Кад стигоше до Стараче, Суреп заповеди да 
стану. Онда зовну Деву на страну, па се стаде 
нешто с њим разговарати. датим Дева оде. 

_— Је ли, Сурепе, а шта ми чекамо овде ? упита 
Заврзан. 
_— Што треба, рече Суреп кратко. 

— Добро. Али нама треба много што шта. 

Суреп само слеже раменима. 

Са Станка је ђаво кожу дерао. Он не могаше 
појмити то његово очекивање. Љут као рис, само 
је попреко погледао свакога ко би му ма једну речцу 
проговорио. | 

Ноћ се спусти на земљу. Беше то тиха летња 
ноћ без месечине. Из луга се чула песмица тичја; 
ветрић је шушкао по лишћу као мали лопов... 

Око Станка се земља окретала. Већ му пре- 
кипе. Цикну и баци Сурепу ове речи: 

— Ти седи... може ти се, а ја идем! 

— Ти нећеш ићи! 

— Ко ми то брани 2 
— Твоја заклетва... Заклео си се на хлебу и 
соли да ћеш слушати заповести старијега. 

— Али... 

— Он је знао шта је заповедио. Ти само можеш 
покварити сав посао !... Кад човек нешто ради, он 
треба да ради паметно... После се не вреди ка- 
јати... Седи. 

И Станко се спусти. 

Једва у неке ето Деве. Суреп му изиде на 
сусрет : 

— Шта je? | 

— Добро је. Тамо су код субаше 

— Сви 2 

— Сем Лазара. 

— А поп? 

— Он се нада. Припремио је све што треба. 
Суреп се окрену дружини и више шапатом рече: 
— Полази! 

Станку као да неко скиде терет с душе... Хај- 
дуци већ беху на ногама. | 

— Пази! Опрезно само !... Илија! Ти hem 
заићи од честе са Девом и Јовицом, а Станко, Зека 
и Јован ће са мном. Само полако .. Кад дођете пред 
сами хан, ви станите. Нека нико ништа не почиње 
док ја не заповедим. 

И кренуше се. 

У Крушкиној одаји горео је жижак. " Крушка 
је био врло узнемирен... Опет га беху спопали они 
чудни снови... Зато је и позвао Ивана и Маринка 
да седе с њим. | 

Ови су били као у неком полусну. Пандури 
су спавали у хану крај огњишта. Напољу је пиркао 
ветрић и гонио суво лишће... 

Крушки пале трепавице, као да му је неко брег 
на њих навалиб. Он се намести и заспа... 

И тек што је уснуо, а јави му се Станко с четом, 
стоји на прагу и погледа страшним погледом... Хтеде 
дрекнути, али му се реч узе... 

Станко са Сурепом, Зеком и Јованом беше на 

прагу... Турчин протре очи. Мислио je да сања, 
али то беше грозна јава. · | 
— Да се нико није макнуо! грмео је Станко, 
а око му сева као муња. 7 | 
-— Јесте ли повезали оне у кући? пита Cypen. 
— Та мани их! одговори Заврзан. Вредни 
неки Турци !,.. Ево, сами се вежу !.., 


“» Па се грохотом насмеја. 


А тај смех одјекну некако страшно у души 


| Крушкиној. 


„ Станко уђе у собу са голим јатаганом у рукама. 


_ Погледа оштро Турчина, па грмну: 


— Везуј ce! 

И не знајући шта чини, Турчин се стаде рас- 
пасивати. 

Иван и Маринко се окаменили на месту. Станко 
погледа Маринка, па му рече: 
___— Помози твоме Крушки, вежи га !... 

И Маринко послушно, као снаша, приђе и стаде 
везивати Крушку. 

— Боље стегни ! 

Маринко притеже. 

— Душмански! цикну Станко. 


Маринко удари коленом Крушку међу плећке. 


Плећа улегоше, а прса одскочише... Појас утону у 
мишице. Крушка беше модар као чивит. 

— Тако !... А сад, деде газда Ивана. 

Маринко приђе, па притеже и Ивана као и 
Крушку. 

Кад се то сврши, Станко приђе Турчину и 
изврте га као какву кладу, исто онако као што је 
некад сањао. Онда ce наже нада њ. 

— Је ли, Турчине, где ми је отац? 

Зашкрипа нешто у грудима Крушкиним. Он 
заусти да рекне, али не може. 

Станко заману ножем. 

— Где je? Одговарај ! 

— У подруму.. простења Крушка. 

Суреп викну : 

— У подрум идите, па изведите Алексу ! 

Заврзан и Јовица поскочише као јелени... Кад 
отворише подрум, видеше Алексу где лежи усред 
оне каље. Руке му окрвављене, одело поцепано, а 
међу прстима, улепљени блатом, седи праменови 
косе његове... 

Изнеше га напоље. Старац је лежао непомично. 
Заврзан се Haske нада њ. 

— Шта je? упита Јовица. 

— Још дише... 

У тај мах Станко истрча из хана: 

— Где је, где je? 

— Ево га! рече Заврзан. 

Станко паде по старинн. ЈЉубио му је смежу- 
рано, каљаво лице и руке. 

Старац поче долазити к себи. 

— Воде... шапутао je.. 

Потрчаше да воде донесу. Суреп рече Јовица: 

— Ходи и пази на ове!1.. 

А он приђе, узе врг, па стаде Алексу водом 
кропити... Наслони му затим врг на опечене усне 
и пусти неколико капи... 

Као миље неко разасу се живот по снази Алек- 
синој. Он се опре рукама, али још беше малаксао. 

— Воде !... Воде !... 

— Не смемо му много давати, то би га убило! 
рече Суреп и пусти још неколико капи на његове 
суве усне... 

Онда се окрете Заврзану. 

— Понеси Алексу ! рече му. 

зора је свитала. Месец у последњој четврти 
тек избио и оборио своје рошчиће земљи. Свежина 
се дизала и будила све живо... 

Хајдуци су журно одмицали. Од неколико пу- 
шака начинише носила, на којима су Алексу носили. 
Станко је ишао поред оца, гледећи и пратећи жедним 
погледом сваки покрет његов. . 

Алексу прилично оживе свежина. Он затражи 


да га спусте, па онда поиска воде... 


Суреп му даде, али само један гутљај. 
-- Немојте ме мучити... Изгорех ! 

Суреп ништа не одговори, али му више не даде, 

Заврзан погледа нада се: 

— Господе, да лепа дана |... Али лов је још 
лепши. Је ли, Сурепе, харамзаша ће се више обра- 
довати оној тикви ћелавој (и ту показа на Круш- 
кину главу), него да му носимо од злата јабуку. 

Суреп махну главом у знак одобравања. 

— A Beh за Станка и да не говорим!... 


— Данас је мој дан! рече Станко, a очи су. 


_ му севале од задовољства. Само да ми би наћи још 
онога !... Њему, њему да ми је да се светим !... Он 
не би умро како се умире !.. Сав страх мора најпре 
осетити !... | 

И приђе заробљеницима, које је Зека гонио. 

–- Па; Иване Миражџићу ! рече јетко. Шта сад 
велиш 2... Ето ти сад и твога Крушке и твога Ma- 
ринка... Кажи им нека дигну потеру! Зар под седу 
косу да се обрукаш ?... Срамота !... 

Иван оборио главу. Сад тек беше му јасно 
колики је грех учинио; сад је тек потпуно осетио 
колико је велика мржња коју је на се навукао !... 
Реч му се узела. Није му жао било седе главе, та 
он се и онако доста наживео; али му је жао оне 
његове нејачи што ће она ни крива ни дужна испа- 
штати грехе његове. Напреже снагу па рече: 

— Станко !... Богом ти проста моја глава !... 
Али... немој се светити |... Оно што је тамо... није 
криво ништа,.. : 

— днај је онде био крив, је л’? упита Станко 
и показа на Алексу... 

— Бог ће питати !... 

— Ама док до Бога дођеш, хоћу да те питам 
ја !... јекну Станко и поче дрхтати. Ја сад с тобом 
хоћу да говорим !,.. Упамти, Иване! И кад бих могао 
да ти најстрашније речи добацим у лице на твоме 


последњем часу, опет је то мало према греху који. 


си ти учинио ! 
Иван завеза. Он је видео пред собом ражљу- 
ћена риса. Очи cy Станкове муњом палиле... 


Дан је све више освајао. Сунце је пробијало 

кроз густо лишће, и већ се осећала топлина зрака, 
његових. | 

| Наједанпут стадоше. Заврзан залаја и одазва 
му се лавеж... Онда неколико оружаних хајдука 
изиде им у сусрет. | 

— A... уловисте их? упита Ногић. 

– Уловисмо | рече Заврзан... И ма колико да 
су били љути ови пси, падоше нам у клопку и не 
регнуше !.. 

— Хајде, хајде, чека. харамбаша. 

И дођоше на место. Харамбаша и дружина 
поздравише их весело. Зека привеза ону тројицу 
за један танковијаст јасен, а Алексу принеше оној 
клади на којој је седео харамбаша. 

Срећко се наже над Алексом, 

— Јеси ли жив, брате? упита га он. 

— vine сам... Воде !... 

Срећко потеже своју чутуру. 

— На, напиј се!... Ово he те окрепити. 

И Алекса повуче два три гутљаја из чутуре.. 

— Можеш ли устати — 

— Ако могнем... 

Станко притрча и придржа га... Страшно је 
изгледало измучено лице Алексино... 

— Наместига овде, поредмене.. „рече харамбаша. 

Посадише Алексу на кладу... И он, наслоњен 
на харамбашу, погледа она три несрећника... 
| — Сад ми испричајте све како је било. Деде 
ТИ, Илија! 

И Заврзан поче причати све до ситница. Кад 
би готов, харамбаша рече: 

-- Право ми је! Све је добро било!... А сад?.. 
Шта ћемо сад? 

— Да их побијемо! рече Станко. 

— Да им судимо! рече Суреп. 

— Да судимо! заграјаше са свију страна. 

— Зеко! рече дар ли Одреши их и приведи 
овамо.. 

У млађега проговора нема. Хајдуци се окупише 
око харамбаше све по реду и по старешинству. 

Зека их приведе. 

-— Турчине! рече харамбаша. Ти си овде пред 
судом осветника... Ми знамо твоја дела. Ти си по- 
стављен за старешину у Црној Бари? 

Крушка је ћутао. 

— Немој ћутати! рече харамбаша. Ти си по- 
стављен за старешину ономе народу. А старешина 
у једном селу, то је исто штом старешина у једном 
дому. Је ли тако? 

— Па шта сам скривио ? упита Крушка, 

— Завађао си народ. 

— Јок ја. 

— Јеси. 

— Сад сам у твојим рукама, можеш ме на- 
тјерати да признам, али нијесам. Све је бјежало од 
мене. Једино ови Маринко и ови Иван што бише 
онако људи према мени. Ја сам у овој Црној Бари 
био жељан људи и лијепе ријечи... Ове ме је гле- 
дало попријеко... Ја рекнем ријеч, а они оборе 
главе... Шта сам могао ја квара учинити *... Реци, 
pane |... Реци, Маринко !... 

Хајдуци су ћутали. Иван и Маринко исто тако. 

-— Ја сам био мученик! настави Крушка. Да 
сам пао у постељу, нико ми се живи не би нашао!.. 
Сироче од малена, ја не знадох ни за оца ни за 
мајку. И онда... ја завађао |... Ко се с ким завадио?... 

Опет нико речи. Крушка се окуражи. Помисли 
да ће их још и расплакати, па настави: 

— А Бог је и мене створио као и друге, као 
и вас. И ја сам човјек који срце има... Зар ја немам 
својијех јада, зар ја немам суза, и зар ми не треба 
нико пред ким бих се могао изјадати и заплакати #... 
Реците !... Зар вас нијесу јади у гору натјерали ?... 
Зар нијесте то због срчанијех бола учинили“... Па 
кад је тако, онда шта сам ја крив? 

— Не би био ништа кад би тако било. Али 
није тако 
— Тако је. 

— Дево! Ходи овамо! рече харамбаша. 


Дева приђе. 

— Чуо си шта Турчин рече? 

— Чуо cam, али Турчин лаже |... 

Крушка га погледа убезекнут, а Маринко и 
Иван пребледеше као смрт. 

— Ови је луд... Он бунара којешта! рече 
Крушка. 

— Ха, ха, ха! насмеја се Дева Јест, ваша ме 
сила научила да бунарам, али ја нисам луд! Нисам 
луд већ и зато што сам ти од твога доласка сваку 
стопу пратио. Ти ниси могао клањати твоју мо- 
литву а да те моје око не смотри !... 

И онда стаде причати све што знамо. Сваки 
договор с Маринком, Иваном и Лазаром, сваку речцу, 
сваку намеру њихову... 

Ноге заклецаше под Турчином. Он се запре- 
пасти кад чу да овај човек зна све, сваку, и нај- 
тачнију, помисао његову... 

Дева је говорио речито, отворено. Хајдуци зи- 
нули од чуда, запрепастили се !... 

— Тако је, Турчине ! завршавао је Дева своју 
оптужбу. Тако је! И хоћеш ли да знаш ко ти је 
омео све твоје намере ?... Ja, Турчине! Ја и онај 
поп, који је као орао лебдео над Црном Баром и 
није дао људма да падну у твоје замке !... Деде, 
реци да није тако !... 

Турчин се сруши као громом погођен. 

Из Девине приче видело се да су главни кривци 
Крушка и Маринко. Међутим Иван је био оружје у 
њиховим непоштеним рукама.... Он је невољно запао 
у клопку из које се после није могао искобељати... 

Харамбаша се замисли, хајдуци су ћутали. 

— Браћо! рече Срећко после дужег размиш- 
mama. Велите да се Турчин и Маринко убију ? 

— Велимо !... загрме са свију страна. 

— И то одмах ! додаде Станко. 

— Јест, одмах... Теби су највише пакости учи- 
нили, теби их дајем !... Узми двојицу тројицу, па 
их води тамо у шуму... 

__— А Миражџић ? 
q — И њему ћемо судити. 

— Зар без мене? упита Станко. 

— Чекаћемо те. 

Станко зовну Зеку и Заврзана. 

— Потерајте ова два Турчина! рече он с неком 
грозничавом радошћу. 

Очи су му севале као у мачке.. 

Ни Крушка ни Маринко не могоше ићи. Али 
се Заврзан и томе досети. 

— Знаш шта, Станко; рече он. Пошто ови 
не могу ићи, то да свршимо с њима овде. 

И оров на његовој пушци кврцну. 

Тај нејаки звук ороза јекну страшно. И Ма- 
ринко и Крушка пренуше и скочише. 

— Ићи ћемо! рекоше обојица у глас. 

— А... ићи ћете !... насмеја се Заврзан.. онда 
друга ствар. Ја као човек велим: ако не можете, 
да вас не мучимо. Али већ кад можете, онда да 
се иде... Хајде, Машо кућо, хајде полако... Сад бар 
можеш бити сербез. Тамо има пуно Турака, можеш 
их се надворити до миле ласти... 

Пођоше... Кроз густо лишће пробијаху сунчеви 
зраци. Хиљадама бубица милело је по земљи и 
пролетало око глава њихових. 

А у Станку је кипело. Он је смишљао муке. 
Он је хтео да их натера да осете шта губе, да 
осете сву страхоту смрти. Душа му је у коталац 
потезала од силних жеља... 

Међутим, то је Заврзан вршио, да би се 
нашалио. 

— Видиш, газда Крушко, како лепо сунце 
сија. Бадава !... Што Бог да, он да! Ето, ова бу- 
бица !.. Видиш како мили. А она је срећнија од 
човека... Шта је теби вајде сад од свега твога го- 
сподства? Ништа!... Mpem од страха кад помислиш 
шта һе од тебе бити за тренут два... А ми се на 
то научили, па све једно... И кад нема какве потере, 
Ја заседе. ја се лепо убетежим. 

И Маринко и Крушка ћутаху.. Само си им 
на лицу видео како бледе, црвене и модре... 

Заврзан осети нешто тешко на души. Готово 

се застиде што брбља тако с људима којима смрт 
над главом стоји. 

И наста тајац. Чуло се само суво грање како 
пуца под ногама. 

Наједаред Станко диже главу па рече: 

— Стој! 

Његов глас одјекну дубравом. Он следи срж 
у костима и Крушки и Маринку. Колена им клец- 
нуше, и они седоше. 

— Овде ћемо... Ево, овај храст. Ту ћемо нашег 
потурицу подићи... 

Маринка поче остављати памет. Крушки изиде 
сан Ha очи. Њему се учини да је баш ово дрво у 
сну видео. Хтеде замолити да га уклоне одавде, 
али му се реч узе. 

— Деде, Заврзане!... Деде, побратиме !... Ha 
посао ! 

И ови приђоше ближе. 

— Немој тако !... Прво ћемо Маринка обесити, 
па ћу онда ја с Турчином свршити рачун 

И он се маши први Маринка те му одреши 
руке; али у исти мах од појаса направи омчу, па 
му је натаче на врат. 

— Тако... А сад, устај!.. 

Онај страшан поглед диже Маринка. Он је 
бленуо сад у једног, саду другог. Станко га поведе и 
доведе до храста. Круна храстова беше доста ниска... 

— Заврзане! Ал’ не! Ја ћу се препети |... 
Морам то својом руком учинити. Бог би ме убио 
кад бих коме другом дао !... 

Успуза се уз дрво, па се спусти ближе оном 
граном. Цупну два три пут ногом да види је ли до- 
вољно јака, па викну: 

— Приведите га. ближе ! 

Маринко се наједанпут освести. Он виде шта 
га чека и стаде се отимати. Али га стегоше чврсте 
Зекине мишице. 

Он стаде уједати... 

— Та дај га овамо !... рече Заврзан, па га до- 
копа по средини и принесе ближе дрвету. 

Маринко се дерао из свега гласа. 

— Шта je?... Шта се дереш? рече Станко. 
Док cu гасио огњишта и мучио јадне старце, 
смејао си се, погана веро, a сад се дереш !... 
Шта ти je? 

— Не допада му се дрво! рече Заврзан. Него, 
држи крај !.. 

И добаци Станку онај други. крај појаса. 

— Придигните га мало! рече Станко. 

Зека, онако висок, диже га сасвим до гране. 
И Станко привеза појас за грану... 

— Сад пуштај !... рече он. 

Пустише. Маринко се копрцну два три пут, 
очи му искочише, а језик испаде из уста. 

Станко погледа Крушку. 

— Јеси видео, Турчине 2 

Али Крушка ни да би речи. 

— В, сад је на тебе ред. Право је да твој Маша 


види шта ће и с тобом бити! рече он, па сиђе 


с дрвета. 

— Хоћемо ли и њега вешати? упита Заврзан. 

— Њега нећемо. Њега hemo клати. 

И приђе, завали му главу, па потеже јатаган. 
Баци поглед на Маринка па рече: | 

 — Гледај, Маринко !... Ево, шта чиним од 
Крушке ! 

И задену јатаган у грло... Млаз крви шикну... 
Нож се зари још дубље... 

Онда отури главу Турчинову. Нож обриса о 
његово руво, па га метну у цагрије... 

Па диже главу и скиде капу. 

— Господе !.. Хвала ти на овом лепом дару!... 
Али, Господе, дај ми да докусурим моју освету!... 
Ово је само почетак... У 

Метну капу на главу, па се окрете друговима: 

— Хајде да судимо Ивану !... 

Хајдуци су немо ћутали кад ови стигоше. 

— Свршисте ли? упита харамбаша. 

— Свршисмо, рече Станко. 

— Онда седите. 

Они поседаше. 

— Е, Станко, дете моје, рече харамбаша, главне 
ти кривце предадосмо... 

— A... оно нису главни ! рече Станко. Сви су . 
они главни !.. 

— Ти си озлојеђен, па ти ӨЕ тако чини! рече 
мирно харамбаша, али ми мислимо друкчије. 

— Шта друкчије? цикну Станко и скочи, a 
око му сева. Нећеш, ваљда, рећи да Иван Миражџић 
није крив? 

— То нећу. Али велим да није крив колико 


она двојица. 


— Он је још кривљи! Он им је у свему ишао 
на руку. Оз је завађао народ... Он је срамотио свуда 
оног мученика, оца Moral... Ја хоћу да се он убије! 

— Лакше, младићу! Бујна је крв твоја! По- 
слушај људе старије !... Ту сам ја, ту је Ногић, 
Суреп, Дева и толики људи!.. Доста je Ивану 
нека се врати у село, па нека га прстом показују 
као турску улизицу... 

На Станку заигра месо: 

—– Реци да скинем капу, па да му се лепо 
замолим да ми опрости !... 

— Ти знаш да ти ја то нећу рећи. Али од 
тебе није лепо што људи не слушаш |... 

— Зар толика непочинства његова... 

— Он ће за њих испаштати. Зар му може 
горе бити него кад му поштени људи леђа окрећу“... 
То је горе и од саме смрти... Јел’ тако, браћо? 

— Тако је ! 

— Онда нека буде као што рекох. 

Cranky би као да му неко опали шамар. Он 

је мислио да Ивану нема права више нико судити 
до он. Зато се испречи пред харамбашу, погледа 
га мрко, па рече: 

— Ја ти то не вермам! 

— Онда ниси наш друг! рече оштро ха- 
рамбаша. 

— И нисам. И зато ћу му сад судити! рече 
па потеже пиштољ. 

Сину Срећково црно око, па му заустави руку: 

— Кад Сребко нешто рекне — оно остаје као 
свето !... Пиштољ за појас, па пут за уши!.. Кад 
будеш почео на своју руку, чини шта знаш, али 
на моје име... убиђу те!... · 

Хајдуци скочише око Отанка.. 

— Добро, харамбашо! До данас сам био твој, 
а од данас свој. Поштујем ти реч, јер поштујем 
твоју со и твој хлеб... 

Остави пиштољ за пас, па се окрете дружини: 

— Браћо! Праштајте со и хлеб!.. Ако има 
међу вама који љути осветник, нека пође са мном. 
Ја бијем док не затрем. 

Јован и Јовица приђоше му. 

— Шта, зар вас двојица? упиташе хајдуци. 

— Јест. | 

Заврзан се почеша иза врата, па приђе и он 
Станку. 

— Зар и ти, Заврзане ? 

— Ja!... Џумбуса ради... 

— Харамбашо !... Шта чиниш ти? упита Ногић. 

— Ко хоће да иде, нека иде!... Ја тражим по- 
слушност !... Ако је и теби криво, иди !,.. 

— Није ми криво. Али Станко... 

— Ја сто пута размислим, а једанпут радим! 
рече мирно харамбаша. Ја знам зашто остављам 
живот Ивану... 

— Па што му поклањаш живот? упита Станко 
јетко. 

— Ти си младић. Твоје је срце бујно. Ти не 
"можеш ни видети даље од носа. А ако се по срцу 
поведеш, пре ћеш учинити зло но добро... 


| 

Дева се умеша: 

— Слушај, Станко! Срећко зна шта чини. 
Ово што је урадио, паметно је, ја ти кажем ! 

Станку су играле усне. 

—- 0, Боже !... Да ли сам ја полудео, шта лиг 
рикну он. Зар овај нечовек починио толика нева- 
љалства, па му још дати да живи? Збогом, харам- 
башо!... Хвала ти на очинској пажњи !... Хвала ти 
на хлебу и соли !,.. Али... ја не мислим тако!... Овде 
си ти старешина. Овај је овде под твојим окриљем — 
нека носи данас главу !... Али сутра, прекосутра, 
до мога издисаја — он је мој!... Збогом !.. 

Па скиде капу и приђе Срећковој руци. 

— Опрости, увредио сам те, а ти си ми оно 
што и онај онде, па би ме убила и једна твоја зла 
помисао ! Опрости ! 

— Нека ти је Богом просто! Ти си достојан 
да чету водиш, али си бујан, врло бујан !... 

— Богу сам се заклео, харамбашо. 

И пољубише се. 

— Браћо! окрете се хајдуцима. Збогом, ко 
остаје! Праштајте !... 

Онда приђе оцу, па, љубећи га-у руку, кроз 
сузе рече: 

__— Бабо! Поздрави ми мајку !.. Радите како 
вас Бог учи; али ја свога крова нећу видети док 


"не испуним своју заклетву... Збогом !... 


А пролазећи поред Ивана, погледа га мрко, тако 
да се овоме одсекоше ноге. 

— Тешко твоме дому, Иване Миражџићу !... 

Хајдуци се здравише са Заврзаном, Јованом 
и Јовицом. Заврзан се правдао друговима. 

— Шта ћете, али, ђаво га знао, волим Станка! 
Волим га што не мирује... Његова памет смишља 
само како ће коме главу скинути. А ја се острвио, 
па да ми је да послујем !... А осем тога имам ти и 
ја неких својих рачуна, па кад је дружина овако 
добра, да их бар пречистим... Збогом, Сурепе! Тебе 
ми је онако понајвише жао; жао ми твога раз- 
говора !... 

Смех ce захори. Суреп само диже леву обрву 
и развуче усне... 

— Заврзан — Заврзан ! рече он. 

— Збогом пошли !... Нека вам је просто |... 

Ижљубише се, изгрлише, као дасу на једном 
срцу лежали. 
4" — Даће Бог, ваљда, да се опет здружимо !... 
повикаше хајдуци. 

— Хоће !... рече Станко. Чим земаљска правда 
помири небо и земљу, ето нас! А сад, збогом ! 

Заврзан је певушио: 


Чим се гора заодене листом, 
А земљица травом и цвијетом, 
И кад стигне јагње за пециво. 


Притегоше угрте, па се одвојише. Густи луг 
их брзо сакри од њихових другова... 

Хајдуци уздахнуше дубоко и оборише главе. 

— Као да ми рођени одоше! рече Ногић... 

Остало је ћутало као немо... Camo je ветрић 
немирно шушкао по зеленом лишћу... 


Фон 
Ж Ж 

Сунце је пекло и кроз густо лишће. Плавило 
небесно готово побледело од његовог сјаја.. Из да- 
лека је допирао шум таласа валовите Дрине. 

Хајдуци су ишли ћутећи. И сами разговорни 
Заврзан повукао се у се, па премишља. 

Наједаред ће запитати Јовица: 

— Па куд мислимо сада? 

— Хајдемо у Парашницу, рече Станко. Па- 
рашница је згодна за хајдука као колевка за де- 
тенце. А, после тога, ту нам је и Црна Бара и 
Рача... Свакад ћемо моћи видети сваки турски буљук. 

— Да седнемо мало, рече Латковић. Неће 
с горег бити да се мало поразговоримо о свему 
што нам ваља чинити. Јер као год што Станко 
жели да се поткусури са својима, тако бих и ја 
желео наплатити своју вересију. 


ОСВЕТНИЦИ 821 


— Збиља, рече Станко, седајући у један ce- © 
новит хлад, ја још не знам зашто се ви OAMGRB TCE. + 
у гору. | 
— А нико се не одмеће од бела босиљка, 

рече Латковић Мени је тешко опричати, ето Јовице. 
А Јовица саже главу. 
— Ево шта је! рече Заврзан. Био је у њи- 
. ховом селу субаша неки Ибро. Јовица је имао сестру 
на удају, а Јован, опет, био момак за женидбу, па 
као комшијске куће... Знали се од детињства, па “ 
се и запазили: Јован, дакле, хтео узети Спасенију, 
сестру Јовичину. Али не лези, ђаволе! Турчин ти 
једном смотри девојку, па нареди својим панду- 
рима те је једнога дана докопају и одвуку њему... 
И шта је даље било, не вреди ни да казујем... 
знаш већ... 
У Станка сенуше очи. Њему дођоше неке 
страшне мисли у главу. 
— Па шта је било с Турчином? цикну он. 
— Побегао је у град. Од то доба нигде га 
нема, као да је у земљу пропао! рече Заврзан. 
— Ја бих отишао у град! рече Станко. 
— И ми смо хтели, али не даде харамбаша... 
Зато ти се данас придружисмо. Ево ти и наших 
руку и наших глава !... Води нас где хоћеш, само 
да се осветимо, да осветимо и њу!. рече Јовица. 
— A шта је с њом било? 
— Шта ће бити 2... Мани... 
— Збиља, шта је било ? упита Станко. 
— Ћути! рече Заврзан Обесила се... 
| Станко скочи. 
| — Браћо! рече он. Светићемо се! Тешко и 
крсту и некрсту ко је погане душе! Господе, Ство- 
ритељу ! Дај ми моћи да одржим моју реч!.. 
— А ти, Заврзане, каква тебе невоља у гору 
натера ? 

—- Ја.. ja сам пошао онако, друштва ради!... 
Мрзело ме седети као баба у запећку, голих шака. 
" Велим, идем овамо, међу људе, mar буде боље!... 
И, да видиш, боље овако! Пре сам гледао како 

Турци бију, убијају и отимају, сад; опет, гледају и 


Срби и Турци како то Заврзан лепо оправља, као 

да је сто година тај занат учио!... 
— Разговоре наш! Сто си ми пута бригу 

растерао !... рече Латковић и загрли га. 

— Остави се тога, Клемпо !... Него, да бирамо 
харамбашу. 

— Шта да бирамо! рече Јовица. Ето Станка. 

— Али ја не знам... 

— Па ако не знаш, договараћемо се! прекиде 
га Заврзан. Ваљда је Срећко знао све кад je у 
гору дошао... Јок!... Него невоља га свему научила. 

— Тако је! рекоше Јован и Јовица. 

— Добро, онда се примам. 

—- Сад доста. Читати нам ништа немој, јер 
све знамо! рече опет Заврзан. 

— Нисам то ни мислио. Мислио сам да се 
кренемо Парашници... 

— Да се кренемо. 

— Харамбашо! рече Заврзан Станку. Видиш 
колишно нас је... А Бог ми је сведок да ће многа 
турска мајка од нас пропиштати ! 

— И ја мислим! рече Станко, па опучи ко- 
рачати... 

Шумом је одјекивао пуцањ сувога грања... 


а. 
ПАРАШНИЦА. 


Данас човек не би ни познао негдашњу Па- 
рашницу. Данас су ту њиве и ливаде плодне као 
Мисир; али негда ту беше густа шума. То згодно 
место, баш на самом ушћу Дрине у Саву, вазда 
су поседали хајдуци и устаници. Ту им беше жива 
згода, јер им ниједан Турчин што је у Босну или 
из Босне ишао није могао промаћи. 

Кад је устанак букнуо, Зека Селаковић, по- 
знати под именом „Голи син Зека Буљубаша“, ту 

је имао свој стални стан са својим „голаћима“. Ty 
се створила читава чаршија, и до скора, па и данас, 
стари људи зову Парашницу „касаба“, што значи 
варошица. 
| да име Парашница свезана је и једна при- 
___чица. Био је некада некакав џин, па заволео сестру 
рођену и хтео се њоме оженити. Пошто се то сма- 
_ трало као грех п никако се није могло допустити, 
_ то рекну џину да ће му тек тако бити одобрено 
| је се сестром ожени ако прокопа корито води из 

рине у Саву. Он пристане и почне копати. Али 

ce наједаред спусти тако густа магла да он није 
видео куд копа, него је кривудао тамо амо; на 
неким местима састављао је сам прокоп. Видећи 
да од његовог посла ништа нема, он се мане и 
прокопа и сестре. И дан дањи стоје те удолине, 
које изгледају као водено корито, али само донекле, 
јер нису доведене до Саве. 

Били су заранци кад Станко с дружином стиже 
_у Парашницу. Од воде је пиркао свеж поветарац, 
те им хладио врела чела и сушио зној. 

— Уја! рече Станко. 

Хајдуци стадоше. Он им реч те одрешише 


ao 


__ торбе. 
4 -— Овде ћемо становати, Дрини и Сави на по- 
гледу. Гледаћемо да нам нико не промакне. А сад 
да се мало презалогајимо. 
> Јовица извади из торбе хлебац и нешто смока, 
те заседоше. 
— Вала, више сам ти жедан него гладан, 
Е рече Заврзан, Него морам сићи до обале да извор 
ископам. 
И пошто једоше, он се прекрсти и устаде, па, 
узевши тикву, оде на обалу. Није много прошло, 
а он се врати, носећи воде. 
z — Хладна je као лед ледени. Ама сам с места 
нашао извор, нисам трипут руком заграбио. 
Хајдуци се напише хладне воде, па се налак- 
тише и предадоше сваки својим мислима. 
3 Вече се спуштало лагано као смрт. Сутон је 

омотавао предмете у даљини. Мало по мало, па оста 
пред очима њиховим само бела водена пруга... Небо 
се осуло звездама; ветрић пирка и шушти по зе- 
леном лишћу, а тамо далеко, далеко, чује се ла- 
веж паса... 

Хајдуци уснуше, само Станко не. Он се за- 
гледао у небесна свештила што лебде у плавоме 
зраку над њим, лебде и жмиркају некако сетно, као 
сироче коме сан на трепавице наваљује. И као да 
би му много казале те звезде, али су неме, или бар 
за њега неме. 

Он се диже на ноге, скиде капу, па се стаде 
молити Богу: 

— Господе, Творче наш! шапутао је, да ли 
сам право радио ?... Ти, Господе, упути мене да 
вршим правду твоју !.. 

И опет погледа нада се. 

А звезде трепте мирно, лениво... Он осети 
нешто тешко на души. Неки глас прошапта му: 

— Ти не смеш вршити дела Божја! Он даје 
живот, он га и узима... 

Али други глас загрме: 

— Ја сам правда Божја! Није све лепо што 
је право; али што је право, и Богу ЈЕ драго !... 

И та грмљавина угуши онај шапат. То га мало 
разведри. Он готово гласно говораше са собом: 

— Ја сам био добар човек, миран, поштен... 
А њима легло на срце да ме убију и осрамоте мртва, 
и да осрамоте онај дом, и све моје до седмог колена... 
Ја не дам!.. Бог је дао мени све ово што јеу 
мени; па што је давао кад је знао да не ваља?... 

Па стаде ходати тамо амо.. Ветрић му је хладио 
врелу главу... 

Али нека нелагодност притисла му тело, грло 
му се сушило.. Он узе тикву, просу воду из ње, 
па се диже извору да се умије и напије... 

И дошав на извор, уми се и напи, па га раз- 
гали она хладна вода... 

сар на ону зелену издан на обали, па се 
занесе , Вода је хуком жуборила испод ногу ње 

гових, а тај му је жубор годио души. Он се под- 


ними на лакат и загледа у ону белину... 

Месец се појави и осветли водену површину. 
Он je назирао играње таласа у вртлозима... И до- 
паде му се све то. Та то ври бесно као у души 
његовој. . Ови таласи, кад им други надођу, постају 
бесни и силни, руше и обарају све што је пред 
њима... Је ли то воља њихова 2... Није! Нагна их 
јача сила.. 

— Па тако је исто и код мене... Да сам могао 
мирно лежати у своме гнезду, ја не бих никога 
дарнуо, као што ми то није ни деда ни отац чинио... 
Али су ме истисли из гнезда мога, и ја, својом 
снагом, рушим и обарам све пред собом, све што 
могу, исто као и онај талас |... 

И осети као да му спаде терет с душе. Осети 
да је у праву вратити истом мером свима који га 
задужише. 

Опет погледа нада се, и опет виде трепераве 
звезде ; али му се учини да га, сад јасније гледају, 
да не жмиркају више. 

— Па ја бих убио себе кад не бих убио Ла- 


зара !... Па оног Ивана !... Ја не знам, али ови су 


наши деца кад веле: „Опростити му треба !...“ 
Коме ?... Зар зликовцу ?... Па ти му твојим опро- 


штајем дајеш права да и даље зло чини |... He, uel... 
· Бог нека прашта, а човек нека се свети !... 


Вода је жуборила. Он се предао својим осе- 
ћајима, па га то уљушка као у бешици Он заспа.. 

Широка, велика равница прострла се пред 
њим, али ту равницу Турци притиснули.. А њих 
неколико против толике силе. Питају се очима: шта 
he? Он погледа и виде међ Турцима Лазара... 


_ Ускипе све у њему, и он рече дружини: „Хајдете!... 
Ако нећете ви, ја идем сам!..“ И јурну тамо. 


Осврте се, као, а за њим јуре Зека, Заврзан, Јован, 
Јовица, Суреп, и сви... „Да их помлатимо !“ виче 
Зека. „Да правимо пумбус !“ вели даврзан... А 


"Јован и Јовица заједнички држе један колац, дигли 
га у вис, те се лепо види обријана глава. „Сад 

нам је право, па макар оба главе погубили, кад. 
смо ову на коцу видели!“ веле обојица у гласи. 
смешкају се... И, као, Лазар га смотри, потеже да 
побегне, али га он ухвати, извуче у пољану, па 
пред свима Турцима одсече му главу и котурну — 
се трипут њом !... И онда започе борба, страшна, — 
крвава... Само се чуо Заврзанов глас где довикује — 
Сурепа: „Та реци једну !.. Говори, не onemeol... 
Видиш како ја правим џумбус !“ 6 

Наједанпут осети како засече оштар нож у | 
снагу његову. Он јурну, смлави Турчина пред 
собом, али клону и, као, изгуби свест... Кад мало 
себи дође, осети он неку влажну руку на своме 
челу, погледа нада се и виде Јелицу, лепу као 
месечину, у белу руву, где над њим сузе лије... 

„Јеси жив, господару мој?“ упита га својим звучним 
гласом. Таман он да одговори, а пуче пушка... Он 
се трже... 

Чуо је разговор... | 

Скочи и потрча дружини. У сусрет му је 
журио Јовипа. 

— Шта је тог упита он. Г 

— Дружина нам расте, харамбашо. | 

— Ко je? 

— Суреп, Зека, Ногић, Крајчин, ево их, 
траже те. 

Њему заигра срце. Брзо приђе. 

— Ево ra!... виче Заврзан. Знао сам ја да 
Суреп мене мора наћи! 

— Добро ми дошли! рече Станко. 

— Боље нашли ! 

Па се стадоше љубити, 

— Откуд ви.? 

— Ово је по договору. Сутра ће их још два- 
десет овде осванути, рече Ногић. Харамбаша је 
поделио дружину: половину одведе он, а половину 
посла овамо, теби. Још ће Koja чета требати... Cp- 
бија се побунила, свуд бију Турке. Он с четом оде 
на Јадар, да Турке причекују. | 

Станко баци капу у вис; | | 

— Господе !... Хвала ти на твоме дару !... Но- 


гићу !... Ево ти чете !.. Води нас све куда ти 
душа жели... 
— A... јок!.. Харамбаша рече: Станко је 


добар, нека он буде харамбаша ! 

"— Тако је, рече Суреп. . 

— Онда добро! Али ви знате да ја хоћу да 
се осветим !... Ја се морам осветити !... Јер, браћо, 
мени се чини да би ме Бог убио кад бих Лазара 
у животу оставио |... 

На то му нико ништа не одговори. 

— Дакле, пристајете ? 

— Пристајемо! • 

— У добри час! рече он. 

Зора је забелела. Исток се почео руменети... 
Хајдуци се спустише на росну траву. 

— Јесте уморни ? упита Станко. 

— Нисмо. 

— А од чега би и били уморни? рече За- 
врзан. Сигурно су воденице вукли !... 

Румен на истоку освајаше све више и више; 
мало по мало па се и предмети могаше разликовати; 
из села се чује петлова песма, цвркут тичји узавре 
да се разлегала дубрава... 

___ Века стао, па се загледао у босанске планине... 

— Шта је ?... Што си се замислио, побратиме? 
упита Станко. 

Зека прену: 

— Ништа, побратиме... Ко се не би загледао 
у земљу која га је однијала !... Чини ми се да гледам 
своје раскопано огњиште... И ако бих икад био ста- 
решина, овдје бих становао!... Све ми је оку на по- 
гледу... И... и још... никад не бих сметнуо с ума да 
ми се ваља светити !... Ово се мјесто зове Парашница? 

— Јест, Парашница. 

— Лијепо мјесто Овдје ми је нека лакота 
на души... | 

— Дела, спавајте један сан, рече Станко овима 
што дођоше. А док ви спавате, ми ћемо збринути мало 
ручка. Јоване, Јовица! Отидите те нађите које јагње.., 

У млађега поговора нема. Окорамише шаре, 
па одоше. 

— Ама ja бих нешто с тобом говорио... рече ' 
Ногић. Носим ти једну поруку од харамбаше. | 

— Какву ? 

— То ти могу насамо казати. 

— Онда ходи. 

И одвојише се од дружине. 

Ногић му исприча тада све потанко о устанку 
у Шумадији и ваљевској нахији; рече му како се 
и први људи у Мачви, као трговац Чупић из Но- 
ћаја, прота Смиљанић из Белотића, Катић из Гло- 
говца, Илија Срдан из Прњавора, и још многи, многи, 
данас договорише да дижу устанак у овоме крају. 

— Харамбаша ме дозва, настави Ногић, и по- 
дели дружину: нас, Мачване, посла за тобом, а поло- 
· вину одведе у њихов крај, да дижу људе на оружје. 
„Поздрави ми, вели, Станка: нека и он ово исто чини; 
нека ми чува Дрину, јер нема дана кад по који 
турски буљук Дрину не пређе да овамо чини чуда. 
и покоре ! И сутра увече нека оде Катићу — а то је 
вечерас —. тамо ће наћи све наше људе, Wa нека се 
с њима договори“. То ти je поздрав од харамбаше. 

— A куд је он отишао 2 упита Станко. 

— Он је отишао у сокдску нахију, да тамо то. 
исто ЧИНИ. 

— Добро. Вечерас ћемо заједно Катићу. По- 
вешћу још побратима Зеку и Сурепа. Како се до- 
говоримо, онако ћемо и чинити. 

Кад се врати, дружина поспала. Заврзан је 
ложио ватру и спремао ражњеве за јагањце. 

— Ето, вала, рече он кад виде Станка и Но- 
гића, колико да не седим беспослен. 

— Добро је, рече Станко. Него, Ногићу, иди 
п ти мало прилези док печење не буде готово. 

Ногић се спусти крај другова и заспа као 
заклан. 

Заврзан је брбљао: 

— Вала, Станко... опрости !... хтедох рећи: ха- 
рамбашо. . волим ти ово што нам ови наши дођоше, 

_ него Бог зна“ шта. И, чини ми се, највише волим 


због Сурепа !... Ђаво један !... Тако заметне шалу да 
пукнеш од смеха !... А уме, као што знаш, да припо- 
веда, па кад се накани, не проговори недељу дана... 

Али га Станко није слушао. Друго је њега 
тиштало. Срећко баци на њ толику бригу; а да ли 
ће он умети одговорити, да ли ће моћи испунити 
наде које су на њега пале ? 

И, сем тога, још нешто му је душу тиштало. 
Као да је очекивао нешто; слутило му се да да- 
нашњи дан неће мирно проћи; као да ће бити 
нечега што дубоко задире у његов живот.. 

Наједаред зачу грактање. Он прену. Прену и 
даврзан. Гракгање се зачу опет. 

— Одговори! рече он Заврзану. 

Заврзан загракта. Хајдуци се тргоше иза сна. 

— Шта je? 

— Неко нас тражи... рече Станко. 

И наста тајац... Минути су МА и као веч- 
ност. Отанку je лупало срце... 

Са стране се размаче шибље и промоли бе 
Девина глава. 

— Ту cre? упита он. 

— Ту смо, рече Станко, а глас му је дрхтао. 
Које добро? 

— Па није баш ни добро... 


ХХІІ. 
Oc Ko Peet fe Ј, 


Узе Станка за руку, па га одведе сасвим 
на страну. 

—– Шта je, по Богу? 

— Ти си јуче имао право, Оног пса, Ивана, 


_ требало је убити! 


— Шта је опет учинио? рече Станко. 
И спреми се да чује најцрње гласе 
— Још није ништа, а ако Бог да, ти му нећеш 


дати ни учинити | 


on 


Ў 

| 
— Па реци једном! | 

— Кад га Срећко пусти јуче, он се диже кући. 
Ја се лагано пришуњам, па за њим. Пред ханом 
га сачека Лазар, који јуче не беше код куће него 
у чаршији, па је тек стигао и пошао да га тражи. 
Мислили су да их нико не гледа, јер Лазар беше 
сам, па ти се расплакаше и једва кренуше кући. 
Ја полако за њима. Hoh се спустила. Ја се ушуњам 
у авлију, па под пенџер... Говорили су много, али 
ово је најглавније. Јутрос је Лазар отишао у град 
да доведе војске, да ти на кућу нападну. Кућу ће 
ти запалити и побити све живо. То су наумили и 
попу и Јови... Кад сам видео Лазара да коња по- 
јаха, ја се кретох овамо: знао сам да си овде. 

Станко се тресао као у грозници. 

— Сто живота да имају и они и Турци, ваља 
им под земљу !... 

Па се окрете од Деве. 

У тај пар искрснуше пред њим Јован и Јо- 
вица. Сваки упртио по јагње. 

— Пу п 16 јагањце! рече заповеднички Станко. 

— Што 2.. 

— Пуштајте |... Најпре треба поклати курјаке!... 

Јован и Јовица пустише јагањце. Хајдуци се 
узбезекнуше, јер Станко беше страшан. 

— Опремај се! рече он. 

И док длан о длан, све беше готово. 

— Дево! викну Станко. 

Али Деве беше нестало. 

— Нема га! рече Ногић. 

— Онда, полази! 

— Куда? 

— У Црну Бару... 

Узе пушку, прегледа ороз и кашилук, па 
крете ; хајдуци за њим.. 

Сунце се појави, велико, сјајно и румено. За- 
врзан скиде капу и прекрсти се. 

— Боже, помози ! рече он. 

Сви учинише то исто. 

~~ Оваквог ти харамбашу волим, рече Заврзан, 


~ 

што не излежава. Јуче харамбаша, данас прави 
окршај !... Што смо хајдуци ако зулумћари од нас 
не пропиште 2... А je л’, харамбашо? 

— Шта ?... уцита Станко, а усне стискао, да 
не види дружина како поигравају. 

— Коме ли се то у госте спремамо? 

— Старим пријатељима. 

— Да те се није зажелео Иван Миражџић; 

— Јест, он главом ! 

—- Е, лепо ће се провести! 

Хајдуци се насмејаше. 

— Баш бих волео да данас послујемо, али да 
је бар каквог посла!... А 

— Биће. 

— Хвала милом Богу !.. Ја сам мислио да 
ћемо се оно вече пушкарати кад ти оно оца изба- 
висмо: али нам се не даде! Оно управо и нису 
били Турци, него неке бабе!... Ја им рекох шале 
ради: „Везујте се!“, а они, ваљда се нису научили 
шалити, појасеве, па један другог за мишице! И 
свршисмо посла онако, без муке. А ону двојицу 
узе, опет, ти сам на душу... Ja сам мислио да ће 
ми шара зарђати !... 

Већ су били код Бездана. Станко баци поглед 
Ha оно место где је посрнуо кад је Лазар на њега 
пуцао. Цео догађај изиде му пред очи; срце му 
заигра од жудње за осветом. 

Дева се појави из честе. 

— Станите! рече он. 

Хајдуци стадоше. 

— Ви ту очекајте, а Станко нек’ пође са мном. 

Станко нареди Ногићу да са дружином са- 
чека ту или њега или Деву, па се с Девом крете. 

— Куда hemo ? 

— Поповој кући. Тамо су сви; и отад ти је 
тамо. Мало су страховали, јер су мислили да те не 
могу наћи. Сад су без бриге... 

И обиђоше, па на врата из авлије уђоше — 
у куһу. 

Тамо заиста беху сви. И попа Милоје, и Сима 

Катић, и кмет Јова Јуришић, Севић, Шокчанић, и 
многи други. 

Станко назва Бога и приђе им руци. Они се 
ижљубише сви с њим. 

— Шта радите? упита он. 

— Очекујемо Турке... Баш добро што те Дева 
нађе! рече поп. Ове ми ce чини да ћемо ми данас 
почети окршај... 

— Дај, Боже, рече Катић. 

— А тебе позвасмо да се договоримо. Да ли 
је боље сачекати Турке овде или им изићи у пресрет? 

— Мени је све једно, рече Станко. 

— Ја мислим да им изидемо у пресрет, рече 
поп Милоје. Згодније је на друму заузети бусије. 

— Имате ли оружја ? упита Станко. 

— Имамо и сувише. 

— Онда, Дево, иди и јави Ногићу да га че- 
камо на Курави... 

Па се окрете пошто Дева оде. 

+- Некако Журава ми на срце пала, настави, 
још од мог првог мегдана... То је место душу дало!... 
А шта раде код куће, бабо? окрете се оцу. 

— У кући нема никог. Све сам склонио код 
пријатељ Милоша. 

"Станко набра веђе. 

— А штог упита. 

— Кућа ће нам у пламен букнути. 

— Иванова, а не наша! цикну Станко, а очи 
му сенуше. 

— Шта сам знао!... слеже раменима Алекса. 
Тек мислим, боље је склонити их.. Него деде, здрави! 

И пружи му чутуру. 

Станко се прекрсти, наздрави и напи се, па 
пружи чутуру даље. 

— Је ли рано отишао онај пас? упита Станко. 

— Дева рече: око поноћи. 

— А онај матори?... | 

- Тамо је, у кући.. Чини се невешт, рече Алекса. 

— Онда да полазимо. Ићи ћемо шумом, рече 
Станко. 

Сви се дигоше на ноге. Поп Милоје скиде шару 
што је висила на дрвеном чивилуку, па се прекрсти: 

— Господе! Ти нам буди пријатељ! Ти видиш 
наше јаде, па буди благ отац и потпора нашим 
нејаким рукама !... Четири стотине година Србија, 
је рађала робље и измећаре. Ако су што и згре- 
шили наши стари, а ти бар буди благ, па опрости 
овом колену што диже руку на крвника!.,. Пустио 
си да потпаднемо под јарам, допусти и да скинемо 
својим нејаким рукама !... 

Све у соби кршћаше се светим знамењем.. 
Попино се лице наједанпут преобрази. Он пољуби 
шару, па викну: 

— Браћо!... Срце ми моје каже да је Бог 
с нама! Јуначки, браћо моја, јуначки, да очувамо 
наш подмладак, те да се не угаси име Србиново! 
Јуначки, браћо, да очувамо образ и светињу дома 
нашег, чељад нашу, те да нашу чисту, српску крв 
не окаља крв поганичка и душманска! Јуначки, 
децо Божја, да очувамо светињу олтара Божјег! 
Јуначки, браћо моја, јуначки да изгинемо, или по- 
бедимо!.. Хајд'мо!... 

Срца су лупала, очи засијале. Свештеник ко- 
рачаше младићски, стас му беше прав као свећа. 
Кад из куће изидоше, он рече Станку: 

— Напред, cnue!... Води нас! Бог ми каже 
да је тебе одредио да започнеш овај свети посао! 

Станко осећаше нешто узвишено у души својој. 
Осети се и снажан и дорастао да поведе љуту кра- 
јину. Он приђе свештенику, скиде капу па рече: 

— Онда, попо, дај ми благослова ! 

— И Божји и мој благослов, и сузе уцвељених 
родитеља и невољника, нека прате твоје велико дело!... 

Станко му пољуби руку, метну капу на главу, 
па неким гласом пуним снаге и поуздања, рече: 

— Онда, за мном !... 

И све прожма нека нада; сви осетише да је 
овоме дечку који им још руке љуби, Бог дао ту 
моћ да отпочне дело ослобођења; и сви, потпуно 
прожмани поуздањем, пођоше за њим., 

На Журави чекаше дружина. Ту се беху иску- | 


пили сви што се од Срећка харамбаше одвојише 
Беше ту сељака и из околних села: Совљака, Бо- 
гатића, Клења, Али-агиног Салаша и Банова Поља. 
У чети је било преко педесет људи, које младића 
које остаријих. Све дочека Отанка и дружину на 
ногама. | 
Станко се ижљуби са свима. Све очи беху 


сјајне, свако чело поносито; на сваком лицу читао | 


си да је душа прекаљена... 

Станко осети неко величанство у души својој. 
Осећао је неко више надахнуће. Око му је зналачки 
прегледало она сеновита места где је наумио бу- 
сије постављати. 

И он распоређиваше озбиљно, сигурно, као 
да је дневи и ноћи о томе мислио. Старине се 
дивише распореду и паметним заповестима. Попа 
Милоје окрете се Алекси, па рече: 

— Ово је така замка: да их је хиљада, глас- 
ник отићи неће !... 

Алекса је плакао од радости... Он је по хи- 
љаду пута благосиљао сина рад којега је толико 
пропатио. 

— А где је Дева? упита Станко Ногића. 

— Бог би га знао! рече Ногић. 

— Ако не говори с тицама, нашали се да- 
врзан. Заклео бих се да неће доћи без каквог било 
гласа... | 


Станко издаде заповести шта који да чини. 
Себи је наменио најопасније место; али зато око 
њега беху Ногић, Cypen, Заврзан, Зека, Јован и 
Јовица... То су биле curypHe руке и очи. Они бију 
одједном као громови... 


Од галаме поста жагор, а од жагора тајац. 


Све се предаде очекивању и својим мислима. 
Чуло се како лишће шумори, и жубор Жураве; 

чак се чуо и зузук челица... Сунце је прижизало... 
На друму се појави човек. 


— 

— Дева! повикаше. 

— Где је харамбаша? упита он. 

Станко изиде на друм. 

— Иду, рече Дева. Лазар их води. 

Станку заигра срце. Он викну: 

— Пази!... 

А Деви рече: 

— Склони се овамо. 

— Не брини... рече он, па га нестаде у чести. 
Наста мртвило... Ветар је повијао дугу траву. 

Док затутња земља... То војска иде. Мало по 
мало распознаваше се све више и више коњски 
топот... Он је долазио све ближе... 

На друму се појавише Турци. Јовица задрхта... 

— Ибро! рече он Јовану. 

— Мир! рече Станко... а срце му залупа ви- 
дећи Лазара. 

Турци су ишли безбрижно. Ником ни на крај 
памети да помисли е има бусија... Дођоше средини 
бусије... 

Као да се земља проломи. Један плотун порази. 
Турке као гром. Стадоше као укопани... 

Станко се прибра. Као да му неко шану шта 
треба да ради... И не мислећи пре тога тренутка 
на оваку заповест, он викну, а глас му јекну по 
оној дубрави: 

— За ножеве |... 

И оживе жбуње. Турци изгубили памет, па се 
скаменили на месту. Устаници их скидаху с коња, 
па их клаше као јагањце... 

Јовица притрча Ибри, а Јован за њим као сенка. 

— Стој, зулумћару ! 

И свукоше га с коња. 

Турчин се не може маћи. Они га нападоше 
ножевима, секући му руке и ноге. 

Станко се умешао међу Турке, па руши... 

да тренут ока друм поста касапница... Главе 
се ваљаху по друму, као бундеве кад им вреже са- 
- суше... Јаук је проламао дубраву. . Хајдуци су газили 
по локвама усирене крви.. 

И то се свршавало тако брзо да се свима 
чинило е није ни добар тренутак прошао. 

И Турцима дође свест, али доцкан. Дадоше се 
у бегство преко лешева својих другова... Устаници 
их убијаху из пушака... 

Станко се освртао тамо амо. Око му је тражило 
некога, али га не беше међу лешевима. Виде Јована 
и Јовицу загрљене: наболи на нож једну главу, па 
се смеју. То је била глава Ибрина. 

— Харамбашо! рече Јовица. Од данас славим 
данашњи дан. 

— И ја! рече Јован. 

— А Лазар побеже ? упита Станко. 

— Сигурно. 

— Баш да не утече! рече он, а усне му по- 
игравају. Побратиме! Cypene! Заврзане !... Хајде 
ca мном !... | 

— А зар ми нећемо ? упиташе Јован и Јовица. 

— Много нас je! 

— Никад није много добре дружине! викну 
Јовица. 

— Онда... не браним !... 

Поп Милоје му приђе. 

— Куда ћеш без нас? О ким ћемо ми? 

— Ево Ногића и Катића, нека поведу вас. Ја 
још нисам свршио свој посао... Пођите ви, у име 
Бога, ла дижите људе по свима селима... 

— А ти?... Зар ти нећеш с нама? 

— Ја сам осветник. Заклетва ми је на души, 
па гори... А и пусто срце тражи освете |... 

Хајдуци се одвојише од устаника и приђоше 
Станку. | 

— Ми с тобом хоћемо !... повикаше они. 

— Добро!... Катићу!... Поведи ову браћу... Нађи 
проту Смиљанића, газда Стојана из Ноћаја, па ди- 
жите народ. Ако вам помоћи затреба — ми смо ту; 
Дева ће нас наћи!.. А сад, збогом !... 

И пољубивши оца и попу у руку, замаче у 
луг с дружином. | 


е л 

ХХШ. 
КУКАВИЦА. 


Ноћ се спуштала врло брзо, јер облаци од за- 
пада прекрилише небо. Овде онде метне светлица 
и потутњи: спрема се олујина. 

Иван из коже да изиде. Сто пута је истрчао 
на друм, па тамо је стојао и ослушкивао ; прилегао 
је земљи, не би ли чуо коњски топот... Али, као и 
први пут, није чуо ништа. 

Онда се враћао кући, пун зловоље, те је пра- 
скао и викао на укућане, на жене, па чак и на 
веселу дечицу... 

Али у кући није имао мира, него изиде у воће, 
па, из воћа, погледом пуним пакости погледаше 
на кућу Алексину: 

— Вала, и теби је одзвонило, угурсузе матори! . 
говорио је кроз зубе. Колико ноћас попеће се цр: 
вени петао на твој кров... Сви ћете погорети као 
мишеви. Ко хтедне напоље, пушка ће га вратити 
у пламен!... Па сутра зором потражићу и гнездо 
хајдучко!... Све, ама све ћу их сатрти, а оном псу 
својом ћу руком главу с рамена скинути!... 

И он осећаше грозну мржњу... Он не зна како 
је та мржња дошла, али она је ту, кипи у његовим 
грудма као млеко над ватром... 

Али ноћ већ паде, а Лазара нема.. 

Њега поче обузимати неки страх. Шта ли је 
могло бити с Лазаром? Да ли се одиста кренуо из 
Шапца ?... Можда Турци нису пошли данас ?... Али 
зашто му он није дошао, зашто бар није по ком 
било поручио“... 

А да се није још јутрос где са Станком cycpeo?... 

Срце му страховито залупа. Њега обујми зла 
слутња. Досад је мислио на све друго, али сад сва 
његова мисао беше Лазар... | 

— Можда се сусрео, па погинуо!... помисли. 

И та страшна мисао раздера му срце као крпу 
беза. Он задрхта сав од главе до пете... 

— Ух, само да то није! јекну. 
Па јурну из куће напоље. 

Олујина отпочела... Муње су шибале црно небо, 
као усијане личине, а грмљавина се разлегала ду- 
бравом... Страх неки обујми Ивана. И само ово 
време ули му неку страшну слутњу у душу. 

Он ходаше гологлав испред куће и ослушки- 
ваше. Од сваког шушња би пренуо и ослушкивао... 
Али нигде никога. 

— Ta ја сам крив, ја, коњ матори! Што ја 
шиљем дете да така посла врши ?... Ја сам собом 
требао отићи, а њега оставити код куће!... Е, али 
ја хоһу да господујем! Има човек машице, што 
да прљи руке! Ето ти сад!... Сад бечи очи!... | 

Киша отпоче. Крупне капи падоше и оросише 
му седу косу... Више по нагону, него што је осећао 
потребу да се од кише склони, он уђе у кућу. 

Укуһани стојаху неми око огњишта. Он не по- 
гледа никог, него седе на своје место. 

Тишина овлада. Нико ни да дахне. Чула се 
грмљавина и кишне капи што лупају по дрвеном 
крову. | 

Наједаред духну олујина страшна, као да је 
смак света... 

Док ти се отворише обоја кућна врата; ветар 
пови пламен на огњишту. Ови пренуше и запрепа- 
стише се... На врата посукљаше грлићи од пушака. 

Један тренут постоја тако, па се на прагу 
појави Станко. Око му је муњом севало, а неки са- 
тански осмејак играо му је на уснама. 

— Ту си, стари лијаћу, у својој јазбини!... 
рече он, а глас му одјекну као грмљавина. 

Иван се диже на ноге, па се укочи. 

Један тренутак сви беху окамењени, али одмах 
затим жене и деца ударише у вриску и запевку. 

И све се ућута... 

— Мислио сам, рече он прилазећи Ивану, 
каквом смрћу да те уморим... И не бих смислио 
без твога савета !... Вечерас, у воћу, ти рече по- 
слати црвеног петла кући оца мога. Е па ево, ја 

сам га теби донео !.. Рекао си: „Нека сви погоре 
као мишеви |...“ Па онда, окушај ти срећу !... 

Ивану клецнуше колена, и он се стропошта 
на земљу. 

— Немој, ако Бога знаш! јекну... 

Станко се гласно насмеја : 

— Боже, ала си луд, Иване!... Зар ја, ја, 
Станко Алексић, да ти опростим 2... dap да ти опро- 
стим чак и оно Крушкино подрумче ?... Окај ce 
ћорава посла ! 

— Али... 

— Ћути! продера се Станко. Него, ево ја 
нећу бити као ти. На, гледај ! 

Па се окрете укућанима. 

— Купите децу, па напоље! Оклоните се где 
знате !... Брзо !... 

И то слушаше без поговора... За тренут ока 
оста празна кућа. Станко се окрете Ивану: 

— Ето, ја сам душевнији од тебе! Мени нису 
криви ни они други твоји синови, ни жене, ни 
деца. Мени си крив ти и твој Лазар... Ја ћу на 
вама искалити |... 

Кад чу Лазарево име, Иван прену: 

-— А где је Лазар? 

— Како немам оваца, тако не чувам ни паса! 
Ти ћеш сам најбоље знати куд си га послао. 

Иван клече преда њ, па склопи руке: 

— Као Бога те молим, реци ми јеси ли 
га убио? 

— Нисам, али ћу га убити !... Убићу га, као 
што ћу и тебе сад !... 

Иван му обгрли колена. Он проли сузе, проли 
их као дете: 

— Станко !... Дете моје !... Сине мој !... Ја сам 
се с тобом шалио док си дете био!... Ја сам те 
маленог цуцао на мојим коленима !... Ја сам те... 
ја те и данас волим као своје дете !.. Hemojl... 
Немој грешити душе о неопојан гроб и о свог нај- 
бољег друга !... Ево, ја, чича Иван, молим се теби 
као свемогућем Богу !... Опрости |... 

Станку се згади... Овај човек беше некада 
поносит... Он је мислио да је то јунак, господар, 
да само уме заповедати... Али сад кад га види, 
онако пресавијена, где сузе лије, где се вије као 
црв пред ногама његовим, сад му све оде.. Он је 
мислио светити се зликовцу, па сад види кукавицу. 
Окрете главу и пљуну... 

— Срам те било!. . Ниси ни куршума заслужио!... 

Па викну: 

— Заврзане!.. Почни !... - 

Па се окрете да изиде. Али Иван поколе- 
нице за њим. ЈЉуби My ноге и стопе где је ногом 
стојао. 

— Станко !... Сине |... 

— Не зови ме тако!. Откуд сам ти синг 
плану Станко. 

— Али ја тебе волим !.. Ја те од милоште 
тако зовем |... 

— Какве милоште ?... Ја ти забрањујем да ме 
зовеш и самим мојим именом, јер, Бог и душа, и 
на њега ћу омрзнути !... 

Густ дим покуља у кућу... 

Кад то спази Иван, он дрекну као да му 
кожу деру... | 

— Ти хоћеш да ме западиш 2... 

— То сам већ учинио!... Гледај!... Видиш како 
пламен пробија кроз шиндру |... 

Иван пође да му колена обгрли, али га Станко 
погледом задржа. 

— Ако се макнеш, промолиш ли само главу 
напоље, тридесет куршума чекају дати главу раз- 
друзгају... И онда hy те опет у пламен бацити!... 

Дим биваше све гушћи. Црвен пламен проби 
кроз дрвени кров, и отпоче праска и пуцњава. 

Станко одступи неколико корака и стаде на 
праг... Баци поглед на кров, а то олуј повија пламен, 
повија га на све стране, да се од пламена запали 
и друга зграда, која беше близу куће... 

Иванов положај беше грозан. Он не имаде ку- 
ражи ударити на оне шарене пушке. Гледао је на 

отворена врата, гледао оне страшне људе што стоје 
пред њим са запетим пушкама, неми и хладни као 
смрт... Али ce не смеде маћи... 

Кућа се напуни димом и стаде га гушити... Он 
појури вратима, али га снажна рука Зекина баци 
унутра као какву торбицу... Он стаде молити, пре- 
клињати; молио је да га пусте макар толико да 
Станка моли за опроштај... Признао је своју кри- 
вицу, признавао је све, све, и ако га нико ни за 
шта није питао... 

Пламен освоји сасвим. Могао си бунар на кућу 
изручити — не би је спасао. Иван се гушио, грцао, 
кашљао ; на послетку клону, колена му клецнуше... 
Он осети како га свест оставља... 

— Пуштајте ме! дрекну и појури. 

Али га Зекина снажна рука опет баци натраг. 

— Затворите врата и пазите! заповеди Станко... 

Затворише. Неколико тренутака потраја, док 
тек из куће покуља густ, црн дим... Он постајаше 
све бељи и бељи, док се не претвори у пламен који 
обујима и зидове. 

Хајдуци ce одмакоше.. Не прође неколико 
тренутака, а догорели кров сруши се у унутраш- 
њост куће. 
| Станко диже главу нада се, па рече: 

— Господе!.. Ти си Бог, ти праштај!... Ја сам 
човек, ја се светим !... Још стоји један, још је жив... 
Боже, помози ми да и с њим свршим рачуне |... 

Па се окрете хајдуцима: 

— Хајте, браћо ! 

И пође пред њима. 


XXIV. 
СРЦЕ НА МЕРИ. 


Лазару пође за руком да побегне из оног 
окршаја на Журави. Појури неколицина за њим, 
пуче и неколико пушака, али га ниједно зрно не 
окрзну. Он се поуздао у брзину свога зеленка, и 

није се преварио: коњ га је пронео испод оштре 
сабље. 

Докопао се луга, па је одмицао. Повио се по 
коњу да га која грана не би закачила и свалила... 
А коњ га је носио... 

Пред очима му непрестано стојаше поносит 
лик Станков; у ушима су му зујале још оне гро- 
мовите речи: „За ножеве !...“ Није могао да ce 
овавести... | 

И досад се бојао Станка, али сад је обамирао 
само када му име његово на памет падне. Он је 
слутио неку црну несрећу. Слутио је да се неће 
наносити главе... Осећао је хладно, оштро гвожђе 
под грлом својим, па је хтео од свега тога побећи... 

Јест, он је хтео, али коњиц не могаше. Пле- 
менита животиња беше сва у пени, бокови јој се 
ужасно надимаху... Узалуд је крвавила оштра ба- 
крачлија те бокове: коњ не може маћи. 


— Зар ме и ти изневери, зеленко ?... рече · 


тужно Лазар, па га устави и одјаха... 
Коњ га погледа тужно. Лазару се учини да 


виде сузу у очима његовим, па га помилова по 


челу и врату. 

— Је лити жао твога хранитеља“... Та ја сам 
те гајио као дете !... 

Затури му дизгине за ункаш, па прилеже 
земљи да ослушне... 

Земља je тутњала... Тај тутањ је одјекивао у 
души његовој. 

Али се он прибра. 

— Далеко су! рече. Али ко може од хајдука 
побећи 2... Зар се њима знају путеви ?... Куд ли ћу 
сад?... Да идем кући 2... Јест, најбоље да идем кући... 

И готово се реши. 

Али му проструја кроз главу: . 

— Тако, тако! Тамо ће те бар Станко лакше 
наћи !... 

Он уздрхта од те мисли. =. 

— Нећу кући!... Лутаћу шумом... Лако је и 
кући отпаркнути кад се ова галама стиша... Ићи 

ћу кријући. Та, ваљда, неће ни овако до века остати!... 
Кад се Турци дигну, растераће их као врапце... 

Тешкао се том мишљу, и она га мало умири. 
Он се спусти на траву и размишљаше, али му 
мисли беху растројене: летеле су са ствари на 
ствар као шарени лептири... | 

Лишће je шуштало лагано над њим... Он се 
пружи по трави, па слушаше како коњ грицка, и 
то га уљушка. 

заспао је... 

А један човек иђаше за стопама коњским... Кад 
стиже и виде га како спава, он само одмахну главом: 

— Тешко теби, мој Лазаре!... Ти у шуму од 
хајдука бежиш!... 

Па окрете главу, разгледа око себе и прикри 
се у један шушњар... 

То је био Дева. Он једини смотрио је Лазара 
кад је побегао. И он се натури за њим. Јурио је 
изнајпре коњском брзином, али кад виде да не 
може трчати за зеленком, он се устави. 

— Баш сам будала! рече он. Ево ми коњских 
стопа !... Наћи ћу га, мањ да побегне на небо!... 

Па се упути лагано... | 

Иза оног шушњара гледао je Лазара... Млад, 
здрав; могао би бити дика и понос свима, а овамо, 
ето, постао издајник. 

— Да га yOujem?... премишљаше Дева... Али 
не!... То ми Станко никад не би опростио !... Од 
мене ће бити доста што ћу припазити на њега да 
се не изгуби... Једно му само нећу дати! Нећу му 
дати да оде Турцима... Јер ако пође, Христа ми, 
ја һу га убити !... 

Подне беше превалило кад се Лазар пробуди. 
Спавао је чврсто, да се ни окренуо није... 
| Диже се и седе. Сан га је прилично окрепио. 
Он премишљаше куда ће. 

— Овде нисам сигуран! говораше он готово 
гласно. Одавде морам ићи, јер ко зна да и он не 
лута овуда !... Идем ја тамо негде... ближе Сави... 

Па се диже... Приђе зеленку, па му наби узду, 

коју је сам коњ с главе скинуо, пошто га ce газда 
није сетио; узе га за дизгине и поведе лагано 
кроз шуму. 

Тек је мало одмакао, а Дева се диже из своје 
заседе. Почеша се иза ува. 

— Хајд и ја ћу за тобом, рече, колико да 
ниси сам. 

И пође за њим лагано као мачка, вукући се 
од грма до грма... 

Прошло је неколико дана од дана оног окр- 
шаја... Станко је био у Парашници. Дружина му 
је с дана у дан расла... Сваки новајлија причаше 
како се људи дижу, остављају куће и плугове, па 
се крећу или Чупићу, или Катићу, или проти СОми- 
љанићу, или Илији Срдану... 

Међутим Турци су ћутали. Никога ни из Шапца 
ни из Босне, као да нису толико жалили за својом 
изгинулом браћом. Заврзан се нашали: 

— Оно што побисмо сигурно није ништа ни 
вредело !... Шта велиш ти, Суреџе ¢ 

Суреп само слеже раменима. 

—- Или је морао бити сам бескућник, па и 
Турци веле: нека нам се скину с врата !... 

Хајдуци се насмејаше. 

— Добро би било да ми помлатимо сваки 
дан онолико бескућника! рече Ногић. 

— Ти би хтео да сатреш турско семе!... Где 
ћеш то учинити кад сваки од њих има бар по пет 
жена !... Нека му свака роди по сина, па ето ти 
балинчади као гада!... Кад бијем, да бијем какве 
паше, везире, или бар бегове !... Ту се човек мало 
и оашлучи; није бадава руке магањио. А овамо 
ништа. Преврнуо сам неки дан њих десет, па xal... 
рече Заврзан и закачи ноктом за зуб.. 

— Ти би све хтео ашлука! рече Латковић. 

— Ја шта ти тражиш, Клемпо ?... Он сав ра- 
достан што је набио ону турску тикву на нож!... 

— Зато сам и дошао у ropy!... Мени je сад 
тако право погинути као попити гутљај ракије!... 
Бар сам му се осветио. 

Станко приђе дружини. 

— Нека се набави које јагње.. Сутра су Пе- 
трове покладе, рече он. 

— Видиш, а ја и заборавио! рече Заврзан. 

И диже се с Јованом и Јовицом да нађу 190 
гањце. 

Петрове покладе падоше баш у недељу 27 
маја те, 1806, године. Дан беше леп, топал; ветрић 
је ћарлијао. Хајдуци се забавили око пецива... 

Наједаред бахну Дева. 

Станко је седео на једној клади и разговарао 
с Ногићем. Чим смотри Деву, он скочи. 

— Баш мене тражиш ? 

— Тебе! рече Дева, а осмехну се. 

— Је ли што добро? 

— Чућеш. 

И одведе га на страну... 

Кад се врати Станко у дружину, око му је сјало. 

— Ногићу ! рече он. 

— Ево ме. 

— Припази на људе. Ја идем и одмах ћу се 
вратити. Ако не бих стигао кад јагањце иставите, 
ви ручајте. Мени оставите мало, колико да се пре- 
залогајим. 

— А куда ћеш, харамбашо ? 

— Послом. 

— Да пођемо још који 2... 

— Не треба !.. Овај посао ћу ја сам свршити... 
Збогом ! 

— Збогом пошао ! 

Он журно узе шару, припаса фишеклију, па 
замаче у луг. 

Срце му је лупало бурно, нагло, чисто га је 
само напред погуркивало. Он је осећао крила под 
ногама : летео је, није ишао.. 

— Ama да ли ми је Bor још и ово досудио!... 
Ја сам полудео од радости |... 

И журио је што више може, 

— На његовој ливади ћу га наћи, рече ми Дева. 
Тамо је !... Одмара коња; хоће да му накоси мало 
траве, па да иде право к Шапцу, да опет доведе 
Турке !... Ево ти ce кунем, Лазаре! Ако те моје око 
данас види, нећеш више видети ћелавог темена!... 
Нећу ја тебе више остављати |... 

И што се ближе примицао месту које му је 
Дева означио, тим га је више обузимала нека дрх- 
тавица... 

Најзад стиже... Смотри Лазара где лицем у 
у свету недељу одбија откосе... Шару обесио о једну 
крушку, а пиштоље и нож спустио у хлад. 

· Дршћући провуче се Станко кроз честу и стиже 
до крушке. Како стиже, он руком скиде шару, али 
му је рука дрхтала... 

Почека неколико тренутака, те се прибра и 
смири... и 

Заклоњен за дебло, он премишљаше. Хтео би 


да Лазар осети сву страхоту смрти и сву тежину 


његове освете... 

Пружи опет пушку, рука му беше мирна. Он 
изиде на ливаду и посматраше Лазара како одбија 
откосе... ; 

И викну : 

— Лазаре Миражџићу ! 

Глас му се разлеже, а дубрава му врати ње- 
гове речи. 

Лазар се окрете и укочи. 

Станко му приђе сасвим. Стаде и погледа му 
у очи. 

— Па... шта ћемо сад? рече. 

Лазар онемео. Станков га поглед окаменио. 

Станку дође воља да се поигра с њим, као 
мачка с мишем. 

— Па, јаране, што ми не одговараш ?... Што 
ти je?... Што си се скаменио?... Што се ти мене 
бојиш ? Ми смо заједно одрасли. Из једног смо 
топрака сркали; пазили се као браћа... Па бар ми кажи 
шта ти би те се онако испирази на ме 2... Де, реци! 

Лазар се лако освести. Он је слушао ове тихе 
речи... Надао се грмљавини, а оно сасвим мирно. 
Поума да ће преварити Станка, да ће га моћи сла- 
гати... Погледа му у очи некако свесрдно, да му 
се чак и сузе свртеше. 

— А... завадише нас !... рече Лазар. 

— Завадише! 

— Јест!... Онај Маринко, душа му раја не ви- 
дела |... Он је свему крив. Он и онај Туркешања!,.. 
Крушка !... 

— H?... А како ?... 

— Како 2... Не питај !... Ja сам волео Јелицу. 
Па кад сам видео да она тебе воли, хтедох полу- 
дети !... А онај Маринко, као да га ђаво баци преда 
ме, поче ми говорити којешта... па лепо изгубих 
памет !... Кајао сам се, али доцкан... Хтео сам те 
потражити, али нисам смео!... После... ђаво од: 
несе све... 

Станко одману главом и рече: 

— Е, брате !... Па онда 2... 

— Онда... онда се почело пакостити с обе 
стране. Чича Алекса и бабо сједне, а и мене по- 
несе ђаво... 

— А, онако, ниси крив? 

— Очију ми, нисам! 

— Па што ми, барем, по коме не поручи 
да знам?... 

— Нисам знао по коме ћу. 

— Оно... тако је !... И била је незгода; кад те 
оно задржах, не рече ми то. 

— Бојао сам се. 

— Е, баш не ваља !... Из онаке љубави до шта 
дођосмо !... Весели чича Иван! Чуо си, ваљда, како 
је прошао 2 

Лазара полише сузе. 

Станко се насмеја неким> дивљим смехом. Ла- 
зара, који се тек почео кравити, тај смех прене- 
рази. Он погледа Станка, 

— Тако ће проћи сваки издајник! загрме 
Станко, а очи му сенуше. Тако мора проћи сваки 

онај који води некрст на крст! И теби је самртна 
наливена, Лазаре Миражџићу !... 

Лазару,се подсекоше ноге. 

— Немој, тако ти... 

— Умукни! Зар си мислио да сам се смило- 
стивио ?... Зар си мислио да се ја дам преварити?... 
Ја ти овај тренутак не бих поклонио за хиљаду 
година живота !... OBO што си се сад вио преда 
мном, ово је плата за .моје непробдевене ноћи, а 
сад, сад ћу ти платити за твоја недела !... 

Па скиде његову рођену пушку, коју је обесио 
био на лево раме, а своју шару спусти подаље 
у страну. 

— Одступи!.. рече он и устукну га погледом 
неколико корачаји. Стој! Право стој! 

Лазар се укочио као колац. 

— Сад, кад тамо одеш, поздрави твога бабу, 
Маринка, па и лепог ary, Крушку !... Кажи им да 
сам те за њима послао !... 

Ороз кврцну.. Лазара проби зној... 

— Заклео сам се пред твојим оцем и поште- 
ним старцима да ћу се твојом главом трипут ко- 
турнути !... И то ћу учинити овог часа !... Croj!... 

Пружи пушку и повуче за обарач.. Лазар 
се изврте. | 

Он му приђе Зрно је ударило под леву сису. 

н му стаде ногом на прса, и млаз крви шикну... 

Потеже нож и одруби му главу, па је баци и 
она одскочи неколико пута... Он учини то исто још 
двапута, па онда Лазарево оружје остави код обез- 
глављене трупине... 

Докопа своју шару са земље, па викну: 

— Боже !... хвала ти!... А сад, Турци, те- 
шко вама... 

И запева: 


Оде Станко лугом певајући, 
Оста Лазар ногом копајући, 
Он остаде у пољу широку, 
Да га кљују орли и гаврани.. 

Вратио се таман кад треба. Тек су иставили 
јагањце. Дружина га дочека и поздрави. Заврзан 
му погледа у очи, па рече: 

— Ти си весео, харамбашо ? 

— Бог ме развесели!.. Данас сам скинуо 
терет с душе. 

— Баш си убио Лазара 2 

— Убио сам га!... Хвала нека је Господу на 
ње: ову дару !... Нисам запевао од онога дана кад 
вам у дружину дођох до данас, а данас сам певао 
свесрдно !... 

— Причај нам како си га убио! повикаше са 
свију страна. 

— Xohy!... To ће ми бити најмилија прича 
што је до данас испричах ! 

И, посадивши се у један хлад, исприча им 
цео догађај... Хајдуци су слушали с највећом 
пажњом... Овда онда прекидали су причу узвицима: 

— Охо-хо ! 

А кад сврши причу, Заврзан рече: 

— Алал ти вера !... Види ти се и по рукама, 
крваве су. 

— Дајте воде да оперем руке, па да ручамо! 
рече Станко. 

Заврзан узе тикву и поли му... 

Ручак је свима слатко пао. Станко је био 
весео као никад дотле. Његова веселост развесе- 
лила је све. Заврзан је градио такве шале да се 
морало бежати... 

Ноћ се спусти ведра, тиха. Станко се попру- 
жио по зеленој трави, гледа небо, а осећа ластак на 
души... И сан му паде на очи као детету. Спавао је 
тихо, мирно и безбрижно, као да је богомољу сазидао. 

Сутрашњи дан освануо је ведар и леп. Хај- 
дуци су седели и чистили оружје. Станко је нешто 
разговарао са Cypenom.. Дан већ освојио... 

Наједаред припуцаше пушке, не близу, но у 
даљиви. 

Сви пренуше. 

— Шта ли је оно? упита Станко. 

А кад виде да се сви питају погледима, он 
рече Заврзану : 

— Препни се на ову тополу, те види. 

Заврзан се успуза као мачка уз дебло. Потраја 
неколико тренутака у највећој тишини. 

— Бију се! рече он. 

— Где? упита Станко. 

— Око Али-агиног Салаша. 

— А ког 

— Наши и Турци. 

— Охо!.. Дакле се накупило усташа. 

— Бога ми се добро бију. 

— Сиђи. 

у тај пар бахну Дева. 

— Шта је? упита га Станко. 

— Пожури... Бију се... Турци ударили од ba- 
довинаца, прешли на Прудовима, па зајмили стоку 
из Глоговаца и Совљака, те погнали у Босну. Ја 
ти то јавим Чупићу, који је био код Ерића у Мет- 
ковићу, а он одмах потрча и.. ено сад.. Ја дођох 
да и теби јавим!... Пожури!... 

Станко узе пушку и викну:. 

— Полази! 

И док длан о длан, све беше спремно, те 
пођоше. 

Станко је премишљао где би било најбоље 
да заузме место. Он је желео да се његов напад 
прича. Искалио је срце, осветио се, сад је хтео. 
мало славе... 

И окрете Подинама. 

— Је ли, Дево? упита он. А има ли колико 
Турака? 

— Бога ми, доста. Имају и свој шарампов, 
ископали ноћас... 

— А има их више од наших? 

— Има... 


1 

— Станите! рече он дружини. 

Па се препе на један храст, са кога је видео 
борбу... Разгледао је прилично, па се тек насмеши 
и сиђе с дрвета. 

— Хајд’ сад! рече и пође журно. 

Чула се стопа и звекет фишеклија... | 

Већ се кроз дебла дрвећа могла видети она 
крчевина што се звала Салашко поље... Дим је. 
омотао пољану, али су хајдучке очи и кроз његову 
густину могле видети оне сенке што пролећу 
тамо амо... 

— Хоћемо ли, харамбашо? упита Заврзан. 

— Не... Само за мном !... 

И доведе их на крај честе што се као језик 
у поље пружа. Ту, на брзу руку, постави бусије, 
па стаде гледати борбу... 

Око се навикну да гледа у таму. И он гле- 
даше борбу страшну, очајну. Турци су уступали, 
али стопу по стопу. Одступали су шанцу што га 
дигоше те ноћи. 

Станко се премишљао да л да удари или 
да још почека... Он није сумњао у победу, али 
је желео победу савршену, победу из које ни глас- 
ник неће отићи да Турцима пораз оприча. 

Наједаред се нешто проломи... Изби бела бу- 
гија, па се онда зачу прасак. И то се деси у шанцу. 

— Шта ли је оно? упиташе хајдуци. 

— Запалише наши турску џебану! рече Ногић. 

— Јесте, јесте !... Гледај! повикаше хајдуци. 

Направила се читава гужва. Оно лагано од- 
ступање претвори се у бегство. Место одступања, 
југу, Бадовинцима, Турци ударише право западу, 
Дрини, само да се што пре Босне дочепају. 

Ова гужва и ово бегство беше као наручено 
за Станка. Он се грохотом насмеја, па рече на 
сав глас: 

— Бог је стари пријатељ !... Он то све нај- 
боље удеси !.. 

Па се окрете дружини и рече заповедајући: 

— Mnup!... Нико не сме опалити пре моје шаре! 

Нека сваки добро гледа !.. Па кад оборимо једну 
ватру, онда за ножеве. Грехота је трошити барут 
без потребе. Сад, сваки на своје место и — тајац !... 


Турци су бежали безобзирце, а Срби се нату- 
рали за њима... Хајдуци су већ могли видети она 
застрашена лица... Станко их припусти још ближе... 
Узе једног на око и опали.. Ватра осу... 


Турци стадоше као укопани. Хајдуци иско- 
чише с голим ножевима као курјаци !... Наста јаук 
и писка... Станко се проби кроз турске редове оба- 
рајући око себе, као што добар косац обара зе- 
лену траву... 

И сами Срби застадоше изненађени... 

Међутим хајдуци су чинили своје... Лешеви 
турски падаху око њих као гниле крушке. Станко 
је пролетао на све стране. Засукао рукав, а јата- 
ган му сева... 

— Не дај !... викну неко. 

Један Турчин на добру хату пројури, газећи 
лешеве браће своје. За њим се натурио главом 
Стојан Чупић, али Турчин се докопа шибљака и 
замаче у густиш. 


И ово што беше прште куд које. Хајдуци се 
надали за њима, да их до једнога потуку... 

На, бојном пољу осташе само Срби. Битка беше 
свршена... 

Чупић дојаха на своме вранцу. 

— Чија ово беше чета ? упита Чупић. 

— Моја! одговори Станко поносито. 

Чупић одјаха коња: 


— Ходи, соколе, да се пољубимо !... Алал да 
ти је оно српско млеко што те задојило! Ејвала 
ти на оваком јунаштву! И да си ми јуче кућу за- 
палио, оца убио, данас бих ти све опростио ! 

И пољубише се. 


Срби сколише са свију страна. Станко смотри 
оца, попа Милоја, Катића. Он им притрча руци... 

Алекси су лиле сузе потоком... Љубили су се 
као на свадби, а не Ha разбојишту... 

Кад ce мало прибра, Станко ce окрете својој 
дружини : 

— Има ли још ко од вас зајма невраћена? Има 
ли још ко да се свети? 

Сви су ћутали... 

— Онда, браћо, имамо једног страшнијег крв- 
ника !... Њему hemo се од данас светити! До данас 
светисмо себе, а од данас да светимо слабе и не- 
јаке... Пристајете ли? RY site 

— Пристајемо! грмнуше хајдуци. 

— Кад пристајете, a ви чујте !... Од данас нема 
харамбаше ни хајдука, од данас смо побуњено робље 
што јарам скида! Нека прска ћелаво теме !... Треба 
му семе затрти онако исто као што он наше хтеде!:.. 

— Треба, треба!... 

— Онда, браћо, приђимо ближе браћи нашој!... 
Измешајмо се с њима! 

И хајдуци се измешаше с устаницима. 

— Стојане! окрете се Станко Чупићу. Примаш 
ли нас *... 

Стојан га само загрли... 

И на крвавом разбојишту настаде весеље шло 
је небо проламало... Одјекивали су, од веселе песме, 
ови лузи и дубраве што су вековима јаук проно- 
сили... И сама Дрина валовита зажубори веселије... 
Њени таласи жубораху причу: да се дигло робље 
на тиране, али да се дигло онако као што трава 
у пролеће из земље ниче. И као што зелену травку 
нико не задржа, тако ни рају нико умирити не може: 
јер се дигла, или да изгине, или да дахне светим 
зраком слободе |... 


ТРЕЋИ ДЕО. 


_БЕСМРТНИК. 


. 
УСЕ АК, 


Дошла је коса до бруса. Кипело, кипело, па 
прекипело. Прва пушка одјекнула је по свима кра- 
јевима мачванским, и сваки који је ма и најмање 
осећао срца у грудима, дигао се на оружје. 

Али знате ли шта је. то кад ратар остави свој 
плуг, па се лати оружја?... То значи борбу на живот 
и на смрт, борбу очајну, вечиту... Ратар се више 
не враћа плугу, његова рука више не држи руцеља 
плужних, он чак и не сања више о своме пређашњем 
животу. И славни песник устанка нашег, Вишњић, 
рекао је том приликом после боја мишарског једну 
истину која ће остати вечита. Тице гавранови до- 
"викују Кулиновој кади: 

„Не иде ти Кулин капетане, 
Нити иде, нити му се надај, 
Нит’ се надај, нити га погледај: 


Храни сина, па шаљи на војску — 
Србија се умирит не може !..“ 


Више човек није могао познати ове мирне 


_ људе. Погледи им посташе муње, а речи громови. 


Ко проучава оно доба, коме дођу до ушију разго- 
вори тадањих бораца, тај ће стећи једно уверење: 
да се у то доба говорило неким особитим језиком, 


да се владало ванредном прибраношћу. Свака, ре- 


_ ченица из уста њихових била је пуна духа. Нека 


ми опрости историја и сви славни Немањићи, али 
ово доба, доба од 1804 па до 1813, ја зовем добом 

херојским... Гледећи на њега, можемо с поносом 
свету у очи погледати. Оно нам је дало јунака каквих 
може имати само митологија... Не могу нас „зачу- 
дити Термопиле, јер смо их имали у најекоријој 
прошлости. Сваки, па и најславнији пример исто- 
ријски, ми можемо с поносом погледати, јер смо их 
по неколико имали у нашој историји... 

Нека ми се опрости што ћу, рад бољег оба- 
вештења, рећи коју у заштиту Мачвана, да бих, сједне 
стране, побио оно што неки наши историци, у силу 
Бога, хтедоше натурити тим славним борцима му- 
ченицима, а с друге, да бих им могао одати достојну 
пошту. 

Као што сам још у почетку рекао, Мачва је 
равница која се протеже од Видојевице до Саве, 
дакле дуж реке Дрине, која је граница између Босне 
и Србије. r | 

Дрина је бесна, хучна и валовита, али није 
велика. Омање чете турске, па и појединци, дуж 
целе обале имале су своје бродове и навозе: где 
су хтеле, могле су прелазити из Босне у Србију. 

На тај начин Мачва је постала поприште ће- 
фова. Ко је хтео, тај се могао натресати. Па да је 
бар остало на натресању, па да се и опрости; али 
ту је било тако крвавих догађаја да их чак ми, нај- 
ближи потомци тих мученика, већ сматрамо као 
бајке... 

И тако се то патило и мучило. Један дан 
је освитао као и други. Нико није био сигуран 
ни са животом, а џаба ти са оно мало муке што је 
стекао. 

Кивело се у страху, обамирало се од сваког 
гласка... 

Кад је појединцу дотужало, он се дигао у 
гору. Пушка је пукла, али је њен одјек више 
плашио него храбрио.. Није ту човеку стало за 
његовом главом: срце се цепало као дроњак, а 
сузе камениле, кад погледа нејач где стоји на 
гујиној рупи... 

Пушка је пукла у Шумадији, управо прва је 
пукла у ваљевској нахији... Она је одјекнула и по- 
чела прибирати око себе човека по човека. И дигло 
се све — само Мачва ћути... 

Да ли смемо ми то ћутање у таквим прили- 
кама назвати кукавичлуком ? Питам: смемо ли ми 
то ?.. Не. Јер ако је то кукавичлук, како онда треба 
крстити наше држање данас кад нам је на влади 
крштени Србин, кад је ту штампа која сваку сит- 
ницу пропрати, кад су ту и слобода речи, и судови, 
и све? Како онда наше држање треба назвати кад 
се погледамо у доба реакције ?... 

Не осуђујмо, дакле, кад немамо срца ни оно- 
лико колико су они у пети имали. Скинимо капе 
пред тим поносом наше историје, и поклонимо се... 


х 
Ж х 


Почеше наједаред ницати чете као из земље. 
Стојан Чупић стави се на чело свима. Он поста 
војвода и стаде постављати старешине које ће му 
чувати дринску границу. 

На Мишару те исте, 1806 године, нађоше ce 
Мачвани са устаницима. Ту су се борили као лавови. 
Јаук и запевка Каде Кулинове, то је јаук Босне, која 
је у тој борби погубила најбоље и највредније синове 
своје... 

После мишарског боја вратише се кућама и 
стадоше чете четовати. Катић је постао бимбаша 
коме су предати људи што чувају границу. Зека 
стаде купити под своју заставу све што не 
имађаше „никог свога до Бога милога“, што му је 
„погинути као попити чашу ракије“. Он се смести 
у Парашници, где се подигоше колебе у којима 
пландоваху „голи синови“, што беху страшнији 
Турцима од најуређеније војске ћесареве. Прота 
Смиљанић је четовао на своју руку. То беше јуна- 
чина каквог само Bex рађа. Он је веровао да му 


266 CATA ROT AREY 
Турчин Бошњак, или, како их je он звао, „балија 
Бошњак“, не може ништа учинити. 

— Ако ја погинем од руке балије Бошњака, 
не копајте ме!... Баците ме у... 

Та је његова реч соколила све. Ges што је 
с њим било, веровало је да је тако... 

Илија Срдан је чувао страже од Турака што 
на Лешници прелазише Дрину... 

Па да не помињем попове и многе друге. Ја 
бројим људе чије јунаштво може доћи у митоло- 
гију. А сваки појединац заслужио је да га исто- 
puja слави... 

Те су чете крстариле Мачвом. Оне се бринуше 
о нејачи. Остали се враћаше домовима да гледају, 
или бар да наређују, домаће послове. 

Скоро сваки дан било је овде онде окршаја. 
Ово што се одметнуло није могло мировати. Ако 
Турака нема да сами наиђу, онда их они потраже. 
Катић је бар двапут у недељи са својим панду- 
рима прелазио Дрину да Туркеу њиховом гнезду 
потражи. Заметне чарку, изазове их, намами преко 
Дрине, па бије. Ту му је вазда био Зека са својим 
„голаћима“ у помоћи .. Нема стопе земље мачванске 
крвљу незаливене и костима непотрушене... 


Шта ли се чинило са онима који беху слаби 
и нејаки?... 

Где је год турска најезда јача, управо куд је 
повећа турска најезда пролазила, ту су куће и ко- 
лебе биле празне. Народ су војводе и буљубаше 
исељавале у северозападни крај Мачве, близу реке 
Саве, како би их, у случају какве невоље ја поги- 
бије, могли Ha чамцима преко Саве превести, те их 
склонити код браће Срба у Срему... 

Ти скупови стараца, немоћних стараца, жена 
и нејаке деце, звали су се збегови. Читава села 
беху у тим збеговима. Устаници су се бринули за 
храну, а остало, како је драгом Богу воља. 


Р 

Места секлонитија нису ни ишла у збегове. 
Ту се водио домаћи живот, не онако као пре устанка, 
али бар је чељад била под својим кровом закло- 
њена. ако ни од чега, оно од зла времена. | 

Међутим борба се била из дана у дан. Није 
било већих сукоба, али је вазда био по који буљук 
Турака које су ови пресретали и тукли. Своје су 
мртве, Србе, сахрањивали, а Турке су остављали 
да их једу тице грабљивице. 

Плугови почеше рђати, али се тим више све- 
тлела дуга шара која је овом вековном робу била 
и отац и мајка... 

Никло је, расло, напупило, процватило, заме- 
тнуло се, па — сазрело... Сад му је гйда као девојци 
удати се. И кад је то време дошло, онда је и онај 
бедник постао јунак. Страх је ишчилео из срца: 
дошло је доба освете. Сад треба светити проливену 
крв од Косова. 

„Ниче раја ка' из земље трава.“ 


If. 
ВРЕВА. 


Спустила се ноћ. Поље је мирпсало барутом... 
Усташи се повукоше у честе под дрва да их не би 
на сну „била ведрина“. 

Станко се нашао поред оца. 

Ја не знам, али има тренутака кад и радост 
окамени човека. Занеми као и у највећој несрећи. 
Тако је некако било и код Алексе. Од неколико 
дана он више не беше roca своје памети... Сваки 
тренутак отварао My је по један извор среће.. Он 
није знао шта се с њим ради... 

Његов Станко! Ама је ли могућно да је то 
његов (Станко ?... Зар он отац томе младоме диву 
на кога сви очи управљаху ?... Зар он отац томе 
грому чије око сече као оштра сабља, а опет по- 


"гледа онако господски, поносито?.., 

И кад му Станко приђе руци, он се збуни: 
чисто би је тргао од некога страха и — тако да 
рекнем — стида што My такав јунак руци прилази!... 

Тако и сад. Станко је седео уза њ, а он осећа 
како му срце стрепи... Син му разговара с попом, 
а он не може да се наслуша оних паметних речи 
што лете као несташни лептири са усана његових... 
Не може ни попа да се нагледа, јер он је слушао 
тако пажљиво разговор Станков као да то говори 
какав старац од сто година !... 

— Мука сам се намучио, мој попо, мука!... 
И ако, са грехова мојих, душа моја буде у паклу 
мучена, ја мислим да већих мука бити не може!... 
Дан ноћ у страху.. Кад само помислим на моје 
код куће, којих се сви одрекосте; кад помислим 
да они беху робље незаробљено ни криви ни дужни; 
кад помислим како се прави кривац безбрижно 
шеће по Црној Бари — у мени се узмути утроба! .. 
Чини мн сее се мајчина храна буни у мени и про- 
клиње Me!... Ocehao сам њихове сузе по телу моме, 
јер су ме пекле као жива жеравица!... 

— Ћути, синко, ћути! вели му попа. 

— Сад могу!... И ако сам четири живота узео 
на душу, могу ћутати, јер ми је душа мирна и срце 
на месту... Ја верујем да сам грешан, али бих био 
већи мученик да се нисам осветио !... | 

— Грех јесте, говораше стари свештеник. Па 
опет, ко му зна!... Свете књиге веле: „Не узимај 
туђега живота, јер ниси кадар једне беле власи у 
црну претворити“. И тако је!.. Што ниси кадар 
некоме дати, не смеш му ни узимати!... Ама, синко, 
то је наука небесна. Тако се може тамо, на небу; 
али овде на земљи... овде то не може бити!... Ми 
смо ти створени некако друкчије. И ево, ја, грешни 
слуга олтара Божјег, ја ти кажем: није добро што 
си учинио, али је право!... А стари рекоше: што 
је право, и Богу је драго!... 

Станко му узе зборану руку и пољуби. 

— Хвала ти, попо! рече он. 

= И како да му то не учиним!... Ја подигао 

мало крова над главом — он ми га запали! Ја 
__ подгајио пород, потпору старим данима, одмену из- 
нуреном телу, свећу крену на коме ћу тековину и 
славу оставити — а он ми га роби и убија! Па зар 
да не скинем зулум са света 2... 

— Тако је, попо! повикаше са свију страна. 

— Ја, као свештеник, ово вам не бих смео 
говорити !... Мој је посао да вам говорим о љубави, 
настави попа, падајући све више у ватру; али 
како и ви и ја можемо волети онога ко нам 
руши у прах и пепео сву тековину и черечи оштрим 
ножем наш подмладак #.. Да нам Бог срца и па- 
мети дао није, то би све могло бити!... Ама овако... 
нека опрости Господ!... Станко, сине!... И ако бо- 
жански закони кажу да си грешник, земаљска 
правда и ми, грешни људи, велимо ти: „Ко се He 
освети, тај се не посвети |...“ 

— Тако је!... Тако jel... 

— И тако je! настави опет попа, скочивши 
на ноге, а око му се запалило. И друкчије не може 
ни бити!... Јер, онда, како бисмо назвали овај наш 
устанак ? Ми се дигосмо, или да изгинемо, или да 
душом дахнемо; дигосмо се да убијамо и побијемо 
онако исто као што они нас убијаше; дигосмо се 
да се ослободимо, да можемо бити људи, да се мо- 
__жемо сербезно пружити под својим кровом и на 
__ својој постељи, да можемо без страха загрлити и 
пољубити своје чедо, а да не помислимо да ће она 
мала, плавокоса главица пасти од ножа турског; 
дигосмо се да можемо бити оно што је Бог хтео 
стварајући првог човека — прави људи!... И онда, 
нека је по сто пута благословена крајина !... И нека 
си благословен и ти, Станко, сине мој !... Све грехе 
твоје примам ja на своју стару душу!... 

И диже руку стари свештеник и погледа у оно 
звездано небо. 

— Господе! викну он. Ти који си дао живота 
и најмањем црву, благослови дело наше!,.. Ми не 
Hacphemo, ми се бранимо! 

Све је стајало гологлаво око седог попа, 

Станку се груди надимале... И попа га благо- 
сиља!... Ни дотле није мислио на сан и одмор, а 
сад га то сасвим прође. Он приђе Алекси, узе му 
руку и ороси је сузама: 

— Бабо !... Ја осећам да ми је Бог опростио!... 
Опрости и ти за онолике твоје муке и невоље!.., 

А који је то родитељ што мрзи своје дете? 
Има ли игде под овим Божјим покровом таког чу- 
довишта #... 

Разуме се да је давно опростио. Он је већи 
заборавио своје муке у овој радости... 

Зора је синула румена и сјајна. Ниједан облачак 
не сакри сјајног сунашца. Светло, велико, пусти 
оно своје сјајне зраке, те обасја пољану росом 
орошену... 

— Чупићу! рече Станко. Ти си наш војвода. 
И ја, као твој млађи, молим те: пусти ме до 
куће |... Зажелео сам се свога крова, својих уку- 
ћана!... Отишао бих само да целивам онај свој праг!... 

— Иди, Станко !... Ето, и Алекса може с то- 
бом поћи... 


Od th 


Ветрић je шушкао зеленим лишћем, грање je 
пуцкарало под ногама, тице су певале поздравља- 
јући бели дан, а кроз шуму се чула хука дрин- 
ских таласа... | 

И сама помисао да ће сербезно прекорачити 
свој праг, раздрагала је Станка. А већ укућани: 
мајка, браћа, снахе, дечица... Па Јелица... та храбра, 
лепа девојка !... Срце му је играло од радости!... 

— Помисли, бабо!.. Сад о Илину-дне равно 
шест година !... Ала то беху муке !.. 

И као што она пословица каже: две се рибе 
на једном жару пекле, па једна вели: „Мени је зло“, 
а друга: „Мени је још rope!“ — тако и Алекса. Он је 
веровао да се Станко намучио, али се није опет 
могао намучити толико колико он. 

— Мој синко, те још какве муке!... Шта ти 

‘све He претрпесмо ja и она твоја јадна мати!... Дан 
за даном освитао је све црњи и жалоснији!... 11а... 
нигде му краја не видиш !... Људи беже од тебе 
као да си кужан. Толико ми пута беше дошло да 
кидишем на овај јадни живот !... Знаћеш, ако Бог 
да, и сам шта су муке родитељске; али оно што 
ја преко главе претурих, не дао Бог ни највећем 
душманину !... 


Па му онда окрете причати eye до ситница... 
Станко је ишао поред њега оборене главе, слуша- 
јући муке и патње каквих нигда чуо није. 


— Па, опет, хвала je Богу!... Он кад да — 
дӣ!.. Његова је рука вазда пуна, а његов је дар 
најслађи ! рече Алекса и подиже капу, те се пре- 
крсти. И ево, док ово мало рашчистимо од Ту- 
рака, и оженићу те!... Рад сам видети и ту радост 
за живота... A, гле, ти за њу и не питаш!,.. 


Па погледа Станка испод ока. 


А овај јунак који је толико чуда починио, 
који је толико пута смрти у очи погледао, не усу- 
ди се погледати оцу у очи. Осећао је како му 
пламен лиже образе. И да је Алекси било до тога, 
он би могао чути како му срце лупа... Али Алекса. 
· не слушаше то; он стаде хвалити Јелицу: 

— Алал јој млеко материно! То је јунак де- 
војка !... Знаш ли, сине, кад си, оно, њу преко прага 
превео, мени се учинило да ми се сунце у кући 
родило !... И нека је благословена она њена рука: 
чега се прихвати, напредује!... 


И занесе се старац хвалећи Јелицу... Он при: 
чаше о њој најлепше ствари. 


А Станку оде памет далеко, далеко... Он се 
сећао свију ситница из друговања с Јелицом... Паде 
му на памет она жетва... Јелица је била с њим на 
моби код Шокчанића, баш су напоредо жели... Она 
је певала ону песму: 


Момче наже тридест и три снопа, 
А девојка тридест и четири. 

Он запео из петних жила да му она не од- 
макне... Гонили су ce од ручанице до заранака, и ни- 
једно одмаћи не може... Зној је кипео, али се ни- 
једно на то не осврташе... | 

Наједанпут пуче сапињач под грлом Јеличи- 
ним... Огрлица клону, и баш на дну самога врата 
смотри он младеж, који је тако дивно стајао на 
оном пуном грлу девојачком... 

— Шта ти је ово? упита он и такну прстом 
младеж. 

Она се зарумене, јер ветрић пирну и раздрљи 
још више огрлицу, те Станко може видети и облину 
груди њених... Као махнита jypHy и побеже... 

Али Станку то оста у памети. Доста пута у 
несаним ноћима мислио је о том младежу и гру- 
дима ; а сад све му то изиде пред очи тако живо 
и јасно као да гледа Јелицу пред собом. 

Он није слушао оца. Њега беше обузело миље, 
па му се разлило по целој снази... За њега је Je- 
лица била сва срећа земаљска!.. Нека Јелица буде. 
његова; нека дође тај тренутак да сме пољубити 
онај младеж и омиловати оне груди — па трећи 
дан нека га кљују орли и гаврани |... 

И ближећи се атару свога села, и успомене му 
беху бујније. Свака стаза, сваки жбунић беше му 
по једна успомена из прошлости... Онај храст што 
је онако бесно раширио своју круну, био им је једном 
заклон од кише. На овој су стази толико пута раз- 
говарали... Иза оног жбуна викнула га је једном 
кад је туда пролазио, показујући му прво јагње, 
које су дуго, дуго, заједнички миловали. Па како 
га је мило тада погледала ! 

-— Волиш и ти јагањце 2 

-— Волим. 

— Ја бих се, да ме није стид, играла с њим 
и дан и ноћ!... Погледај, молим те, како My је лепо 
око!... Па овај бели цвет на челу! И... гледа, не- 
како, као дете!... 

— Доиста... 

— Нана ми се свакад смеје, али ме не грди... 

Ја сваком наденем име... И не дам ни једно заклати!... 
Све крију кад хоће да кољу, а ја после плачем да 
се убијем... Не знам у детињству, али откако сам 
омудрала, ја нисам окусила јагњетине... 

Стигоше пред хан. Он беше празан. Нигде живе 
душе, ниједног повесма дима да се с баџе уздигне. 

— Пустош ! рече Алекса. 

То Станка трже из његових сањарија. Он баци 
поглед на кућурину и намршти обрве. 

— Да Бог да све турске куће овако пропевале! 
рече Алекса. Јеси видео где су ме затворили? 

— Видео сам. 

— Да се увратимо!... 

— Немој, бабо... Немој макар данас, јер ми је 
ово први весео дан после шест година, па сам рад 
да ми ништа ову радост не помути!... Остави су- 
тра... прекосутра... кад хоћеш — само данас немој!... 

— Добро, кад велиш... Хајдемо онда кући. 

— Јест, хајдемо кући... 

Али поглед на ту проклету кућу и ово неко- 
лика речи што их с оцем рече, прекиде му ове 
лепе снове... У памети се његовој почеше поред 
лепег лика Јеличиног појављивати и омрзли ликови: 
Крушка, Маринко, Иван и Лазар... Пред очи му 


изије она страшна ноћ кад је оца избавио... Душа 


му ‘е гадила од оноликог кукавичлука Крушкиног 
и Ма аринковог... Као да је осећао њихове хладне 
лепеве под својим прстима... И он окрете главу на 
другу страну да би побегао од те гадне слике... 
Али на другој страни стојаше Иван и Лазар... 
Ивана опколио бео дим, а он моли и преклиње да 
му да живота; моли га као Бога... А Лазару кле- 
цају колена... лице бледи и модри, усне поплавеле,.. 
| — Их, рече, ала је то гадно ! 
—- А шта? упита отац. 
— То... кад човек нешто ради, па после, кад 
муза то дође плата, а он савије грбачу као берам... 
| — Мислиш Лазара ?.. ;. 
— И Лазара, и Ивана, и она два гада!... Ја 
бик пре прогутао куршум него што бих замолио !... 

— И ја! рече Алекса поносито. Кад ми живот 
дотле дође да се морам за њ човеку молити, ја 
бих га прегорео!... A они... ваљда, стрине... 

— Гадови !... Штета што им Бог даде онај лик 
човечји !... Ја, бабо, волим јунака, па нека ми је 
крвни душманин ! И, ево, живога ми Бога, велим 
ти: ако се кадгод сусретнем с јунаком и раним га, 
на плећа ћу га своја натоварити и склонити, да 
га не кљују орли и гаврани ! 

— Јест. Јунака треба... Грехота би било оста- 
вити му тело незакопано.. 

— А ово!... (И Станко пљуну и одмахну ру- 
ком. Ово су смрдљиве стенице што те нападају 
из мрака. А кад им станеш очи у очи, они се вију 
као црви !... Мислио сам да је бар Лазар друкчији... 
Ја сам мислио да је јунак; и, младости ми моје, 
бабо, да је то био, ја бих га саранио као човека, 
чак би попу. замолио да му тело опоје!... Али 
овако!... Овако само жалим што сам с таким гадом 
растао и одрастао, и што сам толико друговао сњим 
да ми је чак и јаран био!.. Жалим за сваком ми- 
лоштом, за сваком лепом речју што му je Kal ре- 
кох!... И мртвога се стидим !... 

Алекса му је одобравао. Њему се чиниле да 
се друкчије они не би ни могли казнити по заглу- 
гама, него како их је Станко казнио... —. 

Већ беху на домак кући. Кад виде Стенко 
како се мирно вије онај бели дим с крова његова 
и како право иде горе к небу, њему заигра срде... 
За тренутак ишчилеше гадне и створи се лепа, до- 
маћа слика... 

— Станко, рано моја !... Станко, очи мој» !... 
запевала је Петра, падајући сину око врата и љу- 
бећи га.. 

И љубише се и грлише се... 

Она мала дечица обиснула око паса његва 
вичући : 

— Чијо!.. Чико !... 

Он је љубио еве... Срце му се разигралс у 
грудима... Па још и Јелица ту! 

— Станите! рече он и збаци капу с главе. 
Треба још неког да поздравим |... 

Па приђе кућњем прагу, клече, прекрсти се и 
целива га: 

— 0, гнездо moje!... О радости моја! Бабо! 
Најо ! Браћо !... Сви!... И ти, Јелице, и ви, децо!... 
Овамо ! | 

И кад сви приђоше, он се диже, погледа их 
и рече: 

— Чули сте једну моју заклетву. И ја сам је 
извршио, јуначки извршио ! Сад чујте другу! Сјајно 
сунце, спрљи ми очи ако не погинем чувајући и 
бранећи ово гнездо које ми овог часа даде толико 
радосги колико само Бог праведницима у рају 
даје !... Сад, хајдемо у кућу!... 

И уђоше сви. 


Ш. 
БОЈ НА МИШАРУ. 


Али се у том добу није дало никоме седети 
мирно под својим кровом. Јесте ли кадгод поку- 
шали да дарнете осињак пун оса ?... Онда сте ви- 
дели како ројем полете у очи. Тако исто и Турци. 


Дарнуло се у њихово господство, у њихну силу. 


Зар сє погани рајетин смео дрзнути да дигне руку 
на свог господара #... 

И диже се сила, која је багателисала те мале 
чете што не имадоше честито ни џебане. | 

Тако отпоче борба која је трајала из дана у 
дан. Ёије никакво чудо било наћи леш на путу. 
(' тохе се више није ни, водило рачуна. Убити 
Турчена, то беше обична отвар, онако исто као на 
јутро потегнути чутуру... 

хао што рекох, Чупић је направио добар рас- 
поред. Срдан Илија чувао је страже од Турака од 
ушћа Јадра у Дрину, па низ воду до Бадовинаца. · 
Сима Катић је од Бадовинаца па до ушћа Дрине 
у Сају; а само ушће Дрине чувао је страшни ју- 
нак Pa Селаковић, побратим Станков, 

Око њега се окупила сва дружина Станкова, 
али га више не зваше харамбашом него буљубашом 
(капетаном). 

Он се настанио у Џарашници. Ту је развио 
барјак слободе и позвао све осветнике. И збиља, 
његова је чета расла. Многи ускоци из потлачене 
српске земље долазише под његов барјак. Ево како 
је он примао у своју дружину: 

— Одакле си? 

Онај каже. 

— Како ти је име? 

И то му каже. 

— Ради чега си оставио своје огњиште ? 

— Од зулума. Турци ми побише сву чељад 
и кућу запалише. 

— Ко ти је душман? 

— Сваки који чалму носи и клања Мухамеду. 

— И ти си дошао мени? : 

— Теби, буљубашо. 

— Јеси вичан свакој муци и невољи 2 

— Не знам шта бих у добру радио !... 

— Умеш ли пушком гађати? · 

— Сигурно као дланом. 

— Јеси пливач 

— Као патка ! 

— А ронацр 

— Као риба ! 

— Умеш ли погинути ? 

— Кадгод то драгом Богу воља буде!.. Без 
његове воље не умем, али умем убити |... 

— Онда те примам !... 

Ето, само су такви били примани у Фкину 
чету. Ко није имао све те врлине, Зека га је слао 
војводи Чупићу да га он преда коме другом, али 
га у своју чету није примао... 

Једне вечери седели су око ватре... Зека се 


грохотом смејао шалама Заврзановим, док ги се 


створи међу њима Дева. Чим га видеше, поскахаше, 


- Он само повуче Зеку за рукав .. И чим се сашапта 


с њим, Зека се окрете ; 


* ч 

— Деде, ко је јунак? 

— Ја |... Jal... Jal... заграја са свију страна. 

— Ронци ми требају. 

— Сви смо, рече Заврзан. 

— Онда... ево вас осморица !... Ударите водом, 
допловите до турских шајака што су на оној страни... 
Ти, Дево, рече да имаш алат? 

— Ту је! рече Дева, скидајући белу пртену 
торбу што је беше упртио. Осам сврдлова. Нисам 
могао више наћи! 


— Доста! рече Зека и узе сврдлове, те их 
раздели оној осморици. На! Ево вам свима по један. 
Сад ударите овуда на воду, па се кријте по води 
док се шајке не навезу. Чим их навезу, ви сваки 
узмите по једну и бушите овим сврдловима. 


Заврзан се слатко насмеја. 
— Ја душевна човека, Бого милостиви! Сад, 
ето, хоће и рибе да храни!... А ко то измисли? 


— Дева, рече Зека. 

— Е, јест домишљан!... То му вреди турске 
царевине |... 

Дева само одмахну главом, а Зека настави: 

— Да се похита!... Ја ћу их с осталом дру- 


жином већ причекати на обали !... 


— Да се иде, рече Заврзан, свлачећи руво 
ca себе. 

То исто урадише и остали и, оставши до по- 
ловиненаги, узеше сврдлове... Заврзан га диже у вис: 

— Бог те дао ратару, сад си алат и ратнику!... 
Алал ти вера, Дево!... 

И замаче с дружином у шибљак... 

Ноћ се спустила мрачна... Облаци се разигра- 
ваху по небу као мрки вуци. Овде онде шине муња... 


Турци се спремаху за прелазак. Било их је до 
један буљук... Разговор се међу њима водио тихо, 
мирно; знали су да туда четује Зека буљубаша, 
чије име за кратко време поста страшидо,.. | 

— Хоћемо ли, људи? | 

= Хајде, бива, 


— —— > -—_—. 

— Само лагано... Ако ce дочепамо обале и 
луга, није нам ни бриге... 

И Турци се приближаваху обали. 

— Деде, Асо, ти имаш добре очи: причучни, 
па погледај види ли се когођ на обали... 

Асо причучну и стаде разгледати. Потраја не- 
колико тренутака, и он се диже: 

— Ни шибљика се не миче: можемо слобо- 
дно поћи. 

Приђоше дрешити шајке. Вода је хуктала као 
бесна. Кад јој главу принесеш ближе, као да чујеш 
звона у даљини. 


И само то: све друго беше мирно као у гробу... 
Нека тајанственост обавила природу. 

— А шта ли је оно2... упита Асо и загледа 
се у воду... Риба!... Ја грдног сома. што зарони!... 
Стоји колико човек!... 

— Није добро што рибе виђаш !... рече један 
стари Турчин. Како би било да ми овдје прено- 
ћимо, па сутра да се навеземо? 

— А где ти је хвала, ђедо?... привикаше не- 
колико њих, 

— Ја велим да бисмо паметније овако ypa- 
дили! рече старац. 

— Да идемо!.. Да идемо!.. привикаше неки. 

-- Валах, не би с горег било ни овде прено- 
ћити, право вели ђедо! привикаше други... 

— Ма, људи, мени се зло слути! 

— Ти си и онако злослут! Остани, па се врати 
хануми — ми идемо! рече му један. 

И почеше улазити у шајке. 

— Овако је боље, говораше онај што је ђеду 
корео. Ако пресаллумимо ноћас и докопамо се луга 
— онда ми ич бриге није! А прећи ћемо. Нигде 
живе душе !... Нико нам се, бива, и не нада!:.. Па 
онда ћемо лугом до Шапца: а кад будемо у граду, 
бар ће нам се рећи да смо јунаци!.. 

Одрешише шајке, и вода их понесе... Страшно 
изгледају на тавној ноћи те ран А шајке, јер оне 

плове попречке, па изгледају као неке грдне ти- 
чурине са раширеним крилима... 

Наоружани дугим шарама, Турци лагано и 
тихо pasroBapaxy... Погледали су често на десну 
обалу, спремни да одговоре на напад. 

Ни сањали нису откуд им опасност долази... 

Наједаред викну ђедо: 

— Шта је овог 

— Шта 2... привикаше са свију страна. 

— Вода куља!.. 

И збиља, на неколико места избијаху живи 
водени кључеви на шајци. За мало, и вода потопи 
дно, и осетно се могло опазити како шајка тоне... 

Док привикаше и из других шајака: 

— И у нас тако исто! 

Завлада страх... Турци се окаменили. Никоме 
да падне на памет шта треба радити... 

Тако је трајало неколико минута. Вода је ме- 
ђутим куљала све више и више. Давно је прешла 
преко колена... 

Наједаред шајке се стадоше окретати, јер беху 
| пале у вртлоге, страшне дринске вртлоге... Неко 
викну: 

— ‘Сад смо пропали!.. Скачи у воду!... 

Скочи један, па као у бездан. Више се не по- 
јави... Скочи други -— исто тако... 

Турци се скаменили... Шајке су тонуле, а они 
не имадоше куражи бацити се у недра те але што 
тако хучи.. 

— Јао !.. дрекну ђедо и нестаде га у валима. 

— Шта то би ;... упита преплзшено један. ни 
се учини да га њетко свуче. 

На другој шајци дрекну други... 

Ваздух се поче проламати од писке и јаука. 
Чудновато се све то мешало са хуком таласа.. 
Голи синови већ поскакали на шајке, па одатле ба- 
Waxy и гураху једног по једног у вртлоге... 

За тренут ока вода прогута и шајке и товар, 
само се голи синови спасоше. Они исиливаше на 
| обалу. 

Пред њима се појави Зека. 

— Готово > упита. 

— Све! одговори Заврзан. И шајке и Турци!... 
Дрина нам је била не може боља бити !... Мене je 
толико замиловала да ме хтеде неколико пута на 
дно повући !... Једно двапут ме баш жестоко усука: 
стајао сам као кукуруз кад га суша запече |... 


— То је било у вртлозима? упита Зека. 

— У вртлозима. 

— Добро је... Него да се повучемо у шибљак, 
рече буљубаша. 

Таман се кренуше, а Станко међу њих. 


— Побратиме, рече Зеки, с тобом морам гово- 
рити. Носим ти поздрав од Чупића. 
И одвоји се од чете, 


— Турци су навалили са свију страна... Неки 
су прешли на Прудовима, неки код Лешнице, a 
неки на Подинама. Сила је голема. Чупић ме посла 
да ти јавим да пођеш Белотићу, и ту ћеш се 
с њима наћи. 

— Добро! рече Зека. 

— Још нешто, побратиме ! 

— Шта, побро? упита Зека. 

— Ово те молим ja: прими ме у твоју чету!... 

Зека му састави руке око врата: 

— Ево ти старешинства, побро ! 

— То нећу! Зар ти који толика чуда гра- 
диш, ниси ваљан старешина ? И, после, шта ми је 
то: старешинство ?... Ако буде потребе, лако ћемо 
се договорити; а, после, и твоји људи већ тебе 
познају... 

— Онда, побратиме, добро ми дошао ! 

И Зека издаде налог да се крећу... 


МЕ 25 


Пропишта црна земља под грдним теретом... 
Турски буљуци ницаху са свију страна као печурке. 
Град шабачки и поља око Шапца беху притиснута 

војском... Дигла се сила да уништи слободу; дигао 
се цар из Стамбола да згази шаку јада, дојуче- 
рање робове своје... 

Последњих дана јула и првих дана августа 
1806 године само је пушка пуцала... Ту ниси могао 
дахнути чиста ваздуха од барутног дима и прашине 
што је дизаху копите коњске... 

И борило се, тукло се на све стране; оживеше 
честе и жбунови; иза сваког трна пушка је пуцала... 

На једној страни заповедник врховни Вожд, 
Кара-Ђорђе, с војводама : Луком Лазаревићем. Сто- 
јаном Чупићем. Милошем Поцерцем, Јаковом Нена- 
довићем, Цинцар-Јанком, Цинцар:Марком, Јанком 
Катићем из Рогаче, и још многима. На другој 
Сулеман-паша што га зваху Кулин капетан, с дели- 
јама босанским: Мехмед-капетаном из Зворника, 
Синан-пашом Херцеговцем, Мулом Сарајлијом, Бе- 
ширевић- Асом, и другима. 

Кара-Борђе је имао мало људи према турској 
сили. Оно што је пред Турке ставио, било је свега 
15.000 с коњицом. Међутим, Сулеман или Кулин 
водио је војске преко 50.000 људи. 

И то беше сам потурчењак, јунак, брат, јер 
језик му је матерњи, српски језик !... 

Кара: Ђорђе је у самом пољу мишарском иско- 
пао шанац баш на оној равници на врху брдашца 
мишарског. У шанад је сместио нешто пешадије, а 
остало је разасуо по оним честама. Војска што је 
у шанцу била није водила борбу. то је била главна, 
трупа ; а чарку су заподевале с Турцима оне омање 
четице. | 

У уторник 31 јула, око великих заранака, до- 
ведоше Кара-Борђу једног Турчина што ce сам 
предао. Кара-Ђорђе је баш нешто говорио с Луком, 
Јаковом и Чупићем, кад му јавише. 

— Доведите ми тога Турчина! заповеди он. 

Чим га изведоше пред лице Вождово, Чупић 
се пљесну рукама: 

— Дева! викну он. 

— Ја сам, Стојане. 


“4 

— Одакле ти? 
— Из града. 
— Ти га познајеш? упита Кара-ђорђе Чу- 
"пића. 

— Бог с тобом! Зна га сва Мачва !... Он је 
многу каду ојадио !... 

— Којекуде... Па шта си радио код Турака? 
упита га Вожд. 

— Хтео сам сазнати шта намеравају. 

— Па јеси сазнао ? 


— Јесам... Сутра зором креће Кулин сву силу 
на тебе. Он ће ударити овуда друмом, јер му је 
намера продрети до Београда... Војске има много, 
али то није ништа |... Наша војска није онако ве- 
„лика, нема ни онолико оружја, али има више срца!... 
"Ја сам гледао како неколико људи разгоне читав 
буљук. 

— Дакле, сутра ? 

— Сутра зором... 

— Којекуде... иди одмори се... 

— Ја нисам никад уморан. 

— Онда си гладан... Иди се презалогаји и... 
којекуде... скини то турско руво... 

— То cam Beh = сам мислио! рече Дева, 
па се склони у ону тишму да потражи гутљај ра- 
кије и залогај хлеба. 

-— Онда да се договоримо шта нам ваља ра- 
дити, рече Кара-Љорђе. 

И стадоше правити распоред борбе. Доконаше 
да Луки Лазаревићу даду коњицу. Он ће заузети 
леву страну бојног попришта и сакрити се с ко- 
њицом у густим честарима. На дани знак из ша- 
рампова (шанца), а то је пошто се трећи топ испали, 
удариће јуришем с бока на Турке и пробити се 
кроз њих... Јанко Катић поћи he са својом тру- 
пом навише, Ориду, и ту ће причекати силу тур- 
ску; Јаков Ненадовић ће заузети пут што воли До- 
брави, а то је данашњи друм што води од Шапца 
Ваљеву; Стојан Чупић и Милош Стојичевић распо- 

редиће Мачване и Поцерце тако како ће пресећи 
Турцима одступницу Шапцу... 

— Којекуде... јесмо ли углавили? упита Вожд. 

-— Јесмо, рекоше војводе. 

— Сад нека сваки иде својим људима. 

И разиђоше се. 

Освану 1 август. Од ране зоре почеше талам- 
баси, свирке и борије. Турци се спремаху за по- 
лазак... 

Небо беше прошарано облацима... Од Дрине се 
дизао један повећи густ облак. Ваздухом завладала 
тишина... Све се утишало, само си могао видети 
како ветар овде онде повија суву, спарушену траву 
по пољани... 

Али земља потутњује од силе... Прислониш уво 
к земљи, и лепо разазнајеш топот коњски. 

Људи који беху у шарампову разговараху: 

— Ово што је до данас било није ништа, 
вели један. 

— Ја мислим да he тек данас бити окршаја!... 

— Вала, нека буде !... вели један шаљивчина.. 
Овако седимо као бабе!... Па и ови Турци канда 
нису прави Турци!... Опалиш на њега, а он одмах 
нокат у ледину, па беж’ у град!.. 18 ми је онако 
ударити на каквог иђита !... | 
; — Чини ми се, данас ће бити и иђита!... Олу- 

шај како тутњи... 

~ И заиста, тутњава долажаше све ближе и 

ближе... Beh се могаше добро разазнати топот 

копита.. 

Кара. Ђорђе искочи на бедем и стаде гледати... 

У тај пар појави се војска. Овирке, таламбаси · 
и халакање проламаху небо над Мишаром. 

Први редови ишли су безбрижно, затурили 
шаре на рамена као врљике,.. 

Кара-Ђорђе шеташе шанцем мирно. Ниједан 
му се рибић на лицу не помери. Он гледаше војску 
како се приближава... 

Онда се окрете тобџији: 

— Пази! рече. А ви, рече ратницима, немојте 
пре палити док топ не пукне! Али добро да ми 
гађате !... Грехота је да куршум џабе оде!.. Које- 
куде... он је данас скупљи од главе !... 

Први редови Турака дођоше већ на домак бе- 
демима шарампова. Кара-Ђорђе скочи у шарампов, 
приђе топу, погледа у нишан и рече хладно, као 
да Бога назива: 

— Пали !.., 

Тобџија принесе витиљ, и трешњевац рикну... 

Плотун му не даде ни издушити,,. 

Проломи се турска војска, али само за трену- 
так... Паде читав лёс, али као год кад штапом по 
води удариш, после једног тренутка не знаш где 
си ударио — тако исто и Турци попунише празна 
места. 

Тобџија беше опет топ напунио. Кара: Ђорђе 
приђе и погледа опет нишан. 

— Добро jel... рече. Пали !... 

И опет рикну топ, и опет загрме плотун, и опет 
се ускомешаше и проломише турски редови... 

Сад и Турци припуцаше. Запеваше куршуми 
своју самртну песму... 

Кара-Борђе рече : 

— Не пуцај 1... Само кад топ пукне, онда по 
једну ватру |... 

Али се Турци нагло приближаваху... Могао си 
сваком лице сагледати. ; 

Кара-Ђорђе нареди те пуче и трећи Ton... По- 
што се грмљавина проломи, он погледа на онај 
густи честар лево... 

Наједаред затутњи нешто... зазвекеташе сабље 
као по некој вишој заповести и пушке турске умук- 
нуше. Сила застаде и окрете се... И јекну кроз 
војску : 

— Опкољени смо! Све ће нас потући као 
мишеве ! 

На сваком лицу беше извајан страх... Оштро 
око Кара-Ђорђево смотри то. Он је очекивао тај 
тренутак. Скочи на бедем, трже нож, па викну; 

— За ножеве |... 

И упадоше у Турке као љути рисови. Збуњени, 
преплашени, Турци не умедоше ни руком маћи... 

Један борац причао ми је и описао тај тре- 
нутак овако: ко је имао јатаган, косио је као оштра 
коса ; ко није имао, он је клао својим ножем. Гледао 
сам једнога дечака, није му било седамнаест го- 
дина, ситан, мален, па како није имао ножа ни ја- 
тагана, он докопао неку бритву, па ухватио једног 
Туркешању што би га могао у зубима носити, за- 
коцаћио му главу, па струже бритвом |... 

Пораз је био очевидан. Турци, кад дођоше 
себи, више и не мислише на борбу и одбрану, него 
на бегство... Јурнуше на све стране... Устаници их 
убијаху и празним пушкама, као врљикама,.. Ту, 
баш на самом Мишару, погибе Сулеман, Кулин... 

Сукоби се с Луком... И потегоше један на дру- 

гог кубурлије, али слагаше. Они потегоше сабље, 
и Кулин скрши Лукину сабљу до балчака... Кад се 
Лука виде на невољи, он скочи с коња и побеже у 
честу. Турци се склепташе око богатог такума на 
коњу, а Кулин се натури за Луком. Међутим Лу- 
кини га момци дочекаше ватром из пушака и 060: 
рише на место. 
Прште турска војска... Војводе се натурише 
за њима у потеру... Бежало се то на све стране; 
чак су неки и на Саву ударили, али је и тамо за 
њима отишла потера... 


IV. 
НАУ МИР“. 


Баш лицем на Велику Госпођу, Станко стиже 
дома. Ове живо потрча из куће преда њ. 

— Јеси жив? 

— Хвала Богу !... А Bu? 

— Све је добро, Богу хвала ! 

Он се стаде здравити с укућанима. Овај пут 
поздрави се и с Јелицом... 

Девојку је облило руменило. Она сагла главу, 
оборила очи земљи, па се лепо видела сенка дугих 
трепавица што је пала по оним руменим образима. 

Беше заборавио да јој пусти руку. Осећао је 
рај држећи њену руку у својој. 

То опазише и Алекса и Петра, и осмехнуше 
се. Алекса додаде, више у шали: 

— Па добро... добро !... Пусти јој барем руку. 

Јелица, као опрљена, трже руку и побеже у 
кућу, а он оста на месту као окамењен од стида... 

— Ех, ex, ex!... Добро... добро!... Него хајде 
у кућу!.. Видим ја већ шта теби треба! рече 
Алекса и поташша га по плећима. ty: 

И пођоше у кућу. 

— Синоћ смо ти се надали... рече му отац. 
Био је овде и попа... Дева нам дође и рече да 
CH жив и здрав, а, Бога ми, били смо у страху !... 


Заседоше око огњишта. Петра упиљила у ње- 
гово мушко лице, није могла да га се нагледа. 

— Причај нам како је било тамо! рече Алекса. 

— Чекај да га се прво сита нагледам! рече 
Петра окорно. 


___— Ex, сита! Као да је то најести се, па бити 
сит !... Ето, па га гледај, а он нека прича !... 

И Отанко развезе на дугачко и на широко 
причу о боју мишарском. 

Таман се он расприча у највећи јек, а дође 
попа с Јовом Јуришићем. Назваше Бога и поздра- 
више се. 

— Ето, мало седосмо, па нам Станко прича, 
рече Алекса. Ја жестока боја, Бого милостиви |... 
Па то се, међер, јуначки гинуло. 

— Јуначки! потврђује Станко. 

И мораде поново присести и попу опричати 
од почетка до краја. Они слушаху његову живу 
причу с највећом пажњом. 

— Па шта је било с Луком? упита поп Милоје. 
Зар погибе ? 

— Ko?... Војвода Лука... Не гине тај лако! 

рече Станко. Још he он многом Турчину запржити 
чорбу ! 

— Па како оста жив кад су га Турци са 
свију страна опколили ? 

— Ево како... Кад му Кулин преби сабљу, 
и кад виде да ће погинути, он притеже коњу диз- 
гине и стукну га неколико корака назад; онда се 
маши паса, трже арбију и полете, дојури до Ку- 
лина, и удари га оном арбијом по носу тако да 
овога свега крв обли. 

— Аих!.. пљеснуше рукама сви. 

— Турци се склепташе око старешине, само 
један полете право к њему. Он ти га дочека онако 
"на коњу, извуче ногу из узенгија; кад му се Тур- 
чин сасвим примаче, удари га ногом у лажачицу... 
Турчин се изврте јаучући, а он скочи с коња и 
побеже у неки честар. 

— Алал му вера! рече одушевљено поп 
| Милоје. 
— Ја после нисам ту био, настави Станко, али · 
сам чуо, пронео се глас, да је војвода Лука поги- 
| нуо... Видео сам "Чупића како се заплака... Кажу 
да су и војводи Ђорђу сузе удариле... И, већ ожа- 
лише га. Кад јест!... Тај ти син пред вече изишао из 
честара, увијен као була, па право војводи Ђорђу... 

— А што се увио # упита Јова Јуришић. 

— Свега га изрешетали турски куршуми |... 
Тринаест рана на њему! 

— Тринаест #! 

— Јест, тринаест, али ништа то! Посла га вој- 
вода Ђорђе у Орашачку Аду, да се вида! И изви- 
даће се.. 

Још су га што-шта о појединцима распитивали, 
а Станко им је о свему причао... И разговор се отеже 
до ручанице. 

Тада се постави совра. Попа. и Јова дигоше 
се дома. 

— Да ручамо! рече Алекса. 

— Данас нећемо!... И нама је празник, рече попа. 

— То ћемо сутра, додаде Јова смешкајући ce. 

— Онда добро — сутра!... рече Алекса. 

Станко виде њихове погледе и осмејке и пи- 
таше се: што ли се онако смешкају 2... | 

Пошто испратише ову двојицу, они заседоше 
за совру. | 

Пред саму ноћ диже се Станко иза совре и 
стаде обилазити башту. Дође до обора и виде Је- 
лицу где краве музе. Он јој приђе. 

— Зар TH? 

— А што не бих? рече она, а румен је облева. 

— Не корим, него... хвала ти! 

Јелица не одговори ништа. Замајала ce ода- 
јајући теле. | 

— Да држим теле? упита Станко, колико само 
да почне разговор. 

— Можеш! рече она. 

И он приђе, ухвати теле за уши и чучи преда њ. 
Јелица поче мусти, а он се загледао у њу... У то- 
ликим је борбама био, па му сваку беше лакше 
почети него разговор с Јелицом... Свезао му се 
језик !... 

— Па шта ми ти радиш ? упита је, колико да 
рекне штогод. 
| — Ето... 

— Јеси ме пожелела ? 

Она га само погледа оним њеним великим 
очима, као да би хтела рећи: што питаш ? 

— Ја сам се тебе ужелео као дете мајке !... 

Она је музла... Млазеви млека шибаху у муз- 
лицу... 

— Шта ти je?... 

— Зар мени? пита она. 

— Теби, јест !... dap не проговорисмо толико 
година речи честито, па, јако те питам, а ти ћутиш! 

— Шта да ти кажем ? 


— Па... ето... рече он одобровољивши се... 


јеси ме пожелела ? 

— А што ме питаш 2... Зар не знаш"... 

— Па... знам, али сам жељан твога разговора!... 
Кељан сам чути то из твојих уста!... Знаш, откад 

то нисам чуо ?... Шест година ти си била мој сан... 
Ја сам у памети замишљао само тебе... па јако... хоћу 
да то чујем из твојих уста!... Јеси ме пожелела? 
— Јесам !... 
— Много 2... 


— Као травка росе! рече она, а румен јој 
облева лице... Да те нисам волела, ја не бих пре- 
корачила твога прага !... Ти знаш како код нас 
гледе одбеглу девојку. Ја сам и бегуница постала, 
само да бих твоја била !... Мени је твој кров милији 
од Moral... Ја бих, чини ми се, дала ону кућу у којој 
сам се родила, само за један ћошак твога дома!... 

Станко је слушао, а душа му се заносила. 

— Јесу ли ти добри били у кући? 

— Као рођени !... Боље него рођени !... Од бабе 
па до најмањег детета у кући, све ме пази... Оно 
што у својој кући не имадох — нашла сам овде... 
Пусти теле !... 


Он пусти теле. Она узе музлицу и понесе у 
кућу, а он иђаше поред ње, опијен и занесен... · 

Спусти ce ноћ... На небу ни једног облачка, 
а плаветнило небесно осуто звездама, као зелена 
трава росом у пролеће. 

Станко се одвојио од укућана и отишао у воће 
да тамо сачека Јелицу. 

Презао је на сваки шушањ и изгледао... Нај- 


зад се све у кући смири... 


Ето и ње... Још из далека је смотри и пође 
у сусрет. 

— Их, по Богу !... рече нестрпљиво. 

— Морала сам причекати док полежу... 

— Па ја се и не љутим на те: на њих ми је 
криво !... Него... да седнемо... 

И узевши је за руку, одведе је дубоко у воће, 
те седоше... Трава је била доста росна, али се ни- 
једно на то није обазирало. 


— Знаш ли, рече Станко, откад се овако не 
разговарасмо ?... Ја сам жељан твоје речи! Реци 
још једаред да си ме пожелела!... 

И ухвативши је за руке, упиљи у њене очи 
и лице... 

У овој тихој ноћи, у овој немој тишини, сама 
са оним који јој је дражији од очију... Јелица осети 
како јој крв удари у главу... 

И не умеде ништа одговорити. 

— Je ли, болан 2... Што ми не кажеш? 

И примаче јој се још ближе, па јој обави своју 
снажну, мушку руку око паса... 

А девојка изгуби памет... И нехотице одгурну 
његову руку, одгурну је готово бесно... 

— Шта ти je? упита је Станко. 

Она скочи: 

— Ништа... не дирај ме! 

— Зар ја тебе нисам никад загрлио #... 

— Јеси... али... сад само немој !... Немој, мо- 
лим те, као јединога Бога !... 

— Ама, зашто 2 

— Не умем ти казати !... Али ми се чини да 
ћу с памети сићи ако ме се дотакнеш !... 
| А сва је дрхтала као прут. Да је Станко био 
прибранији, чуо би како јој срце бије... Али и он 
беше полетео у своја небеса, жудан и жедан, па, 
наишав на таку препреку, наљути се. 

— Добро! рече и саже главу. 

Завлада мртва тишина .. Ни ветрић не шушну; 
само су неми сведоци сањиво жмиркали... 

И Јелица осети бол у души. По гласу Стан- 
ковом слутила је да му није право... А њој беше 
жао што се наљутио. 

— Шта ти je? упита пришавши му. 

А Станку дође да се заплаче... 

— Ти се љутиш ?... А немаш права! Ja ти 
нисам хтела ништа на жао учинити !... 

Поћута, па кад не доби никаква одговора, она 
опет рече: 

— Немаш право !... Немој се љутити !... 

— Зар да те не смем ни загрлити? процеди 
он кроз зубе. 

— Смеш... ади сад немој!... Немој, тако ти 

онога што TH je најсветије !... Никад Te више нисам 
волела него сад, јер би ми сад било убити се, 
кад те видим љутита, као ударити длан од длан!... 
И досад је твоја рука падала на моје раме и обви- 
јала се око мога паса, али овог чуда није са мном 
било !... Ја осећам да ће ми срце излетети из пр- 
сију ако ме се само дотакнеш.. Полудећу, знаш 
ли, полудећу !... И немој ме гледати тако окорно!... 
Ја сам само тебе волела, тебе јединог !... Ja сам. 
пљунула на свој рођени праг, примила клетву и 
бабину и материну, као велим: с тобом ћу срећ- 
нија бити и проклета него... с оним благословена/... 

Па је полише сузе... Кад поче јецати, Станку 
се даде на жао... Он је узе за руку и привуче 
к себи, а она му паде на раме и сузама ороси срму 
на долами... 

Осетивши главу њену на своме рамену, Станко 
заборави на све... Обави јој руке око паса, па јој 
стаде љубити смеђе косе и плачне очи... 

Миље му се разлевало телом. Девојка у њего- 
вом наручју постајаше све мирнија; онај ужасни на- 
ступ плача попусти, и пољупци се стадошевраћати... 

Она се трже: 

— Шта чинимо ми? рече ужаснуто. 

— Не бој се !... Сутра ће нам и родитељи ово 
благословити !... Ко се воли, онај се и љуби! рече 
Станко заносно, држећи је у своме наручју... 


ж 
* х 

А сунце на смирају, а у авлију Милоша Ce- 
виһа падоше гости. Попа Милоје и Јова Јуришић 
пошли с Алексом да га намире с Милошем. 

Позади је ишао Станко, дичан као бор, по- 
носит као соко. Чељад се ужурбала да их дочека, 
те једно по једно прилажаху руци старинама. 

На прагу их дочека Милош гологлав. 

— Добро вече ! 

— Бог добро дао! 

— Радујеш ли се гостима ? пита поп Милоје. 


19+ 

—- Добрим свакад ! 
И позва их у кућу. 


У соби домаћиновој беше постављена совра, 
али на, соври не беше ничега сем дрвених сланика 
са сољу. 


Заседоше и поведоше разговор о устанку, јер ' 
о чему би се и могло говорити у то време? При- 
чаху разне приче и јунаштва, и разговор беше то- 
лико занимљив да се отеже врло дуго... 

Једва у неке сети се поп: 

— Ама, Милошу, ми дођосмо до тебе !... 

— Којим добром? 

-— Ја мислим да ћеш се и сам сетити !,.. Али, 
ако се не сећаш, да ти баш кажем !... Дођосмо да 
вас (ту показа на Алексу) измиримо и опријате- 
љимо !... Да je Бог хтео, и да ми бисмо мало па- 
метнији — ово би сеи лепше свршило!... Али сад, 
што му je — ту му jel... | 

— Па не браним, попо ! 

— Онда, реци шта тражиш ? упита Алекса. 

— Шта даш! одговори Милош. 

— Ila лепо, рече Алекса. Ни то ce не да 
карати! 

И стаде дрешити кесу. 

Опусти десет дуката на совру. 

— Је л доста у куһу? 

— Доста. 

— Шта још треба? 

— Да позовем чељад !... рече Милош. 

И ту Алекса плати свакоме од чељади по не- 
што. Кад све би готово, онда попа рече: 

— Сад се пољубите ! х 

И отпоче љубљење. Алекса се љубио са свима 
у кући, а Станко је љубио старије у руку; са 
осталом чељади и он се љубио. 

Кад се и то сврши, Милош рече: 

— Дајте, децо, вечеру !... 

Совра се за часак препуни јелом. Напољу 
поче грувати пиштољ за пиштољем, 


МҮЛ Б адз 

— Ех, да је Бог друкчије рекао !... рече Ми- 
лош уздахнувши. 

— Ми смо криви! рече поп Милоје. Нас ђаво 
заведе да поверујемо оном лажову !... Ал' сад, што 
је било — било !... 

— Поменуло се, не повратило се! рече Алекса. 
Што сам претурио преко главе — претурио. Оно 
ми је однело неколико година живота... A... на по- 
слетку, доста се и живело !... Доста сам и зла и до- 
бра видео. Шта бих ja то још могао очекивати 2... 
Него — спаси Бог ! 

— Ha спасеније ! 

— Па кад мислиш свадбовати 2... упита Милош, 
| — Ја мислим да не отежемо. Није ово време 
за чекање! рече Алекса. 

— Бога ми, и није! рекоше остали. 

— Од данас у другу недељу... Нека њих попа 
Милоје лепо привенча... 

— Па лепо! 

— Рекосмо ли? 

— Рекосмо... 

Било је глуво доба кад се кући вратише... 


V. 
СВАДБА. 


Чудно време, заиста! Док на једној страни 
пушка грува и крв се лије потоком, дотле, ево, 
ови свадбују !... | 

И то се чини опрема као да je најмирније 
доба !... И укућани се радују и веселе !... Спрема 
се кићена чутура, поднизана нискама талира и 
цванцика, и један укућанин узима, меће у зобницу, 
па је носи од узовника до узовника |... 

Позван је крштени кум, а старојком поста, Јова 
Јуришић. За девера се Станко сам побринуо још 
у гори. Зар се џаба побратио са Зеком Селако- 


_ вићем 2,.. 

Алекса весео, Петра весела, укућани тако исто. 
Снахе задиркују веселу Јелицу, а она, сирота, бежи 
од зграде до зграде да се склони од задиркивања!... 

Отанку је било страшно досадно. Он би желео 
да се то могло преломити преко колена, онако хај- 
дучки... C тога је постао нестрпљив. Није се могао 
скрасити на једном месту !... Јурио je сад на једну, 
сад на другу страну, и где је год дошао — једно 
исто: што терало, то и стизало |... 

Једнога јутра отац га гледаше, па се насмеја: 

— Ама, море, шта је теби 2... 

Станко не знаде шта да одговори. 

— Што си ce ког врага устумарао 7... He 
можеш да се скрасиш |... 

— Па... није... муцао је Станко, гледајући да 
забашури. 

— Hx, није !... Зар сам ја ћорав... Него, свр- 
шиће се и то!... Шта је то дан два кад се чекало 
шест година! рече Алекса, гледајући га право 
у очи и смешећи ce... 

Станко не може издржати тога погледа, него 
побеже. Чуо је гласни смех очев за собом, па је 
хтео баш од њега побећи... А љутило га то. Што 
га дирају ?... И, најпосле, зар је то каква срамота? 
Јелица је с њим одрасла, и никад им нико речи не 
рече... Шта су се пута играли сватова док бише 
деца, па нико да је главе окренуо !... Шта им je 
сад ?... | 

Па се наљути на укућане, почев од оца па до 
снахе Маре. 

— А, Бога ми, јест! мислио је. Ко је још 
видео и стим подсмевати се !.. И кад је ствар за 
подемевање, што се онда они женише и удаваше?... 

Па се онда стаде љутити на се. Што је, опет, 
њему криво што га дирајуг Он воли Јелицу. Па 
због ње je у гору отишао; због ње је толике по- 
био, то зна и Бог и људи... па шта му је сад?... 
Што се стиди 2... 

Па се захукао гором, не знајући ни куд иде 
ни шта ради... 

| Уочи дана свадбеног ужурбала се чељад Алек- 

_ сина. На коју год страну погледаш, сам посленик, 
и свако ти то има пуне руке посла. Алекса је при- 
лазио сад овамо сад онамо, напомињући да се што 
не заборави. Петра се тамо муваше међу женама: 
и она наређује и заповеда. 

Сунце је нагињало западу ; вечерњи поветарац 
је помало студео, али то нису осећали посленици. 
послом загрејани... 

Станко непрестано погледаше на капију. Оче- 
кивао је неколико својих старих другова са Параш- 
нице да помогну око посла и пецива. 

— Нема их jom? пита Алекса. 

— Чини ми се, иду... 

И заиста, на капији се појавише Суреп, За- 
врзан, Јован и Јовица. 

— Добро вече! повикаше. 

— Бог добро дао! 

— А побратим ? упита Станко. 

— И он ће скоро. Очекује Иванка из Сарајева. 

— Јесте. Отишао је да купи дарове... Не знаш 
како је наручит тај Иванко. AMa као кремен... 
Поуздан, сигуран — свуд ти се прометве као шило !... 
Бога mul... 

— Не богми се!.. Кад ти кога хвалиш, он 
вреди, рече Станко ! 

Позваше их те заседоше за совру, коју тада 
скоро свака кућа имађаше. Жене дођоше те се по- 
здравише, па онда донеше ракије, „да се посленици 
прихвате“, како рече Алекса. 

Обредише се неколико пута. Суреп рече: 

— Хајде да се гледа посао!... 

— Па... вечерас се баш и нема посла! рече 
Алекса... Ми смо то Beh свршили сами. Него су- 
тра... сутра ће бити пуне руке ! 

| — Добро! рекоше ови. | 

— Дијете!... Дај-де још ракије!... викаше Алекса. 
| И Мара им донесе опет пуну чутуру. 

| Ракија отвори разговор. Отпочеше приче и 
шале као из рукава. Наравно да je ту Заврзан био 

победилац. Причао је сваку причицу из заједнич- 
ког живота са Станком. Његова жива прича и 
ведра шала расположи све. Чак је и Суреп причао . 
зашто се одметнуо у хајдуке... Кад исприча како 
је убио порежџију што је» „иштиру“ (порез у сиру 
и кајмаку) купио, зато што му је жену помиловао, 
Заврзан му рече: 

— Море, па ти си читав женскарош !... А како 
се само крио ! 

— Та ти све искрећеш! обрецну се Суреп. 

Ове је пливало у смеху и шали. 

— Море, људи, да вечерамо! рече Алекса. 

— Чекам побратима! рече Станко. 

— О курјаку реч, а курјак на врата: ево га! 
рече Заврзан. | 

Пред кућу бахну Seka с неколико другова. 
Окитио се као да ће он пред олтар. На њему зе- 
лена долама преко колена; по долами сребрне токе 
с позлаћеним пуцима... Пас му обавијаше сарајевски 
силај срмом извезен, а за силајем сребрњаци: сјаје 
им се јабуке као месечина; међу њих се угнездио 
белокорац, ручица му од слонове кости, а међ ушима 
му се прелива зелени смарагд... Дуга „танчица“ у 
руци имађаше преко тридесет сребрних пафти, а 
кундак јој срмом уоквирен. 

Стаде, онако дичан и поносит, па викну: 

— Добро вече! | 

Cpe подскочи на ноге лагане и отпоздравише 
јунака, који се са свима мирбожаше, као да из ту- 
ђине долази. 

Одмах заседоше за совру, која се часком пре- 
пуни ђаконијом, а чељад стаде дворити и служити. 

Разговор се водио о ратовању и о сукобима, 
који се сваки дан дешаваху с Турцима. То је тра- 
јало дубоко у ноћ, па се на послетку разиђоше да 
спавају... 

Таман се почео делити дан од ноћи, а Заврзан 
скочи и опали пиштољ. 

— Устајте, сватови, на ноге лагане! викну из 
петних жила. 


• · 


| 
|- 

Чељад прену иза сна и устаде, па отрча на 
бунар да се умије. Устадоше и старији и гости, 
а Мара им приђе с водом и убрусом, те стаде 


поливати. 


— Ако је по зори судити, дан ће бити нео- 
бично леп! рече Алекса. 

И заиста! Оно плаветнило белога дана поста- 
јаше све руменије, док најзад не обасја јарко сунце, 


"те просу зраке који затрепереше по дебело) роси... 


Ваздух беше свеж, те прожмаваше снагу... 

Заседоше за совру, а чељад им принесе ва- 
рену ракију. | | 

— Хајде, Сурепе, рече Заврзан пошто попи 
ракију, да се посао гледа! 

— Хајде !'рече Суреп. 

— Деде, домаћине ! Наређуј ! 

И одоше у авлију, где ће им се во дотерати 
да га закољу. 

Суседи почеше долазити. Они прилазише к со- 
ври, те се здравише... Станко се користи њихним 
доласком те побеже у кућу... 


Авлија постајаше све пунија. Чељад из су- 
седних кућа долажаше да се нађе на помоћи. 

Дан освоји. Зазвркташе кочије. Дође кум из 
Совљака. Све, почев од Алексе па до најмлађег 
укућанина, потрча да кума поздрави... 

Мало затим дође и старојко, Јова Јуришић... 
И њега тако исто дочекаше... 

Заседоше за совру пред кућом, која се све 
више пунила одабраним узовницима. 

"Станко беше отишао да се опреми. Имао je, 
вала, шта и обући. Кад се појавио из вајата и при- 
шао да се поздрави с кумом, старојком и другим 
сватовима, ниси могао гледати у њ од силног блеска 


ерме и сребра. Дичан је, па се још више дичи. 


По поздраву, старојко и кум смакоше се те га 
посадише међу се. Зека се диже у вајат с девер- 
ским даровима. 

Отпоче ручак, Јело се онако сватовски, рукама. 

Младеж није ни седала за совру, него се прихва- 
тала с ногу... Пуцањ за пуцњем грмео је... | 

Кад изнеше печење, Зека изведе запревежену 
Јелицу. Уздигла превез, те се могло видети како 
јој оно једро лице полива руменило као рујевина. 
Зека је вођаше од кума старојку и другима. Све 
старије љубила је у руку, а млађе у лице. И онда 
обоје стадоше дворити сватове. 


Довршише ручак, и старојко заповеди да се. 


опремају... 

Хитра младеж подскочи од совре и поче упре- 
зати и зауздавати добре коње. Пушка пушци није 
дала издушити; с пуцњавом се мешао коњски 
врисак... 

— Je л’ готово ? викну старојко. 

— Готово! одговорише му. 

— Полази!... 

Опреми се кита и сватови. Преко четрдесет 
коњаника појури на капију и стаде пред сватове. 

— Ex, у име Бога! рече старојко. 

И крете се: све... 


МТ. | 
ОБИЧАН ДОГАЂАЈ. 


Таман изидоше из цркве и стадоше мало, 
колико да попу сачекају, а бахну Дева међу њих. 
Чим га Алекса виде, он задрхта, јер је знао да се 
Дева џаба не јавља. Али хтеде то од сватова са- 
‘крити, па му приђе весело, осмехујући се. 

— Хвала Богу те и ти дође!.. Ја већ дигао 
руке!... А било би ми жао на Tel... 

— Е, ево ме!.. Срећно ти весеље!... Бог дао 
те и унука дочекао!... 

— Хвала... И ти, да Бог да, те и своје весеље 
скоро овако проводио!... 

_ Тако је говорио Алекса, а овамо једнако му се 
отимало са усана: ама ти ниси џаба дошао!... 

— Баш си неким послом ? пита га старојко. 

— Куд ћеш већег посла: пошао сам моме 
Станку у сватове!... Па камо ти чутура 2... 


Одмах му додадоше чутуру. Он се прекрсти 
и погледа на небо: 

— Дај, Боже, да буде срећно и дуговечно!... 

Ila наже. 

Попа се појави на прагу црквеном. ЈЬуди ce 
дигоше на ноге. 


— Седите, седите !... рече он. А гле Деве ! 

— Ја, оче, ту сам! Благослови !... рече, ски- 
дајући капу и прилазећи руци. 

— Бог те благословио!... Дошао и ти у сватове? 

— Једаред !... рече Дева и насмеја се. 

Станко, Зека и други здравише се с њим. Он 
само дошану Зеки: 

— После ћемо се разговарати. 


И онда окрете у шалу. Видећи га весела и 
разговорна, Алекса се раскрави. Он стаде ћеретати 
и разговарати са сватовима... Она тренутна забри- 
нутост прође као сенка: све се расположило... 

— Спремај! рече старојко. 

Младеж опет појури коњима и кочијама. да 
тили час све беше опремљено, само да се седа. 

Дева се примаче Зеки: 

— Катић те поздравио. 

— Катић ? 

— Ја. Рекао је да се ноћас, у глуво доба, 
нађеш с дружином на Прудовима... 

— Шта ли има: 

— Добро je! 

— А. ти знаш. 

— Ја сам и донео те гласе. У по ноћи проћи 
ће харачлија, па га ваља пресрести !... Биће hapa 
и сувише !... рече смешкајући се. 


— Хоће ли и Катић тамо бити? 
| — Не знам. Он рече да се ти тамо нађеш. 
— Добро. 
| — Чини се невешт, не квари весеља | 

= Полази !... Седај |... виче старојко, 

Зека отрча невести и посади се. с њом у ку- 
мове кочије. Станко седе са старојком. Ту начи- 
нише места и попу. 


— Нађите места Деви!... викну старојко. 

— Ево !.... Ево !... Ходи овамо !... викнуше ca 
свију страна. 

Дева се препе на она која му беху најближа. 

— Јесте поседали ? 

— Јесмо. 

— Полази !... заповеди старојко. 

Код куће је чекала опет постављена совра. 
Опет се јело и пило... Пушка опет пушци није дала 
издушити. 

Сунце се већ спусти на заранке. Зека се само 
погледа с Девом. 


— Je ли време ? 

— Јесте. 

Зека зовну Станка. 

— Побратиме !... рече он. Ми те остављамо! 

— Штог 

— Катић ми је поручио да вечерас морам 
Дрину прећи. Али... никоме речи о томе!... Ja hy 
сам отићи, а ови ће моји после .. 

— Добро! рече Станко. 


Зека поседе још мало, па устаде и стаде се 
поздрављати. _ 

— Седи, посинче, куда ћеш? питао је Алекса. 

— Ја морам отићи до дружине, поочиме !... 
Све јесте, и весеље је и... све, али ја морам дру- 
жину обићи !.,, | 

Поп Милоје викну: 

— Не задржавај га, Алекса! Он зна шта ради!... 

— Збогом, браћо! 

— Збогом пошао! 

И Зека оде... 


Весеље се ·настави. Пило се, певало, пуцало и 
играло. Ноћ се спуштала лагано. Старине, мало за- 
грејане, потражише гуслара. Повикаше са свију 
страна; | ners: 

— Заврзан! Заврзан !... 

И одоше да га потраже. Али нити Заврзана, 
нити и једног Зекиног друга; чак и Деве беше 
нестало. 

Оватови се погледаше. Нешто ледено прожма 
им снагу. 


— A куд су отишли ? питаше Алекса. 

— Не знамо! одговори чељад. 

— А кад су отишли ? пита старојко. 

— Не знамо! Ми смо мислили да су међ 
сватовима. 

Старојко хтеде забашурити све то. Он поче 

причати приче. Али весеље пресече. Више се не 

| чу ни песме ни пуцња. Изгледало је као да су се 


скупили на какав договор. 


Попа устаде иза совре и зовну Отанка. 

— Ноћас ће сигурно бити каквог окршаја? 
упита он. Ти то знаш. Видео сам кад ти је Зека 
нешто шапутао. 

— Јесте, попо, али преко Дрине... Него, молим, 
те, немој ником казивати |... 


Попа се врати соври. Разговарали су, али им 
| се разговор отимао за Зеком и његовом дружином.. 
Чела се натуштила; сваки се све више у се по. 
влачио. Најзад рече поп Милоје: 

— Да се разилазимо, људи!.. Доста смо ce u 
веселили |... На послетку, време је данас тако !... 
Данас има људи који не доједу залогаја, па опет 
живе! Да се иде! 

И људи се почеше дизати. 

— Ама, седите! викао је Алекса. 

— Хвала !... Није време весељу. Свршили смо 
оно што је Бог рекао!... Нека су деца жива и здрава! 
А и веселили смо се много за данашње дане |... 
Лаку ноћ !... 


И стадоше се поздрављати.. Кум и старојко 
наредише да им се кола спреме. 

— Зар нећете ноһити? питају Алекса и Петра. 

= Нека, нећемо !... вели Јова. Право вели 

попа: сад треба да је сваки код своје куће са сво- 
јим народом |... 

— Хоћете ли сутра доћи? 

— Махни то!... Ако Бог да те превалимо ове 
дане преко главе, лако ћемо се веселити. Лаку ноћ! 

И почеше се разилазити. Укућани их испра- 
ћаху. Све оборило главе... 


Алекса уђе у кућу. Поред огњишта сеђаше 
неколико суседа и Сима, кнез. 

— Пијете ли? 

— Па... помало... 

— Ама зар нико од вас не смотри кад одоше? 

— Нико !... 


— Нека им је са срећом !... Једини Бог нека 


им буде пријатељ !... Маро!... Зовни ми Станка. 

И старац оде у своју собу... 

Суседи и Сима дигоше се. Залуд их задржа- 
ваху: ни један не хте остати. 


Било је глуво доба кад укућани сами осташе. 
Жене су спремале по кући. Петра им рече да лежу. 
У тај пар изиде Станко из очеве собе. 

— Хоћеш прилећи, рано? 

— Хоћу, мајко... 

— Иди... ИдДиИ.. 

Наста тајац. Тишина као у гробу. Звезде тре- 
пераху као да се отимају да полете с оног небе- 
сног покрова. 

Наједанпут, чуше се пушке у даљини... Станко, 
седећи пред вајатом, ослушкиваше... 

— И... баш данас!... шапуташе он. Данас ce 
то мораде догодити !... Кад ће нама, јадницима, сва- 
нути ?... Кад ћемо ми смети провеселити се на ве- 
сељу а да нам не преседне 2... Господе !... Хоћеш 
ли нам кадгод дати и такав дан 2... 

Пушке су и опет пуцале, звезде су и опет 
трептале... Нико не даде одговора... 

Отанко дубоко уздахну, па уђе у вајат.., 

Ето, то је био његов свадбени дан, 

Пролажаху дани за данима... Алекса и Петра 
већ више не могаху ни сами себе послужити... Са 
старошћу дође и болест. Нека ма и најмање ветрић 
пирне, одмах их у постељу обори. 

Јелица је лебдела око њих. Мила, срдачна, 
она би вазда разгонила сету старих родитеља, и 
они је благосиљаху... 

Али је Алекса осећао како га нестаје... Ако 
пође, засопи се; ако што почне радити, умори се. 

Једнога дана — беше мало ветровито — врати 
се из воћа где је прашчиће хранио, сав помодрео 
као чивит. 

— Шта ти je? упита Петра, видећи га про- 
мењена. 

Он се примаче огњишту и стаде цвокотати. 

— Зима! 

— Па хоћеш лећи? 

— Чекај да се мало огрејем... 

Али осећаше све већу зиму... Само одмахну 
главом, па рече: | 

— Не угреја кад зима са срца долази !... Да 
идем лећи... 

Подиже се, али старе ноге заклецаше... 

— Еј, мој Алекса! рече сам себи и насмеја 
се невољно. Ни ноге Te више не слушају! Ходи, 
Јело, чедо моје, придржи ме !... 

Јелица притрча, те га ухвати испод пазуха. 

— Хајде, бабо, лези ! 

— To cam већ мислио... Нека једно чељаде оде 
попи !... Треба, ми !... 

Уведоше га у собу. Јелица га спусти у кре- 
вет и претрпа губерима и шареницама. Петра му 
села чело главе, па се загледала, а очи јој пуне 
суза. Он је погледа, па ce насмеја : 

— Шта је, бабо ?... Шта ти је, лудо једна“... 
Што ћу ти оваки 2... Видиш, болан, да ова јадна 
кожа једва ово костију стеже !... 


~. 

Она. је ћутала. Он пружи руку и ухвати је за 
њену руку. Гледаше, па се окрете смејати. 


___— Бога ми, јеси луда! Па ја нећу умрети!... 
ухватила ме мало зима, а она у плач, те ми плаши 
децу !... Ћути, срамота je!... Па баши да умрем — 
па шта ? Живео сам доста. Било нам је обома, хвала 
Богу, лепо !... Изродили смо пород све као златне 
јабуке !... Ижепили их, дочекали унучад, па се на- 
певали и насмејали !... Па сад... смрт! Ако! Зар за- 
то треба плакати“ Или ваљда ти мислиш да ћеш 
остати овде на земљи ? Нема од тога ништа, моја 
лепа бако !... Haha ћеш ти мене тамо пре него што 
се ја и угнездим !... Погледам само, а моја баба 
преда мном |... 


— Ти се шалиш! грцаше Петра. 


— А гле јако !... Још ће ми рећи да је њој 
теже него мени... 0, Бог с нама!.. Ама јеси ти 
при себи, женска главо ?... А што да се не смејем?... 
Нарадио сам се до миле воље!... Народио сам 
с тобом пуну кућу чељади, па све здраво и весело, 
па виђено и чувено; па остао честан међу људма 
и пред светом !.. И Бог ми дао здравља до су- 
ђена сата!.. И шта бих ja сад овде“... Да ме 
прегуркују око огњишта ? Остави се, баба, ћорава 
посла !... Кажи: Богу хвала !... Могао сам ти ја као 
псето скончати у оној тамници, у глибу, напаћен 
и намучен !,.. А добри Бог, видиш, како лепо даде!... 
Ето, држим ову верну руку која се целог века на 
ме и ја на њу наслањао... Слушам жубор у кући 
као у кованлуку и знам да је то све крв крви Mojel... 
Насмеј се, отари сузу, па запевај!... Ми смо се на- 
живели у добру и љубави !... Ја ce растајем с то- 
бом, али не Ha дуго!... Потражићеш ти мене, јер 
не можеш без мене !.. Ово ти је као кад пођем у 
Шабац !... 


Врата се отворише, и у собу уђе попа с Јовом 
Јуришићем. 

— А... Ево, нека ти попа каже !... Он, човек, 
и свете књиге чита... 

— А шта је теби, море? упита попа брижно, 
пришав да се рукује... 

— Ништа, Banal... Да рекнеш да ме што боли 
— не боли !... Мало сам ce размазио у добру, па се 
све на мени размазило !.. Морам молити ноге да 
пођу, вилице да жваћу, јер зуба немам, и очи да 
гледају... Па те позвах да још коју прозборимо... 
Хвала и теби и Јови !.. 

— Јова беше код мене кад ми твој дечко дође. 

— Баш добро !... Седите !... А ти, моја добра 
бако, донеси штогод да се попије. 

— Не треба! рекоше обојица. 

— Ех, не треба! „Киву човеку свакад треба. 
Кад очи склопи, доста му је иједан сатљик !,.. До- 
неси, донеси ! 

Петра оде. 

— Звао сам те, попо, да бих умро као хриш- 
ћанин !.. Грехота би било поживети седамдесет 
шест година, поживети слатко и добро, па умрети 
без свете тајне! 

— Онда је добро те понех. 

— А !... Надао си ce! 

— Стару човеку се вазда треба надати !... рече 


попа озбиљно. 


— Тако је. оче ! 

— Јово... изиди један часак! рече попа. 

Јово изиде у кућу, а попа секиде зобницу с 
рамена, извади своје књиге и „честице“, које беху 
одвојене у једном убрусу. Поиска мало вина, и до- 
неше му. 

— Можеш ли ce придићи? 

— Могу, попо, могу! рече Алекса и диже се 
с постеље. 

Попа скиде капу, узе епитрахиљ, прекрсти се, 
целива и метну на се; затим отвори књигу и поче чи- 
тати. Пошто прочита молитву, он га припита за грехе. 

— А, грешан сам, оче!.. Знано — незнано, 
тек сам опет свакојако грешан, јер по грешној земљи 
ходим. Ја се молим Господу да ми опрости !... 

Попа му очита молитву опроштаја и причести га. 

— Cag... као да сам се родио!... рече он, ведар 
и весео... | 

Попа остави своје књиге у зобницу. 

— Јова може ућиг упита Алекса. 

Место одговора, попа позва Јову у собу. 

— Јово, брате, јесам ли ти што на жао учи- 
нио? упита Алекса. 

— Ја сам теби, а ти мени ниси!... рече Јова. 

— Ти си правду тражио !... За оно нека ти је 
Богом просто !... Опрости и ти мени. 

— Бог нека нам свима опрости... 

И пољубише се. 

Петра уђе у собу. 

— Е, ходи и ти oBamo!... С тобом сам свога 
века делио и зло и добро!... Ако TH кадгод на жао 
учиних — опрости, а теби нека је Богом просто, и 
хвала ти!.. Ходи сад да се пољубимо!... 

И пољубише се. 

— Али немој плакати !... рече он, видећи сузу 
у њеним очима. Немој!.. Ево, људи нєка ти кажу: 
има ли игде бољег живота него што га ми про- 
живесмо ; има ли гдегод овако срећних родитеља 
да, што родише, они и подгајише, све здраво и ве- 
село ?... Немој Бога ердити!... 

— Да позовем чељад #... рече Јова. 

— Што he?... Нека деца гледају своја посла. 

— А зар им нећеш ништа казати?.. упита Петра. 

— А шта да им кажем !... Све је то честито и 
ваљано. Никад ниједно није видело штогод неупутно 
од нас!.. Ове ће то лепо радити и слагати ce}... А 
после... шта сте ме окупили!... Нећу ја још мрети!... 
рече и насмеја ce... Боље би било да си донела 
овде људма мало ракије ! 

— Ево, донела сам. Хоћеш ти мало? 

. _ — Како не бих, Бог с тобом !... Ко је тај што 
неће ракије !... Дај овамо да здравим !... 

Она му даде чутуру, он се прекрсти, рече: 

— Спаси Бог, попо!... па Haske. 

— На спасеније Христово! рече попа, при- 


мајући чутуру. 

Он наздрави Јови и онда метнуше чутуру 
преда се. 

— А је ли Станко код куће? упита поп. 

— Није... Знаш, Богу хвала, он је у Параш- 
ници. Дође, буде по неколико дана, па опет оде. 
Ја му свакад познам кад ће отићи. Тек само обори 
главу, набере чело и 3ahytu... Научило на гору, 
па не може под кров... 

— Јесте поручили по mera? упита Јова. 

— Јесмо, рече Петра. 

— А што сте?... рече Алекса .. 

— Бог с тобом!... рече Петра. Па болестан си! 
Треба да се ту нађе !... 

— Да види моју смрт... Ваљда je он тога же- 
љан !... Него... нека дође баш, кад мислите да 
треба !... Ја мислим да је тамо потребнији где треба 


мушка рука. 


Врата се отворише, и у собу бахну Станко. 

— Бабо !.. рече он, скидајући капу, и приђе 
руци. Јеси жив 2... 

— Жив сам, сине. 

— Хвала Богу!.. Хвала му што даде да те 
затечем !... Опрости и благослови |... 


Алекса хтеде нешто рећи, али ce загрцну. 
Две сјајне сузе саставише му се испод браде и ка- 
нуше на дрхтаву руку. Он узе главу Отанкову, при- 
вуче је к себи и пољуби неколико пута... 


Попа, и ако беше тврд на сузи, проплака, а 
већ о Јови и Петри да не говорим!... 

Алекса махну руком преко очију, па рече: 

— Што јест — јест: мио је живот!... И да је 
најмучнији, опет се жао човеку растати с њим!... 
Али... ето, мора ce!... Петро!... Зовни децу... све 
зови!... Хоћу да се поздравим с њима!.. Хоћу да 
их се наљубим и намилујем још за мало... 


Петра изиде у кућу, и за мало све сколи стар- 
чеву постељу... Он је љубио све: и синове, и снаје, 
и унучад... Станковог Милоја метнуо на крило, 
али старе кости: дрхтаве руке малаксавају... Већ 

више не може ни да га држи... Погледа Јелицу, 
па рече: 
— Носи га, снахо !... 
Па се спусти у постељу и ућута, дишући кратко 
и испрекидано. 


Међутим попа нареди да женскиње, сем Петре, 
и деца изиђу у кућу, што и учинише... 

Наста тајац. Старац се окренуо зиду и ћути... 
Прође доста у тој тишини. Попа се диже. 

— Ја идем мало до куће, па ћу опет доћи, 
рече он. | 

И таман пође вратима, а Алекса махну руком. 

— Још мало... прошапта Алекса. 


Лице му беше жуто као восак. Попа застаде... 
Очи болесникове гледаху га нетремнимице... Попи 
се учини да се коче и устаклаисавају. Баци поглед 
на груди, које се једва дизаху. Он приђе ближе и 
смотри како доња усна модри и пада... 

— Дајте свећу !... рече и нехотице. 


Све се ужурба. Наста запевка. Болеснику не- 
што ceHy у очима, али само за тренутак, па се 
угаси... Запалише свећу и тутнуше му у руку, и 
бледи пламен воштанице обасја посвећено лице 
што се осмехиваше. 

— Свршио је!.. рече попа и скиде капу... 
Мученик је свршио без мука, као и сваки пра-. 
ведник. 

Диже се запевка. Жене излетеше у авлију 
да и свету објаве. 

— Еј, весели Алекса! рече Јова. 

— Тихо живео, тихо умро, онако исто као што 
кандило гори и угаси се !... Бог да га прости !... 

— Бог да га прости |... 

Суседи почеше долазити и стадоше спремати 
да окупају покојника... | 

Попа и Јова изидоше напоље... Ноћ се лагано 
спуштала.., е 

Сахранише Алексу. Света је било доста на 
погребу. Весела Петра, чим је с гробља дошла, 
одмах је ухватила запећак... Њеној души годила 
је тишина и сузе. Она је свесрдно плакала за својим 
старим другом. A како ида не плаче ?... Сваки би 
јој поглед пао Ha по какву успомену... Живело се 
то и радило!... 

Али је куһа морала живети. А куће без ста- 
решине нема... 

Те тако, пошто Алекси издадоше деветину, 
окупише се сви у домаћинској соби. 

— Нано, рече Станко, нама ваља данас би- 
рати старешину. Ми не хтедосмо без тебе To чи- 
нити. Реци, кога ћемог... 

Старица је ћутала. 

— Ја велим, нека буде Станко! Он је и позна- 
тији с људима! рече Крстивој. 

— Нека буде! 

— И ја мислим! рече Петра. Он је исти- 
на најмлађи, али је некако најпознатији и најчу-, 


венији... 


— Али ја не мислим, мајко!... рече Станко. 
Ја сам се одбио од куће и плуга! Моја је гора, 
мајко!... А кући треба домаћин, а не хајдук... Зар 
не чујете како пушка грува; зар не осећате како 
крв мирише свуда: та свака је травка њоме зали- 
вена!... Тамо ја идем где се крв пролева и барут 
мирише; мене ће овде угушити дим у кући... 
Ја мислим нека домаћин буде Кретивој, он je нај- 
старији !... 

— А зар ћеш опет оставити мајку? јекну 
Петра. 

— Морам, мајко !... Морам рад оног робља што 
је од своје мајке одвојено !.. Ја сам гледао по не- 
колико синџира робља : све је младо као капља росе. 
То су Турци од мајке одвојили да под нож и на 

муке метну !... А ја се заклех Богом и љубављу 
мојих родитеља, и мојом детињском љубављу, да 
ћу, док живим, отимати робље од Турака и пу- 
штати на слободу, нека се својој мајци врати! 


Старица се дигла на ноге. Она је дрхтала 
као прут. 

— Иди, сине!.. Нека Бог благослови сваку 
стопу твоју ! Ја, твоја мајка, ја ћу се и за те и за 
њих Богу молити ! 

Па га стаде љубити и поливати сузама. 

— Рекосмо ли да је Крстивој домађин % упита 
Станко. _ | 

— Рекосмо, одговорише ови. 

— Онда, Крстивоје, брате, нека ти је у аманет 
наша стара мајка и ова нејач!... Ја у кући остати 
не могу! Наоблачило се небо над јадном Србијом. 
Свака мушка рука данас мора пушку пригрлити... 
Није лако, браћо моја, с царем царева ратовати!.. 
Нас је душман опколио са свију страна. На Каме- 
ници погибе јуначки Синђелић, погибе тако јуначки 
да му и Бог позавиде; Делиград ће скоро пасти 
Турцима у руке; Кара-Ђорђе бије на Сеници, али 
која вајда што бију и он и Вељко кад нас је сила 
сколила... Ја морам још данас у Лозницу. На Лоз- 
ницу је Турчин ударио... Ако Бог да те Турке 
побијемо и вратим се здрав и читав, онда ћемо се 
и друкчије разговарати... Дакле, Крстивоје, пази!... 
Ако буде какве турске навале, ти узми укућане и 
што можеш понети, па се склони на Дренову Греду 
код Раденковића. Тамо је густа шума, а и Сава је 
близу, па можете и преко Саве прећи. 

Онда се ижљуби с браћом и приђе руци ма- 
териној : 

— Благослови ме, мајко !... 

Петри ударише сузе. Она узе његову руку и 
притисну је на своје смежуране образе... 

— Мушка руко!... Одбрано нејаких а поносе 
мајчин !... Иди, сине!... Мајка ће плакати, али ће те 
бдагосиљати!... Иди, соколе мој!... Иди, брани оне 

који се одбранити не могу!... И они имају своје 
мајке, које за њима цвиле!... Иди, сине, иди!... 

Станко је пољуби у руку и изиде из собе. 

Пред кућом, држећи белу, пртену торбу, сто- 
јаше Јелица. Кад је смотри, њега мрави подиђоше. 

Не рече јој речи, него прође мимо њу. То беше 
знак да га испрати. И она пребаци торбу преко ра- 
мена, па пође за њим. 

Ишли су ћутећи. Кад одмакоше далеко од ка- 
пије, он стаде. Окрете се и сачека док му она приђе. 
Тада је узе за руку, која је дрхтала. 

— Шта ти је?... Што дршћеш? упита je. 

— Не знам... рече она. 

Он се загледа у њу. Никад му се није лепша 
учинила него сад, обасјана јутарњим зрацима сун- | 
чевим... Орце му залупа од бола. 

— Баш смо ти худе среће! рече. 

Она ништа не одговори... Али он виде како 
јој поигравају румене уснице... 

— Не да нам Бог!... Знаш ли, Јелице, да сам 
те жељан ?... Мени букну образи, само кад те видим!.. 
Та мени се није дало ни да те милујем!... Ја сам же- 
љан твојих очију, Јело, твога загрљаја, твоје мило- 
ште !... Мени се слути да ћу и умрети жељан тебе... 

Њу полише сузе... 

— Зар ја нисам тако исто жељна; али, зар 
‘ce можемо борити с Богом и судбином!... | 

— Али стегни срце, запечати те сузе. Јер ме 
суза прати кроз цео век!... Ја сам жељан насме- 
јаних уста и милоште, а не суза... 

Она убриса очи и насмеши се. 

— Тако, срећо моја !... рече Станко, па је за- 
грли. Омеј ми се, да твој осмејак видим и у нај- 
већој осами и у најстрашнијем окршају !.. Да ли 
ти знаш колико ме он разговори ?... Па, чуј ме, 
жељо моја !.. Гледај чедо наше, нашег Милоја !... 
Чувај га од свакога зла !... И гледај ми мајку. Њој 
треба твоје неге и милоште... Што њој учиниш, мени 
си учинила !... Хоћеш ли? 

— Хоћу !... смешкала се она, 

А :он јој пољуби румене усне. | | 

— Кад ме тако гледаш, ja сам у небу !... Као 
да видим и Бога и анђеле његове !... Camo тако!... 
Слушај ме добро!... И слушај мајку... Донећу ти 
дара да ти очи занесе! Што пашинице носе, то 
hem ти носити !... 


— Ништа ми не треба, само ми ти дођи .!... 
Ти си мој најлепши и највећи дар!... Ја бих се 
смела Богу заветовати да друге жеље нећу имати 
сем ове !... А што тражиш да послушам, послушаћу. 
А зар ја нисам и досад слушала? 

— Јеси, али... 

— Шта? 

— Али ово је сад друго !... Бар мени се чини 
"да је друго!... Пре је ту био и бабо... И нана је 
била некако кочопернија. Нисам се бар ништа о 
кући бринуо !... Па онда, и Турци су зазирали... све 
је било некако друкчије... А сад... 

— А сад 2... упита она. 

— Зар не видиш да наваљују из дана у дан?... 
Нема места на Дрини што им брод није... Од ране 
зоре до мрклога мрака бије се крвав бој !... Убијамо 
их, и што их више сатиремо, то их све више при- 
долази !... То ниче као трава из земље! 

Јелица задрхта. 

= Не дршћи, не бој ce!... Ми ћемо се тући 
до истраге наше ја њихове! Црна земља мора про- 
пиштати под теретом мртвих, а од јаука женскога 
и Богу ће уши заглунути!... Тешко турској и мајци 
и сеји куд прођем ја с мојим побратимом |... 

Јелица обори главу. 


— Не сагињи главе, жено моја! Тако је доба 
у коме живимо. Није само људи, него и жене треба 
да буду јунаци !... Овде се не бије јунак с јунаком, 
него душман с душманом!... Зато сам ти овако 
говорио !· Зато ти рекох да чуваш сина и надгле- 
даш мајку! Јер ја мислим да ти имаш и јунач- 
ког срца !... 


— Немам! рече Јелица. Немам, али ћу га 

имати исто тако као и ти, јер ћу на те гледати |... 
Имаћу срца !... Ја сам жена Станка Алексића! Ако 
не умеднем убити, умећу погинути !,.. Збогом, го- 
сподару ! Срећно пошао, а још срећније дошао ! 

И приђе руци Станковој. Кад га целива у руку, 
она му придржа торбу да упрти... 

Станка као да неко гураше напред. Он јој 
само пружи руку и рече: 

— Збогом !... 

Па оде дубравом... 


Ж 
ж БӘ 


Ишао је Станко кроз шуму некако чудно ра- 
сположен. Ова жена која је умела тако волети, сад 
га задахну неким новим жаром, даде му неку нову 
мисао... Из њених очију као да је читао: мислиш 
на ме, на моју љубав; а заборављаш толике уцве- 
љене мајке и сеје, заборављаш љубе у род опрем- 
љене !... Нема нама милоште и миловања док све 
не запева једним грлом !... Иди, брани нејаке кад 
ти је Бог дао те можеш и умеш, а ја ћу се ди- 
чити што сам била љуба томе јунаку што га гусле 
певају... 

Нешто му се дизаше и спушташе у грудима; 
он је осећао у својој души неку светињу, нешто 
налик на мирис запаљене измирне... Окрете се још 
једаред и виде њу где стоји и гледа за њим, стоји 
поносита и права као онај стари храст што је ве- 
ковима одбијао ветрове и олује и остао сталан и 
још чвршћи него што је био у младости својој... 


И он осети неко поштовање у души према 
тој жени. 

— Та она се одриче своје радости да би 
други могао пригрлити своје чедо и запалити мирно 
крену свећу под својим кровом |... 

Окрете се још једном, али је више не виде 
тамо, већ беше отишла. И он, с дубоким уздахом, 
крете напред. Сећао се првих дана своје љубави; 

сети се оног црног растанка кад, са обести Лаза- 
реве, мораде у гору отићи... 


Па заплива у прошлост.. Ни сам не знаде 
кад је стигао у Парашницу. Кад тамо стиже, нађе 
другове где се опремају. 


— Ако Бог да? 

— На далеке путе! рече дека. 

— А куда? 

— У Лозницу. | 
| — Сила је ударила. Ко само пушку може но: 
сити, он треба да пође тамо !... рече Заврзан. 

— И полазите сад? 

— Сад. | 

— Па зар тако, побратиме ? упита Станко пре- 
бацујући. Зар би ти отишао без твога побратима? 


— Ја бих те известио у свакој другој при- 
лици, побратиме, ама сад нисам могао !... Ја знам 
зашто си отишао.. 

И Зека саже главу, не довршивши реченице. 

—- Умро је... рече Станко. 

— Умро? 

— Јест, Бог да га прости !... А и боље!.. Ко 
зна шта би га још у животу чекало !... 

 — А на коме си кућу оставио? 

— Кретивој је тамо... А готово, вала, Hehe 
куће ни требати. Наредио сам му где да их склони 
на случај навале .. 

— Хоћемо ли поред Дрине? упита Ногић Зеку. 

— Само до Бадовинаца. А од Бадовинаца ћемо 
преко Царског Поља и Новог Села на касабу (Леш- 
ницу), заповеди Зека. 


И кренуше се. 


Ишли су журно. Станко иђаше оборене главе 
поред Зеке. Дан је био леп. Сунце је пријатно гре- 
јало. Куто, увело лишће падаше као паперак ca 
дрвећа. Овде онде прне по која сеница и тужно 
зацвркуће... Земља оголела, а овде онде види се по 
који прамен суве и спарушене траве... Јесен, права 
јесен, пуна и туге и лепоте; па кад човек погледа 

око себе, а њему се нека сета свије око срца, почне 
га обузимати студ, као да се змија свија... 
Заврзан развезао разговор: 
— Ја велим да сваки од нас треба да има бар 
по десет жена !.. Да их половина роди мушкиње, 
то би било пет јунака !... Турци су, брате, паметни!... 


— Јадна им памет, а гора година !... укопистио 
се Иванко. Не дам ја, бре, једног нашег за десет 
Турака !... Ево, ја ћу ударити на двадесет њих !.. 

— Тако је !... Иванко право вели !... вичу Jo- 
ван и Јовица. 


— Море, није о томе на колико ће ко Турака 
ударити, него, велим, да нас је Бог дао више !,.. 
виче Заврзан. 

— Доста, нас је !... вичу сви. 

— Ми се не бојимо Турака !... рекоше неки. 

— Вала, ни ја!.. Нека им Бог да, ако ће, и 
зубе и рогове — мене неће поплашити |... | 

„Смех се заори са свију страна. 


— Бог му дао веселу нарав, рече Станко 
смешећи се. 


— А то му вреди колико и јунаштво... Него, 
добро би било да мало ујамо, рече Зека. 

— Како ти хоћеш... 

Зека викну : 

— Уја !... 

Чета стаде. 

— Јесте уморни ? 

— Јок. | 

Станко погледа њихна ведра лица, осмехну се, 
па рече Зеки: 


— Побратиме !... Облаци се навлаче на сунце, 
али зраци и кроз облак пробијају. Док је Србији 
оваких синова, дотле тешко и цару и Стамболу... 
Ја не бринем !... Победићемо ! 

— И ја мислим!.. рече Зека. 

И седоше да се одморе... 

| IX. 
ОЧАЈЊА ВО РБ 


— „Ко ти ископа око ? 

Брат. 

— Зато је тако дубоко !“ 

Ништа лепше не карактерише нашу љуту 
борбу у првом устанку од ове пословице народне. 

Могла је турска царевина кренути сву Азију 
на Србију, али јој није могла нахудити као само 
тим што је кренула Босну и Херцеговину. 

Два брата којима су натурене две вере, били 
су један другом највећи крвници. Ту се није ми- 
слило само на победу. Ишло се на то да се уништи, 
да се сатре, да се развеје као плева на ветру, те да 
ни трага не остане од онога што се зове непријатељ! 

Од онога дана кад je y западном и североза- 
падном крају Србије пукла прва пушка устаничка, 
од тога дана, као што сам већ рекао, није било 
више мирна дана !... Место благословеног плуга, 
земљу је орала турска (боље да кажем братска) 
кумбара .. Један буљук разбијен, никне други; једну 
војску пресретнеш, а тебе стижу две!... Тек им 
сазнаш један брод на коме прелазе, а већ ти 
јављају за друга два !... 

То је била борба између неба и земље, борба 
без одмора и престанка. Стотину пута разбијени по- 
турчењаци заклињу се и сто први пут. 

Тај, тако да рекнем, иђитлук, то је каракте- 
ристика борбе тога ‘доба |... 

* 
ж ж ( 

Отрашна је сила ударила на Лозницу. Весели 
подрински војвода, Богићевић Анта, затворио се у 
шанац са 1200 својих јунака. Шта ће, јадан, са 
„шаком јада“ против толике силе? 

Шта је могао друго него потражити помоћи 
од браће 2... 6 

И браћа се одазваше. Поврве са свију страна 
да још једном сузбије силу турску. 


У. 

Међу првима је стигао Зека са својим јуна- 
цима... Анта га дочека као Божјег посланика. · 

— Хвала Богу !... Та још нам је Бог пријатељ!... 
А Стојан ?... А Сима ?... Зар они неће доћи 2... 

— Доћи ће, не брини! Ја мислим да иду у 
стопу за нама !... 

— Јавио сам и Луки, и Јакову, и Вожду |... 
Ово је страшна сила!.. Кад сване, погледаћеш са 
шарампова, па ако видиш краја, чини од мене шта 
хоћеш |... 

— Дакле, много их ? 

— Много:!... Као у мору песка !... Већ је шести 
дан како наваљују и како их одбијам... Чувам и 
себе и људе. Сваки час изазивају на мегдан... Има 
међу њима неки Мујага из Сребрнице. Додија ми 
сваког јутра и вечера !... Дође скоро до под сами 
шанац, па се бекељи и зове на мегдан. Ја чувам 
људе и не дам, а он псује све до миша у дувару. 

Станку заигра месо: 

— Ја ћу му сутра на мегдан изаћи ! 

Војвода га загрли. 

— Хвала ти, јуначе !... Јесте Мујага страшан, 
али страшније твоје очи севају !... 

Онда се окрете Зеки: 

— Кажи људима, рече он, нека се мало од- 
море. Ко зна како ћемо се сутра одмарати !... Ја 
сам поставио страже... 

. Јесења ноћ ведра, без месеца... Небо прекриле 
трепераве звезде, па жмиркају као да би хтеле ус- 
павати све живо... 

Људи се понамешташе један до другог... Ти- 
шина овлада, она мртва тишина што те више при- 
тискује од највећег терета, и од које би тако радо 
побегао, да се може... Овда онда наруши тај ноћни 
мир корак стражарев, који хода као по неком на- 
гону и зева гледајући у звезде... 

И ако је био уморан, и ако му се чинило да 
ће заспати чим се на земљу спусти, Станко опет 
не може тренути... Разби му се сан. Он стаде раз- 
мишљати о прошлости и загледа. у будућност... 

“. 


L 

Колико ли нада беше кад на Гурке устадоше, 
а шта сад оста !... Где су сада они ведри, насме- 
јани дани кад се жељно очекивао сукоб с Тур- 
цима ?... Истина, сад се сваки дан сукобљавају, па 
су искалили срца... 

Па стаде размишљати о себи... 

Био је ретке среће. Толико је бојева прету- 
рио, па остао здрав и читав. Ни врело зрно, ни 
оштри нож не такну се тела његова... 

— Да ли мене бије олово ? премишљао је он. 
Не, не бије !... Ето, толики бојеви!.. Па баш, ено 
и Лазара! У два маха је пуцао на ме, па ништа!... 
Једаред ударио у капу, а други пут у нож!.. A 
Лазар је баш нишанџија |... 

И та га мисао све више опијаше. Био је пот- 
пуно уверен да му пушчано зрно не може додијати. 

— Еј, да је Бог дао повише оваких што их 
зрно не бије, па да нешто јурнемо међу Турке као 
вуци међу јагањце !... 

И та мисао поста врхунац његових жеља. Све 
друго беше одбацио. Не паде му на ум ни кућа, 
ни стара мати, ни Јелица !... То — па то... 

И то му диже душу у небо... И као да га опи, 
занесе се... Он је својим очима гледао лом што ra 
прави оштра сабља његова,.. 

И, као, он пролеће кроз турску ордију, обара- 
јући и повијајући као оштра коса зрелу шеницу, 
а, напоредо с њим, његови стари другови: дека, 
Cypen, Крајчин, Заврзан, Ногић, Јован и Јовица, 
узвикују као да вино пију и косе као смрт... На- 
једаред, као да се небо проломи, пуче нешто. 

Он ce трже и прекрсти,.. 

— Устај, побратиме, ево га! виче Зека. 

— Kora? упита он бунован. 

— Мујаге !... Олушај како псује !... 

— Ви сте жене !... Зар немате човјека да ми 
на мејдан изиде ?... Пхи!... Срамота !... Ја ћу тамо 
доћи да вас шамарам ! чуло се испод шанца. 

Станко ce препе на бедем и погледа. 

Грдна људина, обријана чела, раздрљених, чу“ 

павих груди, засуканих рукава, сеђаше на рудини 
и чикаше. Очима закрвавио, па упрштио у шанац. 
— Шта је, Турчине ? Зар си се наносио главе? 


— Овамо, бабо!... На мејдан!... Ни коња нисам 
дојахао, него пођох пјешице! Ако ми се ниједан 
не јави, ето ме тамо да вас дланом рашћерам. 

Станко се насмеја, а Турчин стаде пљувати... 


Станко сиђе с бедема, потражи воде те се 
уми, па ce прекрсти. Узе шару, протре кремен мало 
ноктом, прегледа кашиклук, па пође. 


— Хоћеш коња, јуначе? упита га Богићевић. 
Да ти дам мога хата... 

— Не треба !... Ја и Мујага ћемо пешачки |... 
Ако милом Богу воља буде, ето ме с Мујагином 
главом !... | 

Па изиде из шанца. 


Све је стало недахнимице и гледаше како се 
вије његов вити стас. Јуначко срце Заврзаново не 
може отрпети, него скочи на бедем шарампова, по- 
гледа доле, па викну: 

— 0. Турчине! 

— Шта je? одазва се Мујага. 

— Јеси се поздравио са својима“ 

— Што? | 

— Више те канда неће видети. Ко ти иде, оде 
ти глава као дулек !... 

— Не лај! 

— Ланула TH нана кад те родила... Мухамеда 
ти турског !... 


Турчин цикну и скочи... У тај пар створи се 
Станко пред њим. Пресече га оком и прикова за 
место, загрмевши да одјекну оном пољаном: 

— Стој, Турчине !... 

Морао је бити страшан поглед Станков кад 
је онако збунио Мујагу.. У први мах не умеде 
речи рећи. - 

— Шта ce дереш ту као магарац? упита га 
он оштро. 

Турчин брзо дође себи и поче узмицати. 

— Овамо, да дијелимо мејдан!... рече, а усне 
му заигравају. | 

Станко пружи пушку Ha њ. 

— Croj!... Да се ниси макнуо !.. Шта тражиш 
ти овде 2... 


И приђе, ухвати га за врат, па му притеже 
главу земљи. Десном руком потеже белокорац, и, 
у који мах оштро сечиво зари у дебели врат Му- 
јагин, у тај пар врисну шешана из турске ордије. 

Станко се само уви, али му лева рука диже 
у вис главу. Мујагину... Наједаред му испаде нож 
из руке... Он поче посртати, али не испусти главе... 

Као муња пролете шанцем : 

— Погибе !... 

И као љути рисови скочише голаћи на бедем. 

Суреп и Заврзан већ беху код Станка, те га 
придржаше. 

— Шта je? Јеси рањен ? 

— Јесам. 

Али грмљавина из пушака осу. Нису могли 
чути један другог. Суреп га диже на своја широка 
плећа као дете какво, а Заврзан узе нож који је 
крај њега пободен стајао. 

— Где је глава? продера се он. 

И погледав око себе, виде главу у Станковим 
рукама. 

— Понеси, понеси!.. Пожури, Сурепе |... Их, 
ала је ово окршај !... 

И заиста беше грдан окршај. Турци не мо- 
гоше лако прежалити што им Мујага тако лудо 
погибе, а Срби мишљаху да Турке треба казнити 
за рану Станкову. | 

Озлојеђење на обе стране. 


Пала тама од неба до земље; 
Није тама од Бога послана, 
Већ од силна праха и олова ! 


Суреп унесе Станка у шарампов. 
— Шта је, побратиме 2... Убише ли? 

— Нису, али ме ранише,.. Чини ми се да ми 
је десна рука пребијена... 

— Је л то глава Мујагина ? упита Зека и узе 
главу из Отанкових руку. 

— То је. 

— Набијте је на колац! заповеди Зека. 

Иванко je докопа, п у трену глава се Мујагипа 
кезила на Турке. 

Суреп и Заврзан се забунили око Станка. Суреп 
је метао труд на рану, али се крв не може зауставити. 

— Чекај! рече Заврзан. 

И стаде ножићем стругати кајиш којим се 
опасивао, па ону струготину метати на рапу. 

И то поможе. 

Одрешише свилену мараму са врата Станкова 
и увезаше рану. 

___— Tako!... Сад је добро !... Вечерас hemo га 
однети твојој баба Стоји. Она ти око рана уме као 
нико !... Шта је пута мене излечила ! рече Заврзан 
Сурепу. 

— Знам, али мени се чини да је кост размр- 
скана! рече Зека. | 

— И то она уме! .. Извидаће њене траве сваку 
бољетицу ! Не брини ти! рече Заврзап поуздано... 
| — Оклоните мало побратима, а ми да учинимо 
један препад на Турке! рече Зека. Шта велиш ти, 
војводо *... 

— Нека буде како ти велиш, буљубашо! рече 
Богићевић. 

Станка склонише у један крај шанца. Зека 
погледа своје голе синове, па потеже сабљу. Отвори 
врата шарампову и викну: 

— За мном, јунаци! 

И отвори се једна кланица... Главе су одле- 
тале као бундеве, блебећући... Пушчана ватра умукну. 
Чуло се само звекетање хладнога челика и јаук 
рањеника који је небо проламао. 

Борба беше очајна, али сила беше јача, те јој 
се не може одолети. Мртве су замењивали живи, 
који стојаху неми и непомични, очекујући да их 

снађе оно исто што и њихне другове, преко чијих | 
се телеса немилосрдно газило... 

Као вуци пробијаху се јунаци Зекини кроз. 
живе зидове. 

— Јуначки само, Cypene!... викао је Заврзан. 
Зар да не осветимо Станка ?... Та он нам je био 
харамбаша... 

А Суреп само уздигао обрве, па коси ли коси. 

Заврзан је јуришао немилице у најгушће pe- 
дове турске... За тренут два нестане га, па га тек 
видиш како се, као шило, пробио, пролећући као 
стрелица и узвикујући: 

— Тако, Клемпо!... Алал ти вера, Јовица!... 
Не дај се, Ногићу, стари хајдуче !... Удри, удри, 
Иванко !... Само нека се прави џумбус!... Ја волим 
само џумбус!... 

И опет га нестане.. 

Сила је расла као квасац. Небо пало на земљу, 
па се једва назире. 

Наједаред неста Заврзана. Умукну његов глас 
што је соколио и засмејавао.. 

И то све некако чудно текну... Зека се стаде 
освртати... Суреп се узјазби... Ногић, Јован, Јовица, 
Иванко и... сви, пренуше... 

— Заврзане ! јекну Суреп. 

Али се нико не одазва... 

Наједаред побесне све. То више не беху људи 
него љути рисови... А није ни шала !... Заврзан је 
био душа голаћа.. Више нико није мислио 0 својој 
глави... | 

И проломише силу турску, проломише и про- 
валише густе редове, онако исто Kao што Дрина 
валовита проваљује друмове и насипе што јој на 
путу стоје... Турци почеше нагло и у нереду одсту- 
пати. Узалуд их голим сабљама 'нагонише у бој: 
волело је пасти и од своје рођене сабље него мрети 
од страшног погледа хајдучког... Бежало се то гла- 
вом без обзира. 

— Заврзане!... Заврзане!., 

Али се нико не одазва, 


— Да није заробљен 2... упита Иванко. 

— Онда ћу их гонити до њихове ћабе ! цикао 
је Зека. 

— Ево га! рече Латковић. 

Заврзан је лежао, сав умрљан крвљу и пра- 
шином. Из велике ране на челу лопила је крв. 

атковић се наднео нада њ. 

— Мртав“... питаху голаћи. 

— Није.. Дише... 

— Хвала Богу !... Носите га у шарампов ! за- 
поведи Зека. ' | 

Латковић га хтеде узети, али притрча Cypen 
и одгурну га... Нека ватра сјајаше у његовим страш- 
чим очима... 

— Ја ћу њега носити !... Он је мој!.. 

И диже га на руке као детенце какво, па га 
понесе шанцу... Ни сам не знаде како, али осети 
ако му се два врела млаза слевају низ образе... 
аплакао се љути рис за својим другом... 

Турци се беху сасвим повукли... Војвода, Анта, 
видећи да се опет почињу прибирати, довикну Зеки: 

— Врати се у шарампов!... Ако нас опет буду 
напали, бранићемо се; али ја мислим да ће они пре 
преко Дрине него на нас !... 
| Зека послуша војводу и повуче се са својим 
људима у шанац... 

Те ноћи Cypeu се крену са Станком и Завр- 
званом на Дренову Греду, да их вида .. 
| К 
: Se ow) i 
| Немоћно и нејако напустило је свој мирни 
кров, па се склонило у дубраву, у гору... А и куд 
би могло! Небо је високо, а земљом ходе душмани. 
Пума је бранила слободу, нека она очува и нејач!... 
| Дренова Греда била је склониште. У том гу- 
стом шумском склопу сирочад српска тражаше за- 
клона од љуте, нечовечне најезде што је убијала 
старце и черечила нејаку дечицу... 
| | + 

Преко стотину породица било је на том једном 
месту, а све је живело једном душом, као да је 
једна... 

Ништа тако не може зближити људе као не- 
воља. Ту. ти тада нема непријатеља... Ту је једна 
душа и једно срце. Ове то осећа, све плаче.. Ту 
је седи старина edo, ту је сёда старица нака Раном 
зором све трчи руци њиховој... Све се очи упиру 
к небу и све шапуће једну исту молитву: 

— Боже, сачувај нас |... 

А жалост беше погледати !... Ко је шта могао 
понети, понео је: неко хране, неко омршаја, неко 
другог каквог смока, неко хаљетак, неко поњаветак... 
И то што се имало, делило се... 

Како се спуштаху ноћи прилично хладне, то 
cy старци водили бригу о нејачи. 

Они правише колебице и копаху земунице. 
Жене им помагаху у том послу врло ревносно. Оба- 
рале су шуму и превртале црну земљу... Стари 
Трчаг, који беше у неку руку као старешина збега, 
узвикиваше : 

— Тако, децо, тако!... Алал Bam Bepal... А чија 
си ти, cHaxo? упита Јелицу, која иђаше под грдним 
теретом једног стуба, као делија. 

— Ја сам из Алексића куће ! одговори Јелица. 

— Да ниси Станкова ? 

— Јесам. 

-— Да си жива и здрава! Што ваља — ваља! 
Ваљан он, па му и чељаде ваљано!... 

Јелица порумене, па оде гледати посла. 

На једној страни деца пиште, на другој не- 
моћни уздишу... | 

Јелица мало-мало, па отркне да види Петру... 
Петра је боловала, али не од какве болести: ви- 
дело се како су године и брига строшиле нека- 
дашњу снагу, па сад веди и нестаје је као снега 
под пролетњим сунцем... 

— Шта радиш, мајко? 

— Ништа, кћери !... Гледај тамо посла, немој за 
ме бринути!... Ето... ја ћу децу мало забављати... 

И приђе дечици: 

— Ходите баји!... 

Дан је пролазио у раду. Пред вече се раздаде 
по мало вечере, па се спустише на црну земљу... 

И ноћ овлада .. Ништа се више није чуло сем 
попка што онако тајанствено пева своју песму, те 
њоме, нарочито у овим приликама, нагони још већу 
сету на душу... 

Јелица је спавала тврдо после дневног умора. 
Наједаред Петра диже главу и стаде је будити. 

— Јело !.. Рано!... 

Јелица отвори очи, па онако буновна упита; 

— Вичеш ти, мајко ? 

— Ја, кућо. 

— Да ниси жедна? Да ти није зима? упита 
Јелица и стаде скидати са себе покривач да је 
покрије. 

— Није, рано !... | 

— А да ти није зло? рече Јелица и стаде 
се дизати. 

— Седи, чедо моје !... Није... Саснила сам ру- 
жан сан!... 

Јелицу ледну нешто у срце Наједаред јој 
пролетеше и поља, и шуме, и бојишта испред очију. 
Глас јој дрхташе кад запита: 

— Да ниси сањала њега? 

— Јесам. 

— Паг... 

— Управо нисам сањала њега, него Сурепа. 
Дође ми, наслони руку на раме, па рече: „Ти спаваш 
сербезно, а твој син лежи рањен |...“ Ја се само тргох... 

У тај мах зачу се бахат као да неко иде. Је- 
лица скочи и виде неке људе како носе некога на 
носилима. 

Она се окамени. 

— Шта je?... Ко је тог... питала је Петра... 

Јелица не умеде ништа рећи... У тај пари људи 
стигоше. Један од њих одвоји се и приђе Јелици. 

— Шта радиш, Јело ?... Је л ми мајка жива?.., 

То беше Станко. | 

Јелицу прођоше жмарци, а Петра, како беше 
покушала да устане, само клону, јер јој се подсе- 
коше ноге. 

— Жива сам, рано moja!... Ходи овамо да Te 
види мајка !.. 

Станко јој приђе руци. 

Смотри мајка увезану руку, па цикну: 

— А шта је тог 

— Ништа, мајко, рањен сам !... 

Збег се поче бунити. Суреп оде тражити своју 
баба Стоју да рањенике вида... 

— А ко је то на носилима #... 

— Заврзан... Он је тешко рањен, рече Станко. 

-— Је ли још жив? 

— тив jel... 

У тај мах стиже Суреп с баба Стојом. 

— Овамо, бако, овамо! Овде су рањеници. 

Баба приђе носилима. Ишла је погурено, осла- 
њајући се на штап. 

— Да је мало видела! рече. 

Суреп се маши паса и иза силаја извуче ве- 
лики колут воштанице. Притрча ватри и запали је, 
па принесе рањенику. 

Заврзан отворио очи и гледа око себе. Баба се 
Haske нада њ. 

— Где си рањен? 

— Свуда, моја бако. 

— Онда... A je л’ привезано ? 

— Јесте! рече Суреп. 

– - Нека стоји до сутра !... Не видим !... Али нека 
се склоне људи, да их не бије ведрина... 

— Ево има колеба... 

И Заврзана однеше у колебу... 

— Хајде, Станко, и ти се одмори! рече Суреп. 

— Баш сам уморан !... Право велиш... Видећемо 
се, само да мало одморим снагу... — 

Али ни Петра ни Јелица не хтедоше га више 
пустити. Дигоше се с поњавама и јастуцима, те у 
новој колеби наместише рањеницима таку постељу 
какву свога века нису имали... 

Станкова мајка са снахама двораше рањенике. 
Она више не беше немоћна. Гледала је бабу Стоју, 
па је из њених очију читала заповести. 

— Ала су им вреле главе! Дајте наквасите 
какве крпе... 

У тренутку су били наквашени убруси на гла- 
вама рањеничким. И они поспаше. 


Суреп погледа око себе, па, видећи људе што 
донеше Заврзана где стоје, рече им: 

— Идите, спавајте ! 

— Па ити се мало одмори, рече му баба Стоја. 

— Ја нисам уморан. Ја ћу седети код њих... 
А ви... тајац! . Нека спавају ! 

То рече, па ућута. Поглед му је почивао на 
рањеницима... 

И заћута све као заливено... Camo се чуо попак... 


9 Ж 

Али изневери лепо време. Чим пређе поноћ, 
подухну од Дрине хладан ветар... Небом се почеше 
ваљати сиви облаци... Овде онде виђаше се понека 
сјајна звезда како дршће и напреже се да просија, 
али је облак хвата као паук муву... 

Пред зору поче киша, она страшна ситна киша 
што продире кроз кожу до костију, од које ти и 
сама душа озебе... 

Озебла сирочад поче плакати. Све се наједа- 
ред поче бринути да заклона нађе. Збег оживе, али 
оживе писком ситне нејачи. Старији се дигоше ло- 
жити ватре да би огрејали сирочад и своја озе- 
бла срца. | 

Чудно је одјекивала у ноћи та писка. Као да 
гледаш мале тиће у гнезду како, гладни и озедли, 
мајку траже... Старији су хукали. 

— Боже. Господе!.. Што не подржа лепо 
време?... 

__— Да Of још за који дан, док колебе не по- 
градимо, или бар земунице не ископамо!... 

— Sap ово није јад ?... Ено јадне Crake... умире! 
рече једна бака. | 

— Море, и наживела се!... Али ено Пера, је- 
динац Живанин, умире!... одговара неко. 

“_ Вала, не знам које му je већа несрећа, јал | 
то, ја л’ порађати се... Ено, онамо се једна порађа! 
рече једна жена. | 

И тако је ишло. Јаук и запевка проламаху He- 
беса. Један старац рече: | 

— Ово се и Бог — Боже опрости — дигао на 
нас заједно с Турцима/!.. 

Ta граја пробуди рањенике. Станко отвори очи 
и погледа нада се. Виде мајку, жену и снахе где 
стоје више њихових постеља, умузгане од суза... 
Виде и погружено лице Сурепово, који се окаменио. 

— Шта je тог... Што јауче тај народ ?... 

— Ћути! рече му Суреп. Бог чини своје !.. 

Станко поче да се диже, али га Суреп задржа... 

— Не устај !... Не можеш ништа помоћи |... Ha- 
пољу киша, а сиротиња гола и боса под небом !... 
Лези !... 

Станку клону глава .. Поћута неколико трену: 
така, па рече: 

__ А што ће овде оволике поњаве и губери*.. 


Носи тамо !... 
И оном здравом руком поче бацати покривач 


са себе... 
__ Не помаже то кад срце озебе! рече болн 


Суреп. 
— 0х1... Што нисам погинуо! рече Станко, п 
се свали у постељу... 

Задрхта се срце материно, па је поче погуү 

кивати то напред то назад... Страшна беше жељ 
Станкова, толико страшна да јој следи јаук н 
уснама. 
Он дође себи и виде њено лице. Виде Јели 
како стоји као светитељка кад је на муке Meh, 
Две му капи кануше из очију и прошапута: 

— Опростите! Сад ми није до мојих pana! 


Горе је ово!.., 

· <A кад забеле зора, он викну: 

— Сурепе! 

— Шта je? 

— На посао! 

— Шта hem? 

— Што се год може урадити! Ашов и сикиру 
у руке !... До мрака се овај народ мора склонити ма 
под какав било кров!... 

— Добро, Станко! рече Суреп и изиде из 
колебе... 

Напољу се чуо његов глас како одјекује за- 
поведнички : 


— Овамо ти! Дај то грање овамо!... Хајде, ви, 

· идите и дотерајте сламе !... Шта си се ти уленио!... 

Деде, деде, снашо !... Тако, жива била !... Добро jel... 

Дај ону сирочад овде !.. Ходи ити, бако !... Јесте ro- 

тови, ви тамо 2... Добро је!.. Дај оне четири поро- 
диље! Шта, још две %... Дај и њих две!... Тако! 


Разданило се. Суреп је јурио на све стране, 
заповедајући и помажући. Радило је то као једна 
рука под његовим оштрим надзором... 


Док је он надгледао посао, баба Стоја опра и 
привеза ране рањеницима. 

— Стојо, сестро!... шапутала је Петра. Може 
ли преболети ? 


— Кост му је само пребијена — није размр- 

кана... Моћи ће !... Млада снага, па млада и кост 
__ — не брини!... А и овом је добро. Много се крви 
· одлило, ал’ ране нису страшне. Небрини!... С Бож- 
јом помоћу све ће добро бити !... 

— А јеси ли наместила кост? 

| — Јесам... јесам. И утегла сам!.. Ништа не 
брини |... | 
Опет се разлеже запевка: 
- – Шта je? питаше Станко. 
Јелица изиде да види. да мало, и врати се. 
— Деца нека помрла.. рече снуждено. 
| — Јадна сиротињо !... рече Станко. Докле ћеш 
! нас, Боже, мучити !... Зовните ми Cypena. 


| 

Јелица опет изиде. Не потраја дуго, врати ce 
са Сурепом. 

— Има ли овај народ хране? 

— Има нешто мало. Зато сам наредио те је 
неколико њих отишло у Раденковић, неколико у 
Баново Поље, а неколико у Засавицу, па да из ам- 
бара донесу хране овамо. Овде близу има две 
воденице, па ћемо то самлети. А наредио сам да 
дотерају и стоке... 

— Добро си учинио ! 

— Баш сад дижем неколико великих вуруна 
за пециво хлеба. 

— Добро је. - 

— Па ћу наредити да се дотерају казани, да 
се и кува штогод .. 

— Свега си се сетио ! 

- Још се овде има пуно посла!. Треба ми 
подићи каку талпару где ће се брашно држати... 

— Је ли се склонило све? 

— Још није. Али све што је нејаче и оа. 
склонио сам !... Још раде... 

Станко дахну душом. Погледа захвално Сурепа, 
па више за се рече: 

— Да бар могу мирно боловати ! 

— А шта ти радиш? упита Суреп Заврзана, 
који је лежао отворених очију. 

— СОлушам како паметно заповедаш !... Хва- 
ла ти |... 

Прође неколико дана, Суреп са оно неколико 
људи беше удесио све ствари у збегу, те је имало 
неког реда. Сад већ не беше никога без крова и 
хране.. 

Али ружно време дојади. Ситна киша и хладан 
ветар не престајаху... Ваздух тежак и пун влаге. 

Свако јутро освиташе по које мртво тело; сваку 
зору дочекивала је нова запевка... Страшна болест 
срдобоља косила је као оштра коса и остарину и 
омладину. . 

Међутим, рањеницима је ишло на боље. Гроз- 
ница већ беше попустила, а здрава крв и млада 

у | 

тела нису пречила пута оздрављењу.. Заврзаново 
здравље је боље напредовало од Станковог, јер ње- 
гове ране беху лакше. Али тек ни Станку не 
беше рђаво... 

Баба Стоја је с неким достојанством вршила 
своју дужност. Она је поимала колико вреди њезино 
знање, па се некако и сама дизала, 

— Стојо, сестро !.. Је ли боље? пита Отанкова 
мајка увек кад Стоја рану одавије. 

— Боље је, вели Стоја озбиљно. Млада крв, 
здраво месо... Оздравиће пре него што ми и ми- 
слимо. Чекај само док му превијем овај мелем 
што чисти... 

— A да неће остати сакат? 

— Неће... Ево, видиш, како миче претима... 

Јелица је са страхом и трепетом гледала у 
рањеника... И ако би се толико пута гласно 'зајау- 
кала, опет онај урођени стид што га је с мајчиним 
млеком посисала, не даваше маха ни њезином срцу 
ни њеним осећајима. Срце би јој силно залупало и 
крв ударила у образе кад би где чула Станков 
глас, али се свакад за времена уздржала да не ода 
бола душе своје... . 

Само је једно тиштало душе рањеника. Станко 


би вазда, чим би очи отворио, питао мајку или 


Јелицу: еда каког гласа од гобратима 2... Па кад 
би чуо да нико ништа не јавља, склопио би очи и 
ућутао. 

_ Тако је ишло једно за другим осам јутара. 
Заврзану је било добро. Могао је сам излазити из 
оног колебарка и погледати над собом сиво, облачно 
небо... Станко, и ако му је боље било, још није смео 
излазити, јер му баба Стоја није дала маћи... 

Девето јутро освану Дева у збегу... Нека, чу- 
дновата сила диже Отанка на ноге. Запрепашћеним 
погледом гледаше Деву, не смејући га запитати 
шта је било... 

Паметно око Девино смотри то, па, да би га 
умирио, рече: 

— Не брини! Добро је. 

— Добро? 

— Како се само пожелети може ! Већ је трећи 
дан како оно Турака што оста у животу пресалдуми, 
јер их је много остало на нашој страни у пољани.. 

Станку сенуше очи радошћу. Заврзан и Суреп 
стали и раширили руке као да би неког хтели за- 
грлити. 

— Па да видиш, и нас је било доста... Дошао 
Ђорђе, па Лука, па Стојан, па Јаков... Ала их се 
натукосмо до миле воље!... Ја мислим да им скоро 
неће пасти на ум да Дрину прелазе !... То је био 
страшан лом, који се не да ни опричати !... 

Игту Дева седе причати о борби, о доласку 
војвода и Вожда, о јунаштву Кара-Ђорђевом и о 
томе како је собом нишанио и палио из топова.. 

Све беше зинуло слушајући Девину причу. 
Рањеницима севаху очи од задовољства. Више пису 
осећали рана, као да ихи не беше на телу њиховом. 

Баба Стојана рече: 

— Станко, рано, лези ти. 

— Немој, бајо, молим те! Ти не знаш да ме 
ово боље лечи и од твојих мелема !... Па, велиш, 
све сте растерали ? питаше опет Деву. 

— Све. 

— И више нема турског ува у Мачви? 

— Нема. Још ми Стојан рече да ће вратити 
народ из збегова кућама... 

— 0, хвала ти, Боже !... А je л’ се вратио мој 
побратим ? 

— Данас се враћа. Вечерас ће бити у Параш- 
ници... И поздравио вас све. 

— Поздравио ?... Хвала му! 

— И одмах, сутра, ето га на Дренову Греду 
да вас обиђе.., 

Жене понудише Деву ракијом. Он се мало 
‘Halu, па ce диже. 

— А куда»... 

— Да. ‘прођем мало збегом не бих ли кога 
свога нашао. 

— Ту. су/ рече Суреп. 

— (Сви? 

— Сви. 

— Јесу ли здрави: 

— Хвала Bory! 

Дева седе рекавши: 

— Онда ћу их после обићи. Само кад је Бог 
живота и здравља дао !... 

— Је л било боја сутра дан по нашем од- 
ласку ? упита Суреп. 

— Те још каквог боја! рече он. 

И онда поче причати све до ситница, а он је 
знао све до ситница, јер се његовом погледу ништа 
није измакло. Причао је слатко, лепо, као човек 
који је све очима гледао... 

Они су гутали његову причу недахнимице... 

И прође дан као да га неко украде... И спусти 
се тавна ноћ, још тамнија и страшнија са оне обла- 
чине и ветра... 

Али рањеници поспаше тако слатко и тако 
мирно као да им све по кући пева од задовољства... 

Тишину ноћну нарушио би само понеки тешки 
уздах који би се извио из груди несрећне мајке... 

Прође неколико дана. Рањеницима беше много 
боље. Зека, Ногић и други долазили су врло често 
да их обиђу и да се поразговарају, па су се опет 
враћали у Парашницу. Једини Суреп се не маче од 
њих. Он се решио да их извида пошто пото. Баба 
Стоја само грађаше мелеме, а Петра, Јелица и чељад 
из куће Станкове лебдела је око рањеника... 

Међутим, у Мачви беше мирно. Турци као да 
се беху много уморили, као да им више не беше 
до мегдана и бојне славе.. | 

Једнога дана, кад Зека дође, упита га Станко; | 

— Па шта радите сад? 

— Ништа, вала, 

— Како ништа # 

— Ето тако. Излежавамо у дугу дану. Нигде 
Турчина од заклетве !... Катић тамо помало мумбу (и | 
што рекао Заврзан: пређе Дрину, пресретне по 
харачлију, те му узме оно пара — то је све. | | 

— И Турци баш ћуте? Д 

— Ћуте. Ишао је Иванко ономад до Сарајева 
„Ником, вели, и не пада на памет да удара на нас.“ 
А после, и зима иде... 

— За то ти и хтедох рећи! Како би било да 
се овај народ врати својим кућама ? 

— Па да видиш, побратиме, добро!... Овако се, 
Бога ми, много мора мука поднети без крова и крува... 

-— И ја мислим да би се могао вратити, рече 
Суреп. 

—- Па да се разговарамо с војводом! рече Зека. 

— Бога ми, разговарај ! 

Али свет и не чекаше да му се то каже. Једна 
по једна породица одлажаше, и из мирних баџа 
поче се опет димити... 

И Станко се реши да иде кући. Било му је 
толико добро да је устајао и излазио. Рана је за- 
млађивала под мелемима, он се осећао врло добро, 
јео је и спавао слатко, од грознице ни трага. 

Заврзан беше здрав. Истина, био је нешто 
блед, али ведар и весео као и пре. У дугу дану 
шалио се са Сурепом, који беше радостан што њи- 
хово оздрављење тако напредоваше, па је пристајао 
на сваку шалу... 

Једног јутра рече Станку: 

— Ја бих ти нешто рекао. 

— Шта? пита Станко. 

— Мени, брате, овде додијало. Ја бих ишао 
у Працу 

— А ја? рече Станко. Зар да останем сам? 

— Ниси cam!... Ето... 

Али га Отанко пресече махнувши руком: 

— Знам шта мислиш pehu!... Али зар сам 
ја човек зато да уздишем и плачем са женама?... 
Зар мени не треба мушког друштва и разговора?... 

Ако je бој — бој; ако је левентовање, зар немам 
права Ha њ ?... 

Оуреп ce уплете : 

— Станко има право !... Ја бих се убио кад 
бих морао лежати а да ме саме жене дворе!... Не 
смемо га сад оставити !... Али нешто друго можемо 
УЗИНИТИ. 

— Шта ? упита Заврзан. 

— Да се кренемо Станковој кући. Тамо је 
згодније и њему и нама. 

— И ја сам то мислио!... рече Станко. И мени 
додија све ово... Ја бих радо отрпео и три ране 
него све ово што сам овде у овом јаду претрпео!.. 

И доконаше да се врате домовима... 


ж х 


2 Док ce не намучи, човек не зна колико је 
благо свој кров... Али кад га невоља арине од 
њега, па се после врати, тек тада осећа све.. 


Као какав мили, стари познаник, тако те по- 
здравља оно високо слеме и онај димњак с нат- 
кровом... Па ти се чини да се смешкају на те, да 
су живи, да и њима теку сузе од радости што си ту!... 


Јадна Петра !... Болна преболна, заборавивши 
своје боле и своју немоћ над постељом милог ра- 
њеника, напрегнула сву своју снагу, па је варала 
и себе и друге здрављем и издржљивошћу својом... 


Али кад ступи под кров који је дигла са својим 
покојним другом, кад виде своје зграде и зградице, 
своје ћошкове и буџаке, своју децу живу око себе, 
она клону. Онага, она очајна снага што се јавља 
код самртника у последњем Baty, кад се ca смрћу 
бори, остави је.. 

Она осети немоћ у сваком дамару и свакој 
кошчици... Осећала је како јој трепавице падају 
и како је црна земља вуче... 

И паде, паде као кап. 

Све опколи њену постељу, поливајући је сузама. 

лан 


Старица је жмурела и дисала испрекидано... 
Али свест је не беше оставила, то се познаде по 
првом погледу њеном кад очи отвори. 

— QO, Створитељу, колико си добар! Зар ми 
досуди да умрем под својим кровом !... 

Па заћута и заклопи очи. Дисала је тешко и 
испрекидано. Ови стојаху око ње, неми као гробови. 

Она опет отвори очи: 

— Кажу да је мајчин благослов што и Божји. | 
Ја вас све благосиљам! шапутала je... Благосиљам | 
ораче, јер су хранитељи; благосиљам ратнике, јер 
су бранитељи !... Нека сте благословени, децо Moja! 
Нека вам је проста и нега и храна, а и ви опро- 
стите мајци, јер мајка греши само из љубави... 

Онда окрете главу зиду. Поћута неколико тре- 
нутака, па поче говорити у заносу: 

— Јеси литу, светитељу“... Ево, ја сам спремна, 
да станем пред лице Божје !... Мани оштрим ножем 
твојим, те учини вољу Божју !.. 

Па се придиже на руке, које су дрхтале од 
немоћи... Очи јој се избуљише и укочише, руке 
клонуше, а за њима и тело. паде на постељу. 

— Свећу! викну Крстивој. 

Јелица му додаде упаљену воштаницу, а он 
је метну у руке материне... Међутим, душа већ беше 
оставила трошно тело у коме је почивала... | 

И онда наста запевка,.. 


th х 


На десет дана по сарани Станко се беше то- 
лико окрепио да већ могаше припасати оружје и 
отићи до свога побратима. 

Што је ближе прилазио Парашници, осећао је 
како му све јаче срце бије. Није шала, брате, то- 
лико време пе виде он дружине своје, не нашали 


се шалом јуначком... 


И дочекаше га као војводу. То беше прави 
дан славе. Сваки ти то хтеде да се приближи и 
пољуби са Станком. И Станко се љубио са свима. 


ка 

— Све добро? 

-— Добро. 

— Хвала Богу! 

Станко погледа оне колебе, као да су од сира 
срезане. | 

— Па ви се баш окућили ? 

— Окућили, Бога ми! рече Зека. 

— Ко ово овако лепо погради ? 

— Војко и Петроније... А.. они тај посао 
знају |... 

— Алал им вера !. 

Настаде весеље. Јело се и пило до миле воље. 
Једини Станко беше нешто сетан међ дружином. 

— Шта је, Станко 2 упита Заврзан, веома раз. 
драган и весео. Што си се ућутао, брате 2... 

-— Не дирај Станка! рече Зека. Ти знаш да 
је мајку изгубио. 

— Изгубио majry?... Па ија сам изгубио мајку!... 
И шта нас овде има што смо изгубили мајку, па 
онда ?... Треба, ваљда, да се расплачемо, шта ли?... 

Па се диже на ноге видећи да Зека хоће да 
га ућутка. 

— Чекај да рекнем, па онда говори!... Ево 
Станка, нека сам пресуди говорим ли истину!... Ње- 
гова мајка — Бог да је прости — лепо се наживела. 
Ми ниједан нећемо дочекати њене старости!... Ску- 
ћила кућу, подгајила пород, оставила за собом сту- 
бове што ће крену свећу држати, умрла на ру- 
кама своје деце негована и надгледана!... Па шта 
хоће човек више 2... Може ли бити лепше смрти — 
само ако и смрт може бити лепа. . Реци ти, Станко!... 

— Имаш право! рече Станко. 

— А како ће Станко свршити?... И како ћемо 
сви свршити? Хоће ли око нас бити кога да нас 
надгледа и понуди“... Хеј, браћо моја!... Ja cam 
можда луд, али овде, у души својој, осећам да је 
паметно што вам говорим !.. Послушајте ме, па се 
нећете кајати! Ко зна шта нам носи дан, а шта 
ноћ! Сад лијемо пиће, а за тренут два можемо 
лити и своју рођену крв!... И, Бог ми је сведок да 

hemo је лити исто овако свесрдно!... Зато ја хоћу 
да сви будемо весели!... Јер је веселих тренутака 
врло мало!... Над нама је небо наоблачено, и ја 
видим OBO мало ведрине!.. А вољим ведрину!... 
Станко, волиш ли ти ведрину г 

— Тако je, Заврзане! Ти имаш право! Сваког 
тренутка се могу очи склопити. Ја ћу пре наћи мога 
оца и мајку него они мене! Браћо!... Веселимо cel... 
рече Станко раздраган. 

И окрете песма и весеље... 

Заврзан скинуо капу, па виче: “ 

— Док на једној страни јаучу, ми певамо! 
Али јунак није баба!... Нека баба јауче, а јунак 
нека пије, пева, бије и погине |... 

— Хај! Xaj!.. разлегало се дубравом... 


ХН. 
1813 ГОДИНА. 


јуначког одмора, где се кадикад заподене и понека, 
чарка, колико да се не заборави. 

Једном сеђаше Станко са Зеком пред колебом. 
Око њих беше читав живот, јер се шалило и сме- 
јало до миле воље. И Зека је био расположен. Само 
Станко беше већ неколико дана оборио главу. 

— Ama, шта је теби, побратиме ? упита га Зека. 

— Не знам, рече он, али ми је тако некако око 
срца као да неког сахрањујем ! 

— Па разговори се, човече ! 

— Хтео сам ја то, али се не може ! 

— Заштог 

— Не умем ти казати!... Али ми се чини да 
ме је ова туга обузела од онога дана како слушах 


онај јаук и писку !... Знаш лити, побратиме, да ја. 


од тога доба мирна сна немам !... Чим очи склопим, 
ја чујем јаук и видим погурене старце и старице 
како превијају ону нејач око себе као квочка пи- 
лиће !... У сну ја гледам она брижна чела што дижу 


Тако су им пролазили дани. То беху дани. 

очи к небу, и на оним збораним лицима видим 
како се моле а не надају се ничему ни од Бога 
ни од неба !... 

— Не говори тако, побратиме! махну ру- 
ком Зека. 

— Не бих да ме не тишти та невоља !... Знаш 


"ди ти да бих се ја сит наплакао да ме није стид 


плакати !... Па ти бар знаш да ја нисам човек који 
сузе лије !... Гледао си ме како мушки јуриму 
најгушће редове турске !.. И знаш ли ти да бих ја 
волео најљући окршај; више бих волео то, него 
завирити у један збег !... 

— Па шта можемо сад? : 

— То је оно ради чега и обарам главу |... 

— Ти знаш да свадбе без меса бити не може! 
Кад се овако дигне и свака травка као што се ми 
дигосмо против Турака, онда се човек не сме обзи- 
рати. Знаш ову приповетку како су ономе рекли 
да иде али да се не обзире, јер ће се окаменити!., 

— Знам. 

— Онда се не обзири. Ако имаш какве друге 
бриге, дај да поразмислимо, а тога се остави, 
рече Зека. 

— Имам. 

— Шта желиш ? 

— Желео бих да наши људи и у збеговима 
подигну овакве кућерке, да се бар оно незаробљено _ 
робље може склонити од зла времена. 

2 -- № то ти је већ нешто паметно. То hemo 
учинити сад, одмах ! 

Па устаде и викну: 

— Војко ! | 

Војко се занео слушајући причу Заврзанову; 
прену чим чу Зекин глас: 

— Чујем, буљубашо ! 

— Одабери дружине колико ти треба, па отиди 
на Дренову Греду. Ја желим да ми тако наградиш 
колебе као ове овде. 

Суреп се диже: 

— Стој, Sexo! рече, 

— Шта je? 

— Немој колебе!... Колебе ce виде. Што ux 
овде имамо, то ваља! Ми бисмо баш и волели да 
нам Турци у походе долазе. Али тамо ће бити само 
старост и немоћ, па ја мислим да је боље подићи 
земунице... 

— Шта велиш, побратиме? упита Зека Станка. 

— Па... добро... 

-— Јест, јест, земунице!... Можда земуница није 
добра као колеба, али је у ово време паметнија од 
колебе, рече Заврзан. 

— Онда земунице! рече Зека. 

— Тамо има све готово. Требаће само боље 
покрити. А Војко ће то сигурно боље умети! рече 
Суреп. 

__-- Умећу, не брини !... рече Војко. 

— Онда узми колико хоћеш дружине, па иди. 

Војко одабра једну десетину, па се крете с њима, 
на Дренову Греду... 


ба У 

Али не потрајаше дуго ти ведри дани. Црни 
облаци гомилаху се по српском обзорју, а из њих 
севаху ватрене муње и потутњаваше као да би 
хтели уништити све до једнога... 

Глас за гласом, црњи од црњега, страшнији 
од страшнијега, стизао је. Више не беше радосних 
вести... Оборише главе голи синови као да их је 
оштра коса смрти дохватила. Више се ни Заврзан 
не насмеја. Неста оних веселих шала као несташ- 
них лептирова — све оде, све прогута нека црна 
слутња... | 

Зека и Отанко ретко кад и бејаху у Параш- 
ници. Јурили су од Чупића СОмиљанићу, од Оми- 
љанића Срдану, од Срдана Катићу. Није ce гово- 
рило гласном речју, него шапатом. Свако чело беше 
натуштено. 

Чупић, као војвода, нареди кметовима да нејач 
склањају у збегове. И опет оживе Дренова Греда. 


а је , 
|. 


| 

А опустеше лепа села. Они мали кућерци сто- 
јаху некако суморно, као да никад жива душа није 
у њима обитавала... 

Договор беше да се дигне шанац на Прудо- 
вима, на броду на ком Турци најрадије прелазе. 

И Чупић сазва чете и ископа шанац; Зека 
то исто уради у Парашници. Али се Чупићу чи- 
нило да је то мало, да су то места незгодна. 

И на првом скупу рече то. 

— Па шта да чинимо? упиташе сви. 

И замислише се. 

После кратког ћутања Чупић рече: 

— Ја овако мислим.. Они ће прећи Дрину, 
јер их је много, како вели Дева. Али неће смети 
ударити кроз шуме, него ће се држати воде: уда- 
риће, дакле, поред Дрине и Case... Зека he их 
дочекати на Парашници, али његова сила неће их 
моћи задржати: они ће продирати даље... Ха! Сад 
знам !... Да копамо шарампов на оној узини између 
Саве и Засавице и ту да их причекамо !... 

Свима се допаде та мисао. Чупић се мало 
разгали. 

— Прокопаћу сву узину од Саве до Засавице, 
и то ће бити шарампов. Ја сам јавио Ђорђу, и он 
је наредио да нам дођу у помоћ Јаков с Ваљев- 
цима и Милош с Рудничанима. Ту, на Равњу, за- 
држаћемо Турке док нам Молер не притече у по- 
моћ с Подринцима. Тада ћемо учинити један ју- 
риш. Молер ће ударити е бока... Алал им мајци 
ако се одрже !... 

Лако је текла реч са уста Чупићевих. Он го- 
вораше тако убедљиво да се свима учини да друк- 
чије бити не може. И све их некако открави. 

— Јеси ли поручио Молеру? упита Смиљанић. 

— Још јуче је отишао Дева. 

— А кад he стићи Јаков и Милош? . 

— Кроз три четири дана биће овде. 

— Ја бих нешто рекао! рече Катић. 

— Па говори! повикаше са свију страна. 

= Ја не бих ни копао шанца на Парашници!.,, 


342 КА ЈДУКОСТА НЕКО 


Ја бих с места на Равње! Стојан има право кад 
вели да они не смеју ударити друмовима, него ће 
ударити поред воде. Али ђаво не спава! Може то 
њима и доћи у памет. Али кад турске уводе виде 
да је Парашница празна — а, верујте, тамо ће прво 
отићи — онда ће се сви добро чувати друма и лу- 
гова... Опустити Парашницу, то је толико исто ко- 
лико повести Турке на Равње. 

— То ти је паметно! рече Чупић. Онда, тако 
ћемо и радити... Прото! окрете се Смиљанићу. Један 
од твојих људи нека сачека Јакова и Милоша, па 
нека их на Равње доведе... 

— Добро. 

И сви се разиђоше да нареде што је потребно... 


ХШ. 
РОЭ, 


Нико не зна зашто се тако зове. Али што се 
зна, то је да 1813 године Равње није било село. Оно 
није имало ни кућерка, ни становник, сем ако ће 
се назвати тим именима оно колебарака и оно не- 
колико домаћина из околних села што су ту своје 
кованлуке имали... Равње је насељено доцноје, а 
населили су га Босанци... 

Оно лежи на северном крају Мачве, између 
две воде. С једне га стране плави Сава, а с друге 
Засавица. Кад с пролећа воде набујају, оно је све 
у ВОДИ... 

На тој, дакле, узини, по Чупићевом плану по. 
чеше копати шанац, грдан шанац који се проте- 
заше из Засавице у Саву. 

Чупић се спремао за борбу на смрт и живот. 
То место беше тако да се, просто на просто, не да 
заузети; а ако би се баш силом продрло, онда по- 
беђенима не остаје ништа друго него да помру, па 
било то од оштре сабље и куршума, било у валима 
Саве или Засавице... | 

Копање је нагло напредовало. Благословене 

ручице превртаху мајку земљу и дизаху град који 
ће им главе чувати... 

И подигоше шанац као град, шанац који и 
дап дањи стоји и који ће још дуго и много при- 
чати о јунаштву и пожртвовању срцу које осећа... 

Направише капију, ударише оштро коље да 
би зауставили коњицу турску. Ниједну ситницу не 
пропустише, као оно добар домаћин кад зимницу 
спрема... | 

Смештени и осигурани тако, они задовољно 
погледаху на дело руку својих. 

— Ово није шарампов — ово је град! рече 
Катић. 

·_ — Што сам мислио — урадио сам, рече по- 
носито Чупић. Још само да се храном осигурамо... 
Нека ми те бриге није! 

Па нареди Зеки те разасла голе синове на све 
стране да што више хране набаве. 

Ове је ишло по вољи. Ни сенке зле слутње. 
Срца су лупала и од саме помисли на скори сукоб. 

Први, други ли дан по Пантелину дне, стиже 
Јаков Ненадовић с Ваљевцима, а сутра дан по до- 
ласку његовом стиже Милош Обреновић с Руднича- 
нима. Око се не може нагледати сивога сокола што 
беше прекрилио ону узину између Саве и Засавице. 

Војводе задовољне, војска весела. Све очеки- 
ваше, све се надаше сигурној победи. Чупић је 
разложио свој план војводама, и они га одобрише. 
Само да се Турци јаве, то се чекало. 

Дође и тај дан. 

Било је на Госпођине покладе. Небо се обла- 
чало и облаци скољаваху са свију страна... Ваз- 
душна струја, пуна свежине, разгаљиваше врела тела 
ратничка... 

У сами сунчев смирај рупи човек у турском 
оделу. 

—- Дева !... Дева!... повикаше са свију страна. 
Шта нам носиш? 

— Где је Чупић? питаше Дева. 

— Ено га у шарампову с војводама. 

-– Идем к њему. 

Па не осврћући се на разна запиткивања ра- 
дозналаца, упути се право шанцу. Први га смотри 
Милош. 
| — А гле!... Откуд Турчин? 

Чупић погледа, па се насмеја: 

— Није оно Турчин. То је Дева — чуо си 
за њега. 

— Јесам... То је, дакле? 

— То је. 

У тај пар приступи Дева, скрсти руке и по- 
клони се. 

— Стиже ли? упита Чупић. 

— Стигох. 

-— Одакле идеш? 

— Од Бељине. 

— Крећу ли се Турци? 

-— Мислим да су прешли Дрину. 

— Има ли их много? 

-— Као на гори листа !... Сами веле да их има 
на сто хиљада. 

Војводе затрепереше. 

— Јеси могао разабрати на коју ће страну? 

— Хтели су преко Бадовинаца и Клења на 
Богатић, па право у Шабац. Али их поремети upa 
зна Парашница... Синоћ доконаше да се крену по 
ред воде. | | | 

— Ко их води? 

— Везир Деренделија. 

— Дакле, ти мислиш да ће овуда? 

— Тако су рекли. 

— Јеси уморан ? 

— Нисам. 

— А гладан? 

— Нисам. | 

— Би ли попио један гутљај ракије? 

— То могу. 

Чупић га понуди, и он се напи. 

— Сад иди, одмори се, рече. Али ни речи о 
турској војсци. 


РАВЊЕ pit 345 


Он ce удаљи. 

Војводе прича Девина беше прилично у бригу 
бацила. По његовом одласку они оборише главе. 

Чупић, као да сам себи говори, рече: 

— Много !... Сто хиљада... много! 


— Ко зна да л’ је баш толико? рече Јаков. 
Може бити да прегони. 


— Тако ће и бити, вели Милош. 

— Сад како му буде!... Нама се ваља борити 
док једнога траје. Ово се дигло да нас сатре !... 

— Дигло, Бога ми! рече Јаков. Мени се чини 
да је договор да се са свију страна у један мах 
удари... 

И војводе се опет замислише. 

Ноћ се спусти мирна и мрачна. Небо беше пре- 
кривено облацима, између којих овде онде прови- 
риваше понека сјајна звезда. Из дубина је потут- 
њавало, а од запада мећаше светлица. 


Ратници разговараху: 

— Биће кише. 

— Камо да хоће! 

— Вала, право велиш, да се само расхла- 
дим мало! 

— Море, да нам не преседне |... Јер кад окупи, 
може се отегнути... | 

-– Па? 

— Па? А пушке, а барут? Кад то покисне, 


шта онда мислиш? Мислиш, ваљда, с врљикама Ha 


Турке? 

— Неће, зар? тешкао се један на другом крају. 
Нисмо се ни ми на Бога камењем бацали!... 

— Море, оставите се таког разговора !... Да 
спавамо !... 

И један по један заћуткиваше... 


Али не да спавају. Друге мисли обујмише ове 
јунаке .. Тамо у шумама и у дубравама оставили су 
они нејач и родитеље. Тешко је то кад ти на ум 
падне да су твоји без крова и залогаја, да не знаш 
ни где су ни како су... 

Ова црна ноћ својим плаштом омота и све црне 
мисли... Сета нека завлада овом узином којој су 
зидови две воде: једна што шумори и шапуће 
као лопов, и друга што ћути као мртвац — a по- 
крива их небо наоблачено .. 


ХМ. 

Сутра дан освану киша. Људи се прибијаху 
један уз другог, чувајући барут и оружје да не за- 
кисне. Небом се гањаху сиви облаци, а доста сту- 
ден ветар нагна их те почеше ватре ложити... 

— Какве смо среће, још ће и оснежити !... рече 
један Ваљевац. 

— Вала, како је драгом Богу воља !... одговори 
му Рудничанин. Да није због пушке и барута, па 
готово боља ова хладовина!... 

Војводе изидоше из својих шатора и прођоше 
кроз људе, колико да се виде и поздраве. | 

— Јесте покисли? 

— Нешто мало, али се да трпети! одгова- 
раху им. 

Зека засео с његовим голаћима крај једне ва- 
тре, па затурио разговор. 

-— Вала, да хоће ударити за ове хладовине — 
вредело би. . | 

— Баш је гадно кад се човек бије на врућини! 
вели Заврзан, коме се опет вратила његова весе- 
лост. Посечеш Турчина, шикне млаз крви из оног 
бичјег врата и попрска те, па после смрдиш ваздан 
на Мухамеда !... Овако хладовина, па млатиш као 
по граху!... Кад се сврши битка, умијеш се као по: 
сле вршаја, скинеш ђубре са себе, па. спаваш сер- 
без |:.. Је л тако, Дево 2... 

Дева је седео мало удаљен од ватре и пре- 
мишљао неке дубоке мисли. Питање Заврзаново 
трже га мало из мисли, и он, ма да не знађаше 
о чему је Заврзан говорио, одговори онако насумце; 

— Тако је! 

— А шта је тако?... насмеја се Заврзан. 

— То што говориш. 

— А шта сам говорио“... 

Дева се љутну видећи да се сви смеју. 

—- Гуске те разумеле!... Ваљда човек нема па- 
метнијег посла него да тебе слуша !... Ти клепећеш 
као моје чекетало; и ја бих могао заспати поред 
твоје приче |... 

Заврзан се смејао на сав глас. 

— Видео сам по њему да ништа не слуша !... 
A како Суреп! Ето, он слуша све, je л’, Сурепег 

— Дева готово има право!.. Много ми дробиш!... 

— Многом сам и удробио ! | 

— Што ко ради, оно и пати! рече Суреп и по- 
прети му прстом 

— Вала, и право је!... Нек погинем сутра — 
заменио сам своју главу |... 

— То јеси!... признаде му Суреп. И те још 
како заменио !... На послетку, брбљај, у праву си! 

Наједаред се све ускомеша. Све поврве к сре- 
дини шанца, где беху војводе... Зека одјури тамо. 

А глас прохуја: 

— Иду Турци !... 

Распоред је био већ готов. Први низ заузеше 
Чупићеви људи. Ваљевци и Рудничани стадоше по- 
зади као потпора. Војводе беху на својим местима. 

Завлада тајац као у гробу. 

И заиста, чула се тутњава из дубина како до- 
лази од Вишкупије. | 

— Сурепе!... Биће џумбуса !... шану Заврзан. 

Суреп само климну главом. 

— Данас ће и Дева осоколити !... Шта велиш, 
Дево ? 

Али не доби одговора. Деве беше нестало. 
— Ала тај бежи од барута као горско зверче!... 


_ насмеја се Заврзан. 


РРА 


— Не грди ми њега!... Он је јунак на своју 
руку!... рече Зека озбиљно. Потеже је свршити ње- 


гов посао него наш !... Шта бисмо ми пута залутали 

да не беше њега!.. а oti: ‘ce јада десило да их 
он није спречио !., Јунаштво. је велико, Заврзане, 
отићи у Турке и сазнати шта они намеравају !.. Ју- 
нак као ми може бити “сваки ко ee срца у,гру- 
дима, али као Дева не Може !.. Зат се траба ро- 
ДИТИ |... га 
— Па ако сам штог ружно  казаб, ~ опрости. 
Нисам ружно мислио!,.. | : | 

Тутњава је долазила све ближе и ближе... | 
Оштро уво ратничко већ је распознавало топот ко- 
пита коњских... И што се више приближавала, све 
"страшнија биваше. 

Ратници стајаху бледи и неми. 

Док ти тек јекнуше свирке и борије, и звуке 
њине понесе тиха Сава и однесе их далеко, далеко... 

— Ту cyl... 

— Будите спремни |... загрме Чупић. Али само 
у месо !... 

Одрешише се завоји на кашилуцима, све се 
прегледа, све се удеси... 

Турци се појавише. Ишли су безбрижно као 
у сватове. 

— Чекај !... рече Чупић. Кад ти сасвим приђе, 
онда улри!.. Сад нека, сваки себи изабере по једнога! 

Турци су све ближе прилазили. Већ се мо- 
гаху распознати лица. Чупић винну 

· — Пали!... 

< Осу грмљава као из неба. рабар. се турски 
проломише... Овде видиш како пада човек, а OFA. 
како се коњ пропиње Te сваљује по двојицу... 
"Пушке се опет напунише... з 

Али се Турци повукоше назад, те се уклонише 
испред ватреног поздрава... 


% 


ЊЕ 4 “№ 
|: 
ае дан и спусти се ноћ... Турци и не по: 
кушаше више; чак се и не појавише... Не чу се 
ни свирка ни таламбас; једини звук секире што 


шуму обара. 0 


им 

Чупић с војводама позва све старешине пред 
свој шатор и нареди да се свуда поставе јаке 
страже, да се поставе чак и поред вода, да Турци 
не би заобишли. Кад старешине одоше да изврше 
налог његов, он се окрете Јакову и Милошу: 

— Ама шта ви мислите ? 

— Мени је чудновато !... рече Јаков. 

— Ја се не бих чудио! рече Милош. Пре бих 
рекао да они нису знали да смо ми овде, па су 
ишли без бриге. Али кад су ударили на ватру, 
они се повукоше да се размисле. 

— Тако је, рече Чупић. 

И позва их у шатор да се посаветују. 

_ Међутим старешине извршише налог Чупићев, 
поставише страже. Дуж вода Зека постави своје 
голаће, људе који виде ноћу као и дању.. 

Остало полега да се одмара... 

Чудно заиста! Ко је ма кад био у борби, тај 
ће знати како се после борбе слатко спава. Ту се 
не брине о постељи; доста је само спустити се на 
црну земљу, па била она сува, промрзла или чак 
и каљава... 

Па и ако није била ни обична чарка а то ли 
борба, опет све поспа као поклано. Тамна ноћ пре- 


кри све својим плаштом као губером, само су страже 


и војводе биле будне,.. 

Иванко беше на стражи крај Засавице, неда- 
леко од самога шанца. Његово младићско, оштро 
око зерило је да му не измакне ниједна ситница... 

Али све беше тихо и мирно... Само je шаш 
шуштао као да шапуће... 

Иванково се уво брзо навикну на овај шушањ, 
и он седећи гледаше по помрчини да му се не 
би што отело од погледа... 

Она ледена, мртва тишина паде на њ као 
стена. Грепавице му отежаше; али дечко скочи и 
стаде ходати обалом да би сан разбио. 

Наједаред му се учини да неко плива... Он 
погледа и не виде ништа у ономе шашу; напреже 
уво и увери ce да неко заиста плива,,, | 


350 ООЖАЈЗДУК ОСТА НО 


Он се загледа опет у помрчину и запе пушку... 

Чуо је како вода лагано, врло лагано запљус- 
кује обалу. 

„То је далга“, помисли он. 

И опет се загледа.. У шашу уочи једну главу. 
Хтеде пружити пушку, па готова посла! Али се 
уздржа видећи само једнога. 

— Што да пуцам?... С њим hy ја и без пушке 
свршити ! .. 

И склони се за један жбунић што беше крај 
обале, па одатле посматраше. 

Глава се све више примицала лако, неосетно, 
да се једва шаш заљуљао... 

Прикучивши обали, подиже се. Иванко зинуо 
од чуда. 

То беше Дева. 

Чим изиде на обалу, упути се жбуну за којим 
беше Иванко. Овај стаде преда њ. 

— Откуд ти? упита га. 

— Од Турака. Хоћу војводама. Јеси ме опазиог 

— Јесам. Мало те нисам пуцао! 

— Ха, ха, ха! насмеја се Дева. Много би се 
вајдио !... Откад ја гледам тебе !... 

Па прође поред њега и упути се Чупићевом 
шатору. 

Војводе не беху поспале. Седела су сва тро- 
јица и премишљаше шта да чине. Кад Дева уђе, 
сви пренуше. я 

— Откуд тиг.. Што си мокар тако? упита 
Чупић. 

— Од Турака. | 

— Од Турака: упиташе зачуђено. 
| — Јест, управо из турског табора. Напливао 
сам на Засавицу и дођох да вам јавим шта се код 
Турака ради. 

Војводе скочише на ноге: 

— Шта се ради? 

— Брука! Први наши метци памет им поре- 
метише. Хтело је пренути куд које. Паше су муку 
имале док су их примирили. Ишли су сампас, без- 

брижно; нису се надали ничему, “па кад осусте 
ватру, они премреше. Веле: ниједна пушка џаба 
не пуче !... 

— А њихове војводе ? упита Милош. 

— Све je то главе погубило, почев од везира. 
И да га није стид, мучно те се не би вратио. 

— Па шта сад раде, јесу ли ce примирили? 
питаше Чупић. 

— Тако се чини. Али је везир наредио те су 
поставили јаке страже да не би бежали... 


— Хвала, Дево! рече Чупић. Хвала ти на 
том добром гласу !... Иди, одмори ce. Или, још 
боље !... Причекај ty !... 

Дева изиде пред шатор да сачека налоге, а 
они заседоше. 

— Ја бих, рече, Чупић, послао човека Молеру, 
да пожури што пре !... 

— Врло добро! рече Јаков. 

— Само ја не бих њега слао, додаде Милош. 

— Што? упиташе обојица. 


-— Јер нам је овде потребан. Који би од наших 
људи могао и умео овако вешто уходити Турке?.. 
— То имаш право ! 

— Него промисли, па нађи кога другог да 
пошљемо. 


Чупић се мало замисли. По кратком ћутању 
проговори : 

— Имам ја пуно поузданих људи. 

— Знам, рече Јаков, али треба ту човек што 
познаје стазе и богазе. 

— Зар има бољих од Зекиних људи ? Шта смета 
Ногиђу ? 

— Њега можеш! Познајем га! рече Јаков. 
Сигуран je као оштра сабља. 


Отојан позва Деву, па му рече да иде мало 
прилећи и да му пошље Ногића. 

Дева оде. Не прође неколико тренутака, a дође 
Ногић. 

— Ногићу! рече Стојан. Ако те је мајка po- 

дила, да нас нешто послушаш. Од хитрине твојих 
ногу много стоји ! 

— Ево ме, Стојане ! 

— Можеш ли се у се поуздати да однесеш 
једну књигу Петру Молеру ? 

— Могу! 

— Да га нађеш, па где био да био 2 

— Да га нађем ! 

— Добро! Онда причекај ! 

И Стојан седе и написа писмо Молеру. Војводе 
су ћутале. Кад би готов, пружи писмо Ногићу. 


— Ево, носи! Предај му у руке и остани с њим 
да му се нађеш ако што затреба. 

— Добро, Стојане. 

— Сад иди, али одмах. 

— Збогом ! 

— Збогом пошао ! 

Пошто Ногић изиде, Стојан диже очи нада се: 

—- Да хоће само Бог дати да за времена стигне 
књига Молеру ! Рекао сам му с које стране да удари 
на Турке. Ако то учини, може их бити и три сто- 
тине хиљада — опет су пропали !... Биће телесима, 
загаћена и Сава и Засавица |... | 


И као да им се неки терет скиде с душе. Сва 
тројица гледаху некако поуздано у будућност. 
| — У шарампов ми не могу продрети да их је 
још толико! рече опет Чупић. Не бојим их се ни 
од Саве ни од Засавице !... Ако је ико пао у клопку, 
то су они!... 

Па се окрете и погледа ону двојицу: 

— Страже су јаке. Не могу проћи, мањ ако 
су муве или мрави... Ако сте уморни, одморите. 
е... Сутра... други дан, друга и новака! 


Јаков и Милош поздравише се, па одоше у 
своје шаторе. 

Киша је опет пљуштала, и њене капљице што 
удараху некако сетно у платна шаторска, успавашә 
војводе... 


М. в. пик 0, 4, Е о У ia 

XV. 
ЉУТА БИТКА. 


Освану дан кишовит, пун влаге; небо беше 
претрпано мрко-сивим облацима, који се гомилаху, 
и из којих је сипила ситна киша... 

Људи се прибили око ватара, те се греју и 
суше у исти мах. Од силне влаге и назеба сви су 
скоро говорили промукло, очни им капци надувени, 
а очи закрвављене. 

— Људи! Ако овако потраје још два дана, 
неће се моћи барут сачувати! рече један. 

— Бога ми ће трајати ! 

— Ја спавао у шарампову, па ме пробуди вода! 

— И мене! Лепо подли пода mel... 

— 0, брате! Ко би пре три дана рекао да ће 
овако захладнети ? рече један Рудничанин. 

Док ти се наједаред чуше пушке. Стража 
која је пред шанцем чувала, поче се повлачити 
к шанцу. 

Логор се ускомеша. Свак се докопа пушке. 
Војводе наместише своје људе и наредише да се 
спреме за борбу... 

Стража се сасвим повуче у шанац. 

— Јесу се кренули? питају војводе. 

— Јесу. Све се кренуло овамо. Слушајте како 
земља тутњи ! рекоше стражари. 

И заиста, чуо се тутањ као да из дубине земље 
долази. | 

Видећи она бледа лица, Чупић ce насмеја: 

— Јадни Турци! рече. Све мисле да нас 
силом својом заплаше !... Свакад они тако! Мишар... 
Лозница... Али бар беже !... Право веле: 


Бој не бије свијетло оружје, 
Већ бој бије срце у јунака. 


И стаде соколити своје људе... 
" И поможе то. Реч поста живља, око светлије, 
а лице ведрије... 

Указаше ce први непријатељски редови... 

Чупићу се слутило да ће данас бити окршаја. 
Надао се љутом боју с тога што је знао да ће 
Турци свом силом настати да пробију шанац... 
Срце му је лупало. Нека лака дрхтавица обујимаше 
снагу његову. Да је био насамо, пустио би зубе 
да цвокоћу до миле воље, али овако... стегао ви- 
лице и натурио осмејак на лице... 


Све беше спремно. Ратници већ узели сваки 
по једног на око и чекаху заповест. Тобџија сто- 
јаше код топа са запаљеним витиљем и чекаше за- 
повест да га принесе ваљи. 


— Само јуначки, браћо ! викао је Чупић. Не- 
мојте журити! Хитар одвише срећу прескаче!... Не, 
он не може лако ући у наш град, јер ово није ша- 
рампов, већ град !... Пази !... 

Турци се све више ближише. 

— Пали! заповеди он тобџији. 

Рикну топ, а синџир-ђуле прокоси турске 
редове... 


Осу ватра. Пушка учестала као јаглица. Диже 
се облак од дима. Затутњи, забруја, запишташе 
уши, заиграше рибићи, запали се Meco на телесима... 


То беше страшан окршај. Турци су наваљи- 
вали као бесни, али свакад беху одбијени... Леш до 
леша падао је по пољани пред шанцем. Кроз пуш- 
чану грмљавину чула се запевка рањеника. . 

Турци стукнуше. Наста тајац. 

— Тако ја умем !... рече Чупић. Него, војводо 
Јакове, нека твоји људи заузму прве редове. 

Јаков нареди. 

— А да би се што брже пуцало, ја мислим да 
ови позади пуне пушке |... 

— Врло добро! рекоше и Јаков и Милош... 

Пушке се напунише. Сваки нишанџија има- 
halle по четири пет на руци... 

— Шта је с Турцима? рече неко. Да не по- 
бегоше 2... 

— He. Сад се прибирају. Сад ће ударити си- | 

_ ловито, али то ништа није !... Само добро rahajrel... 
А сад мир !... · 

даћуташе. Тајац је био као у гробу. Чуло ce 
како шушти сув листак на дрвећу... 

И затутњи, затутњи стрэшно... 

— То су коњаници! рече Чупић. 

И није се преварио. Удари коњица турска... 
Страшна је коњица њихова. Све на хату, сваки 
засукао рукаве и држи оштру ђорду у рукама, а 
све јунак биран и одабран, крвавога ока и погледа. 
Јуре к шанцу као бесни. Вришти хат да се не- 
беса проламају. 

— Пази !... заповеди Чупић. 

Тобџија опет принесе витиљ. 

— Пали |... 

Тек је топ издушио, а осу ватра пушчана. И 
опет заглунуше уши, и опет се навуче мрак на очи, 
и опет борба очајна, борба између неба и земље... 

Сахат, у сат гледајући, трајала је та борба. Ко- 
њаници су јуришали. Двапута су догонили до са- 
мога шанца, и то их је стало много жртава. Ко се 
шанцу примакао, тај више не виде Босне поносне, 
не загрли мајке ни сеје, нити пољуби љубе. | 

Коњи и коњаници лежаху као обаљени стубови 

или изваљени пањеви. 
| Јаук рањеника и вриска коња надмашаваше 
грмљавину пушака. То беше покољ каквог није 
било. Нико од ових што у шанцу беху не виде 
на једном месту толико мртвих и рањених... 

Турци опет одступише. 

Војводе весело проходише кроз војску; они 
тапшаху сваког појединца по рамену довикујући: 

— Алал ти вера !... | 

Борцима овладало неко одушевљење за бојем. 
Они би сад појурили из шанца и јурнули у Турке, 
али им то старешине не дадоше. 

— Нека, нека !... У овом шарампову ми смо 
громови; кад бисмо изишли одавде, ми бисмо били 
или гробови или робови !... говорио је Чупић. Нека 
нас овде !... Турака је много, а нас је мало према 

њима. Па да нас је и мање, опет бисмо били јачи!... 
Нека Турчин поведе не Босну него Азију, ми ћемо 
и њу овде скрц“ати, као што добри зуби орахову 
љуску скрцкају !.. Боље ће бити да мало пушке 
прочистите... 

— Право вели !... Тако је !... повикаше са свију 
страна. 

И латише се чишћења оружја... 

То се радило брзо, јер су Турци могли сваки 
час ударити. Борба је била јака, па су пушке при- 
лично загореле... 

Али Турци као да се предомишљаху да ли 
да ударе... 

Војводе стале насред шанца, па разговарају: 

— Шта мислите, да л’ ће ударити! пита Чупић. 

— Неће!.. вели Милош. Доста им je било)... 

— Ја мислим да хоће !... рече Јаков. 

— Неће, неће !... тврди Милош. 

— Знам ја Турке !... Не остављају ce они лако 

белаја |... he 
— Док не набелаје !... 
Али, и ако су мислили да су Турке добро 
 ишчибукали, опет се учини све да их ништа не 
изненади. Војска је била у приправности, топови 
напуњених, пушке запете. Очекивало се ма шта, 
очекивао се само покушај... 

Војводе прођоше кроз своје војеке да храбре. 
Али су убрзо видели да то никако није потребно. 
Све то беше острвљено, навађено на бој; све је оче-. 
кивало макар само шушањ; свако је око горело 
грозничавом ватром... 

Баш на самој капији шанца беше Зека с ње- 
говим голаћима Кад је Чупић дошао међу њих, 
Заврзан ce био распричао. 

— Шта радите, добри људи «... 

— Чекамо, војводо !... рече Зека. 

-— Ја мислим да су се добро опрљили... 

— Јесу... Погле лом испред шанца, показује 
дека. Ем 
— Видим, 

— Него, чујеш, војводо. 

— Шта, буљубашо? 

-— Ја бих те нешто замолио. . 

— Говори. Таком јунаку не могу ништа одрећи. 

— Онда да ми одобриш да усред окршаја из- 
летим с овим мојим из шарампова. 

— Да излетиш *... 

— Јест. 

Чупић се мало замисли. Та он јеи тако мало 
људи имао. А сад пуштати Sexy и његове људе у 
ватру где лако могу главе погубити, то му се 
не може. 

Зека виде да се предомишља. 

— Војводо !... рече он. Никад ја нисам боја 
био док мало ножем не прорадим !... Ја ово и не 
рачунам у бој !... 

— Јесте, тако је!... Зека право вели !... при- 
викаше голаћи. 

Чупић махну руком: 

— Најпосле... нека ти је Богом просто! 

— Хвала, војводо ! 

— Хвала !... Хвала |... заори се око њега. 

У тај мах затутњи земља. Са свију страна 
повикаше : 

— Иду Турци!.. 

Чупић оде низа шанац соколити људе. Јаков 
и Милош чинише то исто. 

На послетку указаше се, али то беше лес од 
људи, то је ишло као огроман талас који је ишао 
да потопи... 

И дочека их ватра из пушака и топова... 

‘ И опет паде тама, и опет се проломише ду- 
браве, и опет се диже врисак и запевка... Војводе 
су пролетале шанцем соколећи... 

А Турци су наваљивали; њихова коњица до- 
гонила је до самога рова. То више не беше ни очај- 
нички напад, то беше борба у којој луде нападају. 
Људи су падали као крушке са дрвећа, па се преко 
њих газило као да нису од меса и костију... · 

Усред најљућег боја, усред највећег окршаја, 

сека погледа Станка, чије је око севало од раз- 
дражења. 

— Велиш ли, побро? упита га. 

— Откад ja на то помишљам!... рече Станко 
и трже белокорац. 

Зека викну дружину и отвори капију на шанцу. 

Полетеше као сиви соколи. да час их нестаде 
у редовима турским. 

И дотле се лила крв, али се сад проли. На- 
ста забуна међу Турцима. Они изгубише памет.. 
Што пође на шанац, то паде од зрна... Нико више 
и не помисли да напада, него како да се спасе!... 

И прште све, прште као снег под зрацима 
пролетњег сунца; разбише се. Нешто удари на да- 
савицу, нешто на Саву, а остало наже натраг с гла- 
вом без обзира. 

Нико више не може задржати распрелу и пре- 
плашену војску... И саме се старешине узјазбиле; и 
они гледаху да спасу своје главе... 

Голаћи јурише за њима као махнити. Усред 
овог окршаја чуо се глас Заврзанов: 

— Camo џумбуси!.. Нека нам није жао, кад 
су главе овако јевтине!... Данас је скупљи један 
вепар од Турчина!... 


Поље пред шанцем оста празно. Пушке пре- · 


стадоше. 

Зека викну: 

— Стој! 

— Што? упита Заврзан.' 

— Натраг. 

— Ја мислим... 

— Доста је било! рече Зека. 

— Та оно право велиш, насмеја се Заврзан, 
треба што оставити и за сутра! 

Сви се насмејаше. 

— Да се вратимо у шарампов. 


Кад се вратише, дочекаше их не може лепше · 
бити. Војводе се љубише с њима. Чупић, да је мо- | 


rao, у недрима би им места правио. 
— Нисам ја лаба рекао: док ми је Sexe и ње- 

гових голих синова, могао бих без бриге и Ha Cram- 
бол ударити!.. Не рекох ли вам да нам Турци 
ништа учинити не Mory!... Може их бити још то- 
лико колико је пошло, па ћемо их опет за петнаест 
дана помлатити као једног! узвикивао је Чупић. 

Дим се дизао облачном небу, из ког је киша 
сипила; и таман се он разиђе, паде ноћ. 

Старешине поставише страже. Војводе се по- 
вукоше у своје шаторе. 

— Докле ли ће ово трајати? помисли Чупић 
кад у шатор уђе. 

Па, бацивши се на постељу, прошапута : 

— Да само хоће Бог дати да ова киша стане!... 
Није ми због нас, али ће нам џебана овлажити ако 
овако потраје!... 

На све то одговараше му ситне капи што чи- 
сто лоповски лупкаху по шатору, као да шапућу... 

Киша не престајаше. Велике баре беху у шанцу . 
и око њега. Ратници не могаху сву ноћ заспати, 
премештајући се с места на место | 

Освану дан суморан као чело самртниково. 
Војводе, и поред онако сјајних победа, беху нешто 
заћутале. Свима се слутило нешто страшно, недо- 
чекивано. 

И дође... Логором прође глас да је барут за- 
кисао и да немају ни зрна сува. Људи шапутаху 
један другом на уво те речи. Свакоме се на тај 
глас кожа јежила и коса кострешила... | 

Војводе беху бледе као смрт. Они су слутили 
и сами ту несрећу. Састадоше се у Чупићевом ша- 
тору, гледећи један другог узнемирено. | 

— Шта ћемо сад? пита Милош. Ма 

= Е тражити барута, одговори Чупић, 

— Где 

- — Ваља послати у Митровицу. Шат се тамо 
нађе... 

— А... дакле, не знаш утврдо да ли ћеш наћи? 

— Не знам. 

— Онда је несрећа! рече Јаков. 

— Ако је тако, ја склањам моје људе! рече 
Милош оштро. 

as Куда ? 

— Нека иде сваки својој кући !... Чекати оно- 
лику силу без џебане, ја нећу. 

Чупић је кршио руке. 

— Шта да чиним? узвикивао je хватајући 
се за главу. 

— Шта ћеш чинити? Ако сазнају Турци да 
џебане немамо, обрали смо бостан !... Него... шаљи 
што пре по барут. 

Чупић се мишљаще кога да пошље. Рече му 
да му дозову Зеку. 

— Ево ме, војводо! рече Зека улазећи у 
шатор. 

— Нека ми дође Суреп. 

Зека изиде из шатора и замало врати се са 
Сурепом. 

— Станојло ! 

— Чујем, војводо !... одговори Суреп. 

— Мени треба човек који уме умрети а речи 
не изустити. 

— Добро, војводо. 

— Да идеш у Сремску Митровицу. 

— Добро. 

— Нама треба барута. Нађи где знаш и што 
више можеш... А ево ти новаца. 

И баци преда њ пуну кесу дуката. 

Cypen узе новац, па оде без обзира оном узи- 
ном право к селу Засавици. 

— Веко! Сазови ми старешине... 

3a неколико тренутака све бешу ту. Јаков и 
Милош седели су забринуто, а Стојан је ходио 
тамо амо. 

Кад ови уђоше и стадоше, Стојан рече: 


| 

— Неста нам барута... Шта да радимо ? 

Све обори главу. Наста тајац. Зека рече: 

— Зар ни зрна немамо? 

— Нешто има у моме шатору што није по- 
кисло. Оно што је било у лагумима, све је пропало. 
Набујала вода, па налила у лагуме... 

— Доста и то што имамо. 

— Како доста? упита Милош. То нема Ha сва- 
ког ни по један метак. 

— Ми ћемојурнути на њих с ножевима! рече 
Зека, а око му пламти. 


— Остави се детињарије! рече Милош. Ти ми- 
слиш то је буљук, па да се пробијеш кроз њега !.., 
Сила je то, сила !... 

— Ми смо и силу дочекивали! 

— Јесмо, ал’ је бар било џебане. 

— Па донеће Суреп џебане. 


— Донеће, али ако сазнају Турци пре да не- 
мамо ?... Ако случајно ударе, као јуче што cy, па 
виде и сами?... Не говори, Зеко, детињарије !... 

— Па шта хоћеш ти? упита Зека. 

— Ја сам, браћо, смислио да ми сами од- 
ступимо. 

И Милош погледа по свима. 

Зека плану: 

— Шта, да одступимо ? 

— Ја говорим као паметан човек! рече Милош. 
Овде можемо сви изгинути, а помоћи ником нећемо. 
Турци су јачи од нас. Они имају свега: и пушака, 
и топова, и џебане, и хране. У нас свега понестаје. 


— Готово, право вели... чуло се како избија 
из жагора. 


— А овој Србији требамо ми!... Ако He побе- 
димо овде, победићемо на другом месту! Ако они 
савладају нас данас — ми ћемо њих сутра... 

И опет погледа по свима. · 

— Тако је! рече неколицина, а неки се још 
предомишљаху. ‘Aah 

Чупић се уплете; 

— Није баш тако, Милошу ! Ја не мислим да 
ми оставимо шарампов. 

— Ama ја, брате, нисам ован да чекам да ме 
Турчин коље! _ 

— Нисмо ни ми овнови ! плану Чупић. Ja сам 
овде сазвао људе на договор а не на спрдњу ! 

— Па ето, рече Милош. Паметуј како да оста- 
немо! Царуј ти! 

— Ја сам послао по барут. 

— Послао! А хоће ли наћи барута колико 
треба #.. А Турцима може доћи hed да гаш сад 
ударе |... 

— Они су заварчени! Неће им пасти на памет... 

— То је на врби свирала! одсече Милош. Ја 
не рачунам тако кад бијем бој с Турцима!... Него 
хтели ви, не хтели — ја одлазим с мојим људима!..' 
Мени они требају и други пут. · 

Па се диже, погледа своје људе и рече: 

— Ко хоће, нека иде за мном! 

И изиде из шатора, а његови за њим. 

Стојан је дрхтао од једа, али је осећао да Ми- 
лош говори истину. И он, који је умео надгогорити 
најречитијег човека, не умеде сад рећи речи; осе- 
ћао је да говори којешта, да говори оно што па- 
метан човек не треба да говори, нарочито у ae 
прилици где толике главе играју... 

Погледа Јакова. . И он се нешто предомишља... 
Па и саме старешине гледе некако у земљу. Нико, 
сем Зеке, не умеде рећи речи. 


А Зека плану : 
— Идите! рече он. Идите сви! Ја нећу!... Ја 


остајем овде с мојим голим синовима !... Ја ћу од 
Равња начинити Косово !... 

Па погледа по свима. Око му је севало пле- 
менитим и јуначким жаром... 

У тај пар упаде међу њих Дева, сав мокар 
као да је из мочила. Лице му беше бледо као да 
је смрт свој печат на њега ставила; очи му гле- 
даху узневерено. 

Све се окамени кад га виде таког. Чупић једва 
дође к себи. Приђе и ухвати га за раме: 

— Шта је, ако Бога знаш! 

— Дакле, истина? рече Дева. 

— Шта ? 

— Немате џебане. 

— Немамо, али је отишао Суреп у Митровицу 


да набави. 


— Доцкан ! јекну Дева. 

— Доцкан 2 

— Доцкан !... Турци већ знају да џебане не- 
мате. Јавио им неко из прека... неки капетан. А 
већ су се спремали да беже натраг. Страх је тако 
био завладао, тако их спопао од оног тренутка кад 
је Зека јурнуо међу њих, да су се од шушња пла- 
шили !... Ја вам у души узвикивао: хвала ти, Го- 
споде, на твоме дару... 

— А сад?.. питаше Чупић, a очи му закр- 
вавиле. 

— (Сад... побеснели !.. Сад се спремају да 
јурну... Ја сам једва уграбио да се измакнем да 
ово Јавим!.. Чини шта знаш!... 

Стојан погледа Јакова и старешине: 

— Шта hemo? упита неким страшним гласом. 

Јаков се диже на ноге: 

— Стојане, брате! рече он. Сила Бога не 
моли |... Ти знаш да бих се ја борио до истраге, али 
кад се нема су чим!... Боље да одступимо!... 

· — Боље!... Боље!.. грмнуше са свију страна. 

Стојан виде чак и своје људе да тако мисле. 
Црн у лицу као земља, пасее 

— Велите ? 

— Велимо !... 

—- Ја не велим! загрме Зека Ја се нећу 
маћи одавде док ме свега не искаблићају на па- 
рам парче ! 

— Ама шта можеш ти сам? рече Јаков. 

— Војводо !... Шта ја могу, то ће се чути!... 
Ако сте доконали да се уклоните — уклањајте се 
што пре !... Идите !.. Ви имате своје куће, своје 

жене и дечицу — ја немам ништа сем жеље да се 
Турцима светим !... И ја ћу им се светити !... И до 
данас је од моје руке пало много турских глава, 
али данас, само ако их ђаво надари те ударе, данас 
ћу направити русвај да ће се причати докле 
траје једног Србина !... Идите, дакле, уклоните се!.. 
Збогом !... 

Па изиде бесно из шатора и оде међ своје 
голаће... 

У шатору беше тишина као у гробу. Овима 
су у ушима звониле Зекине речи.. Чупић први 
дође к себи. 

— Рекосмо ли? упита. 

— Рекосмо ! повикаше. 

— Онда идите тамо, међу људе, и полако од- 
ступајте с њима... Ако би ко хтео преко воде прећи, 
нека узме по један лист оног локвања у уста, нека 
се обрне на леђа — вода ће га сама пренети. 

Старешине изидоше да нареде одступање. 
Чупић опет позва Зеку. | 

— Јуначки сине! рече му, а сузе му се евр: 
теше у очима. Алал нека ти је српско млеко које 
те задојило!.. Али, Зеко брате, промисли! Не би 
ли боље било да и ти одступиш 2... 

Зека плану. 

— Не говори ми то! рече. Ја сам те волео и 
поштовао као оца рођеног — не говори тако, јер ћу 
те омрзнути !.. Шта ћу ја овде ?... Шта чекам?... И 
чему се могу надати од Турака ако у животу 
останем #... Зар да се као жена пустим да ми руке 
свежу, па онда главу секу 2... Никад, војводо! 

— Ти можеш прећи преко Саве. 

— Ја сам једном прешао Дрину и нашао дру- 
жину која свети оно јадно робље !.. Данас да пре- 
лазим Саву, да паднем на хлебац каквом сиротану, 
Hehy!... И после, ја писам створен за миран живот)... 
Мени без окршаја нема ведра дана... ја сам онда 
као убијен !... Не говори ми то, војводо ! 

— Али... 

Зека махну руком; 

— Свршено је!... Ја и моја дружина, моји голи 
синови, остајемо овде, остајемо овде да изгинемо! 
Ми смо се већ договорили и заверили!... Више ни- 
шта не може нас повратити да одустанемо од наше 
намере |... 

— А џебана % упита Чупић. 

— Имамо нешто !,.. Кад то потрошимо, маши- 
ћемо се љутих гуја иза паса, јурнути у Турке, па 
кога Бог воли! 

— Има и у мене нешто очуване џебане !.. 
рече Чупић. 

И показа му два бурета барута што беху у 
једном ћошку шатора. 

Зеки се разведри чело. 

— Ha томе ти хвала !... Нека сад удари два: 
пут толика сила колика је турска, ja ћу је че: 
тири сахата задржати. Дај ми руку, војводо, да је 
пољубим ! 

— Да се пољубимо, јуначе !... Да се опростимо 
и алалимо!... Ја сам сигуран да ce више овде на 
земљи нећемо видети!... А старешина сам. Можда 
сам ти кадгод што и на жао учинио... Опрости !,.. 

— Опрости и ти мени, а теби нека је Богом 
просто! рече Зека љубећи се. 

Обојица изидоше из шатора. 

Страшно беше погледати како се празни онај 
малени OKO... Све одлази нагло, брзо, не чекајући 
ни друга ни пријатеља. На свакоме се лицу огледао 
страх и ужас... 

Чупићу ударише сузе. 

— Шта ја доживех |... Што ми, Господе, јуче 
живот не узе!.. мислио је у себи. 

Зека му још једном пружи руку: 

— Збогом, војводо ! 

— Збогом, јуначе !... 

дека оде у шанац да нареди да се џебана из 
шатора пренесе... Чупић је стајао нем и очајан, 
гледајући како се распада снага којом је он владао; 
снага која му још јуче беше слава, а данас?.., 
данас.., | | 

Он не смеде довршити ту мисао... Јурну да 
побегне од ње... 

И скочи у Саву... Кад је избио на воду, чуо 
је како земља тутњи. 

-— То Турци иду! помисли. 

Па заплива... 


XVII. 
FB: OO Batt 


Зека се врати у шанац. Тамо ra дочекаше ве- 
село. Заврзан није знао шта чини од радости, само 
је жалио што му Суреп није ту. 

— Али стићи ће, ваљда... рече. 

И Станку се срце разиграло.. Кад Зека дође, 
он рече: 

— Једва чекам!... Чујеш ли тутањ 2... То иду 
они... Откад не имадосмо сербезног боја! Ове ти је 
неко над главом, заповеда ти кад ћеш ударити на 
душманина и кад ћеш метнути белокорац у корице!.. 
Ово ме, побратиме, сећа на оно срећно време кад 
царовасмо по луговима нашим... 

— Да се договоримо и разговоримо, браћо ! ви- 
кну Зека. | 

Ове се окупи око њега. | 

— И отоич вам рекох, а и сад кажем: тући 
ћемо се с Турцима док једног траје. Нагоне није, 
и коме се живи, нека иде!.. 

Све је ћутало. 

— Остајете сви? упита. 

—- Сви | 

Зекин глас поста наједанпут нежнији. 

— Онда, браћо!.. рече, да се опростимо!.. 
Људи CMO, па смо могли згрешити један другом. 
Неко је некоме, и преко воље, штогод на жао учи- 
нио... Реда је, браћо, и да то нисмо учинили, да 
се братски изгрлимо и опростимо!. Сила на нас 
иде — ово нам je као и смртни час !... | 

Па уздиже гласом и викну; 

— Још једанпут велим: коме је живот мио, 
ко има за кога живети — нека иде!... | 

Све је ћутало. Заврзан се окрете и смотри ‘ 
Деву, наслоњена Ha зид од шанца. 46 

-- Мањ Дева да иде — други нико неће!... 

— А што ја да идем? упита Дева. Зар се ваша 
дружина стиди мене 2... 

— Боже, сачувај!... повикаше са свију страна. 

— Ја сам мислио... поче Заврзан озбиљно. 

— Не тиче се мене шта си ти мислио... Ти, 
ваљда, мислиш да мени смрди барут, шта ли?.. 

— Опрости, Дево!... Мислио сам тако !... Али... 

— Нека ти је Богом просто!.. Ја праштам и 
молим да се и мени опрости !... И ја ћу с Banal... | 
Мој је посао свршен, и сад ми остаје само да умрем У.а 
јуначки с јунацима — ако ме придао. Ми 

Зека га загрли. 

— Ама што ме гледаш тако ?... Ја ти говорим 
целу истину !... Ја сам свршио своја посла... Коме 
ћу сад“... Коме бих и могао причати недела тур: Н 
ска ?... Кога бих ја позвао да брани сиротињу *... Кате 
Нема више !... Што је срца и јунаштва — овде је!.. | 
Вама сам јаде јадао, с вама хоћу и да погинем!... 

Умем ја и пушком гађати и ножем сећи, а не само 
дотрчати и дошанути !.. 

Зека, Станко, Заврзан, Јован, Јовица... све се 
то грлило и љубило с Девом... Овај човек као да 
их задахну новим животом и новом снагом. Свако 
срце живље закуца... 

У тај пар сунце разагна облаке и сјајни зраци 


његови обасјаше.. 


Зека диже руку: ги 
— Браћо.!.. Бог нас слуша !.. . Чуо нас је !... б: 
Гледајте !... Шиље нам сина свога, јарко сунашце, Ж. 
да нас овесели и обасја.. Хвала ти, оче небесни! 
рече он скидајући капу. Хвала ти кад нам шиљеш 
твоју милост у овом часу... 
Наједаред се нешто проломи. Они пренуше... 
Пољану пред шанцем притискао Турчин... , 
Мирно, соколови !.. Само у месо гађајте!.., 

Нека свако зрно олова донесе смрт ономе који се 
заклео уништити име наше !... 

Док je оп то говорио, ови дивови што тако 
јуначки хтедоше погледати смрти у очи, разредише 
се по шанцу... 

— Пали!... 

И плану... 

И отвори се борба страшна, и нечувена, и не- 
виђена. Охрабрени Турци јуришаху свом снагом, 
али их ови одбијаху... 

И нешто чудно обујми Станка у овој борби. 
Он је пунио своју шару, нишанио и гађао у месо, 
али му мисао беше сасвим на другој страни. 

Пред очима његовим лебдела је слика лепе 
жене која држаше детенце у рукама... Ox, колико 
је он жудео за тим створовима!... Како ли би их 
сад пригрлио |... 

И обоје ce смешкаху на њ. И то беше тако 
живо, тако јасно, да он ништа друго и не виђаше 
сем њих... Ову грмљавину што је небеса прола- 
мала надмашаваше тепање са њихових усана... 

Пунио је своју шару и пуцао, и гађао сваким 
метком; али то је чинио тако као кад би дељао 
какву иверку... | 

До њега с десне стране стојаше Зека, поносит 
као Бог, а с леве Заврзан, који брбљаше као врабац 
с Девом. Машао се чутурице што му је преко ра- 
мена о кајишу висила, па вели Деви: 

— Хајде да пијемо даћу ономе на зеленку 
што је устурио чалму, те му се сија темењача као 
бакрена тепсија, и... ономе лепом црномањастом Тур- 
чину до њега. | 

— Хајде! вели Дева. * 

— Е... ђаво их однео! 

— Нек' носи ! 

Нагну чутуром, па узму њих двојицу на око... 
Пушке плану, а они стрмоглавце с коња. 

— Добро је! вели Дева. 

— Зато ja свакад и волим тући коњаника, 
што некако смешно падне! вели Заврзан смејући 

се. А сад ону двојицу до њих. Ко ли је онај у 
срми #... 

— Видајић из Бељине !... вели Дева. 

— Ех... њега и оног до њега. 

И опет пуцањ, и опет узвици радости. 

Јован и Јовица засели као код казана, па не 


бирају... Њима је право ко био, само нека је Турчин... 


Два сахата, у сат гледајући, трајаше та страшна 
борба, и Турци се морадоше повући натраг, јер по- 
губише толике бегове и војсковође... 

Видећи да се Турци повлаче, Зека се насмеја, 
па рече Станку; 


— Бог и душа, побратиме, још ћемо их надбити! | 


Станко прену из својих санова и рече онако, 
и не знајући шта говори: 
— Готово... 


И би му криво што борба престаде, јер, за све 


време док се тукоше, он је био свој госа; сад пак 


мораде одговарати на питања са разних страна... 

Заврзан погледаше низа Саву. 

— Шта гледаш, Заврзане? пита Латковић. 

— Погледам Сурепа! Их, да ми је он овде, па 
да видиш џумбуса!... Је ли, Дево, би ли примио и 
њега у ортаклук? | | 

— Бих! рече Дева смешећи се. 

— И оваких трговаца није нико запамтио. 

— А каква је то трговина» упиташе са свију 
страна. 

— Пази! викну Зека. 

Погледаше... А упутила се у трку коњица тур- 
ска право к шанцу.. 


Наједанпут све полеже по црној земљи и за- 
влада тајац. Чуо се само топот што је земљу по- 
тресао, и цакат ороза на пушкама... 


Ништа скупље и ништа јевтиније од главе 
човечје. И крушке кад тресеш, милостивији си него 
у боју... То је падало као снопље; сваки пуцањ 
носио је по један живот... Кроз онај лом разлегала се 
запевка и врисак коњски. Јарко сунце, које тек што 

беше обасјало, зави се тамним плаштом кроз који 
не могоше пробити сјајни зраци.. 


Али се опет тукло. Старешине турске голим 
сабљама нагонише своје људе у борбу... А ови у 
шанцу све одушевљенији.. 


Станко је јурио тамо амо и тукао. Зека, прав 
као бор, чисто попеваше од радости што његова 
нејака четица такав лом гради Заврзан је правио 
шале и са живим и са мртвим. Иванко му рече: 

— Грехота је подсмевати се мртвацу !... 

— А шта смо ми? питаше он онако узгред. 
па, не тражећи одговора, иђаше даље од једног до 
другог. 

Дева је седео мирно и пуцао. Ниједан рибић 
на њему није заиграо. Он беше хладан као да по- 
кива камен у својој воденици... 

Трипута јуришаше Турци, и трипута их од- 
бише... Гласно се смејао Заврзан кад угледа да се 
повијају њихови редови. 

— Веко!. Још ћеш их завитлати у Босну!... 

И ко зна шта би учинила ова шака соколова 
да беше барута, али барута нестаде. 

Турци баш у тај мах јурнуше четврти пут. 

— Нема баруга!.. Да jypumamo! виче Заврзан. 

И скоро да се реше, али се диже Дева и рече: 

— Не. 

— Па шта hemo? упиташе. 

— И јуришаћемо!.. Али најпре да учинимо 
све. Нека пођу неколико за мном... 

— Шта ли је сад смислиог питаше Станко Зеку. 

— Мора да је нешто паметно, рече Зека. 

Па заповеди неколицини те пођоше за Девом. 

— Притегните ви мало !... рече Дева. 


Оде. И за неколико тренутака врати се. Сваки 
је носио по две кошнице у рукама .. 

Гласан смех поздрави га 

А он докопа кошницу и стаде уза сами бедем. 

— Пуштајте Турке ближе! рече тихо. 

да неколико тренутака утишаше се они у 

шанцу. Турци халакнуше и јурнуше... Коњи се 
пропињаху да ускоче у шанац... 

У тај мах паде неколико кошница међу њих. 

И наста нов лом... Ражљућене пчеле чинише 
своје. То беху тек непријатељи што гонише и коње 
и јунаке у вале савске и засавичке... 

Кад сето начини Дева погледа у Зеку па рече: 

— Сад можеш отворити капију... 

— То и xohy!... Него, браћо, да се још један- 


· пут алалимо, рече Зека. 


И ижљубише се као да ће у сватове. 

— Ја говорим браћи и јунацима: Хоћемо ли 
да изгинемо ? 

— До једног! повикаше. 

— Онда, ево!... 

И отвори капију, па јурнуше с голим ножевима 
међу Турке... И изгубише се у турским редовима... 

Чуло се само довикивање: 

— Ха!... Не дај!... Држ' оног tamo!... Збогом, 
браћо... осветите mel... 

И сусретаху се у љутом боју. 

— Јуначки, Дево! довикује Заврзан. Ала Станко 
џумбуса!... Гледај Sexy шта чини! Еј, весели Клемпо, 
зар изгуби главу!... Чек да те бар ја осветим!... 

И млатну Турчина што одсече главу Клемпи, 
али ударац што га иза леђа доби обори и њега!... 
Умукнуше уста која су веселила дружину... 

— Погибе Заврзан! викну Станко Зеки. Ју- 
риш. тамо ! 6 

И упаде у најгушће редове. Отуда се врати 
с пребијеним ножем... 

Али дружина све мања. Остало их десетак, и 
то без оружја. Тукли су се пушкама као врљикама. 
У највећем очајању Станко погледа у небо. Поглед 
му паде на садевене хватове што их преко Саве 
преносише на неколико дана пред борбу. Њему 
сену кроз главу: 

— Побратиме!... Ево нам оружја !... 

И у тренутку сваки држаше по једну цепа- 
ницу у рукама... 

И: сложно учинише још један јуриш. Још јед- 
HOM пренуше мозгови, па се све утиша... 
И Турци тровалшше Равње. 


Шуми Сава и својим шумором прича приче 
о јунацима... Ћути Засавица као стари грешник 
од кога не можеш речце ишчупати; и њени вивци 
као и њене рибе — неми су. Али стоји неко што 
ремети историју, што јој ништи најсјајније при- 
мере, што је одскочио од свију и стао у ред Тер- 
мопила. То је шанац на Равњу. Као седа старина, 
он је обрастао у трње и коров, али је још поносит, 


те дере небеса... 


САДРЖАЈ. 

ЈАНКО М. ВЕСЕЛИНОВИЋ. 


I. 


„Живот Јанка Веселиновића је приповетка о 
једној „рајској души“, која је много трпела и па: 
тила, много видела и доживела, и добро и зло, 
која је и грешила, али никад свесно, и која је 
увек праштала и својим најнеправеднијим непри- 
јатељима. 

Јанко је из краја који је српској књизи, уз 
подоста осредњих писаца, дао и имена првога реда, 
између осталих и Лазу Лазаревића. х 

У Црнобарском Салашу, средином прошлога. 
века, свештениковао је Милош Веселиновић, жи- 
већи, мање-више, као и остали сељаци, јер је па- 
рохија, и ако је њој припадао и Глоговац, била 
ипак малена и сиромашна, те је и попа „поповао 
и преоравао“, а жена његова Јелисавета, кћи ба- 
довинског свештеника Николе Поповића, уз домаће 
радове држала и нешто дућанића, те се ипак лепо 
састављао крај с крајем. Салаш, као и друга мач- 
ванска села, био је нешто друкчији него данас. Једна 
од Јанкових личности овако карактерише тадашње 
село: „Наше село није имало зиданих кућа, али 
је под оном шиндром било пуно радених ручица. 
Наша је Мачва била пуна лиснатих лугова; њени 
друмови беху засађени питомим воћкама; њена се 
поља орила песмом у време рада“. У једноме од 
таквих села, у Салашу, на граници Босне и Србије, 
где „кад је тишина, ми чујемо звона са бродачке 


1 По жељи пишчевој, правопис и интерпукција у предго- 
вору нису мењани. Тајнишлаво С. К. Задруге. 

цркве као и они са наше“ “роди се Јанко, други син 
поп-Милошев, 1. маја 1862. године. 

О Јанку, из доба првог детињства, зна се двоје: 
био је врло бистар и врло несташан. Његову pa- 
дозналост задовољавало је причање, нешто мате- 
рино, а највише слуге Николе, кога је и опричао, 
а за несташности долазило је чешће и до батина. 
Кад му је, много доцније, мати говорила: „Јашо,' 
кућо моја, што волиш маму? Да знаш, како сам 
те тукла!“, одговорио би: „Ако, мамо. Деца су 
зато, да се туку. А ја сам то већ заборавио. А 
нисам ни ваљао. Ено виш у поје (оца је тако звао) 
каква је седа брада: сам сам ја половину оседео, 
а сва остала деца: другу половину“. 

Основну школу учио је у Глоговцу, код учи- 
теља пок Симе Милојевића; Хитре природе и прим- 
чива духа, био је добар ђак, а нарочито је имао 
успеха у црквеном певању. У ондашњим свеште- 
ничким кућама знало се обично, шта ће бити пр- 
венац: и Јанку је отац био наменио свештенички 
позив. Ту је намеру и учитељ нарочито имао на 
уму, и звонки и пријатни Јанков глас (који га и 
доцније није изневеравао, и ако му се здрављу 
светио) одјекивао је у глоговачкој цркви сваке не- 
деље и празника, на пуно задовољство и попе и 
сељана. И учитељ је био поносит, али је брзо увидео 
да су мале наде на cMepaH свештенички живот, 
јер би се чешће дешавало, да његов апостолац, 
чим прекорачи школски праг, извије главу, и под 
самим школским прозорима одјекне: 


»Oj, Миљано, миље моје, 
Да су мени очи твоје!“ 


„Нема ту попа, мој оче Милоше!“ рекао би 
учитељ, погледавши невесело за малим певачем. 


1 Отац Јанков и данас живи у Глоговцу. Од деветоро 
његове деце у животу су: Стеван ректор богословије, Ми- 
лутин економ у Глоговцу, Мила (Луке Марјановића свешт.) 
и Тина (Јове J. Поповића свешт.). 

Гимназију је Јанко почео у Шапцу. Био је 
од добрих ђака, а радије је читао забавне књиге 
него чисто школске. „Зачешља се — вели један 
од оних што су га тада познавали — и раздели 
косу, закити се цветићем, па у шабачку дудару. 
Вечито је вукао уза се по какав роман или збирку 
приповедака“. 

Пошто у Шапцу доврши и четврти гимназијски 
разред, Јанко — као што се и очекивало — не оде у 
богословију. Школовање је наставио у Београду, али 
у учитељској школи. То је било 1878. године; упра- 
витељ школски био је Стеван Д. Поповић, школа 
је била на лепом гласу. Али Јанку рад у њој не 
пође најбоље. Весела нарав, већа слобода, лепо 
грло, дотадашња и нова лектира, шарени Београд, 
— није ни чудо, што се у школи храмало, и што је 
млади препарандиста убрзо тврдо наумио да ступи 
на позорницу. Али кариера у том правцу, и поред 
чврсте воље и изобиља, природних дарова, који су 
могли довољно јамчити за успех:, никако нису ишли 
у рачун поп-Милошу, и муке га је стало, докле је 
сина одвратио од његове намере и поново упутио 
на учење педагогије. Па ипак без успеха: те године 
Јанко паде из српског језика и још једног предмета 
_— и редовну школовању би крај. Место да у јесен 
полаже поновни испит, Јанко диже руке од даљег 
школског рада и затражи место. Министар просвете, 
Стојан Бошковић, учини му по молби, и тако Јанко 
постаде, 1. јануара 1880. године, привремени учитељ 
у Свилеуви, подалеко од Глоговца, у коме му је 
отац тада био. 

Привремени учитељ! Плата 42 динара месечно. 
Све имање: у „библиотеци“ две-три давно прочи- 
тане књижице. Али је уз то и осамнаест година, 
здравље п лепота, весела нарав и песма на уснама, 
и љубав сељака, који су жељни да им се деци отворе 
очи, који га воле и поштују, и ако му кажу: „Опро- 


1 Јанко је, подоста година доцније, с успехом играо 
Милића у свом Budy. 

CTH, много Cli млад“; уза њ je чича Никола, који 
му је у младости давао „прве географске појмове“ 
и — учио га пушити; ту баба-Бојана, која му је нај- 
више приповедака испричала и тиме му дала обилато 
грађе за доцнији рад, до саме смрти; ту седељке, 
које је још ђаком познао и заволео — и Јанко за- 
плива пуном снагом у тај идилични живот, не одва- 
јајући се ничим, па ни оделом, од сеоскога света. 
Са сеоским момцима иде у коло, на свадбе, Ha прела; 
са старијима је код кафане; за све је „наш Јаша“, 
а никако „уча“. Убрзо је стекао и „јараницу“ — 
Јованку-Јоку Јовановићеву из Свилеуве, нећаку епи- 
скопа Никанора, и њом се ожени друге године учи- 
тељевања, положивши најпре практични учитељски 
испит. 

У то време пада и почетак његова рада на при- 
повеци. У својим Писмима истиче, да су га на то 
потакле седељке. „Шта бих могао радити ја, један 
почетник учитељски... у дугим зимским ноћима, да 
ми није било оних седељки, на којима сам се на- 
слушао прича и песама? И те седељке баш нате- 
раше ме да се кренем на рад. Стид ме је било седети 
и не умети ништа рећи. Ја сам онда почео читати. “! 
Набављао је песмарице и збирке приповедака, па их 
или читао на прелима, или препричавао што је про- 
читао. За песмарицама дођоше и бољи приповедачи: 
Гогољ, Тургењев, нарочито М. Вовчек (у ондашњим 
књижевним листовима Вили и Даници), жеља да 
им подражава, па и покушај, али све без успеха. 
— „Језик ми је — вели — био некако неподесан, 
да све сељачки искаже“. Од руских писаца окрете 
се домаћим приповедачима. „Глишић ми је био нај- 
ближи. Од свију књига, што сам их њима читао Гли- 
шића су најрадије слушали и најбоље разумели, 
Тако исто и Милићевића.. Угледајући се на њих, 
почнем опет радити. Али опет запех“. - 

Тако је било подоста почетака и огледа, али ву 
сви поцепани, уз уздах: „Није оно што ја хоћу“. 


1 Писма са села, Правда, 1904. бр. 4 

Тада дође зима. Напољу мећава не да ока отворити, 
у пећи весело пуцкара ватра, · њему се роје по глави 
баба-Бојанине приче, и једно вече покуша да једну 
од њих преприча онако, како је њему баба припо: 
ведала. „По сто пута изговорим реченицу ; хтео бих 
да ми зазвови у ушима као кад је баба-Бојана каже“. 
И тако, 9. децембра 1881. године, би готова прва 
прича — Како је постао кајишарлук. А исте ноћи 
дошла је и прва критика: фамулус, коме ју је про- 
читао, похвали је. „И писац и критичар били су за- 
довољни“, али зато писац не склопи ока целе ноћи. 
Охрабрен хвалом, на коју је наишао и код других се. 
љака, Јанко настави препричавање народних прича, 
те се тако „привикавао језику народном и привика- 
вао своје перо да пише.“ 


О јавности се није смело ни мислити. Писац 
је знао, да је ово што он препричава туђе, a он 
би хтео нешто своје. И онда покуша краће описе, 
али и то не иде од руке. Једино му успе описе на 
почетку приче Код самршника : 


„Нема више лепих дана. Не видим сунца, не видим ни 
неба од силне вејавице. Ладни северац дува да ти срце у гру- 
дима следи. Чујеш уку по тавану и тужни јаук измеђ голих 
грана. Врапци беже под стреје; врана падне на глог, да се 
макар глогиња назоба, али јој он ни ту неда мира: навија 
грану, подувати је и однесе... куда“... ко зна... По где који се- 
љак прође увијен, замотан, не застаје у оду, не запиткује 
за здравље овог или оног: назове бога па — одмиче... Небо, 
земља, зграде, дрва — све се обукло у белу кошуљу... 


Та га је прича, и доцније, увек подсећала на 
те непрежаљене дане. Кадгод је — вели — погле- 
дам, „тад видим моју собицу чисту, бело окречену, 
сто застрвен хартијом, и гледам онај бели табак 
исписан ситним словима, и над њим младића, кога 
тек беше гарила наусница, разбарушене црне косе 
(које већ данас нема), знојава чела, како гласно про- 


1 Шабачки Гласник 1886., бр. 73. 

читава оне сићане редове, и како му рука, којом перо 
држи, лако дршће над тим белим табаком“.! И тако, 
мало по мало, за препричавањем дође и оно своје, али 
стим, да се брижљиво чува у столу, а да се недовољно 
знање читањем допуњава. [la ипак, жеља да се име 
види наштампано није мировала, и Јанко једнога дана 
посла свом брату Отеви, тада богослову, рукопис, ла 
га преда уреднику Мисли, Кости Арсенијевићу. То 
је била прича Вика на курјака, а лисице месо једу, 
написана у Свилеуви 21. септембра 1882. године. 

До одговора Јанко је био премештен у Глого- 
вац. Ту му вратише рукопис, исподвлачен и оивичен 
многим знацима питања и узвика, с многим подеме- 
шљивим умецима, с напоменом да је покраден Гли- 
шић и Милићевић, са саветом да се млади уча овога 
посла окане и чак са претњом, ако не послуша „не- 
пристрасну“ критику. „Уби ме просто као маљем — 
бележи Јанко у својим доцнијим Писмима. И ко зна, 
шта све не бих урадио са оним другим радовима, 
да ми није било мога друга и пријатеља Јове И. 
Алексића“ (сада сточни лекар). Он га убеди, да је 
онима „криво, што они не умеју тако да напишу“, 
и Јанко не клону духом, али га прође жеља за из- 
ласком на јавност 

Књижевне недаће загладила је породична сре- 
ha: убрзо по доласку у Глоговац роди му се прво 
дете, његова јединица Перса, коју је све до смрти 
највише волео од свега на свету, и чије је рођење 
пропраћено таквим весељем, какво се у Глоговцу 
није дотада запамтило. И брат му Стева сврши те 
године богословију и добије учитељско место у Ко: 
стуру. Како му је тешко било тамо ићи, понуди се 
Јанко да за замени, али не би ништа ни од ње- 
гова одласка. „Деси се нешто“ — бележи Јанко у 
Писмима — „те дадох оставку на службу, и одох 
у Беч, где — нисам радио“. По уверавању род- 
бине, Јанко је ишао у Беч, да сврши — телеграфски 


1 Писмо 1Х, Правда 1904. бр. 92. 
2 Писмо X, Правда 1904. бр, 99. 

курс. Умоливши оца, „да га само још сад подржи, 
па му више неће бити целог века на досади“, Јанко 
оде у Беч и тамо одседи скоро по године, па се 
разболи и у једној болници одболује 41 дан. Кад 
прездрави, врати се у Београд, да доврши куре. 
Али ту дође у сукоб са управником курса, те не 
буде пуштен на испит. 

Бугарски рат, 1885. године, затекао је Јанка без 
службе. У њему је учествовао, као комесар, у чети 
Милутина Протића, који је погинуо на Триушима. 
Неке појединости износио је у својим цртицама.! 
Из рата се вратио „здрав и окрепљен, али без 
икаквих средстава“, и опет пао поји на терет. 

Тада је, канда, Јанко првипут у јачој мери 
осетио теже дане. Тражио је службу, али без ус- 
пеха; породица на врату, осећање нелагодности што 
је оцу на трошку, и у тој невољи јави се мисао, 
да се покуша штогод оним рукописима, који су то- 
лике године чамели у препуну столу. Једно вече 
одабере он слику На ӣрелу, па с њом сутрадан у 
Шабац Андрији Славују, штампару и уреднику 
Шабачког Гласника. Са, страхом је предао свој рад, 
али сеу Глоговац вратио раздраган: по препоруци 
песника Владе Јовановића рукопис је лепо примљен, 
затражено му још радова, с обећањем да ће бити 
одштампани у листу и прештампани у засебну књигу, 
од које ће и писац добити 500 примерака, а уз то 
пријатно обећање и први — најслађи — хонорар, 
три здрава дуката. Јанко је био срећнији од нај- 
срећнијег и од Славуја је желео само једно: да 
се не зна ко пише те „слике из сеоског живота“. 

На штампање се мало почекало. Прва слика, 
На прелу, без потписа пишчева, изишла је тек 15. 
маја 1880.7, у подлиску Шабачког Гласника, потом 
су се низале друге, и тек је уз последњу из пр. 


1 Види, н. пр., Коморџија, у ускр. додатку Б. Новина. 
1904. год. 


2 У писму XI (Правда 1904.) cam Јанко погрешно тврди, 
_ да му је прва прича изишла на Видов-дан 1886. године. 

вога кола, уз Кумову жлешву, 1. октобра објављен 
писац: „Овилеува, 25 августа 1886 год. Јанко C(!) 
Веселиновић учитељ“. 

Јанко је понова добио учитељско место у CBu- 
леуви почетком априла, дакле пре појаве његове 
прве слике. „Вратим се — вели — међу своје старе 
знанце и пријатеље у ону исту собицу у којој по- 
чињах своје радове, и чији су бели зидови чули 
толике уздахе“. 

Пошто се пробио лед, признање у књижев- 
ности дошло је врло брзо. Почетком октобра Слике 
су већ биле штампане као засебна књига, уз чије 
је објављивање дошла и прва оцена Јанкова рада 
(свакако од издавача): „Да хвалимо ову књигу сма- 
трамо себи за излишно, што је у подлистку „Ша- 
бачког Гласника“ излазила, па ће читаоци самио 
њој свој суд донети, али само у толико можемо 
рећи, да су слике у њој верно и ориђинално пре- 
стављене“.: Исте године спремио је за календар 
Њиву Самршну чашу, a већ друге године пре- 
штампана је прва књига, спремало се ново коло, и 
Отаџбина, најбољи књижевни часопис тога доба, 
донела је на најугледнијем месту четири прилога 
новога приповедача. 

У ово доба пада и Јанково живље учешће у 
политици. Још у Београду запојен је слободним 
идејама, већином из чланака Светозара Марковића, 
„Отраже“ и које социалистичке књиге, а додир 
с народом и бујна нарав брзо га бацише у партиј- 
ске таласе. Обележивши се као крајњи демократа, 
Веселиновић је учествовао готово на сваком збору, 
па му и књижевни рад није био без партијског обе 
лежја (Борци). 

У Свилеуви, где се по свему чинило да ће 
дуже остати, није саставио ни две године. Крајем 
фебруара 1888. године премештен је у Шабац (у 
четврти разред мушке школе на Камичку), али два 
•месеца после тога упућен је у Коцељеву, где га 


1 Пабачки Гласник 1886., бр. 114. 

нису ни трпели више од три месеца. Кад су га 
преместили у чачанску Јежевицу, није тамо ни 
отишао, већ је, по молби, остао у Коцељеви, али за 
кратко време. Јанково учешће у политичким бор- 
бама, необузданим у то време, почело је повлачити 
и крупније последице: седамнаестог новембра исте 
године стављен је под кривичну истрагу и у при- 
твор, због напада на среску власт при избору по- 
вереника, и у шабачком затвору — у коме није 
пуштао пера из руку (написано Сироче 4. дец., За- 
клешва 6. дец.) — пробавио је до половине децем- 
бра, када је пуштен. 

Три даље године Јанкове несумњиво су нај- 
бурније, а и најнепријатније у његову животу. По- 
литика га је увукла у свој вртлог, и он раскида са 
правцем којим је дотле ишао. Крајем марта 1889. го- 
дине постао је председник општине коцељевске. Кад 
је због тога дао оставку на учитељство, оставка му 
није уважена, него је кажњен једномесечном пла- 
том и губитком свих дотле стечених права. 


Јанково председниковање било је много година 
предмет и новинарских препирака и судског пре- 
треса. Неподесан за тај посао, сем другога и са своје 
детињске безазлености, меке и племените душе и 
врло лаке руке, Јанко је као председник доживео, 
уз друге непријатности, и тешка разочарења од сво- · 
јих блиских пријатеља и познаника. Олако схваћен 
посао, нарочито како је на њ Јанко гледао, није се 
вршио до ситница скрупулозно, пријатељима се ве- 
ровало на најобичнију реч и у стварима’ новчане 
природе, и за кратко време Јанко се нашао и пред 
законском неумитношћу и пред срамотом. Дефицит, 
који га је тиштао и много година после тога, био 
је повећи, и Јанко је имао много горких дана, до- 
кле му се, поглавито његовим доцнијим радом и 


1 У Јанкову броју Бр. Кола (1905.) има на стр. 799. бе- 
лешка о штампању првих његових радова. Белешка је инте- 
ресна, али се никако не може тицати чега другог до штампања 
ових слика, децембра 1888. год. 

помоћу пријатељском, није скинуо с врата. Та криза. 
за чијег је трајања и Јанко, као новинар (уредник 
Радикалца), чинио жучније испаде и био предмет 
оштрих напада, несумњиво је утицала и на његов 
књижевни посао. Тада је он био првипут принуђен 
да својим пером хлеб зарађује, и тада је првипут 
осетио, колико дуго треба окајавати и нехотичне гре- 
шке. Бистро врело, из кога је дотле захватао, зата- 
ласало се и замутило. 


Јанко се учитељском позиву, после трогоди- 
шње политичке Одисеје, вратио почетком фебруара 
1892. године. Поново је добио Шабац, с платом, као 
и пре шест година, 800 динара. Тада се осмелио да 


сам себе почне сматрати за"човека од пера, те се 
почео потписивати и књижевником. Исте године пу- 


товао је са члановима Учитељског Удружења у 
Загреб, и на целом путу, са својих многобројних 
особина подесних за такве путеве, био омиљена лич- 
ност и предмет најлепше пажње хрватског учитељ- 
ства при пролазу кроз њихове крајеве. 


Августа месеца 1893 године Јанка преместише 
у Београд, у коме је проживео десетак година врло 
променљивих. У Београду је стекао угледа, али 
је сахранио своју снагу и своје здравље, своју мла- 
дост и своју лепоту, па, нажалост, и многе лепе 
одлике свог књижевног рада. „Мачва га је по- 
слала — рекао је један његов пријатељ на погребу 
— млада као рујну зору; лепа, међу најлепшима; 
права као бор; здрава, једра и силна као од брега 
одваљена, али — непозната и незнатна, мал те не 
Ka’ и обична сељака, а враћа вам га тај дерни Бео- 
град: остареља, сломијена, порушена, ћелава и бе-: 
зуба, али — славна!“ 


Јанко је у Београду био најпре помоћник уред- 
нику Срӣских Новина, па онда неко време корек: 
тор у Државној Штампарији. 1899. и више од по- 
ловине 1900. године без службе, па поново враћен 


/ 
1 Правда 1905. бр. 144. (Опроштајна реч П. Маринковића). 

у Државну Штампарију. Био је 1900. неко време 
и заступник драматурга Народног позоришта. 

За време конзервативнијих режима био је без 
службе, и често подгревана његова грешка у Коце- 
љеви. Тада је спадао на злехуду зараду од књи- 
жевнога рада, коме је, радећи за хлеб, морао често 
убијати углед. Године 1896., после коначног осло- 
бођења од парнице председничке, која је и њега и 
његову породицу много мучила, прославио је у 
ужем кругу личних пријатеља скромну десетогоди- 
"шњицу, пропраћену којим лепим чланком или то- 
плом белешком, и засебно издао своје највеће дело 
— роман Хајдук Станко. Тада му је и С. К. Задруга 
издала прву књигу слика и тиме прославила де- 
сетогодишњицу његова рада. То је, канда, била 
најлепша Јанкова година у Београду. 

Даљих година Јанко се гасио. Готово увек 
сиротујући, дочекао је попекад и који пријатнији 
дан, али је, сем других недаћа, осетио 1899, го- 
дине чак и све незгоде хладног бетона београд- 
ске Главне Полиције. У последње доба свога жи- 
вота, разочаран, утучен сваковреним незгодама, на- 
пустио је круг својих личних и начелних прија- 
теља, чак против њих и своје перо употребљавао, 
али му је та нова ситуација, иако новчано нешто 
боља, притискивала душу и опет није сасвим убила 
племените изданке, који су из његова срца избијали. 
Као коректор Државне Штампарије, с још неким 
споредним приходима, нешто потпоре и врло CKPOM- 
ном зарадом од књижевнога рада, Јанко је могао 
с мање брига таворити и даље, али је некада че- 
лично здравље већ било много попустило. Нешто. 
вољно, а више невољно, Јанко га је нештедно и 
расипао. И две последње године толико су про- 
мениле Јанка, да га готово нису могли познати 
ни они који су га раније добро знали. | 

Смрт га-је задесила 14. јуна 1905. године, у 
очеву дому у Глоговцу, у који је и иначе готово 
сваке године одлазио, да проведе лепе мајске дане. 
На погреб се слегли пријатељи и поштоваоци из 

целе Мачве, сва књижевна и уметничка друштва 
послала су своје изасланике, а књижевни листови 
и новине достојно су га ожалили. Опроштене су 
биле све грешке, и вољне и нехотичне. 


П. 


Јанко је писао нешто више од двадесет и три 
године. Животне прилике нису му биле подесне за 
интензиван рад, најмање за дела на којима треба 
дуже радити. Па ипак је он урадио много. У једно 
доба сваке године јављала сеўкоја нова Јанкова 
књижица, а готово у сваком часопису, многим но- 
винама и календарима налазило се Јанково име. 
Библиографија његових радова још није дефини- 
тивна, јер је готово немогућно прикупити све што 
је из његова пера изишло. Он је дао више од сто- 
тине приповедака и слика, међу којима су неке до: 
вољне за осредње књиге (Циганче, Море без ӣри- 
морја, Неприлика и др.); два довршена романа 
(Хајдук Станко, Оељанта) и четири недовршена 
(Борци, Сељак, Машићи, Јунак наших дана); два 
позоришна комада ( Ђидо—са Д. Брзаком, Пошера— 
са И. Станојевићем) ; уређивао. Звезду, Побрайима, 
за који је писао и позоришне оцене; скупио и уре- 
дио Севдалинке; уређивао политичке листове; при- 
премао још који од дужих радова (роман Капетан 
Зека, две непознате драме ит. д.). Ђ. Јакшић, који 
је, од прилике, толико исто време радио, и који је 
био од наших обилатијих писаца, дао је упола мање 
од Јанка. 

У том многобројном раду највећи део чине 
слике и приповетке из сеоског живота. У њима је 
и снага Јанкова. Оно чим се прочуо и чим се по- 
дигао и што ће му увек чувати леп спомен лежи 
у његовим радовима којима је подлогу дао сео- 
ски живот. 

Јанкове слике највећим су делом опричавање 
доживљаја пишчевих или ког познаника, изно- 
шење конкретних случајева или препричавање на- 

родних мотива. Највећи број Јанкових личности пре- 
сликан је са живих модела ; многе пригоде из њего- 
вих слика десиле су се у истини, ако и не у свему 
онако, како је у причи, а оно у главним потезима. 
Јанкова машта, иако гипка и стваралачка, није 
играла главну улогу у стварању његових радова. 
И у Хајдук Станку, у коме је поље 1 њен рад било 
најподесније, све главне личности изнесене cy по 
спомену који се о њима памтпо; машта пишчева 
већином је само везивала и допуњавала сцене које 
се у истини десиле. 

Па где је та призпата Јанкова снага? 

Јанко је, пре свега, врло јак у приповедању. 
Он уме да прича, уме да оприча. Као што у обич- 
‘HOM животу невешт човек досадпо излаже и нај- 
занимљивије и најнеобичније доживљаје, а умешан 
се слуша нетремице и о свакпдашњим стварима, тако 
је Јанко умео да својим приповедањем учини 3a- 
нимљивим и најситније и најобичније случајеве. 
Драж тога приповедања није од употрсбе оних 
средстава, којима одшколовани писци догоде до 
ефекта ; није последица свестраног обрађивала оних 
страна на које има да обрати пажњу модеран при- 
поведач, -— тајна је тога припстедања врло проста: 
оно је йриродно и просто. | 

Природност је у најбољим Јанковим стварима 
готово без замерке. Наша уметничка приповетка 
врзла се и пре Јанка око живота у селу, али ни код 
Глишића ни код Лазаревића — да не ређамо ситније 
писце — сељак није био изпесен какав јест по го- 
вору и твору. Није такав ни код Милићевића, који 
га је најбоље познавао. Тек је Јанко дао живу 
слику нашега сељака. У Јанговим причама, наро- 
чито првих дана, када је с више труда рађено, и 
када је писац свој капитал текао, има тако кла- 
сично народних места, да се у њима не може наћи 
ништа што би одударало од народнога духа. Писац 
ових редова имао је прилике, да сеоскоме свету 
подоста чита из наших сеоских приповедача, и с пу- 
ним уверењем може рећи, да је том свету, по-_ 

сле народних песама и приповедака, Јанко најближи 
по свему. | 4 

Само један пример: 

— Ама, што си ми се ти ућуто, господине?! 

— Па... мислим нешто — рече он, чисто тргавши се. 

— Ama шта му то једнако мислиш? Ништа ти не брини! 
Све ти је 'вам ка божја воља! Људи „слатки“: — са њима 
како оћеш! Бога ми! Долазило ти је, вала, нама у ну нашу 
чколу вазда којекаки учитеља. Ја памтим једнога што је јео 
мачке, и све четвртком нагони ђаке, те му за „леграцију“ 
доносе мачиће....... Па опет онај... ал не знаш ти њега. Име 
му је Стева, после се запопио. Ех! то је био човек! И са 
нама, и са женама, шали се, боже, ка да је међ нама одра- 
стб. А деца... било им је код њега KA у мајчином трбуву!... 
"Игра се он, болан, шњима свашта... и... ја! А и јес пос му 
његов! Кад је дошб нама, доселио je и ствари и вамилију 
на двојим колима; а кад је поселио — после две године — 
сами’ ствари једва одвуче седам кола !.. 

— То је село богато -– упита младић. 

— Ја шта море!... Има туи „трулӣ газда“ који не знају 
шта ће с дукатима!.. Кулаш!... А... moc’ ти твој! Не знаш 
каки је иђит. ...Све да му је да врља. 

— Гледаш брда? — упита га кочијаш. 

— Гледам. 

— Ја не знам шта му је TO: што неки једнако гледе у брда! 
Ја сам ти гледо једаред равно два сата, па никаке вајде... 
Бејаде у нас неки учитељ .. Како но му Off име:.. Ух!... мо- 
лим те: помози ми казати! A Ha Bp’ ми језика!.. Axa! Јосип!... 
Е па он — ко шта ради, он само купи каменице и некакве 
траве. Чудили смо се ја и мој комшија, неки Аћим, бога Mul... 
Мислили смо да не врача '... Ал’ јок! ‘Haro он то ради !... Пита 
њега Аћим: „славе ти, господине, шта ће ти толике каме- 
нице ?“ А он се само насмеја.. Је ли, вере ти, знаш ли TH, 
шта он с оним ради? (Борци стр. 4., 5. и 6.) 


Јанково је приповедање у основи народно при- 
поведање. Он обраћа пажњу на оно на што и народни 
приповедач; он излаже онако како и народни при- 
поведач излаже; он негује оне стране које и на- 

родне приповетке негују. И баш зато тако незгодно 
падају у доцнијим радовима уплетене речи и рече- 
нице, које ремете тај народни тон, и кроз које не го- 
вори сеоски приповедач Јанко, већ писац који жели 
да буде „књижеван“. А 

Јанко прича врло просто. Простим речима, про- 
стим реченицама, обичним језиком, свакидањим сти- 
лом. У свему томе нема ничега високог, необичног, 
али је у самој тој простоти лепота. И баш тој про- 
стоти његова приповедања не може се подражавати: 
има у складу тих простих елемената нечега што је 
од велике вредности; има неке умешности у руко- 
вању простим народним изразима и речима, којом 
је само Јанко руковао; и ма колико се трудили ње- 
гови подражаваоци да у ту тајну проникну, нико 
од њих није успео: читалац налази појединости 
које је и код Јанка, али осећа да то није Јанко. Да 
Јанково приповедање није тако просто, подражавање 
би било лакше, подражавање Љубиши је много лакше 
него Јанку; Његошу је се, н. пр., теже приближити, 
иако је врло прост по форми, него Војиславу или 


Дучићу.. 


Јанко је сам назвао највећи број својих радова | 
сликама. Пуних, заокругљених приповедака код · 
њега је врло мало. Али је Јанко, и у дужим и у 
краћим сликама, с врло мало изузетака, умео и мо- 
гао да главно место изведе онако, како то чине 
приповедачи првога реда. Нека на спореднијим ме- 
стима и буде кадгод ошљарења и јавашлука или 
недовољно хармоније и поступности, на месту где 
је тежиште, појави се Јанков дар у свему обиљу. 
У свима његовим бољим сликама, у онима које су 
писане у доба истинске инспирације, находи се једро 
зрно, које ћете често, врло често, узалуд тражити и 
у радовима многих истакнутијих писаца. Честа је по- 
јава код свих писаца, да су им поједина места 
јача по ситуацији него по утиску што га оставља 
пишчево извођење тих јаких места; да је слаб ути- 
сак што га читалац добије из поступака, речи и 


п" 

израза личности које се у том положају находе, Је- 
дан је од најлепших примера за ово што сам хтео 
истаћи у слици Луда Велинка. Главни је моменат 
у Јанковој слици кратак, неколико редака, али се 
тако уреже у читаочево сећање, да, се никада не 
може заборавити... 


Сврши поп опело, па онда уђе у собу, да свети водицу. 
Моја Милија већ успремила и почистила.. Она стоји на оном 
истом месту и гледа где је сандук био. 

— Велинка! "Оћеш целивати ? — пита поп. 

Она ћути. 

Поп свети водицу и изиђе. 

— Је л' готовог 

— Јест. 

Он се прекрсти и запева „Свјати Боже“... Ми се појми- 
смо да узмемо носила, док ти некаки глас — није земаљски 
— дрекну: 

— Croj!... 

Ми се освртосмо... 

Ја, Боже Господе, 'наке страоте још нисам видео!... 
Излете Велинка, али није Велинка! Збацила конђу, па јој висе 
две седе витице ка две гује; кошуља сва исцепана, па се види 
— простићеш — нагота; у левој руци држи и бошчу и пре- 
гачу... Разрогачила очи, па сева ватра из њих... 

— Стој!... дрекну она опет — зар мислите да украдете 
што је Moje?! 

Народ бегаше испред me... Ветар разгоњаше дроњке 
око ње... 

На једаред стаде. Погледа сушило где стајаху Павине 
кошуље. 

— А, а! рече. 

Па онда ману руком на нас: 

— 'Ајд, ајд’! 

Ми измакосмо из авлије... 

На даћу није нико ни ишб. 


Оваквих места врло мало има код наших при- 
поведача, а у Јанка их је подоста (Аумова кле- 
mea, Bpaha, Самршна чаша, и др.), чак и у кра- 

ћим, анегдотским прилошцима (Мегдан, Стрелац, 
Над попом поп ит.д.). Додуше, опажа ce — у оној 
маси радова — да писац каткад и натеже у дово- 
ђењу до таквих јаких драмских места; та се натег- 
нутост и намештеност гдегде и јаче осећа; има и 
једноликости у обрађивању таквих места, али је 
ипак несумњиво да би сва та места била млака, да 
их је које друго перо обрађивало, и читалац би не- 
сумњиво био под утиском, да је недовољно иско- 
ришћена једна јака ситуација. 


* 


Друге стране Јанкова писања не одвајају ra 
много од људи који су пре њега на истоме послу 
радили. Идући за Глишићем и Милићевићем, и сам 
је наставио неке њихове навике, одвајајући се где- 
где не с нарочитом тежњом. и намером, већ утицајем 
свога дара и осећајући сам меру у свему А осећање 
мере канда је такође једна од битнијих црта код 
Јанка. Он се не заборавља ни у опису, ни у детаљу, 
ни у рефлексији, ни у диалогу, за који има много 
симпатије, те не изазива у читаоца осећање досад- 
ности и жељу да се што пре врати „главној ствари“. 
Додирујући углавном само важнија места у раз- 
воју догађаја који излаже и пазећи добро докле се 
сме ићи у страну, Јанко стално одржава читаоца у 
заинтересованости, у једној пријатној запетости. 

У описима је Јанко кратак. Сасвим су ретка 
места, која су мало дужа од описа који је мало пре 
изнесен. Обично се што обележи „уопште“, са не- 
колико реченица, често још краће него је то код 
Лазе Лазаревића или код понеког од оних руских 
приповедача које је Јанко читао. То је, управо, 
кратак, врло кратак увод,. да би што пре почео да 
прича догађај, који има на уму. 

Диалози, рекосмо, чести су код Јанка. Чињене 
су му и замерке, да их је гдекад отезаои из не- 
књижевних разлога, да би издавачу однео дужу 
приповетку. Али је, крај свег тога, диалог његов, 


ЖАН ПРЕДГОВОР 


са мало изузетака, прави народски диалог, го- 
тово стенографисан разговор, који одаје не само 
мисли појединих личности, већ и њихову нарав 
и њихове друге одлике. Код многих је — на- 
рочито код подражавалаца — диалог изопачен: личи 
на народски само по томе, што су узете неке карак- 
теристичније речи и изрази из Јанкових диалога, 
али се лако осећа неприродност и у садржини иу 
начину. Код Јанка је, нарочито у сликама чији се 
предмет дешавао тако рећи пред његовим очима, 
диалог готово свуда без замерке. 

Јанкови изрази, Јанкова поређења, све је то 
народно или народско. У њима нема оноликога 
обиља као, н. пр., код Отј. Љубише, и често ce што 
понови, али су прикладна, једра и врло подесна за 
оно што се њима хоће да каже. И често се у једном 
кратком поређењу једном реченицом више каже 
но у класичним поређењима, која односе неколико 
редова. Психологија његова не упушта се у најсит- 
није растресање људских осећања, али је несум- 
њиво добро познавао душу човекову. 


ЕЯ 


Јанко је волео село и живот у њему. Он је 
стога боље видео оно што је у селу лепо и добро, 
и то више износио. Вели се, да је цртао некадашње 
село, лепше, идеалније село. кад култура није била 
у њ унела моду и меницу. Пре свега, никада село 
није било онако и онолико идилично, како би се 
по неким Јанковим сликама чинило, већ је увек у 
њему било и натмурених дана, и црних душа, и 
тешких тренутака. Што је код Јанка све то мало 
улепшано — објашњење, треба тражити не у не- 
познавању села, већ у ведрој души Јанковој; у 
бујној свежини и рахатној младости кад је купио 
грађу за своје слике; у широку Јанкову срцу, које 
је било затворено за ружна осећања; у благу по- 
гледу којим је, здрав, млад, леп, добре нарави, гле- 
дао око себе. А када cy наишла разочарења у већој 

мери, дошле зрелије године, теже него код многих 
других, а здравље оронуло, и подношење невоље 
није било онако лако као некада, променило се 
Јанку и село, м у његовим доцнијим сеоским стварима 
чешће излазе слике тамнијим бојама израђене. И број. 
таквих слика није ништаван, да се сасвим губи 
пред онима што су светле и ведре. Није Јанко ни 
у томе онако једнолик, како се то већ навикло да 
каже: доста је његових радова који нам показују 
село и са друге стране. Тих тамнина у самом сео- 
ском животу, неких зацело у мањој мери, било је 
и у доба његова учитељевања по питомој Мачви, 
само их је он превиђао, или му се чиниле тако ни- 
штавне, да не могу помутити ону идиличну слику, 
коју је првипут створио, кад је у тај свет дубоко 
погледао. Ипак је Јанко, и с таквим схватањем и 
расположењем, дао каткад и у прво доба свога рада 
и слику која одудара од већег броја његових 
слика, и неповољан завршетак није ни у његовим 
првим радовима онако редак како се обично мисли. 


Ш. У 


. Јанкови су радови, рекосмо, иданас растурени по 
часописима, новинама, календарима или пригодним 
књигама. Од збирака је најбоља и најважнија она 
што jy је, у две свеске, приредила С. К. Задруга, обу- 
хвативши дваестак најлепших слика из сеоског жи- 
вота. У књиге и књижице унесено је доста, али 
је велики број и данас неприкупљен. Колико је 
писцу предговора познато, у рукопису је остала 
једна једина приповетка. Последњих година, као 
што се зна, писао је опет о селу, гледајући и ви- 
дећи у њему и друга обележја. Та сеоска писма 
одмах су и објављивана, те од њих није остало ни- 
шта нештампано. Ипак је могућно да се код кога 
пријатеља још находи који рукопис од вредности 
(H. пр. које писмо), а има трага, да је почињао и 


крупније радове, о којима се даље ништа не зна. 


1 У Звезди П, за год. 1910., стр. 117, јавља се да пише две 
драме: Заклетву п (у друштву са Б. Нушићем) Чучук Стану. 


XXIV ПРЕДГОВОР 


Хајдук Станко, највећи рад Јанков, и нај- 
бољи од његових дужих радова, заснован је на 
много ужој основи. Међу хартијама пишчевим нађен 
је почетак приче Станко Црнобарац!, по коме се 
види, да је и то требало да буде само слика из 
прошлости, од прилике као Cype или која друга 
те врсте. Доцније је ужа основа толико размакнута, 
да је грађа изнесена на једном писаном табаку про- 
ширена на неколико. штампаних табака. 

Хајдук Статко је предметом из почетка девет- 
наестога века, када се ударао темељ новој српској 
држави, када је живело колено које је показало 
толико јунаштва на свима пољима рада, да му се 
потомство никада не може одужити. Остајући у 
главном на излагању интимнијих осећања и до- 
живљаја свога јунака или његове најближе око- 
лине, Јанко је у све то ипак успешно уплео лица и 
догађаје наше историје и све крупније појединости 
од дана када је и у томе крају планула прва пушка на 
вековнога крвника до несрећне погибије на Засавици. 

Српска књижевност је оскудна романима уоп- 
ште, историјским нарочито. Видаковићеви „романи“ 
далеко су од тога да се назову огледалом про- 
шлости; покушај Јаше Игњатовића са Ђурђем Бран- 
ковићем остао је без успеха. и дело би било слабо 
и да је довршено; радови Чеде Мијатовића и Вл. 
Ђорђевића, у своје време много читани, крајем де- 
ветнаестога века ипак нису имали велике цене. 
Отуда је појава Хајдук-Сшанка, историјског ро- 
мана већ позната и призната књижевника, много. 
значила, и ма да у критици, или, боље, једном 
делу њену, није најбоље прошао, читалачка пу- 
блика одала му је пуно признање. 

Хајдук Стамко се много читао, па се и данас 
чита. Уз познате одлике Јанкова причања, уз оно. 
што читаоца опија кад чита његове слике, дошле 
су и друге црте, које интересовање појачавају и 
делу одржавају углед у нашој приповедној лите- 


1 Објављен у 8. св. У књиге Венца, 

ратури. У њему је, пре свега, композиција врло 
добра; личности успешно оцртане и довољно раз- 
нолике; јунак романа колико треба и како треба 
истакнут; средина у главним потезима добро обе- 
лежена; јединство постигнуто. Хајдук Станко не 
чини утисак једне развучене приповетке, као што 
је то случај код Сељанке; у њему је радња врло 
жива, у њему се ређају слике једрија за једријом, 
и читалац је, пратећи догађаје уметнички изнесене, 
стално у јаку интересовању, стрепећи и сам за 
судбину оних који су му у роману симпатични, и 
са истинским узбуђењем на оним многобројним 
драмским местима на којима се куша Јанкова снага. 
Опијен топлим и лепим причањем, занесен брзином 
излагања и разноликошћу слика, читалац превиђа и 
који недостатак: где-где лабава психологија, недо- 
вољно опсервације, бежање од дужих описа где је 
баш потребно да их буде (ноћно пловљење шајки 
на Дрини; описи бојева и бојишта, и т. д), сте- 
реотипна места и изрази, наивности, недовољно си- 
лажење у средину из које се црпе и тиме слабо 
истицање оне позаднине пред којом се нижу догађаји, 
сувишна случајност, који неприродан тип (Дева), 
и др. Али сви ти недостаци, и кад се издвоје и озбиљ- 
није узму, не могу претегнути над добрим странама, 
које чине тако омиљеним ово прослављање мач- 
ванских јунака, и сваки ће, зацело, не само опро- 
стити писцу, што је „потресао кости светим сенима“, 
већ ће дубоко зажалити, што још које велико доба, 
није овако опричано. Уза све пријатан утисак по- 
јачава и то, што се опажа, да Хајбук Станко није 
дело овлашно рађено, као неке од слика доцнијега 
времена, већ је било дубље студије и места и вре- 
мена, и прилика и људи. Хајдук Отанку се не може 
чинити онај најчешћи прекор нашим историјским 
романима, да готово пуну садашњост уносе у оквир 
прошлости, 


Објављивање Хајдук-Отанка почело је сре- 
дином 1894. године (Дело П, св. 3.), али готово 


м 

одмах и обустављено (у Ш књ. Дела завршено 
с одељком Јарани). Почетком септембра исте го- 
дине Јанко је покренуо Звезду, и још у првом броју 
почео је Хајдук Станко поново излазити. Звезда 
није могла бити издавана до краја године (престала 
9. новембра), те је роман и ту прехинут, на крају 18. 
одељка, другог дела. 

У почетку 1895. године изишао је први део 
у засебној књизи (Одмейник), али није добро про: 
шао. Зато је други део, место у засебној књизи, 
почео излазити у Дневном Листу (20, Maja 1895.), 
и ту је цео роман и завршен (20. септ.). Као засебна 
књига у целини изишао је тек почетком 1896. го- 
дине; 1904. године штампано је друго издање (у 


Новом Саду); 1911. треће; а Задруга се овим издањем _ 


одужује писцу, свом некадашњем потпредседнику, 


рг Уни 


баш на сто година од времена које је он у своме 
роману изнео, и у дане чијој су величини ударили 


темељ и Хајдук-Станко, Зека Буљубаша Дева, Су- 
реп и другови њихови, чији је спомен овековечило 
Јанково перо!. 


ЈЕРЕМИЈА ЖИВАНОВИЋ. 
Ел 


і Дужност ми је на овоме месту нарочито захвалити 
Јанкову зету, г. Драг. Туфегџићу свешт. у Бадовинцима, на 
љубазности, с којом се увек одазивао, кад је био умољен за 
податке о животу и раду Јанкову. ој 


О ОВОМ ИЗДАЊУ. 


Издање које се читаоцима пружа приређено је према 
првом, и најбољем досадашњем издању, од 1896. године. Из- 
мене су чињене само у толико, у колико их траже начела 
утврђена за Задругине књиге, или су поправљене случајне 
омашке и штампарске грешке. | | | 

1. У првоме издању сложени прилози и неке друге 
сложенице редовно су писани раздвојено, чак и у оним слу- 
чајевима где се изгубило осећање да је то сложеница 
у-век). Овде је свуда извршено спајање и у писању: украј, 
пошлао, отикуд, залаим, помало, наоколо, зао, накрај, 
насред, међутим, наједантута, насамо и т. д. Исто је тако 
учињено код глагола нећу (м. не ћу и не ћеше) и израза 
адогом место с Богом! 

2. Сем тога стављено је: споразумеју м. споразуму 
(13, І изд.), човечји м. човечији (17, 121), мрзело м. мрзило 
(19, 26, 125), йамћење м. памтење (20), добива м. добија (24), 
забоље м. заболи (28), желео м. желио (54), кладушко м. Кла- 
душко (95), зеленело, м. зеленила (99), одсеца м. осеца (111), 
грмео м. грмио (111), поколење м. покољење (122), шо ua 
је м. што је (133), оглувело м. оглувило (139), рудети м. ру- 
дити (146), ижсљубилае м. изљубише (147, 295, 381, 455), волим м. 
волем (157, 173, 205, 392, 417), не бисмо м. не би (161, 189, 
287, 342, 436), илпо га је дао м. што је дао (167), одступа м. 
оступа (169), зацени м. зацену (175), йожелейти м. пожелити 
(179), копнеши м. копнити (185), би тпребало м. бих требао 
(196), одсећи hy м. осећићу (201), оптарживалиш м. одпар- 
кивати (231), седеши м. седити (211, 239), јаничара м. Јани- 
чара (240), бежао м. бегао (214, 247), тичја м. тичија (262), | 
одступницу м. оступницу (347), xhepu м. ћери (398), оздра- 
веће м. оздравиће (406), трпети м. трпити (425), йобеснели 
'м. побеснили (445), подсмевати се м. посмевати се (453), раж- 

љућене пчеле м. разљућене челе (455), одскочио м. от- 
скочио (456). | 

3. Унесено је x свуда где му је место, а било је 
изостављено или замењено другим гласом: дралфале м 
дрктале (стр 40, I изд.), уходине м. уводине (43), yxeate м. 
увате (90), o@xpanuto м. одранило (147. 183), задат м. зада 
(252), пазужа м. пазува (374), гуде м. уде (281), наудити 


м. наудити (337), 2раном м. раном (421), расхладим м раз~ 


хладим (428). Обрнуто, изостављено је где му није места: 
рве м. хрве (15, 34, 85), рвач м. хрвач (91). 

4. У јужном наречју (говор Крушкин) стәвљено је: ви- 
дио м. видјео (152), цијелом свијешу м. цјелом свјету (250). 

5. Поправљене штампарске грешке: с KUM м, ским (:7), 
по је м. ко је (74), упршио м. упутио (140), дубоко у срце 
м. у дубоко срце (172), освануо м. остануо (315), Tepmotiuse 
м. Темопиле (224), чушуру м. чутру (828), уметнуто да у да 
Бог да! (366), у месо м. у место (451). 

6. На странама 802. и 304. било је издвајања у засебне 
редове (после речи: Иван йрену: и Хајше, браћо!). 

7. Уводна реч (Праштајше, свеше сени! издвојена 
је од осталога текста, а посвета Николи Тесли изостављена, 
јер су Задругина издања увек без посвете. 

8. Штампарске и писарске грешке: Яодсечен м. подсечн 
(стр. 87, ред 2 оздо), Opmatiu м. дрсати (стр. 104, ред 16), во- 
лио м. вољео (126, ред 8), разумјети м. разумријети (128, ред 
8), каршти м. карати (144, ред 8), бијела м. бјела (169, ред 22), 
доксата м. покстата (185, ред 10), побјерам м. потерам (195, 
ред 17), поговора м. проговора (217, ред 2 оздо), најшатију 
м. најтачнију (219, ред 17), бйоуљи м. поума (253, ред 8), Сто- 
јићевић м. Стојичевић (281, ред 1 оздо), нейремице м. нетрем- 
нице (308 ред 75), облачило м. облачало (843, ред 9 оздо). 


J. Ж. 

РАДОВИ ЈАНКА ВЕСЕЛИНОВИЋА.: 


1881. 


Како је постао кајишар 'ук. (Написано у Свилеуви, 
9. дец. 1881; штампано у Бос. Вили 1398). 


1882. 


Вика на курјака, а лисице месо једу. (Написано у 
Свилеуви, 21. септ. 1882; још нештампано; у рукопису код 
Милорада Павловића проф... 


1886. 


На ӣрелу. (Шабачки Гласних. 1896, бр. 50—56; Слике І, 
оба издања; издање С К. Задруге, књ. 31). — Одбегла (Шабачки 
Гласник, бр. 56—605; Слике 1, оба издања) — Све због дуката. 
(Шабачки Гласник, бр. 64—72; Слике 1, оба издања). — Код 
самртника. (Шабачки Гласник, бр. 18—83; Слике І, оба 
издања). — Мали Стојан (Шабачки Гласник, бр. 84—91; 
Слике 1, оба издања; издање С. К. Задруге, књ. 31). — Аумова 
клешва. (Написано 26. авг. 1886; Пабачки Гласник, бр. 
97—197; Слике I, оба издања; издање С. К. Задруге, књ. 54; 
Нар. Књига бр. 1, Београд 1904 год.). — (Слике из сеоског 
живота 1, Шабац 1886; изишле почетком октобра, у њих уне- 
сене све из Пабачког Гласника. Друго издање Београд— С 
Шабац, почетгом новембра 1888 год. — Самршна чаша. 
(Крајем 1886; штампано у календару Њива за год. 1887; 
Слике П коло, Београд— Шабац 1889; С. К. Задруга, књ. 31). 


1 Као основа овога пописа послужила је Библиографија 
радова Јанка М. Веселиновића, од Др. J. Скерлића (Лейо- 
пис 242, стр. 37—41). Она је овде где-где допуњена, хронолошки 
уређена, и са уношењем и даљих издања појединих радова. 
Накнадна издања су обележена заградом (......). 


= 


oe ПРЕДГОВОР 


1887. 
Чани. (отаџбина XV; Слике П). — Родитељи. (Omay- 
бина XVI; Слике П). — Браћа. (Отаџбина ХҮІ; Слике П; 
С. К. Задруга, књ. 31). Момче. (Отаџбина ХҮП; Слике Il; 
С. К. Задруга, књ. 31). — Преслава. (Написано 10. дец, у 
Свилеуви; Шаб. Гласник 1888, бр. 86—40; унесено у збирку 
стари познаници, Београд 1896). 


1888, 
Сељанжа. (Отаџбина ХУШ—ХХ. Засебно 1893, Београд). 
— Луда Велинка. (Шабачки Гласник, бр. 3—10. Засебно, 
у марту исте године, Шабац; С. К. Задруга књ. 31). — Кмеш 
Илија. (Написано 8. јуна, у Коцељеви; штампано у Преод- 
ници 1891 год.). — (Слике из сеоског orcucotia. Друго издање. 


Шабац; почетком новембра). — Девојче. (Написано пре 10. 


нов. слато у Српску реч; Коло 1889 бр. 3—4; C. К. За- 
друга књ. 31). — Сироче. (Написано „На првозваног Андрију . 
1888 у шабачком затвору“; Шаб. Гласник 98—101. Засебно, | 
Шабац 1892). — Заклетва. (Написано 6. дец; ШШабачки 
Гласник 102 — 1 бр. 1889; С. К. Задруга, књ. 54). 


1889. 


(Слике из сееског живота. Il коло, Шабац—Београд. 
Унесено: Момче, Браћа, Родийељи, Чини, Самртшна чаша). 
–- Борци, І (Београд). — (Из њих објављено: Дољазак новог 
училаеља, Коло 1 бр. 27; Трайави дани, Коло 1 бр. 28—29; 
Пой Дамњан, Коло І. бр. 30). 


1890. 


Иза кише сунце. (Ошаџбина ХХУ. Засебно у књизи 
За Јанка, Београд, 1899). —- Радни дан. (Написано 27. фебр. 
1890, у Коцељеви. Зора 1896 стр. 285). — Баба Сшанка и 


· баба Станојка (Збирка Пољско цвеће. Београд). — Она. 


(Збирка Пољско цвеће. Београд). — Сеја. (Збирка Пољско 
цвеће. Београд. С. К. Задруга, књ. 31). — Делије. (Збирка 


Пољско цвеће. Београд). — Борци П, први одељак. (Коло, 
бр. 36). — Сметењак. (Б. Вила, бр. 5—6). — Свирач. (Пољ- 
ско цвеће; О. К. Задруга, књ. 31). — Рвач. (Српске Новине 


бр. 227; унесено у Мале приче I. Београд, 1902). — Крле. 
(учитељ). — Бела врана. (Учитељ). — ЕКривоклешник. 

(Збирка Пољско цвеће. Написано 3. дец., у Београду). — Чича 
Пера. (Збирка Пољско цвеће. Написано 4. дец. у Београду; 
С. К. Задруга, књ. 54). — Било ta бдитисало. (Збирка Пољско 
цвеће. Написано 8. дец. у Београду). 


+ 


1891. 

Град. (Збирка Пољско цвеће; С. К. Задруга, књ. 31). 
— Cypett. (Преодница, бр. 1—2). — Budo. (Почет јануара, 
игран априла 1892 године; С. К. Задруга, књ. 115). — 
Марта. (С. Новине бр. 122—128; унесено у збирку Стари 
познаници, Београд, 1896). — Кмеш Илија. (Преодница 
бр. 4—5). — Пионир. (Из „Реформатора“. Учийељ). — Аши- 
moe гроб. (С. Новине 127—128; унесено у збирку Сари 
познаници, Београд 1896). — (Слике из сеоског оживоша, 
Ш. Београд. Мали йевач, Стојан, Љубав, Адамско колено). 
— Деца их измирила. (Збирка. Пољско цвеће). 


1892. 
Цаја. (Учишељ). — (Сироче. Шабац. Најпре у Ша- 
балаком Гласнику 1888). — Божја реч. (Нови Сад 1892). — 
(Заклейва. Најпре у Шаб. Гласнику 1889; С. К. Зад. књ. 54). 


1898, 

Стрелац. (Календар Смиљевац за год. 1893; унесено · 

у М. приче П, Београд). — (Сељанка. Београд. Почето у 

Отаџбини јан. 1888 год... — (Адамско колено. Београд. 

Најпре у Ш књ. Слика, 1891 год. издање С. К. Задруге 

књ. 54). — Дебричине. (Збирка Од срца срцу. Београд; из- 

name С. К. Задруге књ. 54). — Робијашица. (Збирка Од срца 

срцу). — Паћеник. (Збирка Од срца срцу). — Пустињак. 

(Збирка 00 срца срцу). — Божићна радост. (Збирка 00 
срца срцу). — Јогуница. (Училаељ). 


1894. 

Чича Тома. (Збирка Рајске душе; Београд. С. К. За- 
друга, књ. 54). — У.мијана. (Збирка Рајске душе). — Црнка. 
(Збирка Рајске душе). — Душмани. (Збирка Рајске душе). 
— Вечносш. (Београд). — Деда. (Заједно са причом Страг. 
Београд). — Страх. (Заједно са причом Деда. Београд). — 
Хајдук Станко. (Дело П и 1; Звезда 1894, бр. 1—61; 1895 


р. 

део, Одметник, Београд; Дн. Лист 1895 бр. 110—159 П део, 
159—204 III део. Засебно 1896, Беотр ·д; Н. Сад 1904; Београд 
1912. Одломак: Срце на мери, Зора 1896 бр. 4—5). 


1895. 

Туђи Слуга (Дело У). — (Девојче; засебно, Београд. 
Најпре у Колу 1889 број 3). — Јевшина Посла. (Војислав- 
љева споменица, Београд). — Недеља. (Весник српске 
цркве — (Недеља; засебно из Весника; Београд). — Слепи 
деда. (Побратим бр. 1.). — Идиот. (Учитељ). — (Хајдук 
Станко, І део: Одметник; Београд; прва половина године). 
— Христос Васкрсе! (Дн. Лист бр. 72). — Чудан човек. 
(Лневни Лист, бр. 72, ускршњи додатак; прештампано у 
Звезди 1899; унесено у Мале приче књ. I, 1902 год). — 
Севдалинжке. (Београд. У априлу). — (Хајдук Станко, И део; 
Д. Листа бр. 110—159). — (Хајдук Станко, Ш део; Д. Лисій 
бр. 159—201). — Мушкобана. (Учитељ). — Суђенице. (Дело 
VI). — Божји · слуга. (Дело ҰШ). — Потера. (Са И. Ста- 
нојевићем; готова средином године, играна почетком септем- 
бра). — Јарани. (Збирка Зелени вајали Београд; почет- 
ком септембра). — Кевиљ. (Збирка Зелени вајалиш. Средином 
септембра). — Богати сиротани. (Збирка Зелени вајали). 
— Христос се роди! (Дн. Листа бр. 281; Венац, 1911, књ. 
Ш, ев. 4—5.) 


1896. 


(Божићна радост. Голуб календар за год 1896, Цари- 
град. Најпре 1893, у збирци Од срца срцу). — (Марта. Збирка 
Стари познаници І; Београд. Најпре у Cpa. новинама 1891 
Op. 122—128). — Биров. (Збирка Стари бознаници П). — 
(Ашитов гроб. Збирка Стари познаници П. Најпре у Срп. но- 
випама 1891 бр. 127—128). — Радни дан. (Зора 1896 бр. 8). 
— (Преслава. Збирка Стари познаници; најпре у Шаб. 
Гласкику 1888 бр. 36—40). — Дивљак. (Учийељ). — (Слепи 
деда. Збирка Стари познаници; најпре у Побралаиму 1895, 
бр. 1). — Стари ков. (Учитељ). — Чедо љубпви. (Дело IX). 
— Иван Филиповић. (Некролог, Vuuitier). — (Хајдук Станко 
J, Пи Ш део; Београд). — (Слике из сеоског живойа I; из- 
дање С. К. Задруге, књ. 31. Београд. Ha tipesy, Момче, 
Девојче, Мали Стојан, Сеја, Самрӣна чаша, Браћа, Град, 

Свирамч). — Немиран дуг (Бос. Вила, бр. 18—20). — (Срце 
на мери. Из Хајдук-Станка. Зора, број 45). — Бележник 
једног учитеља. (Учитељ, год. XVI. св. 2—7; несвршено). 


1897. 


Домаћи суд. (Календар Србобран за год. 1897). — (Бо- 
жји слуга. Календар Голуд за год. 1897; најпре у Делу УШ). 
— Райіар. (Бос. Вила бр. 7—16; написано на Благовести). — 
Јунак наших дана (Дело ХУ—ХХ, ХХУМ—ХХУЦ; несвршено). 


1898. 

(Град. Календар Голуб за 1898; најпре у збирци Лољ- 
ско цвеће год. 1891). — Намейљиваи. (Б. Вила бр. 1; Правда 
1904 бр. 64). — Мегдан. (Дело ХҮП; Мале приче, J, 1902). 
— (Како је постао кајишарлук. Бос. Вила бр. 2; написано 
9. децем. 1881 у Свилеуви; Правда 1904 бр. 36). — Над 
попом — поп. (Бос. Вила, бр. 11). — Ошац и синови. (Бос. 
Вила бр. 18—19). — Циганче. (Звезда. Засебно 1903). — Ми- 
лован Ђ. Глишић. (Написано јула; штампано у Славянскія 
Извђешла, 1906 бр. 7). — Сигуран лек. (Зора бр. 9). 


1899. 


Чича Бошко. (Календар Србобран за 1899). — Света 
вода. (Календар Голуб за 1899). — Jaday. (Написано у мају 
1899, у београдском затвору; најпре штампано у календару · 
Српска Звезда за год. 1900) — Свекрва. (Звезда, од 16. 
маја; до 5. септембра. Засебно, Београд 1904, са Пуницом). — 
Крени знах. (Дедине триче, Зорица бр. 6). — Драма. 
(У књизи За Јанка, Београд). — (После кише сунце. У 
књизи За Јанка. Најпре под натписом Иза кише сунце, 
Отаџбина 1890). — (Слике из сеоског живойа 1]; издање 
С. К. Задруге, књ. 54. Београд. Кумова клетва, Чича Пера, 
Чича Тома, Мали певач, Луда Велинкт, Добричине, 8a- 
клешва, адамско колено, Душмани). — Домуз-Арабе. (30- 
рица бр. 9—10). — (Чудан човек. Звезда 1899 бр. 108—109. 
Најпре у Дневном листу 1995; унесено у Мале приче 1). 


; 1900. 
Писма са села. (Три писма, Н. Искра бр. 2, 3, 6; седам 
писама у Н. Искри 1902, бр. 1—9). — Море без приморја. 
ХАЈДУК СТАНКО Ш 

(Звезда 1900 год. свршено 2. априла). — (Море без tpu- 
морја. Из Звезде, засебно, Београд) — Сирочићи. (Звезда 
П књ). — Баћа. (Бранково Коло Vi; Мале Приче 1, 1902). 
— Боже Помози! (Звезда, св. за мај). 


1901. 


Сељак. (Звезда, од треће свеске; поново почето у Б. 
Колу 1902; несвршено). — Календар (Н. Искра, бр. 10). — 


Пророци После Хрисша. (Коло П). — Под кровињаром. 
(Тргов. Гласник, бр. 285. — Сељик. (Предавање. Дневник 
од 25. дец.). ; 

1902, 


Једна успомена. (Дневник, бр. од 30. јан; Бос. Вила 
бр. 4). — Писма са села. (Н. Искра, бр. 1—9; прва три у 
Н. Искри за год 1900). — (Сељак. Б. Коло; недовршено). — 
Писма из српске престонице. (Бос. Вила бр. 9. Изишло 
само прво писмо). — Пуница. (Коло Ill; са Свекрвом у за- 
себној књизи. Београд 1904). — Нейрилика. (Коло IV. За- 
себно, Београд 1908). — Тук на лук. (Дневник 1902; ускршњи 
додатак). — Отац. (Дневник бр. 262; М. приче I, 1902). — 
(Мегдан. Дневник, бр. 263; М. приче Т; најпре у Делу ХҮП). 
-- (Чудан човењ. Дневник бр. 264; М. приче Т; најпре у | 
Д. Jlucitiy, 1895). — (Баћа. Дневник, бр. 265; М. приче J; 
најпре у Бр. Keay VI, за год. 1900). — (Рвач. Дневник, Н 
бр. 226; И. приче Т; најпре у С. Новинама 1890 бр. 227). — 
Завет. (Дневник, бр. 266; М. приче 1). — (Мале ӣриче 1. 
Београд. Обац. Мегдан. Чудан човек, Baha, Pear, завет). ; 
— (Сирочићи. Дневник бр. 277; И. приче U; најпре у Зве- 4 
зди 1900). — (Пой и делија. Дневник бр 278—290; М. приче 
П; најпре у календару Србобрану за 1900 год.). — (Стрељац. 
Дневник бр. 281—282; И. приче II; најпре у календару Сми- 
љевцу за год. 1898). — (Божји слуга. Дневник бр. 283—285; 
М. приче П; најпре у Делу за год. 1895). — „Женскоња. 
(Дневник, бр. 286—289 ; М. приче Il). — Луда. (Дело ХХШ). 


1908. 

(Тури слуга. Календар Голуб за год. 1908. Најпре у 
Делу 1895). — Јунак наших дана. (Дело XXIV—XXVI; не- 
свршено). — (Мале приче П. Београд. Изишле почетком ове 
године, и ако носе датум 1902 год. Сирочићи, Пой и делија, 

Стрелац, Божји слуга, Женскоња). — Јуначко срце. (Дело 
ХХМІ). — Ђура Јакшић у народној успомени (Дело ХХІХ). 
— Белка. (Коло, књ. У; несвршено). — (Белка. Бос. Вила 
стр. 287, 269, 297, 380; несвршено). — (Диганче. М. Библио- 
тека; Мостар, књ. 57—59. Најпре у Звезди 1898). 


1904. 

Писма са села (Правда, бр. 1, 8, 15, 22, 29, 43, 50, 57, 
92, 99; у Правди за 1905 последње писмо 6. јануара). — Своја 
крв. (Б. Вила бр. 1). — лКиванчић. (Дело ХХХ). — Кокан. 
(Дн. Листе бр. 3. књижевни недељни), — Један човек. (Дело 
XXX). — (Хајдук Станко. П издање. Н. Сад). — (Кумова кле- 
mea. Народна књига бр. 1; најпреїу Шаб. Гласнику 1886). — 
(Пунтца. Са Свекрвом. Београд. Најпре у Колу Ш). —' (Све- 
крва. Са Пуницом. Београд. Најпре у Звезди 1899, од 16. маја 
— 5. септ) — (Како је постао кајишарлук. Правда, бр. 36; 
најпре у Б. Вили 1898 бр. 2). — Коморџија. (Б. Новине бр. 87). 
— Прве ласте. (Дело ХХХП). — Чудно побралашмство. 
(Правда бр. 85). — Рајко из ЈЂудовиђе. (Правда 112, дода- 
так божићном броју). 


1905. 


Машићи. (дело XXXIV; несвршено)! — Писма са села. 
(Правда од 6. јан.). — Дућанџија. (Трг. Гласник бр. 68). 


1906. 

(Вадруга. Календар Голуб за год. 1906). — Ловац. (Уло- 
мак из рукописа. Нова Искра бр. 11—12). — (Завјет. Cpdo- 
бран ; најпре у Дневнику 1902). — (Завјет. Б. Вила). — (Ми- 
лован Ђ. Глишић. Олавянскія Извђешња, св. 7; напаоен иа 
јулу 1898 године). 


1908. 
(Нейрилика; Београд. Најпре у Колу 1902 год). — Видо 
(С. К. Задруга, књ. 115). 
J. Ж. 

